
I. 

FRU Holmsen saag ut som Baaten var iT*aa-henne- 
rodd; „forstaar Di dette, Fru Mtthlberg?" sagde ho. 
Fru Miihlberg var og noko forklumsa aa sjaa. „Sande- 
li om je kan finne ut av al denne Vidtløftighet/ 
svara ho; „je tænker vi forsøker om igjen, je." 

Dei tok det vandesame Breve for seg og freista ein 
Gong til. Fru Holmsen hadde vondt i Hovude, so Fru 
Miihlberg laut lesa ; kanskje var ho vel so brevsynt og, 
ho, naar alt kom ihop; for feitlagd og god og rund 
som ho der sat var ho ei Kjering som hadde vori 
ute i Verdi. 

Som vel var heldt vesle Fanny seg roleg; ho sat 
paa sin vanlege Plass under det store Syborde attmed 
Stolen til Mor si og sauma Kjole til Rosalie. 

Fru Mtihlberg tok til — : 

„Exam. juris. Andr. Holmsens fraskilte Hustru har 
henvendt sig til mig med Anmodning om at andrage 
hos Hr Amtmanden om Bistand til, at hendes nævnte 
Mand ved Overøvrighedens Resolution maa blive paa- 
lagt at udrede et aarligt Bidrag til deres fælles Barn 
Fanny, for hvis Alder Presteattest følger. Dette Barn 
skulde nemlig Faderen, ifølge det til Grund for deres 
Ægteskabs Ophævelse liggende Forlig, hvoraf Udskrift 
følger, forsørge ligesaa vel som de øvrige Børn ; men da 
han intet Skridt har gjort til at efterkomme denne Pligt, 
véd Moderen, der lever hersteds i fattige Kaar, ingen 

anden Udvei end at andrage om Resolution for et aarligt 
Bidrag. 

Uagtet jeg anser det tvivlsomt om Adgang hertil 
haves, har jeg dog ikke villet nægte Fru Holmsen at 
tilstille Hr. Amtmanden dette Andragende, idet dog 
bemærkes, at Hr. Holmsen for Tiden antages at opholde 
sig i Christiania. 

Christiansborg Byfogedkontor, den 14de Dec. 1864. 

D. Broch 
Til 

Hr. Amtmanden i Oplandenes Amt!"* 

„Sendes Hr Stiftamtmanden i Christiania til Forføi- 
ning. 
Oplandenes Amtskontor, 19 Dec. 1864. 

I Amtmandens Fravær 
Hj. By.« 

„Sendes med Bilage Christiania Byfoged til forbere- 
dende Behandling. 

Christiania Stift, 30 Jan. 1865. 

Efter Bemyndigelse 
Joh. Knap.** 

„Sendes Bytjener Engh til vanlig Behandling. 

Christiania Underfogedkontor, 9 Febr. 1865. 

For Underfogden 
Edv. Olafeen." 

* 

„Tilbagesendes Hr. Underfogden med Oplysning, at 
Angjældende f. T. opholder sig i Christiansborg. 
Cbristiftnia, 6te Marts 1865. 

Chr. Engh.« 

»Tilbagesendes Christiania Stift med ærbødigst Hen- 
visning til Foranstaaende. 

Christiania Stift, 8de Marts 1865. 

P. Ramm, 
kst." 

.Remitteres det ærede Oplandenes Amt. 
Christiania Stift, Ilte Marts 1865. 

Efter Bemyndigelse 
Joh. Knap.« 

.Sendes Hr. Byfogden i Christiansborg til Meddelelse 
af sædvanlig Oplysning om Barnefaderens Stilling. 
Oplandenes Amtskontor, 15 Marts 1865. 

Krohn.« 

.Andr. Holmsen er 39 Aar gi., ikke Militær, arbeids- 
før, men for Tiden uden fast Erhverv. 

Jeg vil ikke undlade at tilføie, at det er mig berettet, 
at han agter at udvandre. Bilagene følge. 

Christianborgs Byfogedkontor, 21de Marts 1865, 

D. Broch. 
Til 
Hr. Amtmanden i Oplandenes Amt!« 
* ^ ♦ 

»Tilbagesendes Hr Byfogden i Christiansborg med 
Anmodning om at tilkjendegive Fru Holmsen, at Amtet 
efter Indholdet af det hoslagte Forlig ikke finder, at 
der er Adgang til at tilpligte hendes fraskilte Mand 
noget Bidrag til deres Barns Underholdning. 

Oplandenes Amtskontor, 23de Marts 1365. 

Krohn.« 

»Sendes med 2 Bilage Fru Holmsen til Underretning. 
Christianborgs Byfogedkontor, 30te Marts 1865. 

D. Broch.« 

• — Nei; det vart det same. 

Dei tok Breve for seg endaa ein Gong og studera 
det endaa gløggare. Dei fylgde Vegen det hadde gjengi, 
fraa Byfuten til Amtmannen, fraa Amtmannen til Stift- 
amtmannen, fraa Stiftamtmannen til Kristiania Byfut, 
fraa Kristiania Byfut til By-tenaren, og so attende att: 
fraa By-tenaren til Byfuten, so til Stiftamtmannen, so 
til Amtmannen, so til Byfuten her, so til Amtmannen 
att, so tilbake til Byfuten, der det hadde legi i aatte 
Dagar, — og so endeleg hit. Men det nytta kje noko. 
Det einaste som kom Saki ved var dette siste, af der 
„ikke var Adgang til at tilpligte **. Ja det er vel det 
same som at dei ikkje kann tvinge han det? umsette 
Fru Holmsen. Ja — , Fru Miihlberg drog paa det; 
det maa vel so vera. Nei men det hadde eg kje trutt 
lel! — Aa, eg visste nok at det vilde gaa so, sa Fru 
Holmsen; ho hadde vorti heit um Augo. Eg kann 
mest ikkje tru det lel, sette Fru Miihlberg i; Amtmann 
Krohn, den pene Mannen! — Aa, dei heng ihop. By- 
futen hev talt for Amtmannen, og Amtmannen hev 
haldi seg til Byfuten; det er visst ikkje for inginting, 
dei hev teki seg so gode Stundir. — Og han som hev 
Smaaborn sjølv! — Pytt; hans Smaaborn er vel berga; 
og so kann det vera det same med andre daa, veit 
du. — Nei sandeleg um eg hadde trutt dette um Amt- 
mann Krohn likevel. Eg kann undrast paa kva han 
no vil De skal gjera? — Gaa til Kassa vel! Kva 
kjem det honom ved? 

Fru Holmsen sette seg til Saumen sin med ein Rykk; 
her vart nok ikkje Tidir til aa liggje paa Latsida! Ho 
var dirrande nervøs; det bleike Andlite vart stramt og 
magert. Og fraa Nasevengen nedyvi til den eine Munn- 
viki teikna det seg ein litin kvass fin Strik, som ingin 
lenger kunde vera i Tvil um; Fru Mtihlberg saag paa 
den og vart underleg i Lag: der hadde den fagre Fru 
Holmsen si fyrste Rukke. 

— Fru Holmsen sauma ihuga og tett, og tala stræ- 

valt og med Innsinne. Han — , han — , som ho ikkje 
vilde nemne, det var greidt at han, som var Jurist — ; 
dette ^»Forlike'' som han hadde fengi henne til aa gaa 
inn paa, det kunde ein vita han hadde skrlvi so han 
kunde koma ifraa det att. Det sagde seg daa sjølv. 
Det vilde ikkje ha vori han elles. 

God Hjelp fekk han av desse andre Juristane og, 
kunde ein vita. Han hadde nok visst aa halde seg 
med dei store, han. Amtmannen sjølv hadde kje haldi 
seg for god til aa drikke Champagne hjaa Skogkongen 
paa Fredheim i den Tid; no hjelpte dei honom att. Det 
var takka og betalt, det. 

Dei tvo Kvendi var um eit lite Grand midt upp-i 
dei gamle Fredheimssogom. Nei, som det gjekk upp 
og ned i Verdi! Kven skulde no tenkt at „Fredheims- 
dronningi*", ho som for nokre Aar sidan mest fann det 
for trongt der ut-paa Herregarden, — at ho ein Gong 
skulde faa det som ho hadde det no! Bu i eit raa- 
kaldt, ufielgt Hol til Skuggesida; med all si Eign ned- 
læst i ei gamal Kiste; fraarøva alt, liketil Bomi sine; 

— ja for no vart ho vel nøydd til aa gjeva Fanny og 
fraa seg til den . . . Tausi der inn-i Kristiania! 

Ho var vel eit laakare Menneskje enn andre, med 
di det skulde gaa henne so paa tvert. „Nei men kjære 
Fru Holmsen !** Og endaa visste ho ikkje anna enn 
ho hadde vori som Folk flest paa Lag. Mannen sin 
kunde ho i alle Fall tenkje paa med godt Samvlt. Det 
var nok dei som laut t51a meir av Kona si enn han hadde 
gjort. Og kor som var: fraa fyrste Tid var det ikkje 
ho som hadde klengt seg inn-paa honom. 

Nei det var nok svært som han var etter Dykk i 
den Tid? sa Fru Mtihlberg. — Aa, det var kje med 
Maate! Alle dei Raadir som til var, brtika han . . . 

— Eg gløymer aldri det De ein Gong fortalde: den 
Kvelden etter Danselage, veit De. — Naa, daa han kom 
setjande inn i Vogni til meg og fylgde meg heim? Ja 
det var daa, det hende. Han hadde vori etter meg 

heile Kvelden, og lokka og lirka og gjort seg til; og 
ør og fortrylt var eg; og slik ein ung og urøynd Gjent- 
unge som eg den Gongen var, so veit De det gekk 
vel alitid eit Grand innpaa meg aa sjaa dette store lange 
Mannfolke so reint ille farin; ja; so vart det daa til det 
at han fekk som ein halv Lovnad, og — ; eg skal 
segja Dykk, han fér fram med slik ein Ofse, at han 
skræmde nleg mest! — Det kann eg godt forstaa. — 
Og sidan tedde han seg som Festemann; tok imot 
Gratulasjonar og sende ut Kort; alle priste meg sæl 
og misunnte meg; og Prestfolke som eg var hjaa, dei 
tottest ha gjort reint eit Ovverk, daa dei hadde feogi 
meg so godt gift. Som rimelegt kunde vera! Kven 
skulde vel tru anna enn att dette maatte gaa godt! 

— So rik som han var ja! — Ja? Og unge raske 
Folk var me baae tvo; og dessutan — , ja han var no 
reint hugtekin; og eg hadde kje noko serskilt imot han 
heller, den Gongen; det einaste kunde vera dei Augo 
... — Aa ja; men det var daa kje noko aa bry seg 
um. — Nei. Glad var eg med aa faa Fot under eigi 
Bord og; for kor godt eg hadde det hjaa Presten, so 
veit De korleis det er: den som skal vera baade Tenest- 
gjente og Dotter i Huse, so vert det liksom so utrygt. 

— Aa Gud ja. — Men slik er det; ofte naar det ser 
best ut . . • — Ja det gjeng sjeldan godt, naar dei er 
so for glade i kvarandre. — Nei, det hev eg alitid 
høyrt. Men kva skulde eg gjera? Naar han endeleg 
vilde, og naar alle talde til . . . — Det var kje anna 
aa gjera enn det De gjorde. Fru Holmsen. 

— Og so gjekk det daa sidan som det kunde, heldt 
Fru Holmsen fram, og ikkje som det skulde. Ja i 
Fyrstningi var alt godt og vel, veit De, — mest altfor 
vel; han kringsette meg med Gaavur; heldt Hest og 
Vogn til meg, og stasa meg upp med Kjolar og Klæd- 
ningar som var so fine, at eg snaudt kunde gaa med 
slikt her upp-aa Bondelande. — Hugsar det nok; hugsar 
det nok! 

Aa ja; det kunde vera stuslegt mang ein Gong aa 
sitja her halvnaki aa kalle, og tenkje paa all den Stor- 
domen og all den Stasen, og vita at no var det alt 
ihop spreidt for Vér og Vind; kasta ut i Grams til kven- 
som-helst; selt under Hamaren for det Folk vilde bjode; 
mest gjevi burt. Maatte kje Fru Holmsen tilmed sjaa 
vanlege Bondekonur gaa og sprikje med Kasteploggi og 
Pynten hennar fraa gamal Tid, vanlege simple Kjeringar, 
som ikkje hadde Draum um kva slikt var verdt; ja 
visste kje korleis ein skulde brtika det dessmeirl — 
Fru MQhlberg sukka; det maatte vera harmelegt. 

Og det alt for Rangskapen og Vitløysa hans; det 
var snartsagt det verste! Dei kunde ha slti med det 
alt ihop den Dag idag var, hadde berre han havt God- 
viljen. Men no hadde han sett seg fyri at det skulde 
gaa vrangt. Fekk han det ikkje i alle Maatar som han 
vilde, so vart han ustyrleg, og so bar han seg aat som 
han var vltlaus. Det var honom alt eitt, berre han 
kunde faa stelt det so at ho kom ned i Raadløysa. 
Og det fekk han. 

Ja Stakkar, sukka Fru Mtihlberg, arme seg ut, det 
fekk han til Gagns! — Aa ja; naar ein legg seg ut 
um det so. Slikt Hundeleven som det no tok til 
med paa Fredheim, med Drykk og Dus og Kortspél 
og alle Dørir opne baade Natt og Dag, det var so all- 
dri noko Folk hev høyrt Maken. All den andre Stygge- 
domen er det ikkje rødande um. Er det sant som 
Folk segjer, so var der ikkje ei Gjente paa ei Mil i 
Kring som fekk vera i Fred for han; og i Kristiania 
hadde han deim gangande i Flokkar. — „Er bare 
Halvparten sandt — ; stygt var det i alle Fall!" 

— Og endaa, sa Fru Holmsen, var eg t61sam i 
lengste Lage og fann meg i meir enn nokon trur; ja 
det veit Gud, at hadde det berre vori noko Rim i det, 
so skulde eg — ; eg er daa vel kje verre aa koma til 
Rettes med enn anna Folk? — Eg trur ikkje mange 
hadde tdlt det De hev tdlt, fru Holmsen. — Det var 

mange som hadde imot meg av di eg vilde skiljast. 
Og det kann eg kje segja noko um; det var nok ikkje 
som det skulde vera. Men eg undrast paa kva eg 
skulde ha gjort? Eg kunde daa kje gaa der og vente 
til han hadde teki Live av meg. Og som han var i 
dei Tidir, reint halvgalin av Illske og Drykk, so kunde 
ingin vita um det ikkje kunde bli Aalvor av det ein 
Dag, helst etter at eg hadde jaga Thea or Huse. 

— Det var nære paa at det skulde vorti Aalvor 
av og ein Gong, veit eg? spurde Fru Mtihlberg. — Ja 
den Natti daa han braut inn Sovekammersdøri ? Den 
Natti gløymer eg aldri. Eg hadde so vidt somna; so 
vart eg uppskræmd av eit forfælande Brak, og inn kjem 
han stimande som ein galin Mann, blaa i Andlite, blod- 
sprengd i Augo, — desse stygge Ijose Augo De veit. 
Eg vart som n6mi av Rædsle og fekk nett so vidt 
Mæle upp til eit Skrik; so slog han Kløme i Hovude 
paa meg so det gjekk Hol paa Nattkappa. No kunde 
eg gjera som eg vilde! bura han. Anten skulde eg 
taka Thea heim i Huse att, og beda henne um Til- 
gjeving for det eg hadde sagt, eller so skulde eg ikkje 
sjaa Sol i Morgo! Eg kjende alt den brennheite, 
sveitte Handi trivlande innetter Halsen min. Ikkje eit 
Ord kunde eg faa fram; det var som Strupen snørde 
seg ihop paa meg; eg hadde altgjevi meg Gud i Vald; 
men so Gudskjelov, so kom Gardsguten. — Ja 
det er fælt, alt det De hev 15ti gaa igjenom. Fru 
Holmsen! 

Det bivra um Munnen paa den unge Kona. Men ho 
tvinga Graaten ned att. 

Og so hadde eg Borni aa tenkje paa, heldt ho fram. 
Dersom han paa den eine eller andre Maaten skulde 
faa Live av meg, kor skulde det so gaa med deim, 
stakkar? Eg visste likso godt som dei andre kor gali 
det var aa skiljast; men der var inga Raad; eg torde 
kje anna. Og endaa hadde eg alle imot meg; ingin 
vilde hjelpe meg. Byfuten vart min Uven for Live- 

tidl, daa eg tvinga han med upp til Thea til aa røkje 
etter ... Og Presten Brandt! — Ja no skal De faa 
sjaa det Breve, han sende meg; der var nok ikkje 
stor Hjelp aa faa av han heller. 

Fru Holmsen slengde Saumen fraa seg og gjekk 
burt-aat den gamle blaamaala Kista, der ho gøymde 
paa alle Leppar og Leivingar fraa sitt sundsprengde 
Liv. Breve fann ho i Lærken, millom Papirbltar, 
Klutar og gamall Hattepynt; so kom ho fram med det 
og bad Fru Mtihlberg lesa. 

Fru Mtihlberg las. 

„I Anledning af Deres Skrivelse af 24de ds. vil jeg 
ikke undlade at bemærke, at det ikke nytter at anmelde 
nogen for Concubinat, naar det ikke kan bevises at 
de Skyldige dele Bord og Seng med hinanden, hvilket 
vist ikke er Tilfældet med Holmsen og Nogen af dem 
De antager at han lever sammen med. Hvad forresten 
Maren Rasmusdatter angaar — ** 

— Ja det var og ei av deim, skaut Fru Holmsen inn. 

— „da har Hans Enersen Østhoug selv opgivet sig 
som Fader for hendes Barn — ** 

— Det hadde han fengi 100 Dalar for, ja. 

— „og han har begjært Lysning for at giftes med 
Pigen. Da Ho— hm! forseelser ikke er Gjenstand 
for offentlig Paatale, bliver det Deres egen Sag derom 
at træffe Deres Forholdsregler. Volds Præstegaard — 
Brandt.« 

Fru Mtihlberg saag upp. Stakkars Dykk, Fru Holm- 
sen! sukka ho hjarteleg. 

Daa kunde kje Fru Holmsen meir; ho gav seg yvi 
i Graat. 

— Ja det er ingin som veit, kor vondt det hev vori 
for meg! jamra ho, med Lommeduken for Andlite. 

Men, lagde ho til, daa ho nokonlunde hadde vunni 
seg yvi att, det som hev hendt i Dag ... at eg ikkje 
skal faa ha Fanny heller hjaa meg ... det tykkjer eg 
mest . . . blir det verste. 

Fru MQhlberg tagde reint still; ho var ikkje langt 
fraa Graaten ho heller. 

Aldri i Verdi hadde eg gjort det eg gjorde, dersom 
eg ikkje hadde trutt at eg skulde faa ha Bomi hjaa 
meg, heldt Fru Holmsen fram med Graaten i Halsen. 
No hev eg Idti sleppe dei tvo, av di eg ikkje fekk 
Hjelp; skal no Fanny og koma paa Viddi, so vanskeleg 
som ho er, og eg bli sitjande att reint aaleine .... 

Graaten kom att, og vart so sterk at Fanny og lydde 
etter. 

Eg sa det til han dei hundra Gongir, stridgrét Fru 
Holmsen, — med meg fær det gaa som det kann . . . 
men tenk . . . Bomi! Ho lagde seg fram yvi Borde 
og gav seg yvi i Graaten; heile den spede Kroppen 
riste. 

Fru MQhlberg strauk seg yvi Augo og gjorde seg so 
fast i Mæle som Raad var: ja det er ille, naar dei smaae 
lyt burt; det er nok ingin som kann vera i Staden for 
. . . Far og Mor . . . helst for Mor daa. 

Fanny hadde reist seg upp; ho stod og saag paa 
Mor si med Forundring. 

„Mama 'tygg,** sa ho med eitt. »Mama 'tygg; itte 
'klike! Mama 'nil, Mama tie pent; itte klike!" 

No kom Fru MQhlberg og paa Graaten. Fru Holm- 
sen vart reint kløkt; ho treiv i Braahug den vesle upp- 
til seg og kysste henne brennande. 

Daa Fru MQhlberg hadde komi seg att, fann ho 
fram Pungen sin og gav Fanny ein Sylvskilling. So 
hugsa ho at ho skulde heim og laga Mat. 

Den godslege Kona hadde vorti so kløkt, at det reint 
var vondt for henne aa faa sagt noko. Stakkars Fru 
Holmsen, stakkars Fanny; kor skulde dette til Slutten 
gaa? 

Sandeleg vilde ho kje sende Jomfru Thorsen hit med 
noko god Mat til deim, um ikkje anna, og det trast og; 
Gud veit kor det kunde staa til her i Huse no, so 
veik som Fru Holmsen i seinare Tid hadde vori. 

Ja Adjø daa, Fru Holmsen! rette ho seg upp; no 
maa De kje ta det for tungt heller. De veit der maa 
bli ei Raad ... De fær hugse at der er ein som . . . 
ikkje gløymer oss . . . Og so hugsar De Avtala; De 
maa koma og hjelpe meg med Vaarbunaden ; elles vert 
eg reint uppraadd. Adjø daa, kjære Fru Holmsen! 
Adjø Fanny; adjø vesle Krulltoppen! Det greider seg 
nok, skal De sjaa. Adjø adjø daa! 

— Fru Holmsen sat og kjælte for Fanny og roa seg 
etterkvart. Gudskjelov; ho hadde daa Venir; ei Raad 
maatte det vel bli. Kva tru det var for ein Skilling 
Fanny fekk her i Stad? Ein Tolvskilling! — Naa, so 
skulde me daa kje turve Ilva paa Jordepie og Salt i 
Dag, kor som var. Og etter Non kom ho Gamle-Kari; 
so kunde ein faa Greide paa ymse Ting ... Ja for 
um so var, so vart det daa vel kje ho som kom paa 
Kassa! Det vart han, — han, som ikkje kunde forsyrgje 
Bomi sine. Og fyrr Fanny skulde der inn til denne 
Jomfru Henriksen, fyrr — . Han kunde somenn vera 
lik-til aa koma paa Kassa til Slutt. Det kunde bli 
plent ein høveleg Ende paa alt Skryte hans. Og Gamle- 
Kari, ho visste nok Vegen. — 

Kunde ein so koma inn til Kristiania og lære Kjole- 
saum — . Jamenn fekk Bror Nils hjelpe henne med 
det; ho fekk gjera Aalvor av det og høyre etter. Sidan 
kunde ho koma i Veg og drive stort. „Fru Holmsens 
Sy-Etablissement**, — det vart alitid likare enn aa sitja 
her og snu gamle Kjolar. 



II. 

Gamle-Kari hadde visst Vegen. Og mange gamle 
Venir og Drikkebrørar av Lastehandlar Holmsen sat i 
Fatig-Komissjonen; mot tvo Røystir, Presten Pukstad 
og Skræddar Evensen, hadde Fru Holmsen der fengi eit 
»Bidrag til Fannys Opdragelse" paa tri Dalar Maanaden. 

So kunde* ho daa faa seg Hus paa ei Gjerd. Et Ijos 
stor Stogu med Kjøk fekk ho til tvo Dalar Maanaden 
utmed Bordtuftom ein Stad; der var Utsyn til Gata og 
Sol, og Fru Mtthlberg hjelpte til med Innreidingi^ so 
der vart nokorlunde verande. Og no kunde ein daa 
ikkje bli husvill meir. Jamenn var det godt aa hava 
noko visst; og det um det ikkje var so mykje heller. 

Det vart ei god Tid for Fru Holmsen no. Alt gamalt 
Kjendsfolk hugsa henne baade med Helsingar og anna; 
ja um det var Folk som i Holmsens Tid hadde haldi 
seg fraa Huse, so tok dei no til aa gjera seg kjende. 
Og underleg nok visste ingin um det som sist var 
hendt; det vart aldri nemnt noko um dei tri Dalane til 
Fanny. Det var nok eit Grand Folkeskikk i desse Smaa- 
byfolki lel, kunde ho skyna. 

Fraa Nils, Bror sin, fekk ho um ei Stund Svar paa 
det Breve ho hadde sendt um Kristianiaferdi ; og Svare 
var rett beinsamt. 

Nils totte der var Vlt i Tanken; han vilde hjelpe 
henne so langt han kunde, baade med Pengar til Sy- 
skulen og med Hus. Ein leid Ting var der: Kona 
hans kjende seg ikkje god til aa taka imot Fanny. 
Endaa um dei hadde havt Rom kunde ho kje gjera det; 
ho var veik med Helsa og maatte hava Ro. Og Fanny 
var vel ikkje rett so stillfarande av seg no for Tidi, 
kunde han tenkje. Men det maatte vera Raad med aa 
faa Fanny inn einkvar annan Stad for den korte Tidi, 
meinte Nils; og um so var, so kunde Fru Holmsen 
koma naar ho vilde. 

— Ja sjølvsagt maatte det vera noko i Vegen! Dette 
Svare var i Røyndi jamgodt med nei. Kor skulde ein 
gjera av Fanny, so brysam og leid som ho no var? — 
Hjaa Fru Miihlberg? Det maatte vera det einaste. Men 
no um Sumaren og ut-etter Hausten hadde Fru Miihl- 
berg nok og meir enn nok med Hotelle sitt. 

Aa nei; det skulde vel bli raadlaust, kunde ho tru. 
Ho hadde havt det for godt eit BU; og for det skulde 

ho no svide. Ho fekk leggje seg i Logn til eit anna 
Aar. Daa vart Fanny større; og daa kanskje det kunde 
jamne seg. Dermed var det Aare au spillt. Men naar 
det skulde so vera, so fekk ein finne seg i det. 

Med stor Uhug tok ho til med Stimarsaumen sin. 
Det var ei Trøyst at ho kunde sitja burte hjaa Folk 
mykje; det var som Tidi gjekk lettare daa. 

Fanny fyigde med fraa Hus til Hus, naar ho elles 
vilde. Men det var ikkje alle Stadir den vesle lika 
seg; venteleg gjorde dei kje alle Stadir like mykje Stås 
av henne. Stundom vart ho daa send i Veg til Sak- 
førar Lehmann eller andre gode Kjenningar med den 
Helsingi, at ho „skulde faa vera her i Dag"*. Og so 
snilde var Folk, at dei alitid tok imot henne. 

Det kom vel noko av at Ungen var so løgleg. Sak- 
førar Lehmann fann henne reint makalaus; naar han 
kunde faa, henne til aa syngje eller „preike", fekk den 
gamle Skjemtegauken seg sin beste Laatt. 

Ein av dei Stadine der ho lika seg best, var hjaa 
Grosserar Johannesen. Der var det tvo Mostrar som 
slost um henne; og ho fekk Slikkegodt og Sukkerty, 
so ho mest for-aat seg. Og til Leikebror hadde ho 
han vesle Frits, Kjærasten sin. Det var reint løglegt 
so godt som dei tvo kom til Lags. Tenk um det, som 
no var Gaman, kunde bli Aalvor ein Gong ; tenk um det 
kunde bli eit Parfolk av desse Ungane! Det kunde vera 
noko, tenkte Fru Holmsen. 

Um Lag jamgamle var dei, runde og digre som 
RuUepylsur, han sjømannsklædd og hjulbeint, ho graa 
og Ijos. Dei heldt seg mest ned-i den store Hagen til 
Johannesen, der Kirsebærtréi stod med Fennar av kvit 
Blom, og Aplane au tok til aa bløme og blaga i kvitt 
og rosebleikt. Men i Blomesengjom lyste Symre og 
Nykleband og Vaarblomar av alle Slag, og i Dammen 
siglde Andemor med alle sine trill-runde gule Ungar. 
Nære ved, uppe paa ein Stolpe, var der eit Hus, der 
det budde Duvur, snøkvite, staalblaae, glansviolette, 



16 KIAA HO MOR 



forunderleg fagre; berre dei hadde havt so mykje Vlt 
at ho kunde ha fengi klappe deim paa Ryggen. Det 
gildaste av alt var LeikvoUen, der Huska og Ringane 
var; der hadde Frits Stall til Hesten sin au, ein stor 
Hest som gjekk paa Meiar. Og so hadde han Bygnings- 
timber som ein kunde byggje Kongsgardar og Krigs- 
borgir av; Fanny for sin Part lika best aa byggje 
Kyrkjur. 

Vart det keidt i Hagen, so rusla dei ut i Byen. 
Dei gjekk og heldt einannan i Hendane og var Kjærast- 
folk. Utanfor Krambuglasi stod dei og glodde; Fanny 
valde ut det ho hadde Hug paa, og Frits skulde kaupe 
det aat henne naar han vart stor. Ender og daa gjekk 
han inn-til henne og lyfte upp det vesle blaae Sløre 
ho hadde for Andlite og kysste henne; det totte Folk 
var løglegt. Dei stana upp i Gata og lo; Tenestgjentur 
og Krambukarar stod paa Troppine og lo; unge Frøknir 
sat attum Gardini og smilte og nikka til deim. Det vart 
gjort ei Vise um desse tvo smaa Kjærastfolki, og den 
Visa vart til ein Folkesong i Kristiansborg: 

„Aa Frits Johannesen, det Bustehu'e, 
ho Fanny Holmsen skal bli hans Frue; 
og er det laga, so er det likt; ~ 
i Byens Kyrkje dom skal bli vigt*. 

Og Presten Pukstad skal vi' dom samen, 
og Klokkar Eilertsen skal segja Amen. 
So gjev Fru Holmsen ei Steik so fin; 
men J. Johannesen gjev Brennevin!" — 

— Det var elles paa dei Tidir no, at Fanny laut til 
aa lære eitt og anna; og det gav Fru Holmsen mangt 
aa tenkje paa. Vrang og vill var Ungen, med alskyns 
Paafynster og ymist TuU; det vart ingin Leik aa faa 
Skikk paa henne. 

Fru Holmsen byrja med aa lære henne Fadervaar. 
Kvar Keld naar ho hadde lagt seg, laut ho segja fram, 
etter Fyrisegn av Mor si, desse Bønine som var so 
vande aa hugse: Fader vaar — ; helliget vorde — ; ho 

vart arg stundom og sagde nei, men fekk daa vita at 
Gud ikkje lika uskikkelege Smaagjentur. Og Gud var 
ein stor Herre som kunde gjera med oss kva han vilde, 
ja taka Live vaart og etterpaa stengje oss inne i ein 
Bakaromn; so Fanny laut agte seg for aa erte upp den 
Mannen. Men var ho snild, og glup til aa lesa Fader- 
vaar, so vilde Gud au vera snild mot henne; for snilde 
Bom lika han. Var Fanny ikkje reint i Ulag, so lét 
ho seg segja med dette; helst saag det ut til at ho tok 
Fæla, naar Mor hennar fortalde um den gloheite Bakar- 
omnen. 

Det tok til aa bli vandt aa halde henne burte iraa 
Gata og Bord-Tuftine. Ho vilde ut og leike seg. Men 
Fru Holmsen vilde ikkje vita av det; Dotter hennar 
skulde ikkje vekse upp i Lag med alle dei Fatig-ungane. 
Det vart mykje Uhugnad av dette, og mykje Leidskap. 
Raadlaust var det aa setja Forbede igjenom strengt au. 
Vilde ein hava Fred ei Stund, laut Lovi av og til sova. 
Det kunde vel ikkje vera so faarlegt for ein Gong 
Skuld heller. Daa visst ikkje no med' ho var so liti. — 

— Det skulde bli eit Grand Gaman i Kristiansborg 
lel den S^maren; ein Dverg, Admiral Picklonomini, 
kom paa si Rundreis til Byen og synte seg fram. Han 
„tala*" paa den store Salen i Fru Mtihlbergs Hotel um 
Napoleon den store; og Fanny fekk vera med aa sjaa 
han. Han kom fram paa eit stort Bord i ei naud-ven 
Mundering; so tala han paa noko som skulde vera 
svenskt, og vart vel fagna. Serleg vart Fanny glad i 
han; og Dagen etter maatte Mor hennar taka henne 
med seg til Fru Miihlberg, so ho kunde faa gjera seg 
kjend med Karen. Og no vart Admiralen paa si Side 
so hugtekin i Fanny, at ho maatte vera der ut-etter 
Dagen og leike med 'n. Dei skyna kje Maale til kvar- 
andre, men tala saman like godt, og lo saman; og 
Dagen etter maatte Fanny koma att. Enden vart, at 
Admiralen vilde ha si kleine pettte anUe med seg paa 
Framsyningi næste Gong. „Admiralinna" tenkte seg 

2 — Oarborg. U. 

um; svara so ja; og daa Admiralen lova Fanny „en 
Mark'e**, so lét Fru Holmsen det like eins skure. 

Det vart ein gild Kveld. Upp-aa det store Borde 
stod det eit lite Bord, der Admiralen hadde Bøkane 
sine ; attmed dette stod det ein Barnestol, som og vanleg 
var til hans eigi Bruk; der sat Fanny no og præsidera. 
Folk kom i slikt Godlag ved dette, at Fru Picklonomini 
vaaga paa og gav heile Framsyningi uppatt; daa vart 
Salen stappfull. Og Moro vart der. Fanny var so 
upp i Vére at ho sjølv tok til aa gjera Kunstir, med 
Minur og Teikn til Folk; og dette vart der slikt Gaman 
av, at Admiralen, som og laut læ, maatte slutte med 
Tala si fyrr han var ferdug. 

Naar Fanny sidan skulde gjera sine Smaakunstir for 
Folk, hermde ho alltid etter Picklonomini. Og det 
gjorde ho med Klemb: „En 'tor man — en liten man!*' 
deklamera ho; „en liten man — en Hor man! Men en 
'tor man, — mycke liten man, og mycke liten man — 
mycke 'tor man!*" Gamle-Kari lo so Taarune rann: 
„Haa, haa, haal det klær, det klær, sa Grisen, fekk 
Snøriiv!« — 

— Den laake Aarstidi hadde teki til, og det paa 
same Maaten som vanleg. Det som vart tent i 
Arbeidstidom var ikkje meir enn at det strauk med 
noko-so-nær etterkvart; dessutan skulde ein hava seg 
eit Plagg so ender og daa, og eit Par Sko, og lite ny 
Pynt til den gamle Staskjolen ; Fanny skulde hava sitt, 
ho med; og kom so dei arbeidslause Tidine, eller um 
ein vart sjuk ein Gong, so var det svarte Matnaudi 
med same. Og so var det det gamle Gnage daa: Ilva 
paa Jordepie og Mjølmat og ei Sild att-imillom, slite 
seg fram med Borging, men smaatt, so det kunde 
halde ut; og so elles lite paa, at det kunde falle ein 
Godbit av so ender og daa fraa Borde til gamle Kjen- 
ningar; — aa jau, ho kunde den Visa no. Fru Holmsen. 

Og endaa var ikkje Matnaudi det verste. Det verste 
var, at Tidi feU so lang. Det kunde vera leidt og lang- 

samt aa sitja burte hjaa Framande; ein kjende alitid 
at ein ikkje høyrde til der; men sitja heime hjaa seg 
sjølv og glo paa tome Veggir med eit Spytety i Hendane, 
— daa vart Tidi endelaus reint. 

Det saag ikkje ut til at nokon vilde beda henne til 
seg paa Lande heller denne Sumaren. Venteleg var 
det Fanny dei kvidde seg fyri; Fanny var allstad i 
Vegen. So fekk ein sitja her og glo. Hadde det 
endaa vori som i Kristiania, at det kunde vera eitkvart 
nfL sjaa paa Gata! Men nei daa. Ikkje eit Menneskje. 
Det kunde vera ein Bonde som kom skranglande ender 
og daa med Lortmerri si; men jamenn skulde den vera 
smaanøgd som iddest snu paa Hovude etter slikt-noko. 
Den einaste Tidtrøyten ein hadde var daa Ungen, som 
masa og sangra og vilde ut; var ho roleg ei Stund, 
so kunde ein vera trygg for at ho hadde funni paa 
noko gali. Fru Holmsen tenkte paa den lange Sdmaren 
og kjende seg hugsprengd. Dagane snikte seg fram 
som Makk paa ein V6g; ein kunde kje sjaa at dei kom 
av Flekken. 

Det vesle Gull-Ure som dei hadde kaupt att til henne 
etter Auksjonen, av di det var Ervegull, laag i Øskja 
si paa Borde og gjekk og gjekk; sjaa paa det kunde 
aldri hjelpe. Ho tvinga seg i lange Stundir til aa halde 
Augo fraa det; tenkte paa andre Ting; paa Kristiania- 
ferdi; paa Framtidi; paa Middagsmaten; paa Gamle-Kari; 
det vart so lengi at ein kunde bli graa i Hovude av 
det; — no laut det daa vera gjengi ein Times Tid 
eller so. Ho saag paa Klokka. Mange Takk. Det 
var gjengi sekstan Minuttar. 

Fru Holmsen lagde Spytetye iraa seg; reiste seg 
upp; strekte seg; geispa; lagde seg i det opne Glase 
og saag ut; kanskje kunde Gjenta til Grannen koma 
dri vande. So vart det eit lite Drøs: skulde dei eta 
snart? Kva skulde dei hava til Mat? Hadde Hanse- 
mann fengi den Qorde Tonni si? Hadde dei høyrt 
noko firaa 'n Jens i Amerika? Eller ho gjekk ut og 

inn fraa Stogo i Kjøken og fraa Kjøken i Stogo att; 
stelte paa eitkvart; vatna Biomane; kannhende kunde 
ein koma paa noko, naar ein gjekk so og dreiv. Eller 
um Gamle-Kari kom, og hadde Tid, so ein kunde gaa 
til Fossen! Og Klokka laag i Øskja si paa Borde og 
peika og peika paa det same og det same, so ein 
fekk Hiig til aa taka og kaste ho i Golve og traa 
paa ho. 

Siimetidir gav ho seg reint yvi og sette seg til aa 
storgraate. Naar det ikkje var uthaldande, og ein like 
vel skulde halde ut! Aa Gud, aa Gud, at ein 
skulde sitja her og sjaa sitt unge Liv gaa so jammer- 
leg til Spilles! 

Tidi gjekk skræmeleg fort. Aar etter Aar, Aar etter 
Aar; Tidi var ein Eimbaat som gjekk fraa henne; no 
svinga han um Odden; her sat ho att; var ho ikkje 
alt 27 Aar kanskje? Kor lengi var det daa att til ho 
var 30? Inkjevetta. Inkjevetta. Det var berre som 
aa reise seg upp og setja seg ned att. 

Og no hadde ho vori Enkje i tri Aar. Tri av dei 
beste Aari burt-vavra i berre Vas; ikkje ein Dag fekk 
ho sjaa att av dei Aari, ho; ikkje i all Æve. Og her 
sat ho. Tidi rann og Tidi tærde, baade paa Hud og 
HtLg; ein, tvo, tri var ho ei gamal Kjering, som inkje 
noko Menneskje iddest sjaa paa. 

Aa han — , han — , Skarven, Kjeltringen! Dersom 
ho endaa paa skikkeleg Maate hadde vori Enkje; men 
kven vaaga seg i Lag med ei som var iraaskild? ei 
fraaskild Kone med tri Born? 

Og ho som hadde slik H^g til aa liva og vera med. 
Var det kje det som var Ulykka den Gongen daa ho 
gifte seg og? Ho hadde ikkje totst kunna vente lenger 
. . . Og no skulde det vera slutt. Slutt utan Von, utan 
Hjelp, utan Raad. Midt i dei likaste Aari. 

Aa Gud hjelpe henne; Tidi gjekk visst fort nok. 
Baade for fort og for seint; ein underleg TroUdom. So 
seint at ein kunde døy av det; men burte fyrr ein visste 

Ord av. Dagen lang som Postillboki; Aare stutt som 
ein Geisp. 

Sitja her og surne burt i sine beste Aar; Ilva halvt 
paa Naade og halvt paa SveltUiel og bu seg paa Alder- 
domen, — det var dei Vonine ho hadde aa hyggje 
seg med. Kva var det ho hasta etter? Vart ho ikkje 
tidsnok gamal? Kvi var det henne so um aa gjera aa 
bli av med Tidi? 

Ho lengta og harma seg so ho fekk Hovudverk. 
Og det var kje denne vanlege Verken som ein kunde 
vaske burt med Edik og Vatn; det var ein Verk so ho 
kunde gaa fraa VUe, ein Verk so Heileskaali kunde 
sprengjast sund; og so fylgde det slik ei Uro med, 
slik ein Angest; naar den Pina kom, laut ho aat Sengi 
og berre lata Verdi sigle. 

Ikkje var ho frisk elles heller. Gud veit — ; det 
var vel det kalde Golve ho hadde havt der ho budde 
sist. Aa den Skarven; den Skarven; det Avaat — I 

— Nei; det fekk bli ei Raad med den Kristiania- 
ferdi lel. Um ikkje for anna so for Umskifte. Kunde 
kje Jomfru Henriksen taka Fanny, tru? Berre for dei 
Par Maanane? Ho som hadde dei tvo andre fyrr? — 
Fy. Aanei; so vesalt skulde det ikkje bli med henne, 
at ho skulde tigge seg til noko av Mann sin's Frille. 
Det kunde vera gali nok at Tausi hadde Lea og Tom. 
Men det var daa noko som han fekk svara fyri. 

Likevel, Tanken kom att. Fanny kunde ikkje taka 
nokon Skade av det; og med Skammi vart det det same 
paa Lag. Kom ho til Kristiania^ so kunde ho sidan 
stelle seg so at ho fekk alle Bomi heim; kom ho der 
ikkje, so vart vel Bomi verande der dei var til dei 
var reint øydelagde. Nils, Broren, turvte ikkje so 
mykje som vita um det. Ho kunde finne paa eitkvart; 
han hadde kje noko Umgang korkje med Holmsen eller 
Jomfru Henriksen, han. 

Ho tok dette upp-att og upp-att for seg sjølv so lengi til 
dess ho ein Dag vann seg yvi og skreiv til Jomfru Henriksen. 

Breve vart ikkje sendt; ho umraadde seg att, daa 
det kom til Stykke. Ho var ikkje god-til aa brjote seg 
so smaa. Ho fekk heller gjera seg hard og drygje. 

Men Tidi fall lang; og ein Dag sende ho likevel Breve. 

Herre Gud, kva skulde ein Stakkar gjera. Den som 
ikkje hadde Raad til aa gaa rett, so fekk ein krøkje 
seg; ein fekk heller sjaa til aa rette seg upp-att sidan. 

Ho torde kje drygje til eit anna Aar. No hadde ho 
Tilb5de, og no fekk ho taka imot det. Næste Aar 
kunde det vera tusund Ting i Vegen; Nils kunde hava 
mindre Raad; det kunde vera endaa laakare med Marie; 
nei, nytte Tilføre med' det var der; ein annan Gong 
var ein Skjelm. 

Naar alt kom ihop, so var det for Bomi si Skuld 



ho gjorde det. 



III. 



„Hva hetter du da?" 

„Fanny Margrete Holmsen. " 

„Nei jassaa. Hvor gammel er du?" 

,Je blir fem Aar den 9de Januar." 

„Det var svært. Du er visst en flink liten Pike du?" 

Ja.« 

„He-he." 

„Naar je blir stor, ska je bli flink." 

„Jassaa; hva ska du da bli?" 

„Skuespillerinde!" 

Baade Fru Holmsen og Jomfru Henriksen maatte læ. 
Det er Sakførar Lehmann der uppe som hev sett det 
i henne, forklaara Fru Holmsen. 

Det gjekk traadt med Samrøda. Dei smilte til kvar- 
andre og var søtmælte og blide; men rett som det var 
tagna dei; og so bruka dei Fanny til aa fylle ut med. 

Fru Holmsen venta paa Lea og Tom. So seine som 
dei vart! Kunde det vera noko i Vegen? Var dei 

sjttke? utsvelte, so dei ikkje kunde gaa? Kannhende 
hadde dei ikkje Kla^e so dei kunde vise seg? 

Ho sat og glytte til Jomfru Henriksen fhui Sida og 
undrast paa, kva der kunde bu i henne. Kunde det 
vera noko godt i slik ei Taus? Ho saag ikkje snild 
ut. Det var eit skrint, magert Kvinfolk med stive 
Faktir; Augo var smaae og blaakalde, Munnen bleik; 
Mæle fekk lett ein kvass Klang; ein kunde taka henne 
for ei Skjerpe. Men det var bo vel ikkje heller, naar 
han heldt ut med bo; daa maatte ho vel vera anten 
ven eller snild, og naar ho ikkje var ven, som visst 
ingin skulde segja benne paa, so maatte ho vel vera 
svært snOd daa, skulde ein tru. Endaa det var utrulegt 
alt det Mannfolki kunde balde ut med, berre dei fekk 
bava det paa Ungkarsfbt! Eller kannhende det var 
Pengane hennar han gjekk og Eridde etter? Han var 
Mann for alt. Og her var visst Pengar nok. Det var 
berre Velstand kor ein saag; godt gjekk ho klædd, med 
Øyredobbar og GuUstas; og slik ein Innbunad var her, 
i Valnot og Bjørk med Ripstrekk og Pliisch, og fine 
Borddukar, og Golvklæde, og paa Veggjom store gilde 
Oljetrykk . . . aa jau! Han maatte gjeva av seg, denne 
Modehandelen. 

— Der var Bomil — nyvaska og stelte; Fru Holm- 
sen var i eit Sprang burt-hjaa deim; buka seg ned og 
tok deim inn til seg; kysste deim; grét; aa Gud vere 
Lov og TakkI — dei saag ikkje verst ut endaa. 

Dei saag heller godt ut. Knapt klædde var dei all- 
tid, men heile og reine; og den bleike HamlUen — 
naa, Herre Gud, alle Bom var bleike i Kristiabia. Ho 
hadde uroa seg meir enn det turvtest. Upplæring fekk 
dei visst au; dei hadde helsa paa Mor si rett vent; og 
skipelege og stille var dei, so Fanny tok seg ut mot 
deim som eit lite Villdyr. Naar alt kom ihop vilde bo 
visst bava godt av aa vera her eit BU. Der uppe fekk 
ho raa seg sjølv meir enn godt var; her kunde ho bli 
aga litegrand, og det vilde vel ikkje gjera Skade. 

Fru Holmsen bar upp Maalemne; Jomftni Henriksen 
gav eit naadigt Svar. Det fekk vera som ho hadde 
sagt i Breve sitt, sagde ho. Holmsen hadde vori henne 
slik ein Gagns Mann i Forretningi, med Rekneskaps- 
førsle og Greiding av Vanskar, at ho vilde vera rimeleg 
mot han att so langt som Raad var. Ja eg veit nok 
kva Folk segjer, lagde ho til; men De veit, at skulde 
ein høyre etter Folkesnakk, so vart ein snart graa i 
Hovude. Elles hadde ho alltid vori bamegod; og naar 
det dertil var Born som var heimlause aa kalle, — og 
naar Frua ikkje hadde onnor Raad — ; det var alltid 
so vondt aa segja nei, totte Jomfru Henriksen. Stelle 
Bom trudde ho nok at ho forstod seg paa; Frua turvde 
ikkje bry seg i so Maate. Fanny skulde faa det som 
dei tvo andre hadde det; og daa vilde Holmsen vera 
fomøgd. Ho hadde tala med han sjølv um dette; og 
for hans Skuld, som sagt; og naar Frua var i slik 
Naud . . . 

Fru Holmsen tagna meir og meir. Ho lét Fanny vera 
etter og gjekk, med samanknlpin Munn og heit um Augo. — 

— Det stod godt til med Bror Nils, men mindre 
godt med Marie. Ho vandra um i Huse framand 
og fordrøymd, og hadde kje Greide paa nokonting. 
Det var ein halvtrylt Teolog ho var komi i Hendane 
paa; og han hadde sett det i henne, at ho og han 
sjølv og nokre til skulde fara Uvande til Himils no 
snart. So gjekk daa Marie Pedersen og venta paa 
dette, og heldt seg reidug stødt, so Brudgomen, naar 
han kom, ikkje skulde finne henne sovande. Ei Gjente 
styrde Huse, og det gjekk som det kunde. Det var 
som Nils hadde sagt: her var ikkje Rom aat Fanny. 

Fru Holmsen sjølv fekk det godt nok; og so hadde 
ho Lykka med seg og kom inn hjaa Systrane Mehlum 
i Prinsens Gate. Systrane Mehlums Sy-Etablissement 
galdt for eit av dei beste i Byen. 

Her lærde ho Kjolesaum og høyrde nytt; dei visste 
all Ting, Gjentune her, og meir enn dei vel kunde 

hava godt av. No um Dagen var det ein stor Fallit, 
del heldt paa med; Spursmaale var, um den fine Ætti 
til Grosseraren kunde fri han fraa Tukthuse. Tause- 
s5gune hans forfér dei kunnigt og vel; det var likt 
til at Grosseraren i den Vegen og hadde vori ein leid 
Kar. Og endaa meinte s^me at han hadde sine Over- 
mennar. Ein Mann som Thomas Trondby hadde nok 
endaa fleire Syndir paa sitt Samvit; og Henrik Lund 
vilde dei kje snakke um dessmeir. Elles var det no 
det med Henrik Lund, at han hadde denne Kona; naar 
det kom til Stykke so var ho ikkje stort likare, ho. 
Ja det var ei av rette Slage det; ho var verre enn 
baade den og den. Det var elles ikkje godt aa vita 
kven som var verst; dei var ikkje svært mykje aa tru, 
desse fine Fruine. Det saag me her den Gongen daa 
dette fæle kom upp — ; tenk, dei hadde haldi seg med 
reint simple Fyrar som dei betala ... Og daa dei 
kom for Politie — ja so vidt var det komi at Politie 
fekk i det — , daa var dei endaa so forherdige at dei 
forsvara seg. Kva skal me gjera? sagde dei; Mennane 
vaare hev sine Gjentur . . . 

Fru Holmsen tenkte med seg, at det var nok ikkje 
verdt aa tru alt det ein høyrde heller. Men Byen maatte 
ha versna kor som var; for ho hadde nok høyrt gjeti 
utrugne Mennar i si Ungdoms Tid, men aldri utrugne 
Konur. Ja det kunde vera bland reint simple Folk 
... og so ein sjeldan Gong millom dei alra-finaste; 
som t. D. den Ho£P-Frua, som maatte upp-aa Slotte 
kvar Gong Kongen var her; men det var no paa ein 
annan Maate med det. Aa jau; det skulde koma til 
aa sjaa ut i Verdi, dersom Kjeringane gav seg til aa 
laupe galne tilliks med Mennane! — 

— Det vart ein sur, vaat Haust med Regn og Søyle, 
so Byen tok seg ikkje noko godt ut. Eitkvart skulde 
det vera i Vegen, maa-vita. Med Føtane var det verst: 
sjølvsagt hadde Skomakaren sytt for det at Styvlane 
var utette. Men det var Moro aa vera i Byen lel. 

Det var slik Framferd i Folk her; dei gjekk kje og 
dilta og drog seg som upp-aa Bondelande. Det var 
reint som ein fekk eit nytt Liv i seg berre ein kom 
ut paa Gata. 

Og slik som Byen vaks! Ho gjekk og gledde seg 
som upp-i eit Eventyr. Best som ho var heime i sin 
eigin By, der ho kjende kvar Gatestein og kvart Søyledy, 
stod ho framand og fortrylt i nye Gatur som ho aldri 
hadde set fyrr. Sjølve Grunnen var umsnudd; Høgdir 
var burtkomne og Dokkir fyllte. 

Men Jomfru Henriksen fekk ho meir og meir imot; og 
mindre og mindre kunde ho tru, at Bomi hadde det 
som dei skulde i det Huse. Det var nok ikkje berre 
av det gode, at dei var so stille og rare, Lea og Tom. 
Naar ho kom til aa vera aaleine med deim, klengde 
dei seg inn til henne og bad um aa faa vera med 
heim; faa vera med deg heim, Mor, sutra Tom, faa 
vera med deg heim. Mama mi! Kom so Jomfrua inn 
att, stiltra dei seg burt og gøymde seg kvar i sin Krok, 
liksom dei skulde ha gjort noko gali. Fanny, som ikkje 
hadde Vit nok til aa styre seg, skreik som ho var vill, 
kvar Gong ho saag Mor si: eg vil vera med! eg vil 
vera med! Og det vart verre og verre aa sleppe ifraa 
henne. 

Fru Holmsen hadde gjeme eitkvart godt med til deim 
naar ho kom, helst um Sundagen; og det var hårdt 
aa sjaa kor hole dei var etter kvar minste Biten. Og 
so stygt som Jomfrui glodde paa deim naar dei aat. 
Lea, som best kunde styre seg, lagde gjeme sitt Stykke 
i Liimma og sagde at ho vilde eta det upp „naar ho 
fekk Mathug **; — aa jau; det skulde ho faa oss til aa 
tru! — Dei hev ikkje godt av aa eta millom Maali, 
sagde Jomfru Henriksen. Eg tenkjer dei hev godt av 
aa eta naar dei er svoltne, meinte Fru Holmsen. Ja 
De trur no vel ikkje at dei svelt her? spurde Jomfrua 
og letst smile. Eg kann ikkje tru at De er so . . . 
hjartelaus, svara Fru Holmsen, ho drog paa det; eg 

vilde nok vita korleis den skulde ha det i si siste 
Stund, som hadde det aa tenkje paa, at ho hadde svelt 
eit Barn! — Eg hev det kje paa den Maaten eg, 
meinte Jomfrua; og De tarv visst ikkje setja Dykk i 
Kostnad for Borni si Skuld. — Aa, det gjeng i deim 
det dei fær, ser eg, svara Fru Holmsen. 

Det kom til Ordskifte ender og daa. Og dei kunde 
erte seg upp, til dei gjekk rundt kvarandre som tvo 
Kjettur, med Klørne kvar Stundi uppunder Augo paa 
kvarandre, rykkjande, klaabrennande etter aa hogge til. 
Det var fælt at ein ikkje kunde faa sleppe seg laus, 
totte Fru Holmsen; men der var inga Raad; berre ein 
sagde eit Ord, so — : „ver so god tak Ungane att! 
ver so god! inginting i Vegen! gjerne for meg!" — 
Ish, for eit Menneskje. 

Men var det so at Bomi gjekk der og svalt, so maatte 
og skulde ho gjera ein Utveg. Um ho so laut gaa til 
Holmsen att — ; for Bomi si Skuld fekk ho gjera det. 
Og naar ho kom for deira Skuld, so maatte vel han 
og taka til Vlte. Han kunde ha so lite Hjarta han 
vilde for Borni sine, so visste han daa at dei maatte 
ha Mat. 

Ho gjorde seg kjend med Tenestgjentur og Skure- 
kjeringar og kven-som-helst i den Garden der Jomfru 
Henriksen budde, og fekk daa høyre mange Slag. At 
Jomfrua var rædd for Maten var noko som alle visste; 
og Juling fekk Bomi rett som det var; det kunde ein 
høyre heile Gata burt-igjenom. Det var kje nokon 
Stad for Bom aa vera i det heile der. Holmsen sat 
hjaa Jomfrua og tura mest kvar Kveld; og naar han 
gjekk att, — „ja det ser me um Morgonen". Ho, 
Jaala, gjekk og innbilte seg, at han vilde ha henne; 
men me fekk no sjaa, naar han hadde gjort Ende paa 
Pengane hennar; og det kunde vel ikkje bli so lengi 
til. „Nei; var det eg, so skulde no Bomi ut av det 
Huse; og det heller i Dag enn i Morgol** 

Fru Holmsen spurde upp Mannen sin. Han hadde 

gøymt seg godt; men ho fann han. Og ho fortalde 
han, at Bomi hans svalt. Men han var den same som 
han hadde vori. Han vilde inkje høyre; gjekk berre 
att og fram paa Golve og vreid seg. Det er greidt, 
ja, murra han; Bysnakk og Slarv ja; det er noko for 
deg! Ho bad og tagg; ho tok til Graaten; talde for 
han so det kunde røre ein Stein; men ingin Ting beit 
paa han. Um han ikkje skulde faa vera fri Gnage 
hennar no heller? sette han i. Um ho hadde sett seg 
fyri aa forfylgje han, til han laag i si Grav? — Med 
Borni hadde han gjort det so godt som han kunde. 
Han visste ingin annan Stad aa gjera av deim. Hjaa 
Jomfru Henriksen hadde dei det godt; dei fekk Mat og 
Klæde so dei berga seg, og meir Folkeskikk enn dei 
kunde lære av Mor si. Fanny kunde og faa vera der; 
og daa var Semja uppfyllt fraa hans Side; — du tarv 
visst ikkje bry Amtmannen der uppe for den Skuld! 
grylte han. Ja du trur kanskje ikkje eg veit det? . . . 
at du vil hava Resolution paa meg som paa ein annan 
Slusk! . . . Endaa rart, at du ikkje vil hava meg paa 
Kronarbeid! — Aa, meinte ho, du slepp fraa alt du; 
du hev nok visst aa stelle deg so. — Kva vil du eg 
skal gjera daa, Menneskje! Det eg aatte der uppe hev 
du hjelp meg ifraa; og noko anna hev eg kje fengi 
enno; og fær ikkje heller; og er leid av alt; gjev Fan- 
den i heile Greida . . . ish! det forstend ikkje du. — 
Nei det er greidt, at ikkje eg forstend noko; men so 
mykje forstend eg, at dersom du lét meg faa det som 
du sumlar burt ... — Reis til Helvite, Madam! No 
vil eg kje høyre meir av dette Vase ditt; forstend du 
det? adjø! — han treiv Hatten og rømde; der stod ho. 

Ho gjekk graatande heim. 

Aa, so raadlaust og stygt og fælt som alt var. Ingin 
aa gaa til nokon Stad; han som skulde vera den næ- 
maste, han var den verste. 

Han var verre end fyrr. Og so forkomin som han 
var. Tenk ; dette skulde vera Skogkongen. — Aa jau ; 

Gud helpe oss for Konge! Han hadde kje so mykjé 
som eit Rom for seg sjølv; Kammerse hans hjaa 01- 
handlar Simonsen i Vaterland, det vart samstundes bruka 
til Losement for Ferdafolk ... Og som han saag ut. 
Øltung og sabbin, sluskut og slurveleg klædd, fyllefeit 
og gul i Kinni, Haare vaatt og ugreidt fram-yvi Skallen, 
Skjegge ustelt; dei talgljose Augo heite og raude etter 
den siste Rusen; yvi det heile noko sjukt og villt; 
Mannen var ein Fyllefant! — Og dette Menneskje 
hadde ho vori gift med. Dette Menneskje skulde vera 
Far; det var han, Borni skulde hava aa lite paa fram-i 
gjenom. Stakkars deim, stakkars deim! 

Nei; noko so hjelpelaust som desse Borni. Ikkje 
Foreldri sine dessmeir kunde dei lite paa; ikkje sine 
eigne Foreldre! 

Ho gjekk og elte seg med dette, til Hovudverken 
kom og ho mest vart arbeidsufør. No leid det til den 
Tidi at ho maatte tenkje paa Heimvegen att; kor skulde 
det gaa? Fara fraa Borni som det no var stelt kunde 
ho ikkje; endaa mindre kunde ho taka deim med seg. 
Der heime hadde ho inginting aa føde deim med; det 
kunde taka Tid aa faa Syskulen i Gang; og med Sau- 
men sin kunde ho føde seg sjølv og Fanny, fekk ho 
tru, men ikkje fleire. Gamle Kjenningar skulde ho 
ikkje vente Hjelp av stødt; dei kunde snart finne at 
ho tyngde for mykje paa deim. Att og fram, att og 
fram tenkte ho; kom ingin Veg, men fekk ikkje Tan- 
kane fraa seg heller; det vart reint svart for henne 
stundom. 

Nils talde for henne det beste han kunde; desse 
Kjeringane der uppe maatte ha fari med Snakk. Dei 
var vel Uvenir med Jomfru Henriksen; alle simple 
Folk var alltid Uvenir; og so skulde dei paa Kjering- 
vis hemne seg med Kjeften. Naar Borni saag ut som 
Folk, so hadde dei det vel som Folk au. Det var ikkje 
noko aa bry seg um, at dei var glade i Kveitebrød og 
at dei grét og vilde til Mor si; so var det med alle 

Bom. Ho fekk kje tru Holmsen for klent heller. Han 
kunde vera so laak ein Kar som han vilde; han var 
visst ikkje den som fann seg i at Bomi hans leid vondt. 
Han var paa sin Maate glad i deim, trudde Nils; iser 
var Guten Augnesteinen hans; det var ingi Meining i 
aa tru, at han lét deim svelte. 

Fru Holmsen høyrde paa dette stundom; men rett 
som det var sat ho og grét att. Og daa Avfardagen 
kom, var det nære paa at ho hadde teki alle tri Bomi 
med seg heim. 

Det var for vondt aa sjaa dei forskræmde Armingane 
staa kvar i si Kraa og hikste og graate som det var 
Live det galdt; ho kunde ikkje fara ifraa deim. Det 
var Jomfru Henriksen som maatte gjera Aalvor av det 
og faa ein Ende paa Tingen; det er vel ikkje verdt aa 
piaage deim for lengi, sagde ho, og jaga Lea og Tom ut. 

Fm Holmsen kunde ha éti henne. Men so tok ho 
til Vlte og reiste. Vaarherre fekk hava eit Auga med 
Bomi; Nils hadde og lova aa hava eit Auga med deim. 
Det som ikkje kunde vera annarleis laut vera som 
det var. 

Men Bomi som grét fylgde henne paa heile Heim- 
vegen. Ho kunde ikkje faa deim fraa seg; ho høyrde 
deim gjenomjønnvegsrammelen; paa kvar Station maatte 
ho ut og sjaa etter deim; ho totte dei kom etter henne, 
ropa paa henne, strekte Armane ut etter henne, bad 
henne vente, vente . . . iser kunde ho so tydeleg 
høyre Graaten hans vesle Tom. 

Det vart kje stort likare daa ho kom heim; dei tvo 
smaae var etter henne Dag og Natt, i Tankar og Draumar 
og urolege Innbilningar. Ho kunde ikkje sk^na at ho 
hadde reist ifraa deim; ho maatte ha vori fraa Vlt og 
Forstand. Dei maatte heim, dei maatte heim; ho kunde 
ikkje Ilva, fyrr ho var trygg for Bomi. 

Ho fekk fleire Kjolar aa sy, og rekna ut at til Jol 
maatte ho ha tent so og so mykje; med dei tri Dalane 
til Fanny vart det ein heil Sum. So leigde ho seg ein 

billeg Bustad ; tok til aa Ilva paa Mjølmat, Jordepie og 
Sild; skreiv so til Holmsen og naudbad og naudtagg, 
at han maatte hjelpe henne for Guds Skuld med nokre 
Dalar, naar det leid yvi Helgi; so vilde ho taka Bomi 
heim strakst, og sidan sjølv med Guds Hjelp forsyrgje 
deim. 

Ho vart rolegare etter dette. Men Hovudverken 
heldt paa. Etterkvart vart det verre, so ho stundomtil 
laut halde Sengi. Og naar ho var klen nytta det 
ikkje med Mjølmat og Sild; ho maatte skaffe seg Mat 
som ho kunde foa noko ned av. Fanny aat som ein 
Arbeidsmann. Ved gjekk det mykje av, daa Bustaden 
var kald; Fru Holmsen tok mest til aa trega paa at 
ho hadde skrlvi etter Bomi. Det leid til Jol; siimt av 
det Arbeide ho hadde fengi laut ho gjeva fraa seg att, 
daa ho ikkje kunde lova det ferdugt. Gamle-Kari maatte 
ein Dag til ,,Mangfoldigheta' med Gullringen; sidan 
gjekk Klokka og Silkekjolen same Vegen. Det vart 
verre og verre aa faa paa Borg ; allstad var ho skyldug. 
Det var Haltemikkel ein meir og meir fekk halde seg 
tit; men Gamle-Kari lét um, at han ikkje var fuUblid 
tenger, han heller. Me fær segja som Guten sagde, 
daa han fekk Ris um Joleftan, lo Gamle-Kari: det beinar 
seg til god Jol! 

Fraa Holmsen høyrde ho ingin Ting, og glad fekk 
ho vera. Kva vilde det nytte Bomi aa koma heim 
som her no var stelt? Dei kunde likso godt svelte 
ute som heime. At ikkje han hadde noko aa hjelpe 
deim med um dei kom, det burde ho ha visst; han 
maatte vel fyrst og fremst hava til Brennevin. 

Gud veit um ho ikkje snart laut til aa drikke ho au 
no. Denne endelause Hugverken tok Live av henne. 
Ho fekk ikkje Fred um ho sov heller; ja Draumane var 
snartsagt det verste. Bomi gjesta henne kvar Natt, blaae 
og bleike; dei grét og søkte Hjelp, men kunde ingi 
Hjelp faa; ho var stiv, ho kunde kje røyve seg; der 
kom Jomllrua; ho hadde den tange Kniven sin og 

vilde slagte deim til Middag; eller det var Holmsen; 
han kom hoppande som ein Hund, ein galin Hund, 
blodraud i Augo, med store Tennar; vilde bite, bite 
. . . aahh!! Ho vakna med ein Skrik, sveitt og skjel- 
vande. 

Det var ikkje mange som hugsa henne i denne Tid; 
endaa Fru Mtihlberg saag ein sjeldan. Dei hadde vel 
annvint til Helgi kvar med seg. Og so budde ho 
so avbakeleg, i Bakken ovanum Kyrkja, der det ikkje 
var Gatur dessmeir, berre Gangstigar og Søyle, daa det 
berre budde Arbeidsfolk der; skikkelegt Folk kunde 
visst ikkje finne henne. Og slik var det i Verdi; ute 
av Augo , ute av Sinn. Dei tenkte vel ho var framfødd 
og no, daa ho hadde vori i Kristiania og lært Kjole- 
saum. 

Vesle-Jolaftan kom. Det var tomt i Huse; og Fru 
Holmsen hadde Hovudverken sin. Fanny vart send 
til Lehmann; Fru Holmsen laag og venta paa Gamle- 
Kari. 

Daa banka det lint paa Døri. „Kom inn!" — Døri 
gjekk upp. I Dørgape viste seg fyrst Tom og so Lea. 

Fru Holmsen vart so glad at ho vart frisk. Kom 
dei no, so kom dei kje tomhendte. Og tenk so gildt 
aa faa Bomi sine heim til Jol! — Ho sprang upp i 
berre Line som ho der laag, og tok imot deim med 
Gledetaarur. 

Men dei kom tomhendte. Papa hadde ikkje havt 
noko aa gjeva deim. Og Jomfrua hadde vori so vond 
so; Papa var til Uvens med Jomfrua. 

Daa sette Fru Holmsen seg beint ned. Ho var graa 
i Andlite. Blaae og bleike stod Bomi der, reint for- 
komne av Kulde. Vesle Tom tok til aa sutre og beda 
um Mat. Dei hadde eti upp Nista si for lengi sidan, 
sagde han. 

Fru Holmsen reiste seg og tok til aa klæde paa seg. 
Ho sette upp Haare; stelte paa Hatten; tok ny Hals- 
krage; gjorde seg ven. Ho fekk gaa til Haltemikkel 

sjølv i Dag; det fekk vera det same. Det var snart 
aa vita kva han vilde tru; men Bomi maatte hava 
Mat; der var ingi Raad for det. 

Hokomattmed Korgi full, Braud, Smør, Kaffi, Sukker. 
Og Bomi fekk Mat; — stakkars Krek, so svoltne dei 
var. Det var lite att av Maten, daa dei var mette. 

So fekk dei av seg og lagde seg. Og so vart dei 
varme og sovna. Daa Gamle-Kari kom, vart ho send 
til „Mangfoldigheta'' med den gamle Vinterkaapa; det 
vesle ho fekk for den gjekk med til Ved. Mat til i 
Morgo fekk Vaarherre skaffe. 

Aat seg og Fanny maatte Fru Holmsen laga ei Fiat- 
seng; til Underlag tok ho alle dei Fillur som i Huse 
fanst, og til Yvibreidsle bruka ho Gangklædi. Faniiy 
som var heimkomi fraa Lehmann med ei Flaske Vin i 
Jolegaave, skreik og var leid; ho sovna ikkje fyrr ho 
hadde fengi heile Fillehaugen yvi seg. Det kunde daa 
og vera det same. Fru Holmsen visste at ho fekk 
ikkje sova kor som var. 

Ho var uppe ender og daa og lagde ein Vedpinne i 
Omnen; elles laag ho og smaafraus og tenkte. Ho 
kom til det, at Bom skulde ingin hava; ingin som 
ikkje var rik . . . og ingin som var rik heller. Kva 
nytta det aa vera rik? I Morgo kunde den rike Mann 
vera ein Lasarus; og so stod Borai der. Og det var Uraad 
for eit Menneskje aa sjaa svoltne Bom og ikkje hava 
Mat. Ho kjende med seg sjølv, at ho vilde stela Mat 
til deim um det kneip; alt vilde ho gjera, ikkje Spurs- 
maal um det; alt, um det so var det verste. Det kom 
for henne, at inkje kunde vera Synd eller Skam, 
naar ei Mor gjorde det til Matberging for Borni sine. 
Men ein fekk lite paa Vaarherre. Naar det kneip som 
verst, so hjelpte han nok. Hu, som han her nede, 
han Styggen, Mikkel paa Troppi, Haltemikkel ... hu, 
so rart som han hadde set paa henne i Kveld. Ja; 
Vaarherre vilde hjelpe. Han maatte hjelpe. Han saag 
her var Naud nok. 

Eller um ho drap seg? Ja; det kunde vera ein Ut- 
veg. Daa vilde Folk forstaa at ho hadde havt det vondt ; 
og daa vilde dei vera snilde mot Borni. Ja kom det 
kje Mat i Morgo, so — ; ho kunde berre gaa ut paa 
Isen og leggje seg der; det skulde ikkje vera noko 
vondt aa snakke um . . . . 

Ho arbeidde seg inn i slik ei Fælske at ho tok til 
aa beda til Gud. Ho grét og ho bad, stridde med den 
l^nefengne Magti der uppe som i ei Vilske. Der laag 
dei tri smaae og sov; dei var trygge; dei hadde Mor 
si; men ho var likso hjelpelaus som dei, meir hjelpe- 
laus enn dei; so maatte daa ho faa Lov til aa stole 
paa honom. Ho var ikkje verd Hjelp, det visste ho 
nok; men det va.r kje for seg sjølv ho bad heller; og 
det kunde daa ikkje vera rimelegt at dei smaae Borni 
skulde lide for hennar Skuld; han maatte hjelpe; han 
maatte! — 

— Ho vart so trøytt og so ør i Hovude at ho sist- 
paa mest ikkje sansa seg. Tennane skrangla i Munnen 
paa henne av Kulde. Ho skubba seg inn-til Fanny og 
lagde Augo att. So laag ho i ein vond sjuk Døs til 

IV. 



Det kom Hjelp. Guten til Proprietær Storm paa Fred^ 
heim kom køyrande med eit heilt Lass med Mat og 
Ved, og Fru Mtihlberg og Fru Wiig paa Vik sende like 
eins Jolegaavur. 

Det vart Matbot som forslog. Det maatte ha spurst, 
at ho hadde fengi Gjestir til Huse. 

Snart sat den vesle Huslyden vedjoleborde og hadde 
det godt, med alle Koppar fulle, Ljos i Stakane og Varme 
i Omnen. Og daa forstod Fru Holmsen, at denne store 
Hjelpi i rette Stund, den ijiaatte vera fraa Gud. 

Bønine hennar i Natt! — det var dei som var 

høyrde. Det burde me daa tru. Og serleg vilde Bomi 
hava godt av aa tru det. 

Ja, ja, sa ho; no hev me det godt; men lat oss 
ikkje gløyme han som hev sent oss alt dette gode. 
Igaar var det tomt Hus og alt svart; eg var reint raad- 
laus; ingin Ting hadde eg, og ingin Stad hadde eg aa 
gaa; men so i Natt, daa eg laag her og vakte og vreid 
meg og braut Hovude mitt og visste korkje att eller 
fram, so kom eg til aa tenkje paa, at det er daa ein 
eg kann gaa til; og so bad eg til Gud; ja det gjorde 
eg, so godt eg kunde og visste. Og no ser De at han 
visste Raad! — Aa ja; me fær nok halde oss til honom 
me, som ingin annån Hjelpar hev i denne Verdi! 

Lea sat med nedslegne Augo og saag bljug ut; Tom 
aat; Fanny glodde. Ho fekk store Tankar um Gud. 
Du Mor? sagde ho um ei Rid; eg vil be' Gud um ei 
ny Rosalie. — Jaso daa. Krulltoppen, vil du det? smilte 
Fru Holmsen. Ja; ei ny, fin Rosalie vil eg ha, mykje 
finare enn den gamle. — Ja ja, sagde Fru Holmsen, bed 
du, Bame mit; er du snild Gjente, so fær du nok. -— 
Ja; snild Gjente skulde Fanny vera. 

Lea vilde ikkje tilstaa at dei hadde svolti hjaa Jom- 
fru Henriksen. Det hadde berre vori liksom so rart; 
dei hadde ikkje tort eta seg mette. Kva det var som 
hadde gjort det ugreidt millom Jomfrua og han Far 
visste ikkje Lea. Han Far hadde vori ut-paa Lande 
eit Par Gongir, ned- ved Drammen ein Stad; det var 
ein Gård han skulde faa styre der, trudde Lea; eller 
kannhende det var ein Skog . . . Naa Gudskjelov, tok 
Fru Holmsen i; kanskje det kann laga seg paa ein 
Maate likevel daa I — Ho hev so mykje Skog, den 
Jomfru Aaberg, heldt Lea fram. — Aa-haal er det 
Jomfru Aaberg han skal styre Skog for? spurde Fru 
Holmsen vaknande. Det er visst det . . . Lea saag 
utryggut. — Ja det kann eg tru! Det var noko for 
honom! Skognymfo! Ja daa skal me nok ikkje nemne 
Guds Namn her; det er visst ikkje han som hev havt 

med den Ting aa gjera. Eg høyrde nok gjeti Jom- 
fru Aaberg innpaa Syskulen, maa de tru! — Og so 
vart Jomfru Henriksen vill daa, hasta Lea i Veg att; 
og du skulde høyrt kor ho reidde han av. — Ja det 
vil eg tru! Og han var vel ikkje den som stakk Pipa 
1 Sekken? — Han kunde kje tegja til slikt, veit du. 
— Aa nei; eg vaagar han svara. Og dette maatte de 
høyre paa? — Nei; Tom og eg gøymde oss i Sove- 
kammerse. — Stakkars Bom. — Men no hev han Far 
lova oss, at naar han fær den Posten^ so skal me faa 
vera der ute paa Lande der han er; og daa skal me 
faa det mykje betre enn hjaa Jomfru Henriksen. — 
Jaso. — Han skulde snart skrive til deg, sa han . . . 
Han trudde nok snart der skulde bli ei Raad. — Ja . . . 
kann vel hende han kjem til Lags med Jomfru Aaberg! — 

— Eit Par Dagar yvi Nyaar kom det Brev fraa 
Holmsen. Det vart Raad for Bomi, skreiv han; Jom- 
fru Aaberg paa Elmerud vilde taka deim alle tri. „Og 
der vil dei faa det godt. Reisepengar fylgjer. Men 
no er det so mykje du veit det, at dermed er me 
kvitt!« — 

Ho skreiv attende og bad for seg. Ho maatte faa 
hava Bomi heime. No, daa han hadde fengi Post, 
fekk han hjelpe henne so vidt. Ho kunde ikkje Ilva 
utan Bomi. Og dei kunde aldri faa det so godt som 
hjaa Mor si; det visste han. Um det so var det beste 
Framandmenneskje, so kunde ho ikkje gjera Like for 
ei Mor; og Jomfru Aaberg var knapt av dei beste ein 
kunde finne. 

Han svara stutt og klaart. „Eg hev ingin ,Post',** 
skreiv han. „Det kann elles vera deg det same kva 
eg hev og ikkje hev; men vil du hava Bomi heime, 
so maa du forsyrgje deim sjølv. Vil du hava Hjelp av 
meg, fær du taka Hjelpi paa den Maaten eg byd ho. 
Du fær gjera som du synest. I alle Tilfelle er me 
kvitt!** — 

Det vart ikkje onnor Raad: Lea og Tom fekk reise. 

Ho torde ikkje vaage seg ut for fleire slike Knipetak 
som det ho no hadde freista; det var kje sagt at Gud 
og Godtfolk kunde hjelpe kvar Gong. Men Fanny vilde 
ho ikkje sleppe fraa seg. Det fekk vera nok at dei tvo 
vaks upp utan Heim. 

— So var Fru Holmsen aaleine med Fanny att; og 
Tidi tok til aa sige og sige paa sin gamle Maate. 

Men Fanny hadde aldri vori so ampesam som ho no 
var. Ein skulde tru ho illtreivst og totte langt, av di 
ho hadde misst Lage sitt. 

Ho gnaala og gnog fraa Morgon til Kveld; Fred var 
det aldri. Og det verste var, at ho skjepla Svevnen 
for Mor si. 

Fru Holmsen sovna sjeldan fyrr langt paa Natt, ofte 
ikkje fyrr utpaa Morgonen; Fanny, som lagde seg tid- 
leg, stod upp med Hønsi att, og vekte dermed Mor si, 
naar denne mang ein Gong berre so vidt hadde sovna. 

So gjekk Fru Holmsen all Dagen rangsvævd og leid, 
hovudtung og mødd av altslag. Ho t5lde inginting; 
var rcint som hudlaus; det minste som bar imot 
arga henne upp. Fanny kunde med sitt Gnag mest 
taka Vlte fraa henne. Aa fbr ei Møde det var aa 
hava Bom! Og so bundin som ein vart! Heile Dagen 
var det aa gaa og gjæte denne Ungen, at ho ikkje 
gjorde Ugagn, eller slog eller brende seg; ikkje den 
minste Stundi kunde ein hava fbr seg sjølv; ein var 
i verre Trældom enn nokor Tenestgjente. 

— UflF, er du no der att! kom ho farande inn fraa 
Kjøken rett som det var; hev eg kje sagt deg, at 
du maa ikkje gjera dette? Hm? Kann du lata Vaske- 
vatne vera, segjer eg? Ish! Fy for noko Susi. Kann 
du kje sputte paa Lurva, naar du endeleg skal vaske 
Golve; du vaskar like godt for det? Soh! Ja? — Ja. 
— No er du so snild at du hugsar dette, eller so fær 
du Bask; sk^nar du det? 

Fanny vart rædd og lova godt; Mor gjekk aat 
Kjøken att. 

Det gjekk svært so turt aa vaske utan Vatn, totte 
Fanny. Um ei Stund stiltra ho seg burtaat Vaskestolen 
og bløytte Lurva berre eit ørende lite Grand, so lite at 
ho Mor aldri kunde koma etter det. 

Det gjekk strakst betre. Og no, daa ho Mor skrangia 
med Grytur og Fat der ute, so ein høyrde det lang 
Veg, kunde det ikkje vera faarlegt; Fanny bløytte Lurva 
endaa ein Gong, og denne Gongen noko skikkeleg. 

Og daa gjekk det svært godt. No skulde Golve bli 
so reint og fint so. 

Ho braastana og vart raud. Der var Mama. 

Og Mama var vond. Nei men Unge daa? Held 
du paa like godt? Ja no skal du daa vel — ! Det maa bli 
ein Ende paa dette og! Ho var burt-i Hylla etter Rise; 
Fanny kjende alt Svien og tok til aa storskrike. 

Venta, so skal du faa noko aa skrike for! kom ho 
Mor farande, bleik av Harm. Med eit forsinna Rykk 
vart Fanny lyft upp fraa Golve og slengd ned paa 
Fange til Mor si; so vart Jump'en nækt, og Rise tok 
til aa gaa so tett og so fast, at ein kunde høyre Fanny 
heilt ned-yvi til Apoteke. 

— Ja vil du lova at du ikkje skal gjera det meir? 
hm? Vil du lova det? Vil du? Hm? Eller vil du hava 
meir med same kanskje? Hm? Fanny hadde komi so 
i Graat at ho ikkje kunde faa eit Ord fram; naa, so 
fær du faa lite til daa, kvæste ho Mor; ho piska paa 
att. Ja! ja! ylte Ungen i Daudrædsle. Ja vil du lova 
godt daa? spurde ho Mor; ho var myrkeraud i Andllte 
og riste yvi heile Kroppen. Ja! ja! peip Fanny strupe- 
snørd; so ein Gong til med eit stygt Kvinskrik: ja! 
Det var som ho vilde slite seg sund av Saarleik og 
Svie; ho spratla og spratt som ein Fisk; skjelvande 
Braarykk gjekk gjenom Kroppen hennar kvar Gong ho 
trudde Mor vilde slaa til att. Naa, sa ho Mor og slepte 
henne; lat oss sjaa du hugsar det daa. For annars 
veit du kva som vankar! 

Fanny gøymde seg burtmed Sengi skjemd og sint; 

lio Mor skalv av Uppøsing og gjekk ut til Stelle sitt 
i Kjøken. Fanny ulde. Men denne Ulingi vart snart 
so trøyttesam at ho Mor laut inn att. No fær du tegja, 
Fanny, sagde ho; eller skal du hava meir? — Hm? 
— ja held du Munn daa? — Ja! ja! ylte Fanny; ho 
kunde kje tegja kor gjeme ho vilde. Naa; me fær ta 
eit Bask til med det same daa, naar du er so trassig, 
sa ho Mor; ho gjekk etter Rise. Nei! nei! Mama! 
Mama! eg skal, eg skal; Mama!! — men skreik gjorde 
ho like godt, raadlaust, udøyvande, som i Senedraatt. 
Ho Mor beit Tennane ihop og tok henne uppaa Fange; 
slik fæl Trass fekk ein døyve. Og ho strauk paa so 
det kvein. Og Ungen ramskreik. Det leitte paa henne 
Mor, so ho orka kje meir. Ja vil du vera snild daa? 
spurde ho ettergje vande. Ja! ja! eg skal vera snild, 
eg skal vera snild! jamra Fanny. Ja so fær du tegja 
daa og ikkje skrike so ein kann gaa fraa Vlte av aa 
høyre paa det! Teg deg no og ver snild. So ska' 'ke 
Mama slaa Krulltoppen meir. — Ja! ja! eg skal vera 
snild! forsikra Fanny. Ho Mor hadde slept Take, so 
vidt Ungen fekk kravle seg ned; ja so tegjer du daa! 
skjerpte ho etter henne og reiste seg. Ja! ja! skreik 
Fanny. Ho klengde seg inn-aat Sengi og freiste aa 
døyve Graaten i Aaklæde; ho Mor vart braa-kløkt og 
gjekk ut. 

Ho stelte lengi der ute i Kjøken; ein fekk gjeva 
Krulltoppen Umrøme, so ho kunde koma seg. Men 
daa det ingin Ende tok, vart Fru Holmsen arg og gjekk 
inn att. Eg ska' vera snild! eg ska' vera snild! vill- 
skreik Fanny, daa ho høyrde Mor si i Døri; og so 
strakst etter bedande: eg vil legge meg. Mor, eg vil 
legge meg, Mor! — Ja; ja; du skal faa leggje deg. Men 
so maa du vera snild og tegja. Du vUskræmer heile 
Byen med denne Ylingi. — So, Krultoppen ; leggje seg 
no og sova pent. — Men tegja! Du veit, kor det gjeng, 
naar du skrik! Fanny gøymde seg under Aaklæde; der 
kjende ho seg tryggare og gav den halvdøyvde Graaten 

friare Gang. Fanny — ! truga det fraa ho Mor att. Fanny 
døyvde Graaten so godt ho kunde; ho Mor gjekk ut 
og inn ei Rid og gav seg eitkvart aa stelle med. Ende- 
leg høyrdest det ut til at det verste var yvi-stridt. Og 
um ei Stund hadde Fanny sovna; ho laag og drog 
Anden djupt, hikstande. Stakkars Krulltoppen, sukka 
Fru Holmsen; kva skal det bli av deg, tru. Gud hjelpe 
oss; ho er nok altfor lik den eg tenkjer paa no! 

— Den Dokka, Fanny hadde bedi Gud um, fekk ho 
paa Aarmaalsdagen sin av Bokbindar Lundstrøm. 

Dokka var so fin at det var utifraa; men Krulltoppen 
var endaa ikkje fomøgd. Denne Lundstrøm, som tok 
til aa gaa her, kunde ho ikkje like. 

Du ska' kje vera so snild mot Lundstrøm, Mor; sagde 
Fanny. Tykkjer du eg er snild mot han du? svara 
ho Mor; eg tykkjer eg er so leid og vrang som eg 
kann vera. — Ja men kvi gjeng han her daa? — Snilde 
Krulltoppen, naar eg ikkje kann bli kvitt han? 

Bokbindar Lundstrøm hadde lengi set blidt til den 
fagre Fru Margrethe; og i seinare Tid hadde han teki 
til aa frie paa Aalvor. Fyrst vart og bljugt, med smaae 
Gaavur og stor Vyrdnad, men etterkvart djervare, daa 
han saag at han ikkje vart vist burt. Han sende Blomar 
og Vers, kom paa Helsing naar det var noko, gav Fanny 
meir enn ho vilde hava, og fekk stundom Lov til aa 
vera Fru Holmsen sjølv til Hjelp, naar denne ingi 
onnor Raad hadde; no i denne knlpne Tidi daa Bomi 
var heime hadde han endaa fengi Lov til aa laane 
henne nokre Skillingar. Lunefengd var ho, og under- 
leg imot han rett som det var; men Kvinnfolki var 
ikkje annarleis, tenkte Lundstrøm, og den som berre 
heldt ut, so kom vel den Dagen daa ho gav seg. 

Han lika henne ; han var verkligen kår. Den bleike 
Frua med dei djupe Augo hadde hugteki han; ho var 
so skdn. Skdn som sorgen, skdn som natten. Og um 
ho ikkje var so reint ung lenger, so fekk han med sine 
firti Aar ikkje rekne so nøgje paa det. 

Eit stort Framstig gjorde han ein Kveld med Hjelp 
av Gamle- Kari. Veit De kva, Lundstrøm, sagde ho, 
no tykkjer eg det, at De, som er ein fin Kabbelér, og 
Ungkar og Spelemann som dei segjer, — De skulde 
vera galant mot oss Damene og ikkje la oss sitja her 
aa vera baade svoltne og tyrste. — Hvad sager du, 
Kari? spratt Lundstrøm upp; skulde det vara mdjligt — ; 
han snudde seg til Fru Holmsen; skulde ni vilja til- 
Idta mej ... — Pytt, berre kom med Pengane, De, 
meinte Gamle-Kari, so greier eg Resten. Ei Stund 
etter sat heile Flokken i godt Lag ved Syborde til Fru 
Holmsen og aat Franskbrød og drakk 01; og Lundstrøm 
kjende seg so sæl av aa vera Vert, at han vart kvat 
og fortalde Smaarispur. Haa, haa, haa! so rar som De 
er, Lundstrøm! lo Gamle-Kari. 

— Han gjorde det uppatt. Og han tenkte med seg, 
at so fast Fot som han hadde fengi i Huse no, so lét 
han seg ikkje drive ut att meir^ um det gjekk aldri 
so gali. 

Men det var denne Fanny ; ho var leid. Henne kom 
han ingin Veg med. Aldri vilde ho sitja paa Fange 
hans, og aldri var der ein Smil aa faa; men nasevis 
var ho, so det kunde vera reint ulidande. Kvifor far- 
gar du Haare ditt. Lundstrøm? spurde ho; eller: kvi- 
for hev du so stygge Tennar, Lundstrøm ? — Hah . . . 
hvah? stota Bokbindaren, og søkte Hjelp hjaa Fru 
Holmsen med bedande Augo. Fru Holmsen ubba seg 
upp og gav vondt paa Fanny; men stundom maatte ho 
læ og. Åck, hvad skall jag gora, ack, hvad skall jag 
gdra? sukka Lundstrøm; hvarfdr vill inte Fanny vara 
min lilla vån? — Nei, du er so stygg, svara Fanny. 
Aa, aldri bry Dykk um henne, trøysta Fru Holmsen; 
ho er soleis, ho; men ho meiner kje noko med det. 
Fanny vara snål, sd skall Fanny fd kaka, lokka Bok- 
bindaren; han saag paa henne med sure Augo. 

Gamle-Kari var ikkje alltid snild med Bokbindaren, ho 
heller. Han var so løgleg, totte ho. Skulde du sjaa 



rv 



42 HJAA HO MOR 



slik ein aalvorsam Friar paa silke lange tunne Myhank- 
bein! Og so lukta han av Hodevand som eit Kvinn- 
folk. Haa-haa-haa, jau det var Friar for deg det, 
Margrethe! Og ho kunde ikkje lata vera aa drive 
Gjøn med han. Eg veit ei som gjeng og ventar paa 
Dykk, eg, Lundstrøm. Vet ni ? spurde han, gjøld og for*- 
vlten. Ja det veit eg. De skulde kje la henne gaa og seig- 
pinast slik. Lundstrøm I — Åa, ni pratar. Hvem år det då? 

— Det kann De vel tenkje Dykk til. Lundstrøm blinka 
sorgblidt til den fagre Margrethe, men paa henne var det 
inginting aa sjaa. Men så sdj mig det då, kåra Kari, bad 
Bokbindaren. Det er ei Enkje, erta Kari. Jasåy en enka; 

— han søkte Fru Holmsen med Augo all Tidi. Ikkje so 
reint ung nettupp , . . Åck, ung — / Inie vil Jag ha ndgon 
skolflicka ... — og ikkje er ho rik heller ... — Hvad 
bekymrar vål jag mig om det usla gullet ... — men 
ho hev eit godt Hjafta og eit mildt Gjemytt . . . 

— Åck Ja I — og gjeng aat Altere med Dykk likso 
godt i Morgo som i Overmorgo. Kann De kje gjeta. 
Lundstrøm? — Kari saag fælt stød ut; Fru Holmsen 
sat so sprengd av Laatt, at ho var raud i Andlite. 
Lundstrøm mistydde dette og tok til aa faa Mod; nej, 
^^Jy Ms to^ if^t^ t^o det! sa han. Gissa no, Lundstrøm! 
eggJA Gamle-Kari. Lundstrøm saag raadvill fraa den 
eine til den andre; der var ei Dirring um Munnvikine 
til Fru Holmsen, som spaadde so ymist, totte han. Ja 
men så såj det då, snålla Kari, tagg han. Kari gjorde 
seg bljug og apa og skapa seg; so rette ho fram Handi. 
Det er Gamle-Kari, veit eg! sagde ho med sitt Mann- 
folkmaal. So smellte dei i aa læ; han vart sitjande 
der baade flat og skjemd; trøysta seg med aa drikke. 
Stundom vart han vond; daa skifte han liksom Ham 
og vart eit anna Menneskje. Det lange blide Andlite 
rengdest; Munnen trutna og vart tjukk, Brunine drog 
seg ihop, og Augo vart smaae og forgiftige. So reiste 
han seg, slog i Borde og tok til aa banne: ta mej fan\ 
ta mej tusani Satans fruntimmer, som gjekk her og 



HJAA HO MOR 43 



hugsnikte og heldt ein skikkeleg Mann for Narr! Han 
takka sin skapare^ at han var for god for slikt; tvi fan! 
adjø! — treiv so Hatten og gjekk, smellande med Døri 
so Huse riste. 

Men han kom alltid att. 

Dersom han endaa hadde havt noko aa gifte seg paa! 
tenkte Fru Holmsen. Hadde han vori rik, so han kunde 
ha forsyrgt Bomi hennar! Det fekk ha vori det same 
med alt daa, baade det at han var Bokbindar og det 
at han var ein Tosk; her var ikkje Tidir til aa vera 
stor paa det. Men han aatte nok inginting. Gjekk 
her som ein Gutunge og vilde gifte seg paa Mrlek . . . 
haa, haa, haal — Fru Holmsen lo med den store Laatten 
til Gamle-Kari. — 

— Til „Fru Holmsens Sy-Etablissement" hadde det 
meldt seg ei Gjente. Det var eit Bondemenneskje, som 
.berre skulde lære lite til Landsens Bruk"". Med Helsa 
gjekk det au smaatt. Og ein god Dag vart Fru Holm- 
sen liggjande. 

Ho laag i mange Vlkur og vart reint klen. Doktaren 
trudde ei Stund at det var Dauden. Ho er klar, ho. 
sagde Doktaren. 

Daa tok dei gamle Kjenningane seg paa Tak endaa 
ein Gong; dei totte Fredheimsdronningi var for ung til 
aa døy enno. Det vart funni Husrom aat henne ned-i 
Byen ; Fru Miihlberg sende Jomfru Thorsen til aa passe 
henne; det vart gjort Utveg til god Sjukekost; Apote- 
karen gav fri Medisin; tilmed Doktaren var stortenkt; 
fraa Bokbindar Lundstrøm kom det Blomar og Vin; 
Presten Pukstad sende gudelege Smaabøkar. Sakførar 
Lehmann tok Fanny, so Fru Holmsen fekk Fred og 
Ro. Og daa det leid paa, kunde Doktaren fortelja, at 
Krisis var yvistadin. 

Fru Holmsen laag og kom seg og sterkna og tenkte 
paa, at det kunde vera godt aa bu paa Bondelande og 
stundom; Folk hadde visst aldri vori so snilde mot 
henne i ein stor By. 

Det vart samla Pengar til henne; for dei Pengane 
vart det kaupt full Bunad av Seng- og Gangklæde og 
dertil ein stor, gild Syraaskin. Daa det vart Vaar og 
mildt, skiftest Fru Storm paa Fredheim og Fru Wiig 
paa Vik um aa køyre Turar med henne; det kom ho 
seg svært av. Ho kunde sistpaa fortelja Doktaren, at 
ho aldri hadde kjent seg so frisk som no. 

Ho gav seg i Ferd att med Kjolesaumen sin; „Sy- 
Etablissemente*" gjekk i Gløyme. Dei Kjolane ho sauma 
fekk eit godt Ord; maatte ho so sant hava Helsa, so 
trudde ho det skulde greide seg. Med Kniping og Spa- 
ring fekk ho sjaa aa leggje seg upp eit Grand; berre 
ho hadde noko i Bakhandi til dei laake Tidir, so kunde 
ho taka Bomi heim naar som helst, trudde ho. 

Fanny vart send rundt til Venir og Kjendsfolk i By 
og paa Land so mykje som Raad var; ein spara noko 
med det og. Hjaa Storm paa Fredheim var ho ofte; 
der fekk ho Eggjevaflar og Rjome og vart sett til aa 
gjæte Gaasungane. Det var ein Stegg som var so leid ; 
han vilde eta upp Ungane sine; Fanny skulde verja 
dei smaae mot denne hjartelause Far sin. Ho sanka 
dei forskræmde Kjuklingane uppi Forklæde sitt og sette 
seg paa Staburstroppi og byssa deim. Der sat ho og 
byssa og vogga til ho sovna sjølv, med heile det vesle 
kravlande, pipande Reire i Fange. 



V. 

Det hadde teki til aa sumrast, med Sol i Husveggjom 
og diger, gild Gullboste frametter Vegkantane og mil- 
lom Gatesteinane i den vesle stille Byen; Fanny og 
Frits gjekk „Landturar". 

Dei kunde kje koma lenger enn til næraste Gar- 
den, av di det var ein Hund der som gøydde so fælt. 
Trygt var det ikkje i andre Maatar heller; endaa Frits 
var ein modig Maur, helst naar Fanny saag han, var 

det best aa agte seg baade for Kyr og Hestar. Men 
naar Soli skein og Himilen var blaa, var alle Faarar 
gløymde; Siiinar-Lettlynde tok deim; dei labba i Veg. 

Det var fint utanfor Byen, opi og Ijost og fritt og 
vidt. Blaablenkjande og breidfløymd rulla Elvi ut gjenom 
alle Bygdelag heilt dit der Himilen og Fjellrandi gjekk 
saman. Paa Aasane ovan Byen og ned-yvi frametter 
Elvi stod tunnhoggin Naaleskog i sine BlaalUir; men 
der kunde ingin gaa; Gamle-Kari hadde sagt at der 
var Røvarar. Likevel var kje han Far rædd for aa 
gaa der, fortalde Frits; men han var no so sterk, han; 
det vaaga seg ingin i Kast med han Far, um det so 
var den villaste Røvaren i Verdi. 

Rett utanfor Byen vidka Elvi seg ut og vart til ein 
»Fjord"; der rodde Folk med Baatar. Millom Baatane 
baska eit lite Eimskip seg fram, og lagde ei Sky av 
Røyk etter seg i Lufti. Med slikt eit Skip kunde ein 
fara Verdi rundt, hadde han Far sagt; men det maatte 
kje vera slik ein litin Fillebaat som denne her; for den 
var so skral at han kunde kje gaa i Elvestr5ki. 

Lufti var mett med ein søt, heit Ange som gjorde 
Bomi sæle og syvjuge. Aa, so godt som det var^ naar 
Soli steikte i Ryggen og lumra um Øyro. Dei gjekk 
og heldt kvarandre i Hendane og livde det vegetative Liv. 

Rundt ikring glødde Blomar i tusundtal, voggande 
sine søte Skaalir i Solelden. Det glitra og glinsa i 
nysprotti Lauv. Paa Engir og i Vegkantar gjekk Sauir 
og aat Grås; dei hadde ørsmaae yndelege Lamb som 
patta. Og naar dei hadde patta seg utyrste, leika dei 
og sprang; men so kom dei burt fraa Mødrom sine, 
og so grét dei, plent liksom Smaabom. Aa nei, so 
søte som dei var! Fanny vart so glad at ho skreik 
ende yvi seg og fekk Taarur i Augo. Ja slikt eit 
Lamb skal eg kaupe deg, naar eg vert stor, sagde 
Frits raadsnar. 

Alragildast var det aa vera ute naar dei hadde 
Sukkergodt med; og det hadde dei for det meste. Frits 




46 HJAA HO MOR 



kaupte for „Li!iniineskillingane'' sine; men det kunde 
og vera Fanny som reiv i. Ho var ikkje alltid penge- 
laus, Krulltoppen. Kjende Folk gav henne Skillingar 
stundom, naar dei raaka henne; dei Skillingane hadde 
ho fyrr gjengi heim til Mor med; men no, daa ho tok 
til aa skjna kva Pengar var gode til, stakk ho deim 
gjeme i si eigi Lumme. Dei kunde stundom Ilva 
reint storkarslegt paa desse Ferdom sine ; det var svært 
so mykje Kake ein kunde faa for ein litin Sylvskilling, 
naar Bakar Rustad var i sitt rette Lag. 

Men det gjekk ikkje lengi godt med dette. Bakaren 
hadde vori altfor snild ein Dag; han hadde gjevi deim 
meir Kake og Smaaknask enn dei var god-til aa faa i 
seg. Fanny kom heim Middagsbll med Forklæde fullt 
av gode Ting, og med ein fæl Magaverk. Det vart 
Forhøyr; og alt kom upp. Enden paa Visa vart Juling. 
Og samstundes fekk Fanny høyre ein Ting som sette 
ein hard Kvekk i ho. 

Gud var all Stad. 

Kor ein var eller kom, kor ein gjekk eller stod, — 
Gud var der. Um ho vilde røme aldri so langt, ja 
um ho vilde grava seg ned i Jordi, ho slapp ikkje ifraa 
honom. Og endaa han sjølv var usynleg saag han alt. 
Um det var svartaste Natti, um ingin annan kunde sjaa 
kva ho tok seg til, — Gud saag det. Jamvel Tankane 
hennar saag han. Berre ho tenkte paa noko gali vart 
han vond. Ho maatte daa vera snild Gjente^ anten ho 
hadde Mor si yvi seg eller ei; for vart Gud vond, so 
var det ingi Raad lenger. 

Fanny vart so ottesam at ho gjekk og heldt seg i 
Stakken til Mor si heile Dagen sidan. Ho tottest vera 
tryggare daa. Mor laut smile. — 

— Fru Holmsen og Fanny vart bedne ut til Proprietær 
Wiig paa Vik ei Qortan Dagars Tid ut paa Sumaren. 

Det kom vel med. Heime var det tomt Hus i Aar 
som vanleg. 

Noko umframt trøysamt var det ikkje paa Vik. Frua 

var stiv og stram^ og Bonden sjølv sat for det meste 
og hekk med „Morgenbladet". Men Fanny linte seg 
godt der. Ho heldt Lag med Gina, Dotteri paa Vik; 
og dei tvo dreiv ihop all Dagen; Gud veit kvar dei 
heldt seg helst. Det var stundom berre so vidt dei 
hadde Stundir til aa faa Maten i seg. 

Slik Venskap vart det millom deim, at daa Fru 
Holmsen f6r til Byen att, maatte Fanny faa vera etter 
hjaa Gina. 

Det morosamaste paa Vik var Kai vane, som ho like- 
vel ikkje torde koma for nære innaat, og Kyllingane, og 
dei tvo fine Kvelpane, og so Drengjestogo. Ho hadde 
vorti Godvenir med Budeigja, som gjødde henne med 
Rjome og Mjølk; det andre Tenestfolke au lika henne. 
Ho sat paa Fange aat Gutane og var Kjærasten deira; 
ho song Visur og preika og lagde ut; og dei lo. MorO'- 
same Ting fekk ho lære og; der var Sogur aa høyre, 
og Eventyr, som ho ikkje hadde høyrt Maken til i si 
Tid. Det var Gaman aa lære henne noko av kvart 
Slag, totte dei i Drengjestogo; ho var so lita og tru- 
skyldig, og tok uppatt so hugheilt endaa dei drjugaste 
Ting, at ein kunde læ seg forderva. Det var ein gamall 
Husmann som murra um, at det ikkje var verdt aa 
lære den vene Gjenta slikt; men honom berre lo dei 
aat. „Du trur daa vel ikkje det lel, Hans, at Ungen 
skynar slikt?" — 

Budeigja var den gildaste til aa fortelja. Ho kunde 
Eventyr um Trolli og Oskefot; like eins fortalde ho 
um Reven og Bjørnen, og det raaka at Karane fekk 
henne til aa fortelja um Tullingen som skulde av og 
gifte seg. Det var au ei løgleg Rispe. Guten var 
so styvin at Gjenta ikkje vilde ha han; so fekk ho 
vende og laga det so, at i Staden for Bruri fekk han 
ei stor lang-raggut Geit uppi Sengi aat seg um Kvelden ; 
daa lo Karane godt. 

Ein Morgon daa dei sat ved Aablten, tala Proprie- 
tær Wiig aalvorsamt til Smaagjentune og sagde at dei 

ikkje maatte gaa i Drengjestogo. Dei hadde ikkje noko 
der aa gjera, lét han um. Eg berre fylgde Fanny, eg, 
sagde Gina; ja men det visste du at du ikkje skulde 
gjera, svara Proprietæren. Fanny sat og glodde og 
undrast. Kva skulde det vera for, tru, at dei ikkje 
maatte gaa i Drengjestogo? Frua saag aal vorsam ut, 
ho og. Gina, som var eit Aars Tid eldre enn Fanny, 
sat og tagde og saag svært lydig ut. 

Smaagjentune leika med Dokkune sine den Dagen 
og med Kvelpane, og var ikkje ute hjaa Folki. Kvifor 
maa me kje vera i Drengjestogo? spurde Fanny. — 
Nei; Far og Mor vil kje at eg skal gaa dit, svara 
Gina. 

Ein Kveld raaka Fanny Budeigja ute paa Tune; og 
halvløynd attum Stakken hennar smette ho seg med 
inn i Drengjestogo trass i Forb5de. 

Ho hadde ikkje godt av seg; og daa Gina um eit 
lite Grand kom og ropa paa henne, gjekk ho. Men 
daa ho kom ut, tok ho til aa graate. Kva er det du 
græt for? spurde Gina. — No segjer du det til Far 
din og Mor di, sutra Fanny. — Vil du fortelja meg 
det som dei fortalde deg inne no, so skal eg kje segja 
det^ svara Gina. — Dei fortalde kje noko; du kom og 
fekk meg ut att, du! — I Morgo skal eg ikkje koma; 
men so skal du fortelja meg alt det som dei fortél. 
Vil du det? — Ja; men so skal ikkje du segja det til 
Far din og Mor di! — Nei det skal eg ikkje. 

Kveldane etterpaa var Fanny i Drengjestogo. Ho 
tenkte so smaatt paa han som er allstad-verande; ho 
var rædd han laag paa Lur i den myrke Kroken attum 
Loftstroppi; men ho gjekk inn likevel; for det hadde 
ho lova Gina. Og naar ho kom inn, gjøymde ho seg 
hjaa Budeigja og var ikkje rædd lenger. 

„Fortel, Marit!'' bad ho; og Budeigja fortalde. Ho 
fortalde dei Sogune som Karane bad um og; det var 
som ho var meir fri paa det no enn ho hadde vori. 
Men det var ikkje alitid so morosamt, det ho fortalde 

no. Karane lo nok stundom; men Fanny kunde ofte 
ikkje skyna kva det var dei lo aat. 

Gina fekk Sogune att so godt som Fanny kunde 
hugse deim; stundom kniste ho og lo paa Lag som 
Gjentune i Drengjestogo. Kvi lær du? spurde Fanny, 

— Ikkje for noko, svara Gina; men du maa kje fortelja 
dette til nokon annan. — Kvi daa? — For di det er 
stygt. — Er det stygt? — Ja. — Kvifor er det stygt 
daa? — Jau. — Ja kvifor det daa? — Jau du kann 
vel skyna at det er stygt. Fortel meir daa, Fanny! — 

Men ein Dag vart Fanny send attende til Byen. 
Ho steig fram for Mor si huglaus og rædd. Fru Holm- 
sen tagde og las det Breve, Fru Wiig hadde sendt 
med; so gjekk ho etter Rise. 

Det vart eit hårdt Bask. So syndig Juling hadde 
Krulltoppen aldri fyrr fengi. Men so vart det og ei 
Refsing som beit. 

Heile Dagen etterpaa gjekk Fanny liksom og gøymde 
seg. Stundomtil grét ho, men nedkjøvt og stilt, mest 
som eit vaksi Menneskje ; Mor hennar vart sistpaa reint 
ottesam og tok til aa undrast paa um ho skulde ha 
skræmt Vlte av henne. Um Kvelden daa Fanny hadde 
lagt seg, tok Graaten henne so sterkt at det var uhuglegt. 
Nei men kva er det, Krulltoppen? spurde Mori. Er 
du reint paa Styr? Hm? Kva er det daa, Bame 
mitt? — Du — du — du — er sint paa meg! hiksta 
Fanny. — Nei men kjære deg daa, Barn, kor kann 
du no koma paa slikt? Du kann daa vita me er like 
gode Venir, me! Berre du ikkje gjer slikt upp att, so 
hugsar ho Mor aldri meir paa dette! — Nei, jamra 
Fanny; du er vond paa meg. Mor; alle er vonde paa 
meg; Gud er og vond paa meg; de er vonde paa meg 
alle! — For noko TuU, Barn; so; teg deg no og 
les Fadervaar. Berre du bed vent til Gud, so veit du 
det blir godt, So: Fader vaar ... — Fader vaar 

— uh, hu, hu! — ... du som er i . . . — du 
som er i — — du som — uh, hu, hu, hu! — 

4 — OarborK. II. 

Det drygde lengi den Kvelden fyrr Fanny sovna. Under- 
legt Barn, den Krulltoppen. — 

— Ein Kveld var Fru Holmsen paa Mfihlbergs Hotel 
og vart der kjend med ein Kristianiamann, Agent Solum, 
som kunde fortelja henne um „Skognymfa'*. Jau Gud- 
bevars, sa han og smilte paa sin rolege Maate; det er 
visst sant alt som De hev høyrt um henne — av gali 
daa . . . Kva segjer De? Daning? Ho er ei vanleg 
Tjenestgjente. — Ho hev havt ein rik Onkel i Amerika 
daa? — Nei; ho hev drukki seg rik, kann ein segja. 

— Naa, det er noko nytt! Det maa De greide ut for 
meg, Solum. — Gjeme det, Frue. Ho tente nokre 
Aar hjaa ei rik Enkjefrue som drakk; so drakk dei 
tvo i Lag, til dess dei vart Godvenir; og daa so den 
gamle Enkjefrua døydde ein Dag, so var det Jomfru 
Aaberg som ervde. — Nei no hev eg aldri høyrt. Ja 
slik skal stime slumpe uppi det! — Der var som ein 
litin Tone av Ovund i Mæle til Fru Holmsen. 

— Gift? Solum drog paa sine trauste Herdar; kven 
vilde vel hava slikt eit Troll? — Aa, naar ho var rik? 

— Nei, ser De, ho var altfor — . Og so slikt eit Ord 
paa seg; det vart sagt, kann De tenkje, at um Kveld- 
ane, naar ho hadde drukki den gamle Enkefrua full, 
so tura ho sidan ute i Kjøken med Gutane sine. — 
Naa; ja slik ei, det var noko for honom! — Aa, De 
meiner for — . Naa; han er elles ikkje aaleine um 
henne, dersom det kann trøyste Dykk; han er endaa 
til komin i Skyldskap med ein Professor! — Men, 
lagde Solum til med sin godslege Smil, han er, Gud- 
bevars, for den Skuld likso vel Verbror til Gards- 
drengen ! 

Fru Holmsen vart reint forstøkt. So mykje hadde dei 
jamvel ikkje visst aa fortelja paa Syskulen. Og tenk 
Bomi! — »Det kann daa aldri vera sant alt dette, 
Solum?« 

Men Solum visste kva han sagde. Eg driv med 
Skog i seinare Tid, heldt han fhim; og so hev eg 

vanka noko paa Eltnerud og. De tarv aldri tru at det 
gjeng dult med Ustelle der ute! 

— Stakkars Bom; stakkars Bom! 

Men at slikt kunde gaa for seg? At ein i eit kriste 
Land tolde slik Styggedom? Var det ikkje so, at slike 
Kvinfolk vart tekne og sette paa Tukthuse? — Fru 
Holmsen var reint uppøst. 

Solum drog paa Akslom. Naar det ikkje kjem Bom, 
sagde han, og elles, naar ein hev det som ho . . . sU 
godt og trygt og er ingin Mann skyldug ... so kjem 
det kje nokon ved kva ein fer med so i sitt eigi Hus, 
vel? — Elles veit De, at ei Dame ikkje vilde ta det 
paa den Maaten. Med ein Gong slog Fru Holmsen 
Augo ned; Solum saag paa henne so rolegt og fast, 
at ho vart fortrylt av det. 

Agenten hadde vori Handelsreisande ; fraa, den Tid 
var han som Barn i Huse her; og i Kveld skulde han 
vera Gjest hjaa Fru Mtihlberg. Fru Holmsen vart au 
med; og dei hadde ein svært koseleg Kveld. Solum 
var ein hyggjeleg Kar, baade traust og kvik, baade 
morosam og aal vorsam. Det var som han gjorde seg 
eit Grand til for henne, totte ho. Gift var han; det 
var greidt. Men stakkars Marthe, — Solum riste paa 
Hovude og saag ægtemannssorgfull ut: ho blir nok 
ikkje gamal, er eg rædd. — Er ho laak daa? — Ja; 
Bringa. — Aa, Stakkar. Ja daa er det vel lite Von. 
— Ja; ho gjer det visst ikkje lengi. — 

Noko av det gildaste ved Solum var det at han var so 
bameglad. Dei kom til aa tala um Fanny ; og so maatte Fru 
Holmsen fortelja um henne heile Kvelden sidan. Fru Mtihl- 
berg hjelpte til: hugser De den Gongen. . . hugsar De den 
Gongen? — Kann De hugse daa ho laag i Glase og sende 
Slengkyssar ned til Frits, som stod paa Gata og helsa 
paa ho . . . fo'tu'li'vis 'libt i meg! sa ho millom kvar 
Kyss, to'tu'li'vis' libt i meg ! — Ha-ha-ha I — Eller naar 
han var heime, denne digre Kandidat Lehmann — 
Jian jH.alvtomsingen, som gjeng og rykkjer paa Aksline og 

liksom skubbar seg — , so trudde Fanny han hadde . . . 
Dyr paa seg, og so gjekk ho etter han paa Gata og 
sagde so høgt at han mest maatte høyre det: 'ka' e* 
ta Nuta? 'ka' e' ta Nuta? — Ha-ha-ha! — Eller no 
paa Aarmaalsdagen hennar, daa Fru Dahl sende henne 
dei nye Skome ... — Ja, daa var ho og god! Det 
var um Morgenen, fyrr ho var uppe; so kom desse 
Skome; so segjer eg: no maa du reisc deg og takke 
fint! segjer eg. Nei, sagde Krulltoppen, eg vil kje 
takke! Du skal nok sjaa at du maa sy for Skorne, 
Mor! — Ha-ha, hev du høyrt paa Unge! — Ho hev 
vel høyrt gjeti at Fru Dahl er . . . noko nøgg paa det 
. . . Hugsar De dei Tvodags-Lagi ho heldt. Fru MUhl- 
berg? — Um eg hugsar? Ja eg skulde tru. — De 
maa vita, Solum, ho bruka aa halde tvo Lag, eit for 
Storfolk den eine Dagen, og so eit Dagen etter paa 
Leivingane ... — Naa; det var sløg Kjering! — 
Daa bad ho oss andre, ser De. Men ho slutta med 
det att; ho fekk nok høyre so mykje, at . . — Ja, 
De var leid med henne, Fru Holmsen. — Aa, eg som 
andre. — De gav henne det so midt upp i Augo, De 
. . . Naa, er det Fyrste- eller Andredagslag i Kveld 
daa. Fru Dahl?. . . Nei tenk, vart der so mykje att 
igaar daa, Fru Dahl? Nei men skal det vera til oss 
dette. Fru Dahl? — Aa jau, ho fekk kjenne det! — Ha-ha ; 
Fru Holmsen er lentug, skaut Solum inn; det er vel 
ikkje for inginting, at De hev slik ei kvik Dotter, Fru 
Holmsen! — Det er sant. Fru Holmsen, kva er det 
ho segjer til Bokbindar Lundstrøm, De? — 

Det slutta med, at Solum bad um Lov til aa koma 
burt ein Dag og „sjaa paa Krulltoppen''. Ja, sagde Fru 
Holmsen, naar eg berre hadde det slik at eg kunde 
taka imot Kristianiafolk! Aa Snakk um ein Ting, Frue! 

— Men den Natti laag Fru Holmsen og vakte og 
tenkte paa Bomi. 

Ho var uppskræmd i sitt Mor-Samvit, so ho fekk 
ikkje Fred. Det trengde seg innpaa henne sterkare 

enn nokon Gong fyrr, at ho burde berge Borni, men 
at ho ikkje kunde. Aa, den som var Mannfolk og 
kunde handle med Skog ; alle Skoghandlarar vart rike no 
forTidi. Ein kom ingin Veg med aa sitja og sy. Ein 
halv Dalar eller tri Mark for ein Kjole, kva skulde vel 
det bli? Og finare Kjolar tok Folk helst fraa Kristiania. 
Nei! at ho kunde ha innbilt seg at ho sjølv kunde for- 
syrgje Borni. Det vart nok ikkje til Fanny dessmeir! 
Det var fælt so mykje som den Ungen turvte. Klæde 
og Skor flaug ho av seg so snøgt som ho fekk deim; 
og naar ho um eit Aars Tid kom so langt at ho maatte 
i Skulen — kor det daa skulde gaa, det maatte Gud 
vita. Ein kunde daa ikkje forsvara aa sende Bårne i 
Aalmugeskulen likevel! 

Umfram alt hadde Fru Holmsen Skuldine sine aa 
tenkje paa. Noko her og noko der, det vart mykje 
naar det vart ihoplagt. Denne stygge Mikkel paa 
Troppi maatte ho no i alle Fall sjaa aa bli kvitt. Han 
var so ulidande i seinare Tid at det var reint Uraad; 
etter den Gongen i Joli, daa ho var inne hjaa han og 
godrødde med han um aa faa Mat aat Borni, trudde 
han vel at Fatigdomen hadde gjort henne spak . . . 
Fy I Nei; daa tok ho heller Borni og gjekk paa Sjøen. 
Slikt eit Ufygle som han, halt og skral, med Kone og 
vaksne Bom ... ein skulde aldri ha høyrt slikt! 

Herre Gud, den som visste eit skikkelegt, rimelegt 
Menneskje som hadde Raad og Hjartelag, og som ein 
kunde faa til aa hava ein Tanke for desse stakkars 
Borni! Ho leita millom Kjenningane sine, men fann 
ingin som det kunde nytte med. Beda nokon av deim 
um Hjelp beintfram var ho ikkje god til; og so hadde 
dei no havt Bry av henne fyrr og. Denne nye Kjen- 
ningen fraa i Kveld, Solum, han kunde ha vori noko 
aa tenkje paa kannhende; han var rik og bamekjær og 
visst ein Fagnamann i alle Maatar; men kva hjelpte det, 
naar ein ikkje var kjend med han . . . 

Ein Tanke tok henne: ein maatte kunna bli kjend 

med han. Hadde han kje tala frampaa um aa koma 
hit? — og dessutan, finne han att vart det alitid Raad 
med. Tenk um ein daa kunde gjera $eg Godvenir 
med han • . . 

Ikkje nokon Kjærleik! — det turvtest ikkje. Berre 
so han fekk ein litin Umtanke for henne, ein litin 
Medhug, lite Bry for det som kom henne ved; — 
Pengane sat no ikkje so reint lause heller hjaa Rikfolki. 
Kvi skulde ho ikkje kunna vinne han? Han som 
andre? — Og naar det var for Bomi ho gjorde det . . . 

Han visste kor det var laga hjaa Jomfru Aaberg. At 
det maatte vera tungt for ei Mor aa ha Bomi sine i 
eit slikt Hus vilde han forstaa; fekk han so Godhug 
for Mori — ; kva var nokre Hundradalarsetlar for ein 
Skoghandlar i denne Tid? 

Tenk; kannhende ho her kunde finne ein Utveg. 

Det maatte vera Raad aa bli kjend med 'n. Enno 
var ho ikkje for gamal; og so fekk ein fii seg, og vera 
hyggjeleg. Herretekkje hadde ho alltid havt, heller for 
mykje enn for lite kanskje; og um han no ikkje var 
nokon Ungdom lenger, so var han vel som dei andre 
paa Lag, naar det kom til Stykke. Berre ikkje noko 
Hugsnikjing; Kjærleik og slikt-noko hadde ho havt 
nok av i si Tid. 

Han hadde visst tott ho var ven. Det var ho i 
Røyndi og, naar ho var i Lag; kannhende ho alt so 
smaatt leika han i Hugen. Dette at han vilde ,sjaa 
Fanny* — ; hm, kven veit; Mannfolk var sjeldan so 
glade i Bom . . . um det likso gjeme kunde vera 
henne han hadde Hug til aa sjaa att? Det vilde høve 
framifraa. 

Tankane hennar trøytna og sveiv smaatt um Senn 
burt i Draum. 

Herregud; skulde det no gaa so gali, at han vart 
eit Grand hugtekin — ; han var daa i det Høve at 
han venta aa bli fri! Og kvifor . . . kvifor . . . kunde 
det ikkje likeso godt bli henne som ei onnor? 

Det hende mangt i Verdi, og mykje som var galnare 
enn det. Tenk um han vart hugtekin; og um han 
daa ein Dag sagde som so: eg kann ikkje Ilva forutan 
Dykk; vil De vera mi, naar eg ein Gong . . . fær det 
soleis? — Det vilde ikkje vera fyrste Gongen at slikt 
hadde hendt. Det var meir enn ein Ægtemann som 
var trulova paa den Maaten. Og ikkje berre trulova . . . 

Folk tok ikkje slikt so aalvorsamt som ein trudde. 
Det gjekk for seg mange Ting som var verre enn det. 
Ikkje aa tala um Mannfolki; dei gjorde no reint som 
dei vilde. Men Damune og — ; me skulde ikkje tru 
paa alle dei fine Fruine, som gjekk so stilt ikring; det 
var neimenn ikkje Gull alt som glima. 

Det var ingin som gjorde noko ved det heller; berre 
det ikkje vart for mykje Uppstyr. Det fær bli Dykkar 
eigi Sak, som Presten Brandt skreiv .... 

Aa fy! Ja det var nok fagre Ting, Vaarherre mang 
ein Gong maatte sjaa paa. Gudskjelov ; slikt skulde no 
ikkje spyrjast um Fredheimsdronningi like vel. 

Tenk um det skulde bli ei Berging! — det var 
ikkje til aa tru paa. Tenk! um ho skulde koma so 
langt ein Gong at ho kunde kjenne seg trygg! Trygg 
for Bomi! trygg for seg sjølv! bli ft*i dette ævelege 
Kave, denne endelause Otte og Sut! Aah! Det vilde 
vera som aa livne upp att, som aa koma ut or eit 
Fangehol; upp or Gravi. Men ein kunde vita det vart 
kje noko av; aa langtifraa .... 

— Kor som var kunde det bli Moro aa sjaa kva 
Fanny vilde tykkje um Solum. 



VI. 

Fanny hadde tvo Venir, Ebba Lehmann og Gina 
Wiig; dei tok til aa gaa paa Gjenteskulen aat Fru 
Kahrs den Hausten. So vilde Fanny og dit, endaa ho 
ikkje var gamal nok. 

Ja, ja, freista du, sagde sistpaa ho Mor; kann du 

faa Lov av Fru Kahrs, so skal visst ikkje eg tneinke 
deg i det! 

Ein Morgon fylgde daa Fanny Venine sine paa Skulen; 
og dei sagde kven ho var. Framfyri Fru Kahrs vart 
Fanny Qamsut og gløymde det ho skulde segja; ho 
herre nigja og nigja, Gong etter Gong; Fingrane stakk 
ho uppi Munnen. 

Ho vil gaa paa Skulen, ho vil gaa paa Skulen, for- 
klaara den vesle svarthærde Ehba snøgt; Gina nikka. 
Fanny nigja djupt; Fru Kahrs tok henne ogsette henne 
paa Fange sitt og strauk henne med Handi gjenom 
dei Ijose HaarkruUane. Ho Mor hev sagt at eg skulde 
faa bli her, sagde Fanny. 

Jaso, Krulltoppen, smilte Fru Kahrs, skal du alt paa 
Skulen? Berre du ikkje blir lei av det for snart? 
Hm? — Nei. — Kann du vera snild Gjente daa, trur 
du? — Ja. — Vera roleg og ikkje fara med Ustykkje, 
hm? — Ja. — Kann du lesa daa? — Ja eg kann 
stava. Eg hev Bok og! — ho synte fram Staveboki 
si, som var noko brukt. Der er Rom hjaa oss ! hjelpte 
Ebba til; Gina nikka: der er Rom paa vaar Benk. 
— Naa, so fær du vel bli her daa. Krulltoppen, smilte Fru 
Kahrs; og vera med so lengi du kann hengje paa; hm? — 

— Fanny kunde no segja at ho gjekk hjaa Fru Kahrs ; 
og ho sagde det so tidt som ho kunde faa Tilføre til 
det. Ho kjende seg vaksi og sette Nos i Sky. Fru 
Holmsen totte og det stod godt til. 

Fekk Fanny hava Friplassen sin hjaa Fru Kahrs, so 
var ein berga for Aalmugeskulen og turvde kje bry 
nokon for den Skuld; det vart ein stor Otte mindre. 
Og det var ikkje rimelegt at Fanny vart vist burt att, 
naar ho ein Gong var innkomi. Krulltoppen hadde 
noko ved seg som gjorde at Folk vart glade i ho; det 
vilde koma henne til Nyttes no og, tenkte Fru Holmsen. 

Eit Ly te hadde Skulen til Fru Kahrs: han var ikkje 
fuUfin. Fyrst og fremst hadde Fru Kahrs Presten 
imot seg. 

Pastor Pukstad hadde ei Mistru som han ikkje kunde 
koma Ifraa; han var rædd at Fru Kahrs, liksom fyrr 
Mannen hennar, hadde eit Drag mot Grundtvigianismen. 
Det vilde vera ille, meinte Presten, um eit Livssyn som 
var so lite heilsamt skulde faa Magt i Kristiansborg; 
og so arbeidde han imot Fru Kahrs so godt som han 
kunde. Men berre stilt, daa han dessverre ikkje hadde 
noko visst aa halde seg til. Og han vilde paa ingin 
Maate, ikkje for Guds Rike si Skuld dessmeir, vike av 
fraa den strenge Sanning. Han berre drog paa det, 
naar han tala um henne, so dei eldste i Soknelage 
kunde bli orvakne; og dei eldste i Soknelage vart 
orvakne. Det vart heller aalment aa draga paa det, naar 
ein tala um Fru Kahrs. Likevel berga ho Skulen sin 
uppe; men det kom av at der ikkje var nokon annan 
slik Skule paa Kristiansborg. 

Fru Holmsen var leid for at Skulen ikkje var heilt 
ut godkjend. Men den som ikkje kunde faa det beste 
fekk vera glad med det næstbeste ; Skulen til Fru Kahrs 
var daa mykje betre enn Aalmugeskulen, der dei simple 
hadde sine Bom. Og ho gjekk paa Helsing til Fru 
Kahrs og takka fint for at Fanny fekk gaa hjaa ho; 
dermed vart det liksom tryggare, totte ho, og meir 
avgjort. • • 

— So sat Fanny ved Pulten sin mest kvar Dag, aalvor- 
sam og vaksi, stava, skreiv Strik eller høyrde Forteljingar. 

Dei fortalde mangt, Læremødrane her; ymist av det 
var morosamt. Men morosamast var det mest, naar 
Smaagjentune skulde fortelja upp att. Dei fleste av 
Smaagjentune var so ille styvne, maatru. Dei hugsa 
mest ingin Ting. Daa lo Fanny. Og ho rette Handi 
i Vére sohøgtsom ho kunde naa: »eg kann det. Frø- 
ken! maa eg segja det, Frøken!*' Ho fekk segja det. 
Og so vart dei andre ynkeleg skamfuUe. Men Fanny 
sette Nos i Sky. Sjaa det! sagde Frøkni; ho som 
er so lita, ho kann det; men du som er so stor og 
lang, du stend der so dumb som ein Fisk! 

Det hadde vori Meiningi at Fanny berre skulde høyre 
paa; men snart var ho med i alt liksom dei andre. 
Fortelja var ho best til. Ho hermde det ho hadde 
høyrt, so plent og med slik ein Ihuge, at det vart heilt- 
upp løglegt. Best gjekk det for Fru Kahrs; dei Sogune 
ho fortalde var alltid so lette aa hugse. Du er glup 
lel, du, Krulltoppen, hm? sagde Fru Kahrs med den 
vene Smilen sin og strauk henne gjenom Haare; sidan 
vilde nok ikkje Fanny vera Jamlikar med kven-som-helst. 

Ho lærde snart aa graate og hava Hovudverk naar 
ho totte langt; for so fekk ho gaa heim. Lovnaden 
um at ho skulde vera snild Gjente, den heldt ho ikkje 
stødt; ho laut leda paa seg ender og daa, og det kunde 
ikkje gaa av utan Staak ; eller det var eitkvart ho plent 
maatte fortelja Ebba; og so svara Ebba, og so maatte 
Fanny svara att; eller ho kunde koma til aa blinke 
ned til Johanne Evensen, og strakst tok denne til aa 
knlse og læ; stundom kunde det og vera fælt løglegt 
aa stikke Gina i Armen med ei Knappenaal. Slikt 
hende jamvel i Timane aat Fru Kahrs. Daa saag Fru 
Kahrs forbina paa ho: er det du, Krulltoppen? spurde 
ho. Det var fælt harmelegt. Alltid skulde slikt koma upp. 

Gina og Ebba var Storfolke i Klassa; Fanny au 
vart rekna med, noko for Selskap Sk^ild, og noko av 
di Foreldri hennar hadde vori rike. Storfolke skiide 
seg vel ut ifraa den andre Hopen, og heldt ihop i likt 
og ulikt, so nær som naar dei var Uvenir. I Skulen 
sat dei tett ihop paa fremste Benken og kvlsa og 
kviskra berre seg imillom ; i Fristundom leika dei ikkje 
med dei andre, men gjekk „Spaserturar*'. Gud veit 
kva det var dei alltid hadde aa svalle um og gama seg 
med; ingin fekk vita det; men jamt naar ein raaka 
deim stakk dei sine Hovud ihop og lo. Den andre 
Hopen lika deim ikkje, og dei vart hædde og aatfunne. 
Bit Utnamn fekk dei au; dei vart kalla for „dei fine**. 

Men dei fine vart Uvenir stundom. Den av deim 
som var tykki eller kjende seg meinhaldi gjorde seg 

daa kjend med ei av dei andre og søkte Skadebot i 
det. Og den av dei andre som kom til slik Ære, vart 
sæl av det og slog seg ifraa sin eigin Flokk. Men 
Flokken tok Hemn med Snakk og Aatløgje. ,,Ho tek 
til aa gaa med dei fine no*; ,kva hev ho aa briske 
seg med, tru?** 

Alivist var det Ebba som var saar paa det og nær- 
takande. Det saag henne ut til at Gina og Fanny hadde 
eitkvart seg-imillom, som ho ikkje fekk vera med paa; 
og det totte ikkje Ebba var ærlegt. „Hugsar du det, 
Fanny?** . . . „Det var den Gongen du veit, Gina!** 
— Kva er det de talar um? hogg Ebba i. — Aa — , 
drog Gina paa det; ho var so stø av seg ho. — Seg 
det du, Fanny! — Nei; ikkje seg det, Fanny. — Nei, 
eg skal ikkje segja det. — Ish, so leide som de er. 
Ja, naar so skal vera, so kann det gjeme vera det 
same med alt ihop daa! firøste Ebba. Og harm gjekk 
ho sta og slog Lag med Tea Jensen, Høkerdotteri. 

Eller det kunde vera Fanny som kom etter at Gina 
og Ebba var i Lag stundom, so ho ikkje fekk vita det. 
Daa grét Krulltoppen. Og ho gjorde Samlag for Llve- 
tidi med JoseSne, Dotter til Skræddar Evensen. Aldri 
i Verdi vilde ho hava noko aa gjera med slike Vigtig- 
Tryne som Gina og Ebba meir. Usemjune kunde halde 
paa upp til fire Dagar um Gongen. 

Verst var det naar Gina vart vond; ho var noko 
langsinna. Ein Dag daa dei gjekk heim fraa Skulen 
kom dei i Strid um kven som var finast av deim. 
Ebba meinte paa^ at Far hennar, Sakføraren, maatte 
vera finare enn baade Grosserar Holmsen og Proprietær 
Wiig; Fanny heldt paa, at Far hennar var den finaste, 
daa han ikkje einast hadde vori Grosserar, men hadde Eksa* 
men og, so at han kunde ha vori Sakførar um han 
hadde vilja; Gina paa sin Kant heldt det for nok aa 
minne um, at Far hennar hadde vori paa Storthingeé 
Dei drogst um dette til dei vart harme; Ebba frasa 
upp og br^ka Ord som »Bonde** og „Lastehandlar** ; 

Fanny tok til Graaten og lova paa det at ho aldri vilde 
snakke med Ebba meir; Gina vart tagall og gjekk. 
Den Gongen var dei Uvenir minst dubbelt so lengi 
som vanleg. — 

— I Jola kom Onkel Solum paa Gjesteferd. Fanny 
fekk ei graa Vinterluve av han og ei drusteleg Dokke. 
Denne Dokka fekk Namne Amanda. Rosalie, som Bok- 
bindar Lundstrøm hadde gjevi henne Aare fyrr, var nett- 
upp god nok til aa vera Kammerpike hjaa Frøken 
Amanda. 

Det vart ei morosam Jol. Alt Slag god Mat var det 
Nøgdi av; og ho Mor var i slikt eit Godlag, at Fanny 
fekk vera ute og snøballast med Gutane so mykje ho 
berre brydde seg um. Framifraa fiaag var ho Mor den 
Kvelden daa Onkel Solum var hjaa deim; og det var 
ikkje Under; for Onkel Solum var svært snild. Fanny 
sat paa Fange hans mest heile Kvelden og prata. Han 
fortalde um alt det gilde han hadde i Kristiania; millom 
anna hadde han ein Flokk Smaagjentur; og so hadde 
han ein Gut som heitte Jens. Det var ein framifraa 
Gut; og so var han nett jamgamall med Fanny. Den 
Guten skulde ho faa, naar ho vart stor. Ja, du vil 
vel ha han? — Ja daa; er han fin, so vil eg ha'n. — 
Men du hev ein Kjærast fyrr, veit eg? — Ja han er 
og fin; og tenk, so fær eg tvo Kjærastar, Mor! — 
Ha-ha-ha; aa du Krulltoppen I 

Det var ein Dag seinare; Fanny hadde vori ute med 
Gutane paa Snøballing. Ho kom skrikande heim, reint 
kvit av Snø, og hadde fengi ein Snøball i Andlite so 
hårdt at ho blødde Naseblod. Daa var Onkel Solum og 
heime. Ho vart framifraa vel fagna av Mor og like 
eins av Onkel Solum; ho fekk Kaffi og Kake, vart 
vaska og fekk skift Klæde og var snart i Stell att. 
Daa Onkel Solum hadde gjengi, sagde ho Mor: no 
tenkjer eg me fær Tom og Lea heim att snart; blir 
ikkje det gildt. Krulltoppen? — Jau, sa Fanny. Strakst 
etterpaa lagde ho til: Onkel Solum er snild, Mor. — 

Tykkjer du det? — Ja. — Aa ja, sa ho Mor og smilte 
fornøgd; det er ein av dei gamle Venine til Far, sk^ar 
du; og no vil han hjelpe os med dette og daa. Ja 
det er sant som du segjer; han er snild. 

Men eit BU etter vart ho Mor i Ulag att. Ho grét, 
hadde Hovudverk og var leid seg. Du fær ikkje Systkeni 
dine heim likevel, du, sagde ho til Fanny. Kvifor det. 
Mor? — Aa, du kann vita det er han — , han — , 
naa, denne Far din, veit eg! — Og so grét ho att; 
aa, aa; Herre Gud, at alt skal vera so raadlaust! 

Men det besna av etterkvart att; og Fanny lika i 
det heile Mor si godt no. Det var aldri Tale um 
Vassgraut til Middag, eller Jordepie og Salt; Smør og 
Brød var der attaat, um ikkje anna; Sirup og Brød var og 
god Mat. Stundom llvde dei reint paa Stormannsvis, 
med Steik og Syltety og 01; skulde me svelte baade 
naar me hev og naar me inkje hev, meinte ho Mor, 
so vart det for mykje Svelting. 

Gildt var det og, at Bokbindar Lundstrøm ikkje gjekk 
her so ofte no lenger. Mor var strengare mot han 
enn fyrr. Og naar han kom var han mjuk for det 
meste, endaa han kunde vera brysam naar han. var 
fuU. Han drøymde enno um aa faa ho Mor til Kone; 
lokka med Snakk um aa fiytja til Kristiania; der skulde 
dei stelle seg til Rettes i en hygglig vrå og ha det 
godt, „åta franska brodet med smdr och osf'log drikke 
Bayerøl. Men ho Mor brydde seg sjølvsagt ikkje um 
han. Sume Tider letst ho tru at han hadde Kone og 
Bom i Sverig; kva vil De med fieire. Lundstrøm? De 
er daa kje Mormon? Lundstrøm lagde Handi paa Hjarta 
og svor ved sin ^heder". So gav han seg til aa banne, 
og baud seg paa Resten til aa^fara til Sverig og koma 
att med „rena papir"". „ Vil ni ha mig dd. Fru Holmsen ?" 
— Men ho Mor vilde ikkje hava 'n késs det snudde. 

Ho stelte*meir med Fanny enn fyrr, hjelpte henne 
med Katekismusleksune, fortalde henne um Jesus, svara 
paa Spursmaali hennar um alskyns Ting, og freista paa 

all Vis aa koma til Lags med henne. Fanny vart reint 
kjær for Mor si stundom; naar Gamle-Kari kom staa- 
kande inn um Kvelden, kunde ho finne Mor og Dotter 
sitjande saman og kose seg med kvarandre og hava 
det reint gildt. Naar eg blir stor, Mor, sagde Fanny, 
so skal eg kaupe ein Ruggestol til deg, slik ein som 
den Bestemor Lehmann hev; og so skal du faa sitja 
og rugge deg all Dagen, og drikke Kaffi og eta Kveite* 
brød. Takk skal du hava. Krulltoppen! sagde ho Mor 
og kysste henne. Og so skal du ikkje sy, men berre 
sitja og ha det hyggjelegt, heldt Fanny fram. Takk, 
Tuppa mi; du er snild mot ho Mor lel, du. Skal du 
kje kysse Mor di daa? Fanny tok Mor si um Halsen 
og gav henne ein Smellkyss; det vart Gamle-Kari for 
drjugt. Tvil sa ho; no maatte eg sputtel — 

Utetter Vaaren tok Jomfru Thorsen til aa vanke i 
Huse; ho hadde sett seg til med ein liten Finmat- 
Handel og hadde gode Stundir. Jomfru Thorsen hadde 
i Fredheimstidi vori Stogujente hjaa Fru Holmsen; so 
vart det dei gamle Fredheimssogune som no kom upp att. 
Jomfru Thorsen var framifraa kjend i desse Ting; ho 
hadde endaa sjølv vori ettersett av Holmsen. 

,Ja den Skarven I"* tok ho uppatt og uppatt paa sitt 
Vestlandsmaal ; „er det kje rart at slike Folk og skal 
faa Lov aa vera til!*" — Ho hadde slik ein underleg 
Maate aa segja r paa; det høyrdest som Rikting i nye 
Sko, totte Fanny. 

Dei rødde ofte um Borni. Og Mor sagde so 
mang ein Gong, at dersom ho berre hadde kunna berge 
deim, so skulde ho ikkje ha brytt seg noko um at 
hennar eigi Liv var øydelagt. Og no kunde eg ha 
fengi Borni heim, sagde ho. Han Nils, Bror min i 
Kristiania, Handelslæraren, baud meg Hjelp no; han 
kjenner noko til den Jomfru Aaberg, ser De; men mei- 
ner De ikkje den Skamløysa ende til negutr aa gjeva 
Borni ft-aa seg? Ho vil vera Mor for deim, segjer 
ho . , . og so lengi Far deira er fomøgd, so hev 

ikkje eg noko aa segja! Plent som eg skulde vera eit 
framandt Menneskje. Det er greidt at det er han som 
stend attum. Aa, berre ikkje Gud ein Gong læt han 
faa Like for alt det vonde, han hev gjort megl 

Etterkvart var det likevel som Bomi vart meir 
gløymde. Lea tok til aa skrive Brev heim; og etter 
desse Brevi saag det ut som alt gjekk godt paa Elmerud. — 

— Ein fin Morgon vakna Fanny og var aaleine i 
den store Sengi. Og det var ikkje ho Mor, men 
Gamle-Kari, som sat burtmed Borde og drakk Kaffi. 

Er du vaki no daa, Svi velsvansen? spurde Gamla. 
Eg er kje nokon Svi velsvans for deg, eg, du! lagde 
Fanny imot. Kor er ho Mor helst? — Ho Mor er reist 
burt. — Kor er ho reist av daa? — Naa; hugsar du 
kje det no lenger, Lurvehetta; ho skulde ut paa Lande 
til Lensmand Berg og sy ein Kjole, veit eg. — No 
lyg du, Kari! — Aa, dei Ungane; no hev ho gløymt 
det. Jau daa; ho skulde til Lensmann Berg aa sy ein 
Kjole. — Kor helst er Lensmann Berg daa? — Aa han 
bur so ei fem-seks Mil herifraa; kva skil det deg? Upp 
no, so skal me sjaa til aa faa paa oss Klædi. — Neil 
du skal segja meg naar ho Mor kjem att, du, — Kari 
Trestakk! — Ho kjem, naar Kjolen er ferdug; i Morgo 
eller i Overmorgo eller ein annan Gong; kann ikkje 
det vera det same, naar du hev meg? Du skal kje 
lide nokor Naud, Bustelurva! — Reiste ho Mor aaleine 
heile den lange Vegen daa, Gamle-Kari? — Eg tenkjer 
det var einkvar som skjussa ho, eg! — Kven var det 
som skjussa ho daa du? — Det kann vel kje eg vita. 
— Kvi reiste ho so tidleg daa, du? — For di at du 
skulde faa noko aa spyrja um, Trollungen! Saah, kom 
no. Mor; so skal me faa paa oss. 

Men Fanny vilde klæde paa seg sjølv. Ho gjekk og 
vasa og vabba til langt paa Dag; spurde etter Mor og 
leita etter Plaggi sine; det som Gamle-Kari fann fram 
var ikkje det rette; ho kunde ikkje faa det paa seg. 
Kari fi*eista sistpaa med Magt; men Fanny var for 

sterk, so Gamle-Kari tnaatte gjeva seg. Fanny kom 
ikkje paa Skulen den Dagen. 

Ho Mor var burteverande lengi. Ikkje fyrr fjorde 
Dagen ved Middagsleite kom ho att; daa var ho sol- 
brend og frisk, og hadde fengi ein ny Si^marhatt og ein 
fin Solskjerm, so Fanny mest ikkje kjende ho. Aa, 
so ven som du er, Mor! song ho upp og sprang 
henne til Møtes; ho Mor tok henne upp i Armane 
sine og kyste henne. Aa du vesle Tuppa mi, du vesle 
Engelen min; korleis hev du havt det? — 

Dagen etter kom Solum. Der vart Giede og Gaman, 
god Mat og godt Mod; Mor og Onkel Solum var heilt- 
upp kipne. Dei rødde mykje som Fanny ikkje forstod; 
det var Tale um ein Jamveg, ein Foss, sundslegne 
Flaskur, eit Hotell, drukne Handelsreisande, ein Maskin 
som varp Dalarstykkje; kvar Gong dei drakk, sagde 
dei: „akkurat mitt Brennevin!** og naar Flaska var 
tømd, ropa Solum: „send ho paa Forbetringshuse, som 
me sagde deruppe!'* Mange andre underlege Ordtak 
hadde dei. Fanny kunde inkje Samanheng faa; og det 
tregelegaste var, at eit Par Gongir, med' Drøse gjekk 
som best, vart ho send Ærend ut i Byen. Men so 
mykje tottest ho skyna likevel, at Mor og Onkel Solum 
hadde vori i Lag ei Tid der ut-paa Lande. 

Daa Solum hadde gjengi, spurde ho: du Mor, hev 
Lensmann Berg ein Maskin som verp Dalarstykkje? 
— Kva . . . kva er det du vasar um? spurde ho Mor 
tryllt. — Onkel Solum sa at de hadde set ein Maskin 
som varp Dalarstykkje? — Ho Mor ørrette seg. Aa! 
sa ho, det var det han fortalde fraa Kongsbergferdi si? 
Jau; der er det eia Maskin som verp Dalarstykkje. 
Det er der dei gjer Pengar, ser du. Eg hev kje set den, 
eg . . . ikkje no daa . . . men ein Gong fyrr . . . 
eg var der uppe i Lag med Far din, sk^ar du . . . 
du skal og faa sjaa den Maskinen ein Gong, Krulltop- 
pen, naar du blir stor . . . dersom du er snild Gjente. 
So ; no. klæder me av oss . . . Korleis hev du havt det 

heime daa, Tulla mi? hev Gamle-Kari vori snild mot 
deg? Hev Lundstrøm vori her? Hev du vori paa 
Skulen? — 

Dei lagde seg; Fanny fann att den kjende Kroken 
sin i Armen til ho Mor og sukka av Sæle. ^Aa, det 
er so godt aa liggje hjaa deg, Mor I** Ho laag ei Stund 
og smaarødde, klappa Mor si paa Hals og Vange, kjælte 
for Brysti hennar, smaug tett, tett innaat ho, bad, at 
ho aldri meir maatte reise firaa henne, ørska um den 
store Ruggestolen, som ho Mor ein Gong skulde faa; 
best som det var spurde ho: skal eg kje lesa Fader- 
vaar i Kveld daa, Mor? 

Jau, jau, skvatt ho Mor upp; gløym ikkje det. Krull- 
toppen! — Du maa hugse paa det, um ho Mor ikkje 
minner deg ; — bed trottugt til Vaarherre du . . . som 
er so lita og uskyldig! 



VII. 

Frits og Fanny var Kjærastar enno. Dei tok til att 
med Leikane og „Landturane'' sine, so snart Fri- 
maanaden kom; og mest heldt dei Lag i den Tidi daa 
ho Mor var i Kristiania paa Gjesting. 

Men so kom Hausten. 

Frits, som alt var innmot nie Aar gamall, tok til aa 
gaa paa Borgarskulen. Der vart han fagna med Hæding. 
og Laatt. Dei lange Gutane i Storklassom geipte til 
han og peika med Fingrom: ha! ha! han gjeng og 
diltar med ei Gjente, han I Ha! ha! 

,Aa Frits Johannesen, det Toskehu'e, 
ho Fanny Holmsen ska' bli hans Frue!" 

Ha! ha! ha! — Aa— h! — Bæ— h! — Frits Gjente- 
fiit! — Frits Stakkedalt! — Frits høyrde paa dette 
tagall og trutin. Næste Gongen han raaka Fanny, 
gjekk han beint paa henne og jula henne upp. 

Fanny sk^a kje Meiningi med same. Ho trudde 

5 - Oarborg. II. 

det maatte vera Skjemt. Men snart merka ho at det 
var Aalvor godt nok, og so reiv ho seg laus og tok 
Flugti. Ylande kom ho heim til Mor si; der fekk ho 
Juling for di Frits hadde rivi Kjolen hennar sund. 

Dermed var det Ende paa det Festemaale. Og 
Fanny hadde kje større imot det. Var det nokor Mei- 
ning i aa gaa og vera trulova med ein Gutunge daa; 
ho vilde heller vente til ho vart konfirmera, so ho 
kunde faa seg ein skikkeleg Festemann. 

Men for Frits Johannesen maatte Fanny etter denne 
Dagen agte seg vel. Han fekk Berserksgong, herre han 
saag ho. Di Lurvetasse! streik han; stygg er du, og 
fillut er du, og Juling skal du ha'; hei! Og høgføtt 
og gutekeik flaug han paa Gamlekjærasten sin med 
Hendane hardknytte. 

Han vart ein Meinkrok og ei Ugjegne ikkje herre 
for Fanny, men for Lage hennar, ja for alle dei Smaa- 
gjentur i Byen fanst. Han fekk med seg ein Flokk andre 
Gutegapar fraa Borgarskulen; dei kalla seg Indianar 
og f6r Byen rundt paa Herjing og dengde og ufreda 
Smaagjentune kvar dei kunde raake paa deim. Daa 
Vinteren kom var det mest vaalegt for Gjentebomi aa 
koma ut; løynske indianske Snøballar kom fljugande 
fi'aa Gatehymo so snart dei synte seg; og dei Snø- 
ballane kunde vera trauste. I Kjelkebakkane var det 
kje heller Fred aa faa. Ylande Indianar kom farande 
so snart dei saag seg Raad, og velte baade deim og 
Kjelkane deira ut i Snøfonni. 

Dei tri „fine'' fraa Gjenteskulen til Fru Kahrs fann 
endeleg paa aa berge seg upp aa Høytreve til Sak- 
førar Lehmann, naar dei vilde hava Fred; det var ingin 
som hugsa paa aa leite etter deim der uppe. Og 
smaatt um Senn tok dei til aa like seg paa Høytreve. 
Det var so fritt der^ som Gina sagde; so fiutte dei dit 
med sine Dokkur og Leikar og stelte seg tilrettes som 
for ei Langvist. Paa Treve fekk dei sitt Tilhyggje 
og si faste Borg; dei gjekk og tusla i Halvmyrkre 

der uppe liksom Mysar som hev gøymt seg for 
Katten. 

Utanfor Lofte vart det berre meir og meir keidsamt, 
totte dei. 

Allvisst saag det vonlaust ut med Skulen; for kvar 
Gong dei flutte upp i ei ny Klasse vart Leksune fleire 
og Tilsyne strengare. Kvi tru ein skulde lære so 
mange keidsame Ting? Fanny kunde ikkje forstaa det. 

Jau, me maa lære det; for alle Damur lærer det, 
sagde Gina; — for elles var me berre som dei simple 
som gjeng paa Almugeskulen, sagde Ebba; — ja det veit 
eg nok, sagde Fanny. Men det var like keidsamt for det. 

Fanny lærde mest aldri Leksune sine heime. Ho 
var kje god til aa sitja still so lengi; berre ho kunde 
koma seg laus fraa Mor si paa eikor Vis^ lét ho Bøkane 
liggje og sprang. Ho berga seg med aa lesa i Fri- 
stundine, eller ho fuska; det hende at ho maatte sitja 
etter og; helst i Frøken Malthe sine Geografi timar. 

Denne Frøken Malthe kunde Fanny ikkje med; og 
ein Gong hende det noko som gjorde deim reint til 
Uvenir. Det var ein Dag Fanny maatte sitja etter. 
Daa Skuletidi var ute, læste Frøken Malthe Døri og 
gjekk heim til Middags. Og so vart Fanny gløymd. 
Ho sat og sturde i det stengde Klasserome Time etter 
Time; Svolten kom og Myrkre kom; men den som ikkje 
kom var Frøkni. Daa var det Fru Kahrs; ho budde 
ovanpaa og fekk høyre at det grét ned-i Skulestogo; 
so kom ho og hjelpte Fanny ut; men daa var Fanny 
mest fraa seg av Otte og Fælske. 

Dagen etter fekk Frøken Malthe Skrubb, so Fanny 
høyrde paa det, og laut beda for seg. Det er aalvor- 
samt dette, Frøken, sagde Fru Kahrs; forstend De? 
— Fanny vart so glad i Fru Kahrs, at ho kunde ha 
kyst henne. Men um Frøken Malthe laga ho same 
Dagen eit Sneidestev: « Frøken Malthe, den Dott — 
husker ikke godt^, og sidan var ho so uskikkeleg som 
ho med det gode kunde i Timane hennar. 

Hadde det ikkje vori Fru Kahrs, so hadde Skulen 
ikkje vori ut herdande. Men Fru Kahrs var snild, og 
det helpte. Ho hadde lettare Fag og, ho. I Smaa- 
klassom hadde ho Bibelsogu; og den fortalde ho; og 
naar dei ikkje hugsa, vart ho kje vond, men fortalde 
upp att. Det var so gildt aa vera flink for Fru Kahrs; 
eit godt Ord av henne var meir enn eit heilt Eit-Tal 
i Karakterboki. Mot Fanny var ho framifraa snild. Ofte 
naar det kunde vera smaatt med Skulenista tok ho 
henne med seg upp-i Stogo si og gav henne Mat; daa 
var ho svært hyggjeleg, tala godt med henne, sagde at 
hd var flink, og at ho maatte vera snild mot Mor si, 
„som ikkje hév nokon annan enn deg, Krulltoppen ". Fru 
Kahrs var mykje snildare enn ho Mor, totte Fanny ; i Vissa 
var ikkje ho Mor so snild som Fru Kahrs til alle Tidir. 

I tridje Klasse fekk dei til Reknelærar ein Adjunkt 
Bryn fraa Borgarskulen ; han var au morosam, men paa 
ein annan Maate: ein maatte jamt læ aat han. Det 
var ein litin sped, uroleg Fyr med iltrende raudt, stutt 
Haar som stod og sprikte rundt Hausen hans som 
Bustir; eit lite forsinna Andlit hadde han, og Augo 
dansa rundt i alle Krokar: hufif, Smaagjenter, je er 
saa nervøs! hutra han. Paa Ferd var han i Einingi, 
ned av Lærarstolen, upp aa Lærarstolen, burt-etter til 
Døri og hit att til Europakarte, fram og attende all Stad, 
blaasande Dumbe av Pulten, av Omnen, av Veggjom 
— pøh! pøh! — gneid Hendane sine, bysta seg paa 
Ermane, kleidde seg attum Øyro; „saa; saa; nu skal 
vi være stille, Smaagjenter, nu skal vi være s . . stille" ; 
han var stam og. Adjunkten. Det var fælt løglegt aa 
erte han. Han vart sint for inkje-noko; og naar han 
var sint stama han, so han knapt kunde faa fram Orde. 
Han berre rulla med Augo og frøste: „S . . . S . . . 
Slasken!"* sagde han. Det var so løglegt at han kalla 
Gjentur for „Slask **. Men han vart blid att strakst, 
naar han saag at han ingin Veg kom med aa harske 
seg. Ebba og Fanny var Grom-gjentune hans; men 

Fanny var han vond paa stundom, av di ho ikkje var 
sk . . . skikkeleg. Med Timane sine tok han det ikkje 
strengt. Siime Tidir rødde han um Matlaging i Staden 
for um Multiplikasjon, eller brtika ein Hoviidreknetime 
til Preiking um Dame-Motar. Desse var noko fælt 
Narreverk, totte han; minst av alt kunde han like aa 
sjaa ei Dame med Solskjerm. Kann de tenkje dykk 
noko so t . . . t . . . tilgjort som ei Dame med P . . . 
Parasol? morska han seg.. Kvar Gong det kom ein 
ny Mote vart han vill; og so fekk dei ein Fritime. 
Han kunde gløyme seg stygt. D ... dei sluttar Gud- 
hjelpemeg ikkje fyrr dei gjeng nakne, meinte han ein Dag, 
med ei stor St — rudsRør i Enden — aa, hm! om Forla- 
delse; hm, hm! — Naa, seks Ganger seks altsaa? Fanny? 

Smaagjentune lo aat han og var glade i han. Men 
dei hadde han berre nokre reint faae Timar i Vlka. 
Og like eins var det med Fru Kahrs; ho las mest i 
dei øvre Klassom. Til vanlegt maatte Gjentune i den 
Klassa der Fanny gjekk lite seg med desse Frøknine 
som høyrde Leksur og var gretne; og daa vart Timane 
so lange at dei var lite herdande. 

Ikkje berre keidsame var dei, desse Frøknine; dei 
var styvne au. Det var vel ingin Kunst aa vera klok, 
naar ein hadde Boki framfyri seg heile Timen; ein 
skulde taka Boki fraa deim og sjaa kor det daa gjekk; 
det kunde nok Fanny hava Moro av aa vita. Daa vart 
dei kanskje ikkje stort klokare enn me, daa. 

Stundom kom dei med Ting som tottest Fanny lite 
sætande. Som naar Frøken Malthe vilde hava deim 
til aa tru at Jordi var rund som ein Ball; aa, so snar 
som ho maatte vera til aa tru, den Frøken Malthe! Ein 
heil Time stod ho og preika um, at Jordi var rund ; det 
kunde me sjaa av det og det, sagde ho; men det vart 
berre noko TuU; Fanny trudde kje eit Ord av det. 
Frøken Strandboe var ikkje heller til aa lite paa alltid. 
Kor kunde ho vita kven som hadde vori Konge i Norig 
for 800 Aar sidan, og kva han hadde gjort og sagt? 

Jau du kann daa vita at ho veit det, sagde Ebba. 
Ja, du kann daa vel sk^na at ho veit det, sagde Gina; 
trur du Fru Kahrs vilde hava nokon til Lærar paa 
Skulen sin som ikkje visste det? — Nei det trudde 
ikkje Fanny. Men det var ikkje sagt at Fru Kahrs 
visste kor styvne desse Frøknine i Røyndi var. Nei, 
det er sant, sagde Ebba. — Ja, men ho hev vel spurt 
deim ut fyrst, kor mykje dei visste, meinte Gina. — 
Ja det kann du vel vita ho hev! sagde Ebba. Ja det 
var greidt at ho det hadde; men likevel — ; med seg 
sjølv hadde Fanny svært lite Tru til desse Frøknine. 

Naar dei tri Venine i Lag med Dokkune sine leika 
Skule uppe paa Høytreve, var det Frøknine det gjekk 
ut yvi jamt. Ebba eller Gina var for det meste Frø- 
ken Malthe; Fanny, som vaks hårdt no og var lang og 
bleik med skarpe Munn-Linur, letst vera Fru Kahrs. 
Det slutta med, at Frøkni, naar ho hadde vavra ei 
Stund og vori leid mot Skuleborni, fekk ei dugeleg Av- 
reidsle av Fru Kahrs, so heile Klassa høyrde paa det. 
Det er aalvorsamt, dette. Frøken, forstend De? Hender 
det ein Gong til, so jagar eg Dykk paa Dør! — 

Stundom sat dei tri Smaagjentune i ei Kraa paa 
Treve og tenkte ut Hædingsord um Frøknine eller 
sette Utnamn paa deim og laga Sneidestev. „Frøken 
Malthe — skal vi salte" ; „Frøken Simndboe — er dum 
for to**. Dagen etter sette dei daa slike Ting ut paa 
Skulen og sagde at dei hadde høyrt det i Byen. Av 
og til lagde dei Meinraadir, som dei daa helst fekk 
andre til aa utføre; ein Gong narra dei den truskyldige 
Thea Hansen til aa gjeva Frøken Strandboe ein Katt* 
unge; dei visste det Thea Hansen ikkje visste^ at Frø- 
ken Strandboe kunde heiltupp faa Senedraatt, naar ho 
saag ein Katt. — 

— Ein god Dag hende det noko i den vesle Byen, som 
gav Gjentune paa Høytreve og noko aa tala um. 

Jette Enger vart trulova. 

Jette Enger var berre so vidt ferdug fraa Fru Kahrs; 

Smaagjentune der heldt henne mest for Kammerat enno. 
Og tenk, so var ho trulova. 

Retteleg trulova. Ho gjekk og dreiv med Kjærasten 
sin ut yvi Storvegen kvar Kveld, og var ikkje det Grand 
rædd for at Folk skulde sjaa det. 

— Ja tenk! No hev ho vel alt kyst han, sagde 
Gina ein Morgon paa Skulevegen. 

— Aa fy; er du kje klok, du? sette Ebba i; dei skal 
daa vel kje kysse kvarandre, fyrr dei er gifte? 

— Aa Gud, so dum som du er, Ebba, kom Fanny no; 
det er vel difor dei er trulova vel, at dei skal kysse 
kvarandre all Dagen! 

— Aa Gud, er du rusk, du! Aa Gud, eg kom til aa 
døy av Skam; tenk kysse den framande Karen. 

— Pytt; det er kje so faarlegt, meinte Fanny klokt; 
nei; naar dei er gifte so gjer dei noko anna daa. 

— Er du kje klok, du? Kva gjer dei daa? 
Fanny fekk eit forstøkt Augnekast fraa Gina og drog 

seg med ein Gong inn i seg sjølv. Eg vil kje segja 
det, sagde ho. 

Ebba vart rædd; no var det noko dei vilde løyne 
for henne att, kunde ho sk^na. Ho freista ein Umveg: 

— Kven er det som hev fortalt deg det daa? 
Fanny sat langt inne i seg sjølv; eg vil kje 

segja det. 

— Ish! so leid som du er! tok Ebba til ; men Saki var 
forvitneleg, og ho freista endaa ein Umveg. 

— Aa pytt; du veit kje noko. 

— Er det kje sant; veit eg det ikkje? — Fanny 
skaut til Gina. 

Gina nikka. 

— Aa, det er klent av Dykk! tok Ebba i att; alltid 
skal de ha Løyndomar for meg! Ish! Eg vil kje ha 
meir med Dykk eg; det vil eg ikkje! 

— Det er kje mi Skuld, sagde Gina. 

— Nei det er Fanny, som er so leid og stor paa 
det . . . 

— Er det kanskje ikkje du, Gina, som hev sagt, at 
eg ikkje maatte fortelja det, kanskje? 

— Du kann daa vita eg meinte kje Ebba; for ho er 
likso stor som me, ho. 

— Aa pytt; du kann godt fortelja det til meg, lokka 
Ebba. 

— Uff nei; eg vil kje fortelja det. 

— Kvifor det daa? spurde Ebba; naar de veit det, 
so kann vel eg og. 

— Uff nei; det er so leidt her paa Gata; her er so 
Ijost. 

— Kann kje du og Gina koma upp til meg i Efta, 
so gjeng me paa Høytreve? 

— Ja — u. — Jau, paa Høytreve .... 
Dette vart dei samstelte um. 

— Og so skal du ta meg i Handi paa, at du vil 
fortelja meg det, sagde Ebba. 

Fanny saag paa Gina; Gina nikka. 

— Ja det skal eg, sagde Fanny og rette Handi fram. 

— Seg „ved Gud" paa det daa! 

— Ved Gud! Trur du meg no daa? 
Ebba roa seg. — 

— Dei møttest um Eftaen paa sitt gamle Loft, noko 
underlege i Hugen. 

Som etter Avtale kraup dei inn i den inste Kroken 
av Treve, der det var so myrkt at dei ikkje kunde sjaa 
kvarandre. 

Dei drøste annvint um ymse Ting som dei ikkje tenkte 
paa, lo med tilgjord Laatt, og stræva fælt med aa faa 
sett seg. Endeleg sat dei. Dei sat so tett ihop, at 
dei mest kunde kjenne Hjarto i kvarandre banke. Og 
so vart dei reint tagalle. Det vart so forfælande leidt, 
totte dei med ein Gong. 

Allvisst Fanny. Ho hadde nok Hug til og fortelja. Men 
Gud, kor leidt det var; ho vilde heller sleppe. 

— Hugsar du kva me hev i Geografi til i Morgo, 
Gina? spurde ho. 

Gina hugsa det; Ebba hugsa det og. So vart det 
stiilt att. 

— Uif so leid som ho er, denne Frøken Malthe, sagde 
Fanny. 

— Ja. 

— Kvifor kunde nie ikkje faa Adjunkt Bryn i Geo- 
grafi. Han er so morosam, so. 

— Ja, han er morosam. 

— Kven? 

— Adjunkt Bryn vel! 

— Aa. Ja, han er morosam. 
Det vart stilt att. 

— Kva lær du aat? spurde Ebba og drog etter An- 
den; dei kunde høyre kor Bringa hennar gjekk. 

— Eg lær aat Adjunkt Bryn; han er so løgleg, 
naar han stamar. „F — F — Filleunger! F — F — Fante- 
tøser!* 

— Ha-ha. 

— He-he. 

— Og so naar han kallar oss Slasken! Ha-ha. *D — du 
kann nok, berre du vil, Slasken!' Ha-ha. 

— Ja. — Ha-ha. 
Det vart stilt att. 

Heiltupp varmt vart det inne i Kroken. Dei høyrde 
kvarandre puste der dei sat; alle hadde dei brennande 
Hug til aa byrja paa det rette; men det var so ille 
leidt aa koma seg i Veg. 

Endeleg kunde kje Ebba halde seg lenger. 

— No er eg viss paa at de vil narre meg likevel, 
sagde ho; vil de kje det, kanskje? 

Tvo Mæle tok i med ein Gong, svært forundra: 
narre deg? Korleis det daa, du? 

— Hugsar du kje det du skulde fortelja, Fanny, — 
det, som Gina og veit? 

— Aa pytt, det? 

— Sa du kje „ved Gud" paa det kanskje? Gjorde 
ho kje det, Gina? 

— Jau det gjorde du. 

— Ja, men so maa du ta meg i Handi paa, at du 
ikkje skal segja det! 

— Ved Gud! svor Ebba og rette Handi fram. 

Og so tok Fanny til med kviskrande Mæle, stilt hjelpt 
paa Glid av Gina, aa fortelja Sogune fraa Drengjestogo 
paa Vik. 

UfP. Fy! stunde Smaagjentune, naar det kom noko 
leidt; ufP, eg døyr! ufP, seg det ikkje! Men naar den 
eine Sogo var ferdug, so vilde dei hava ei til; og so 
var Ebba so sli etter aa faa Utgreiding paa allting. 

Fanny sagde det ho visste, og Gina hjelpte til. Fanny 
hadde gjort seg galne Tankar um ymist; Gina retta 
paa ho. Det heile vart nytt for Fanny med. Di meir 
dei sk^na, di meir forstøkte vart dei, og meir og meir 
brennande forvitne. Kor i Verdi kunde det gaa for 
seg; kor i Verdi kunde det hange ihop? Meir og 
meir onnugt kviskra og tiska dei; vart Ordi for drjuge, 
hjelpte dei seg med Innpaatydingar og Faktir, eller 
den fyrste Bokstaven. Dei kviskra og stunde og vart 
reint brennvarme; Ebba visste snart det dei andre 
visste. 

— Men sidan hende det ofte, at dei tri Smaagjen- 
tune sat ihopkropne i den myrkaste Kraai av det myrke 
Lofte og dføymde seg burt i Sogur fraa Drengjestogo. 

Det vart so framifraa forvitnelegt. Det var noko 
reint anna enn det som elles var Moro. 

Dei snakka seg upp, til dei sat og glødde, bivra 
og brann som i Febersjuke. Dei gløymde alt, Tidi, 
Kveldverden, Mor, Far; det fekk kvitte eitt, um dei 
fekk Skjenn naar dei kom heim att. Dei maatte so 
plent hava ei Sogu til; det maatte so plent bli greidt 
ut noko meir um korleis gifte Folk hadde det. Men 
uif! fy! at nokon kunde gjera slikt; at dei ikkje døydde 
av Skam! Det kunde ikkje vera sant, sovori. 

Dei skildest kvar Dag med Handtak og Forsikrin- 
gar, at aldri nokosinn, korkje no eller sidan, ikkje 

for noko Menneskje, um det so var den beste Vén, 
— skulde dei ymte eit Ord um kva dei no hadde for 
seg. « Ved Gud; ved Gud!" Skamfulle og med utrygt 
Samvit gjekk dei kvar til seg; Ebba maatte likevel 
gjeme fylgje Fanny; denne var so myrkrædd for den 
allstad-verande. 

Dei kunde ikkje bli Uvenir meir, desse tri. Dei kjende 
seg bundne til kvarandre som av ei sams Misgieniiog. 



VIII. 

Mor var i Kristiania ein Tur kvar Sumar no. Ho 
stelte Huse for Bror Nils, med' Marie laag paa Lande 
for Nervune sine. Eller ho saag um Lea og Tom, som 
Gudskjelov hadde det tblleg godt hjaa Jomfru Aaberg 
paa Elmerud. 

Fanny fekk ikkje vera med. Ho vart ettersett i 
Kristiansborg og derikring hjaa kjent Folk; so trøytte 
ho Tidi som ho kunde best, med dei Leiksysken ho 
paa kvar Stad kunde finne. 

Denne Siimaren vart det Gaman paa Kristiansborg; 
det kom Skddespélarar til Byen. 

Slikt noko hadde Fanny aldri set. Ho tagg seg med 
paa Teatre alt fyrste Gongen dei spéla; og der hadde 
ho ein Kveld som gjekk langt yvi alt ho til dessa hadde 
havt Draum eller Tanke um. 

Ho visste ikkje kvar ho var. Den store Salen til Fru Miihl- 
berg med heile Folkemengdi vart som burte for henne. 

Det einaste som var til, var det litle Ijose Rome der 
frami, der Spéle gjekk; Resten av Verdi var eit sur- 
rande svart Gap som ikkje vedkom henne. 

Aa, som det var forunderlegt. Aa, som det var trøy- 
samt. Gjev dei berre vilde halde paa. Gjev dei aldri 
vart ferduge! Det dirra og hoppa i henne av Frygd; 
stakkars Mor, som ikkje fekk vera med aa sjaa det. 

Kven som skulde hava kvarandre skyna ho strakst; 

det var Sjøoffiseren og ho i den Ijosraude Silkekjolen. 
Nei! den som kunde faa seg slik ein Kjole ein Gong. 
— Slike Folk som desse hadde ho aldri i sitt Liv set. 
Dei var mykje finare enn Dokkur, og endaa var dei 
livs Uvande. Nei ! han Sjøoffiseren. Nei ! for ei Mun- 
dering. Og slikt eit storfint Skjegg; og so staut som 
han var. Og so byrg! og so nett! Ho sat og hug- 
lagde han, so Hjarta banka i den vesle flate Bårne- 
bringa. 

Og so song dei. Aa, som dei song. Ho i Silke- 
kjolen kunde skjelve so fagert i Maale; og so hadde 
ho nokre Faktir med Armane som Fanny aldri hadde 
set Maken til: 

„aldrig, aldri— g 
jeg forgjættæ— r 
disse Dale, 
disse Slættæ— r!" 

Men naar ho og Sjøoffiseren song ihop, vart det so 
vent at ein kunde skrike. Du store Tid! . . . „Fru 
Miihlberg, hev De høyrt noko so vent fyrr?* — 
„Kann dei syngje so vent i Kristiania, Fru MQhlberg?" 
„Hyss! hyss" . . . 

Og tenk; i andre Akten var Teatre heiltupp eit Skip. 
Der var T5gverk og Matrosar og allskyns Greidur, um 
Lag som paa „Kvik** eller „Prinsesse Louise*. Og no 
fyrst vart det Moro paa Kar. Ha, ha, ha; nei, den 
gamle Matrosen! 

„Vor Kaptein er mange Penge værd. 

Penge værd, 
han er ikke god at komme nær, 

komme nær . . .** 

Og so den gamle Fyren med Nasen, han som hadde 
so mange Knappenaalir; ha, ha, ha! — „Fru MQhlberg, 
Fru Mtihlberg! ser De? det er Haltemikkel!'' „Hyss, 
hyss" . . . „Han er jo en Naalepude,* sagde dei; ha 
ha, ha! Ha, ha, ha! — „Hyss, hyss" ... — og tenk; 

no tok ho til aa forstaa, kva dei sagde og. Nei sjaa 
den Spretten, han som var so kaut i Fyrstningi; no fekk 
han sjøYondt; ha, ha, for eit Stakkarsting. Sjaa der! no 
maatte han stad og brjote seg att; ha, ha, ha! ha, ha, ha! 
— »Hyss, hyss; hyss da"! — 

Det var ein gamall keid Fyr som visst var Far til 
den roseraude; det var ein stor Tosk; han vilde ikkje 
at Dotter hans skulde faa Sjøoifiseren. Liksom ho skulde 
kunna faa nokon betre Mann! Men no skulde me sjaa; 
no kom Sjøoffiséren. Og her paa Baaten var han 
Herre! 

Uf! Aa! Gud trøyste oss! Dei hengde Gamlingen 
upp! Aa! : — Hyss daa, hyss daa! — Fanny kjende 
som ei Skaking i Oksli si; det vart kviskra noko i 
Øyra hennar um aa „vera still", bli „kasta ut" . . . 
Still? Sat ho ikkje still kanskje? — 

Aa Gudskelov; aa, den Gullguten til Kaptein; — alt 
ihop hadde sjølvsagt berre vori eit Knlp til aa skræme 
Gamlingen. Og no gav han seg au. Aah! no fall dei 
i Armane paa kvarandre. Aah! ufif! tenk, dei kysste 
kvarandre . . . tvo Gongir, tri Gongir . . . Fanny vart 
heit der ho sat. Men det var sant; dei var forlova; 
det var kje noko gali daa ... Og so song dei og var 
glade. Ja no kunde dei nok vera glade; iser ho; iser 
ho . . . Aa den søte Kapteinen. 

Ish, den Duken daa; der vart han dregin fyri att. 
Gjev det ikkje vilde vara for lengi; for no kom Bryll — 
... Eit Brak fossa gjenom Salen; daa ho skulde sjaa seg 
i kring stod alt Folk og klappa med Hendane. Damune 
og hadde reist seg. Kva var det for Slag; vilde dei 
gaa? Eit nytt Brak brusa gjenom Salen; so gjekk 
Duken upp; no byrja det att . . . Naa — ? Dei berre 
bukka; og so drog Duken seg ihop att . . . „Kom no 
Fanny," sagde Fru Mfihlberg. Fanny vart reint hug- 
sprengd; det kunde daa vel kje vera slutt? Folk drog 
seg aat Utgangsdøri. Gudskjelov; det var nokre som 
tok til aa klappe att; »Mer Di!" »Mer Di!" ropa dei; 

aa for snilde Folk . . . no kunde daa kje Skbdespela- 
rane staa imot lenger. „Fru Mtihlberg! Fru Mahlberg! 
det kjem meir! det kjem meir!" — Duken vart dregin 
til Sides; ho i Silkekjolen kom fram^ førd av Kapteinen; 
no byrja det, no byrja det . . . ufP ! Dei berre bukka 
og nigja. So gjekk Duken ihop att. „Kom, Fanny!*" 
sagde Fru Mtihlberg. Fanny kjøvde Graaten med 
Nagg og Naud; alle Folk gjekk; der var inkje meir 
aa gjera. 

Ho tagg seg med paa Teatre alle fem Gongine der 
var Spél; umframt „Reisen til Kina**, som vart teki 
upp att, men ikkje haldi iram lenger enn fyrste Gon- 
gen, fekk ho sjaa „Den svage Side** og tri løglege 
Smaastykke. Resten av Stimaren livde ho reint i Teater- 
rus. AUstad der ho kunde faa nokon til aa høyre paa, 
spéla ho Smaastykke og song Teaterstev; helst freista 
ho aa herme Fru Hedewig, ho i den roseraude Silke- 
kjolen. Aa; den som kunde faa seg slik ein Kjole ein 
Gong; ein Ijosraud Silkekjole med Slæp! Det vilde 
vera noko anna enn denne Sekken av graa Cord, som 
ho no maatte gaa og vabbe i, og som tilmed ikkje 
naadde henne lenger enn til Knes ... og ho, som 
visst hadde for store Føtar ... — Ufif! den som var 
framsloppi. — 

— Mor kom att fraa Kristiania og var i Ulag. Fanny 
fekk ikkje Greide paa kva som var i Vegen; det var 
visst berre Gamle-Kari som visste noko; men naar ho 
og Mor rødde ihop, kunde Fanny ikkje sk;^a kva dei 
tala um. 

Eg tenkte mest Vaarherre hadde vilja laga det for 
meg no att, sagde ho Mor ein Kveld; det var Dok- 
tarord for, at det ikkje kunde vara lengi. — Doktar- 
ord ja; haa, haal Sit paa det, so blæs det ikkje burt, 
sagde Gamle-Kari. — No er det ein annan Doktar 
som hev sagt noko anna; det er ikkje Bringa, segjer 
han; det er berre det at ho er for veik; ho trottar kje 
alle Barnsengine ... — Nei nei; eit Barn for 

Aare kann alltid vera jamgodt med Tæring. — Ikkje 
for det; det er visst ingin som ynskjer Live av ho; 
men det er daa eit Hendeise at ein stødt skal mistaka 
seg; aldri kann det gaa, som ein tenkjer I 

Fanny aat paa Sklva si og glodde; kven er det, de 
røder um? spurde ho. Ja-ha; det er det, sagde Gamle- 
Kari. Ish, du daa, Trestakken; kven er det de røder 
um. Mor? — Det er eit Menneskje som ikkje du kjen- 
ner; berre teg no still du, og ikkje bry deg um oss. 
— Ufif; de er so leide so! 

Gamle-Kari tala Trøyst til ho Mor; Kjakane hennar 
arbeidde som ein Blaasebelg. Berre drikk no Øle 
ditt, Margrete, sagde ho, og tak det med Ro! Det 
gjev seg i Enden, sagde Reipslagaren; og ein skal 
tegja med' ein tygg, og ikkje taka Hatten av, fyrr ein 
ser Månnen; du hev ikkje noko aa graate fyri, du? 
Det er daa kje noko um-aa-gjera, veit eg? Ho Mor 
vart liksom lite trylt; er du kje klok du? sagde ho; 
du trur daa vel ikkje, at . . . — Nei nei; nei nei; 
inkje vondt meint, ikkje vondt meint; du skal kje ta det 
so braadt, Margrete! Haa, haa, den Ungdomen; stødt er 
det so paa Live med alt. Eg er gamal, eg; eg hev set 
noko av kvart Slag; jagu gjeng det an alt, Margrete! no 
banna eg visst. Sjaa no Fru Thome. Ja dei kallar ho for 
Frue; men du veit kva Slags Frue ho er. Køyrer kje 
ho Byen rundt med Majoren sin, og steller Huse for 
han, og tek imot Gjestine hans, og er so fin og ferm 
at det er Skil paa! Eg ser ho kvar Dag, eg, og gjeng 
Ærend for ho, og kjenner ho godt; du hev visst aldri 
høyrt meg segja eit vondt Ord um henne! Nei, for 
eg segjer reint ut: kann kje ho vera like god for det, 
naar ho elles er bra og snild? Betalar godt gjer ho, 
og eit greidt Menneskje er det i alle Maatar; ja det er 
kje nokon, som segjer noko paa ho heller! Berre lat 
det skure du, Margrete, og tenk paa at du hev det 
godt; det er nok andre Tidir no enn daa me gjekk og 
tagg Jordepie og Sild av 'n Haltemikkel ! — 

Det bar inn paa dei gamle Sogune med deim, og dei 
kom i Godlag for den Kvelden. Men næste Dagen 
var ho Mor like huglaus att. 

Onkel Solum kom paa Haust-vitjing som vanleg; han 
var ikkje i Godlag han heller. Han tala um Nedgangs- 
tidir og store Pengetap; held det paa slik, so ryk 
annankvar Mann i Koll, sagde han; i det heile kom han 
med mangt som Fanny ikkje sk^a. Og so vart ho alltid 
send so mange Ærend i Byen, naar han var her. Mange 
Gaavur hadde han ikkje heller med denne Gongen. 
Ho totte det var klent av han at han ikkje kunde 
finne paa aa gjeva henne ein Kjole; men det einaste 
ho fekk var Pengar til eit Par nye Skor. Og sjaa 
til at dei blir sterke, Margrete! sagde Onkel Solum. 

Han var lengi i Kristiansborg denne Gongen; det 
var „desse fille Skog-Greidune*". Ho Mor hadde det 
eit Grand ubeint i denne Tid; ho vilde paa ingin 
Maate at Onkel Solum skulde raake ihop med Bok- 
bindaren. Onkel Solum likar ikkje slikt Folk, sagde 
ho. Det var mest Moro so mange Knlp som ho fann 
paa til aa halde Lundstrøm fraa Huse; og Gamle-Kari 
hjelpte til. Fanny vart fyrisagd, ho au; det var reint 
som eit lite Narrespél. Og Lundstrøm lét seg narre, 
endaa han vart noko undrin tilsist. „Hvad tusan år 
den Broder Nils for en person?*" sagde han paa sin 
meir og meir ustøe Svensknorsk. — 

— Paa Høylofte var det slutt med alt Drengjestogu- 
drøs; dei hadde Teater der no ut-etter. 

Fanny og Ebba hugsa det meste av „Reisen til 
Kina" ; det andre sette dei til sjølve. Gina hugsa iser 
Tonane; ho song vent au; men dei lystige Visune 
fekk Fanny best Sving paa. Dei var kje Folk nok til 
Stykke; men so lét dei Dokkune vera med. Bryllaupe 
som Skddespélarane hadde snytt deim fyri sette dei til 
paa fri Hånd; Fanny var Prest og vigde Brudfolke, og 
dei køyrde paa Storkarsvis til og fraa Kyrkja i ei 
gamall utbrukt Kalesje. 

Dei var ikkje lenger i Tvil um sitt Kali; dei skulde 
alle tri gaa til Teatre. Kunde det ut-tenkjast noko 
meir faamut og keidt enn aa gaa her heime og bli 
gift med ein Kaupmann eller Kantorkar? Det var 
underlegt at nokon kunde lata seg lite med noko so 
smaatt. So snart dei var fi*amslopne vilde dei til Hovud- 
staden og i Lære. Derifi*aa gjekk Ferdi til Kaupen- 
hamn, der det beste Teatre var; sistpaa vilde dei til 
Italia. Alle Kunstnarar maatte ha vori der eit BU, 
fortalde Ebba; det hadde Mor hennar sagt. Og so 
vilde dei heim att og fi*eiste seg. Daa vilde dei alle 
tri vera klædde i Ijosraude Silkekjolar med lange Slæp; 
og dei vilde hava Fyrstespéle sitt alle paa ein Gong, 
og i same Stykke. Men det maatte helst vera eit 
Stykke der det var tri Sjøoffiserar, so dei kunde faa 
kvar sin. 

Dei snakka seg upp, so dei snart ikkje tottest kunna 
drygje til dei var framslopne. Dei lagde upp Raadir 
um aa røme; tenk um dei kunde koma burt fraa denne 
keidsame Smaabyen snart. Det var greidt at Ferdi 
vilde bli mødesam; men so vilde ho bli forvitneleg og, 
maatte ein tru. Tenk, tri vene Smaagjentur syngjande 
utanfor Dørom til Folk; so kom dei til eit Slott; der 
budde det ein General, kannhende ein Prins; han kom 
ut og fekk sjaa deim; „naa, kvar skal dei Smaagjentune 
av?" — „Me skal til Italia og bli Kunstnarar." — 
„Nei, jaso; skal de det?" Den høge Herren vart 
svært forvUin. Og Gud veit kva det sidan kunde bli 
av dette; for det høvde seg so, at han nettupp hadde 
tri Sønir; og dei Sønine raaka til alle tri aa vera Sjø- 
offiserar . . . 

Det vart til det, at dei for det fyrste slog seg til Ro. 
Gina meinte dei burde lære Tysk, fyrr dei vaaga seg 
ut i Verdi. Og so kunde dei taka Upplæring i Plano- 
spél so lengi; det var noko ein laut kunna, det og. 

Etterkvart gjekk det til Nedfalls med Teatre paa 
Høytreve. Dei spéla Bryllaup so lengi, til dess dei 

6 - Oarborg. II. 

tok til aa leike Bryllaup; og snart var det Sogune fraa 
fyrre Aare som fekk Magt med deim att. 

Paa nytt Lag leita dei upp den myrkaste Kroken 
paa det myrke Treve. Der krudde dei seg ihop og 
gav seg burt i Draumane sine. Det var so umaateleg 
mykje som dei ikkje forstod. Og det var alt ihop so 
fælande ufjelgt. Kor kunde det no t D. lata seg gjera 
aa føde Bom? Tenk, desse store Bomi, som var mykje 
større enn Dokkune vaare; korleis kunde det gaa til? 

Og kvifor var det berre gifte Folk, som fekk Bom? 
Det var Gud som skapte Bomi; det visste me; men 
at det daa skulde turvast aa gifte seg fyrst? Santnok; 
Jomfma hjaa Andreassen hadde fengi Bam, endaa ho 
ikkje var gift. Men so hadde Andreassen vorti lagd ut 
til Far aat Bame; og kva vilde det segja, tru, aa vera 
Barnefar? Og korleis kunde han vera Far til Bame 
aat Jomftnia, naar han samstundes var gift med Kona si? 

Det var fælt so flokut som det var. Det eine var 
rarare enn det andre, og inkje hekk ihop; dei kunde 
svalle og undrast so mykje som dei vilde; like nære 
var dei, og Emne var like utømelegt. 

Tankane vart til Leikar. Fraa Festemaal og Bryllaup 
naadde dei til Bamsengi. Dei stoppa seg ut og var 
med Bam; so kom Nærkona og Doktaren; og etter 
mange og lange Ridir var ei Dokke fødd. Fomnderlege, 
ufagre Ting fann dei paa uppe i Halvmyrkre sitt; og 
dei gjekk pinte av Draumane sine som under ein 
Trolldom. 

Alt anna i Verdi vart meir og meir ulidande keid- 
samt. Det var kje Moro i Fritidom dessmeir, utan 
naar dei fekk vera saman. AUvisst Fanny hadde det 
leidt. Naar ho var for seg sjølv, ottast ho so ille for 
Vaarherre. 

Ho kjende dei njosnande Augo hans i Ryggen; ho 
hadde han etter seg stødt, lurande og lydande. UfT, 
kvi skulde det vera ein slik . . . nei, nei, ho meinte 
det ikkje, ho meinte det ikkje; det var greidt at det 

maatte vera ein Gud; ho heldt av han; ja visst heldt 
ho av han; det var han som gav henne Klæde, Sko, 
Mat> Drykk, visse Rom . . . uff, gjev dei fekk byrja 
paa Skulen att. Ho hadde det fælt dauvlegt den S^maren. 
Det var jammerleg stuslegt paa Fredheim hjaa Pro- 
prietær Storm. — 

— Det vart endaa fleire Leksur i femte Klasse enn 
i Qorde; og Skuletimane var lange som Endeløysa. Uff, 
den som kunde røme. Jamvel i Timane aat Fru Kahrs 
var dei dauve og tankespreidde. Dei dreiv Tidi med 
aa sende kvarandre Setlar, som med gaateftille Bokstavar 
og Teikn leika innpaa det som sveiv deim i Hugen; 
„F. M. hev aldri fengi ein K." — Frøken Malthe hev 
aldri fengi ein Kyss; — »F. S. er fælt huga paa aa 
g. s.* — Frøken Strandboe er fælt huga paa aa gifte 
seg. I Fristundine rødde dei paa same Maaten, og 
hadde Moro av aa segja so drjuge Ting som dei kunde 
paa ein slik Maate at det ikkje vart forstadi. 

Dei fekk Villridir, hoppa, dansa, sprang, skreik. 
Med ein Gong vart det slik Moro aa banne. »Kva 
Pokker er det for noko"; — „kva Pokker vil du av." 
Av Jomfru Thorsen hadde Fanny lært ein litin vest- 
landsk Eid som ho fekk innført: »Pigetor*; Ebba sagde 
„Gu*; det hadde ho lært av Far sin og Brørane sine. 

I den Leseboki dei briika paa Skulen stod eit Folke- 
æventyr der Fanden var nemd. Den heilage Skræddar 
Evensen hadde set dette, og hadde funni det lite upp- 
byggjelegt; hadde so strlka inn Æventyre med Blyant 
og skrlvi i Kanten »Ingen Bamelæsning*. Dette fekk 
Fanny sjaa ein Dag, og med Laatt og Staak gjorde ho 
det kjent for heile Klassa. Den vesle godslege Jose- 
fine sat so flat og skjemd so ho gjekk mest til: „ikke 
gjør det, Fanny, ikke gjør det, Fanny; ufP! det er stygt 
av dej, Fanny*; men der var slikt Staak at ho vart 
ikkje høyrd. »Ingen Bamelæsning, ingen Bamelæsning; 
ha-ha ha, hi-hi-hi!* Det vart til eit Ordtak i Klassa 
sidan, dette. Og Namne Fanden, som hadde von Upp^ 

have til Sogo, tok dei „fine'' til Eid, um dei elles 
ikkje nemnde meir enn fyrste Bokstaven. 

Skræddar Evensen var ein av dei mest orvakne i 
Kyrkjelyden; daa han hadde funni Fanden i Leseboki 
til Dotter si, sagde han fraa um dette til Presten Puk- 
stad. Dessverre maatte Presten upplyse, at den Lese- 
boki dei brilika hjaa Fru Kahrs var den same som den 
dei hadde paa Borgarskulen. Det var soleis ikkje noko 
aa gjera med Fru Kahrs i denne Sak. 

Men ute i Byen vart det snart ymist sagt um Fru 
Kahrs og denne Leseboki. Tenk; Fru Kahrs hadde 
innført ei Bok paa Gjenteskulen, der det var Bannskap. 
Skikkelegt Folk kunde ikkje segja kva der stod; men 
det var ein fælt drjug Eid; og fleire av Smaagjentune 
hadde alt lært seg til aa briika den Eiden. Kunde aalvor- 
lege Folk hava Døtrane sine paa ein slik Skule, tru? 

Eit Ord fraa fyrr um, at Fru Kahrs i dei øvste 
Klassom lærde Um vending etter Dauden, vart kveikt 
upp att. Det var nokre au som tvMa paa, um Fru 
Kahrs heldt Bibelen for Guds Ord; visst var det, at 
ho lagde altfor stort Lag paa dei tri Trudoms-Artiklane. 

Fru Kahrs merka at det murra og mulla; men ho 
visste kva det var og brydde seg kje um det. Skulen 
hennar hadde stadi slike Støytar fyrr. Ho kunde dess- 
utan ikkje vera stort varare enn ho hadde vori. Det var 
raadlaust aa halde seg strengare etter dei godkjende 
Lærebøkane enn ho hadde gjort; og ho visste kje av 
at ho hadde haldi si eigi Meining fram nokon Stad, 
der det var Tvil um Fortolkingi. 

Men til Jol vart nokre av Smaagjentune tekne ut 
or Skulen. Det vart ikkje nemnt nokon Grunn; det 
vart berre stutt og beint sagt, at Thea, Jensine, Sofie 
ikkje kom paa Skulen meir. Daa tok Fru Kahrs til 
aa fæle. 

Det var ikkje meir enn so vidt Skulen greidde seg. 
Kom det fleire Utmeldingar, so vilde det snart vera 
slutt. Men denne Skulen var det einaste ho hadde i 

Verdi. Fekk dei henne burt fraa den, so vilde ho 
ikkje hava nokon Ting meir som ho kunde trøyte sitt 
Tilvære med. 

Ho treiv til den Utvegen aa faa Religionslæraren 
paa Borgarskulen til aa taka Katekismustimane ; sjølv 
fekk ho daa lite seg med Bibelsogo, og i dei øvre 
Klassom ein og annan Bibeltime. Daa laut vel Folk 
roa seg att. Men dei som var burte vart burte. 

Presten Pukstad sagde, at det galdt ikkje so mykje 
det einskilde Fag; gjenom heile Skulen gjekk enno 
Fru Kahrs's Aand, og den Aand var paa ingin Maate 
luthersk. 

Paa Vaarsida kom det Orde ut, at Fru Kahrs førde 
falsk Lære um det heilage Ægteskap. 

Ho hadde lagt ut Apostelen Paulus for øvste Klasse, 
og hadde gjevi dei unge Gjentune den Lærdomen, 
at ei Kone ikkje lenger turvte vera Mannen sin 
undergjevi. 

Konune i Kristiansborg vart fælne. Og den eine 
Mori etter den andre kom farande til Fru Kahrs og 
spurde um det var sant, at ho hadde sagt slikt. For 
daa laut dei taka Døtrane sine ut or Skulen med same. 

Fru Kahrs saag at det galdt Live. Ho fékk For- 
eldrane saman til eit Møte; der heldt ho ein Tale og 
greidde plent ut for deim kva ho hadde sagt og meint. 

Ho gjekk ut fraa det, sagde ho, at Kristendomen 
hadde lyft Kvinna upp fraa den Vanvyrdnad ho var i 
fyrr, daa ho var Træl og Leikety, og sett henne ved 
Sida av Mannen til Syster og Medhjelp. Ut ifraa dette 
Syne hadde ho tolka Pauli Ord. Undergjevnaden til 
Kona skulde daa ikkje lenger vera ein Trældoms 
Lydnad, men ein Lydnad i Fridom av Kjærleik. Ho 
lagde h*am Autoritetar; hermde Luther og Biskop Marten- 
sen; tala seg varm; sistpaa tottest ho verkeleg sjaa eit 
blidare Lag paa dei myrkje Aasyn rundt um i For- 
samlingi. Daa ho var ferdug, steig Prest Pukstad fram. 

Han visste ikkje um Fru Kahrs fann det høvelegt 

etter Pauli Lære, at ei Kvinne tala i slik ei Forsamling, 
sagde han; men han skulde ikkje no halde seg til den 
Sida av Saki. Han vilde berre korteleg vise, kor hol 
og laus den Utleggjing av Paulus var^ som me her hadde 
høyrt. Og han etterviste umstendeleg, kva det var 
Paulus retteleg hadde vil|a hava fram paa dei Stadine 
Fru Kahrs hadde nemnt her. Fraa dei andre Autori- 
tetane som Fru Kahrs hadde nytta hermde han Ord 
som synte, at ikkje dei heller kunde hava meint det 
som Fru Kahrs fekk dei til aa hava sagt. Vel var det 
sant, at millom kristne Folk burde det ikkje vera Tale 
um anna enn Lydnad i Fridom; men paa den andre 
Sida var det likso sant, at den Skipnaden som Gud 
fi*aa Upphave hadde sett, at Mannen skulde vera Hovtide 
for Kvinna, liksom og Kristus var Hovude for Kyrkje- 
lyden, den galdt framleides. Han slutta med ei inn- 
trengjande Uppmaning til Foreldrane i Kristiansborg 
um aa hugse det Andsvare dei hadde paa seg; i desse 
Tidir, daa alskyns umogne Meiningar var framme og 
breidde seg, kunde ein aldri vera vakin og aathugsam 
nok, allvisst naar det galdt Ungdomen, som altfor lett 
lét seg daare av all den lokkande Tale i denne Tid 
um „Lydnad i Fridom". 

Fru Kahrs steig fram att. Ho var svært bleik; 
Mæle hennar høyrdest ustødt og skjelvande. Dei hadde 
myrkna til att, Aasyni rundt um i Salen; og dei lange 
kalde Utgreidingane og Hermingane til Pastor Pukstad 
stod fram-fyri henne som ein Vegg. Sjølv sat Presten 
der nede stiv og sterk attum Brillune sine, trygg paa 
aa vinne, uruggeleg. Ho kjende paa seg, at ho laag 
under. Slage var tapt. Ei forfælande Modløyse tok 
henne, aaleine som ho her stod. So kom det eit Braa- 
sinne yvi ho. Ho vart heit i Ord; kom med Paastand 
og Skuldingar som det ikkje kunde vera Raad aa føre 
Prov for; br^ka Ordlag som Bakvasking, Forfylgjing, 
Prestelygn; sistpaa slepte ho Saki reint og gav seg 
burt i Talemaatar um det gode og sanne i det heile; 

ho song upp um fiett for dei nedtrykte, um Framtidi 
aat Kvinna, usn at Tru og Hjartelag skulde faa Magti 
yvi Mannens kaldkloke Vlt^ som hadde avla Teologien 
med sJQ Iskalde paa den eine Sida og Rasjonalismen 
xnied sin Daudkalde paa den andre; ho vart varm, ord- 
tog» fftger; det som Pastor Pukstad ikkje hadde evla 
aa øydelegje for henne, det øydelagde ho no i ei eld- 
huga Stund sjølv. 

Ho gjekk ned av Talestolen so teki at ho skalv, og 
gøymde seg i ein Krok millom tvo av Læremødrane 
sine. Det som sidan vart sagt i Møte høyrde ho ikkje. 
Ho kjende seg underleg trylt; midt i Vonløysa var ho 
paa ein Maate sæl for ho hadde tala; for kannhende 
det likevel kunde vera einkvar som hadde forstad! 
henne og fengi Hjartelag for henne og for Skulen. 

Pastor Pukstad hadde ein lett Siger. Klokkar Eilert- 
sen sagde Amen som vanleg; Skræddar Evensen sagde 
uppatt paa Kyrkjelydens Vegne det same som Presten 
og Klokkaren hadde sagt; og Forsamlingi skildest. 



IX. 

Fanny hadde vorti Kristianiamenneskje. 

Ho Mor hadde ikkje havt Hug til aa hava henne hjaa 
Fru Kahrs lenger; inkje godt Folk vilde hava Døtrane 
sine paa den Skulen no. Og kvi skulde ein daa 
liggje her paa Bondelande og lengte Live av seg? 
Saum kunde ho faa i Kristiania so vel som her. Ein 
Skule til Fanny maatte ein og kunna finne. Og Fanny 
hadde vori like glad med alt, berre ho kunde faa koma 
til Kristiania. Dermed hadde dei pakka Tøline sine 
ihop og reist. 

— Stakkars Gina og Ebba; dei skulde vera heime 
som fyrr, dei. Tenk, gaa der uppe i det fæle Hole 
og lesa med ei Guvernante, og so tenkje paa, at Fanny 
— no gjekk Fanny og hadde det morosamt i Hovud- 
staden ! 

Men Brev skulde dei faa; so hadde dei alitid noko 
aa trøyste seg med. Ho skulde fortelja deim alt, so 
som ho hadde lova. Aa, naar dei fekk vita kor gildt ho 
hadde det her, — dei vilde ovunne henne, so dei vilde 
kje staa i det. 

Fyrst maatte ho fortelja at ho hadde vori paa Klin- 
genberg og set det svenske Teatre. Jau det var andre 
Greidur enn Salen til Fru Mahlberg, det! Og so maatte 
ho fortelja um Krambuine. Du store Tid! for druste- 
lege Krambuir. Ein Stad hadde ho endaa set ein 
Ijosraud Silkekjole slik som den dei skulde hava naar 
dei kom fraa Italia. Det var ikkje Ende paa alle dei 
naudfine Kjolar og Kaapur som her var aa sjaa; Skinn- 
verk var her med; og tenk; ja, dersom dei fekk sjaa 
alle dei Armband og Sylgjur som laag i Vindaugo hjaa 
Gullsmedane i Kongens-Gate, so vilde dei kje faa sova 
um Natti; det visste ho. 

Aa, det var tusund Ting ho maatte fortelja. Tenk, 
naar dei fekk høyre at Mor og ho hadde køyrt i Vogn 
som andre Storfolk tvert gjenom heile Kristiania! Men 
daa var ho Mor i Godlag og, maatte dei tru. Ein 
kunde køyre i Vogn naar ein vilde her; paa Stortorge 
ved Vor Frelsers Kyrkje stod det ei heil Rekkje med 
Vognir, og berre ein vitta med Handi, so kom dei. 
Og Kuskane var svært vyrdsame og galante. Naar 
dei saag at det var Damur som vilde køyre, sprang 
dei ned av Sessen sin og hjelpte deim uppi; „versgod, 
Frue," »versgod Frøken" . . . Men daa maatte dei 
sjaa at det var rette Damur; det sagde seg sjølv. Oss 
hadde Kusken vori overlag vyrdsam mot. Han hadde 
jamvel kalla Fanny „Frøken" ; „vil ikke Frøkna heller 
sitte der?" hadde han sagt. Det var greidt han trudde 
ho alt var konfirmera. 

Men naar det var fine Bryllaup i Byen, daa fekk ein 
sjaa Vognir daa! Og Klædningar! Aa du store min! 
Dei var klædde som Brurir alle Damune; ja ein kunde 
tru det var Prinsessur og Hertuginnur! Og det var 

ei Skreid av drustelege Vognir og Ekvipasjur so lang 
som fraa Fru Miihlbergs Hoteli til Borgarskulen. Det 
var ofte fine Bryllaup her, daa her var so mange fine 
Folk. Og so kunde ein faa sjaa Kongen, naar ein 
budde her. Mest kvart Aar. Og daa var det vel Stås. 
Du store min; slikt kunde ein kje drøyme um dess- 
meir der uppe paa Bondelande. Fyrst kom det gule 
Kore, som var reint gullklædt og reid paa staute Hestar; 
og so var der Soldatar med Bajonettar paa Byrsune 
plent som i Krigen; men Kongen køyrde i ein urime- 
leg gild Landauer med fire Hestar og hadde ein raud 
Fjørdusk paa Hovude. For han gjekk kje med Kruna 
naar han var ute; det sagde seg sjølv. So maatte ho 
fortelja um Sirkus og, som ho snart skulde faa sjaa; 
der var Hestar som kunde danse og ein dressera Gris; 
— dressera var det same som upplærd. Dessutan var 
der ei Miss som dansa paa Line — Miss var det same 
som Frøken paa engelskt — , og tvo lystige Skjemte- 
gaukar som gjorde Gapestykkje. Nei det var so mykje 
aa fortelja um, at ho aldri kunde bli ferdug. Det var 
sant; ho fekk ikkje gløyme at ho hadde vori i Trefol- 
dighedskyrkja. Det var ei rar Kyrkje, maatte dei tru. 
Ho var bygd paa utanlandsk Gjerd med ein stor Rund- 
kvelv; og tenk, ho var aattekanta; men inni var ho 
rund. Ein søt ung Prest var det der som heite Pastor 
Løchen; det var ein søt Prest. Og so fekk ho ende- 
leg ikkje gløyme aa fortelja um alle dei naudfine Siimar- 
klædningane ho hadde set; i Kyrkja var der og mange 
gilde Klædningar; alle fine Damur gjekk og høyrde 
Pastor Løchen, maa tru; for han var so umaateleg god 
til aa preike. UfiP; det vart so endelaust mykje; berre 
ho ikkje gløymde Helvti. Um Mor og seg sjølv turvte 
ho ikkje skrive stort. Ho kunde fortelja at dei budde 
nære ved ein stor Hage som het Tøienhagen, og at 
Huse som dei budde i var trihøgt. Og so kunde ho 
segja at dei budde i fyrste Høgdi; for det var greidt 
at fyrste Høggi var den flnaste. — 

— Det var elles ikkje mykje fint der dei budde no, 
totte Fanny ; Garden laag einslegt og stilt i ei ny Gate 
som ikkje var steinsett endaa; der var mykje Søyle 
og heller ustelt. Dei hadde eitt Rom med Kjøk; der 
var baade myrkt og trongt. Og so var det ein Tev 
av gamall Kjøk, sagde ho Mor; den trudde Fanny aldri 
at ho kunde venjast med; men dei laut bu her likevel, 
av di her var billegt. Og so var her fritt og godt; 
dei hadde serskild Inngang fraa Portrome. 

Dei andre som budde i Huse var simple Folk, som 
ein ikkje turvte bry seg um. Likevel budde det i andre 
Høgdi ei Fru Holter, som var av betre Folk; ho var 
Lærar ved Aalmugeskulane her i Byen. Henne saag 
dei elles ikkje noko vidare tH. 

Men Fanny lagde Merke til Son hennar; det var ein 
loivrlæltan Aars Gut som heitte William. Han var 
umaateleg ven. Nei, slikt eit bleikt, fint Andlit. Og 
so vent som han gjekk klædd! Eit lite naudfint blaatt 
Slips hadde han, som var reint hugtakande. Han var 
visst og svært snild; reint ulik Indianane. Fanny 
vart slurvesam med Brevskrivingi si no. Ho var hug- 
teki og laag paa Utkik etter William all Dagen. 

Ho hadde mykje Fritid. Mor fekk ei Braarid av den 
gamle Sjukdomen sin og laut leggje seg inn paa eit 
Sjukehus; so vart Fanny for seg sjølv i godt og vel 
tri Vlkur. Ei gamal dauvøyrd Kone paa hi Sida Port- 
rome skaffa henne Mat; ho hadde ikkje anna aa gjera 
enn aa passe paa Maaltidine. 

I den Tidi vart ho kjend med eit Par Smaagjentur 
fi*aa tridje Høgdi, som og gjeme heldt seg ute naar 
William kom; dei heitte Ingeborg og Anna. Det var 
tvo snilde Smaagjentur; og so kjende dei William. 
Fanny vart og snart kjend med han. William og Smaa- 
gjentune vart Leiksystken; og Fanny slutta reint med 
Brevskrivingi til Kristiansborg. — 

— Lea vart konflmera den Hausten; etter Konfir- 
masjonen var ho inn i Byen hjaa ho Mor. Det var 

fælt rart; tenk, Lea var vaksi og mest gifteferdug. Ho 
var paa Høgdi som ho Mor og tok til aa faa Lag; og 
so ven som ho var vilde det vel snart koma Friarar. 
So ven Gjente hadde Fanny aldri set. Ho liktest paa 
den italiske Hjuringgjenta som hekk heime paa Veggen 
hjaa Sakførar Lehmann, — plent slik ein bleik, døkk 
Lit, og plent slike naudfine brune Augo. Fanny hadde 
i seinare Tid teki til aa finne seg sjølv ven; men ho 
var inkje imot Lea. Aa, den som ein Gong kunde faa 
slikt eit Haar! Desse fæle Ijose Krullane som reiste 
seg fraa Skallen som ein høg Topp, og som det ikkje 
beit Kamb paa, — aldri kom ho til aa sjaa sklpeleg 
ut med deim. Det var kje for inkje at Gamle-Kari 
hadde kalla ho Lurvehette. Gudskjelov; i Nakken tok 
det til aa jamne seg. Fletta var alt dugeleg lang; 
kannhende kom det i Lag alt, naar ho vart so gamal 
som Lea. K^asi^ fekk ho same Skapnaden som Lea 
og. Det var godt aa hava slik el ven Sysler; so var 
det Von at ein sjølv og vart fager. Elles var Lea keid- 
sam. Det var ikkje det Slag Moro med henne ; ho var 
so vaksi og stillfarande og vltug at ho snaudt nok kunde 
faa Munnen upp til ein Smil. Du daa ! sagde ho berre, 
naar Fanny tala til henne; ho skulde nok vera for god 
til aa røde med slik ei Skulegjente no. 

Undrast paa um Lea hadde havt noko slikt . . . 
Høytrev? — Aa, langtifraa. Ho hadde visst aldri vori 
anna enn pen. Ho sat heile Tidi og rødde vltugt med 
Mor um aalvorsame Ting; ho skulde faa Piass hjaa 
ein Huslyd i Drammen, sagde ho; og for det skulde 
daa ho Mor forklaare henne alle Slag. Og so fortalde 
ho um han Far. Han hadde det ikkje godt, sagde ho^ 
og var ikkje alltid vltug; men ho vilde heile Tidi lik- 
som orsaka han. Han var no i Grunnen snild. Til Kon- 
firmasjonen hadde han gjevi henne ein naudfin Gull- 
kross; og ein slik ein skulde Fanny au faa, hadde 
han sagt. Tom hadde fengi mange vene Ting av Far, 
han med, og var svært glad i han; men Tom hadde 

sett seg i Hovude at han vilde til Sjøs; og det lika 
han Far ikkje. Ein einaste Gong høyrde Fanny Syster 
si segja eit sterkt Ord; det var um Skognymfe. Gud- 
skjelov, sa ho Mor, at du er komi burt ifraa det Huse! 

— Ja, svara Lea, eg er glad for det. Jomfru Aaberg 
er eit uQelgt Menneskje! 

— Aa ja, me ser paa dei unge kor gamle me vert, 
sukka ho Mor, daa Lea var avfari. Ho rødde i det 
heile mykje um Alderen sin. Du er daa kje gamal, du 
Mor? raeinte Fanny. — Er eg kje det, tykkjer du? 

— Nei. Ja det kann vera um Morgonen tyrr du hev 
klædt deg; men naar du hev klædt og ijelga deg, so 
er du like ung att! — Det er endaa godt at eg er 
ung for deg. Krulltoppen, sagde ho Mor illhuga. 

Det leid langt paa Hausten alt; og dei hadde endaa 
ikkje funni nokon Skule til Fanny. Men so fekk ho 
Skilgrein til Slutt. „Det vert ingi Raad med det, Fanny; 
du maa paa Aalmugeskulen!"* 

Paa Aalmugeskulen? eg? spurde Fanny; ho trudde 
det ikkje. Men daa ho sk^a at det var Aalvor, kom 
ho paa Graaten. Det er daa berre dei som skal bli 
Tenestgjentur . . . som gjeng paa Aalmugeskulen? 
sutra ho; det hev du sjølv sagt! 

Det er kje paa den simple Aalmugeskulen du skal 
gaa, skynar du vel, svara ho Mor; du skal gaa i Be- 
talingsklassa! Det er paa Friskulen dei simple gjeng; 
dei hev ikkje Raad til aa betala, ser du . . . Fru 
Holter segjer at Betalingsskulen er reint fin; ho hev 
sjølv ein Gut i Betalingsskulen. — William? — Ja 
kanskje han heiter William. Fanny heldt upp med 
Graaten ; um ei Stund sagde ho : dei tarv vel ikkje vita 
um dette i Kristiansborg? — Nei langtifraa, svara ho 
Mor trøystande. 

Den store Bygningen til Aalmugeskulen med alle dei 
Hundrad av Bom, med sine kalde Murar og den inne- 
stengde Leikvollen, var fælande uhyggjeleg. Ein kunde 
mest vildre seg burt i dei lange, graae Gangane, og i 

dei breide Steintroppine totte Fanny at ho fraus. 
Skuleromi var store og flrkanta; det glodde tomt fraa 
kalkslegne Veggir. Og Golvi var svarte etter alle 
dei søylute Skome, endaa det var Skuring paa deim 
kvar Dag. 

Betalingsskulen var i tridje Høgdi, Friskulen nedan- 
under. Der var stor Skilnad, Gudskjelov. Gjentune i 
Betalingsskulen saag ut som hjaa Fru Kahrs umlag; 
men dei paa Friskulen var fælande simple. Tenk, dei 
fleste av deim var kje skikkeleg underklædde dessmeir. 
Ofte vanta baade Bukse og Understakk ; dei tunne blaa- 
magre Ungane hadde inkje yvi Nakenskapen sin anna 
enn dette vesalle, lappute Kjoleplagge som snaudt nok 
hekk ihop. Ein kunde liksom sjaa tvert igjenom deim. 
Umr, at dei var god-for aa gaa soleis. Hoste og Krim 
hadde dei jamt, so det reint var ufysi; og ymis Vesal- 
dom drogst dei med, hadde Utslætt, Saar paa Lippune, 
vondt i Øyro, Kjertlar. Gjentune i Betalingsskulen 
heldt seg fraa deim so mykje som dei kunde; men i 
Fristundine var ein nøydd til aa vera saman med deim ; 
der var ikkje meir enn ein LeikvoU. 

Betalingsskulen var ikkje berre flnare; ein lærde 
meir au der. Dei hadde Timar i Historie, Geografi, 
Stilskriving, Teikning. Underleg nok vart dei upplærde 
i Handarbeid og ; det lika ikkje Gjentune paa Betalings- 
skulen. Kvi skulde dei lære aa lappe og stoppe, dei? 
Skulde dei gjelde for simple likevel? Var det nokon 
som innbilte seg, at dei vilde bli Tenestgjentur? — 
Seks Timar um Vlka hadde dei Handarbeid, og alltid 
tvo Timar um Gongen. Tvo stive, lange Timar maatte 
dei sitja og hange yvi det Herke. Dei forgjekkst av 
Hugløyse. Fanny maatte mest halde med den vesle, 
kvlke Emilie Lund : fyrr eg vilde vera nøydd til aa sitja 
med slikt, fyrr vilde eg vera Skjenkjetaus paa ei Matros- 
Sjapp! sagde ho. 

Men her nytta det ikkje aa bjode imot. Var ein 
jaskikkeleg, vart det meldt til Overlæraren. Det var 




94 HIAA HO MOR 



fælt strengt her. Ikkje i Fristundine dessmeir raadde 
ein seg sjølv. Ein maatte vera paa Leikvollen anten 
ein vilde eller ikkje ; og der gjekk det tvo Læremødrar 
og gjætte deim. Under Uppsyn var dei alltid og all- 
stad. Dei hev Augo med oss, um me so er der eg 
ikkje vil nemne! sagde Emilie. 

Leikvollen var bytt i tvo med ein høg Plankegard; 
Gjentune var paa den eine Sida, Gutane paa den andre. 
Det var fælt til Staak Gutane heldt, og det maatte vera 
urimeleg morosamt aa sjaa kva dei hadde for seg. 
Det var R)vur i Plankeverke au, som ein kunde sjaa 
igjenom; men det var forbbde aa staa der og glo; og 
so laut ein lite seg med aa kike lite ender og daa, 
naar Uppsyne snudde Ryggen til ein. Det var likt til 
at Gutane paa si Side gjeme vilde vita kva Gjentune 
tok seg til ; det stakk seg Hovud upp yvi Plankegarden 
kvar Stundi og dukka ned att; det var greidt at Gutane 
hadde Gjætarar yvi seg, dei med. Stundom fekk 
Fanny sjaa William. Daa vart ho ijaag av Von; tenk, 
um det var henne han saag etter. 

Fanny var betre Manns Barn og hadde vori paa fin 
Skule; ho var vyrd her, og iser vart Emilie Lund upp- 
glødd for henne. Dei tok til aa halde ihop, dei tvo. 
Emilie saag meir barnsleg ut enn ho var; i Røyndi 
forstod ho seg godt paa Fantestykke. Det gjekk ut yvi 
Kameratar som dei ikkje lika, og so yvi „Frøknerne*. 
Fanny innførde Versekunsten sin fraa Kristiansborg ; 
snart mulla det med Slengjestev i alle Troppir og Gan- 
gar, so snart ei Læremor synte seg: „Frøken Hansen 

— er rent fra Sansen"; „Frøken Sand — vil ha sej 
ein Mann"". Det var ei halvgamal Frøken som hadde 
Ord for aa drikke; henne var dei serskilt leide med. 
„Frøkna vaar — tar sej en Taar — og er tretti Aar 

— paa hvert Laar*, lydde Verse. Ein Dag fann Emilie 
Ltimmeflaska hennar; daa Frøkni etter Frikortere kom 
inn i Klassa, stod Flaska og sprikte midt uppaa Lærar- 
stolen. Ei Frøken Berg var der, som dei sagde gjeme 

vilde hava den unge Læraren Opthun; ho fann alle 
Stadir Papirleppar med sitt og Opthuns Namn paa. 
Fru Holter, eller som ho her heitte, Frøken Holter, 
vart spara ; Fanny hugsa paa at ho var Mor til William. 

Emilie hadde merkeleg god Greide paa Teatersakir. 
Ho hadde nokre Kjenningar, som og visste mykje um 
Teatre; det var fælt Moro aa høyre paa naar desse 
rødde. Dei kjende til alt som kom Teatre ved. Dei 
kunde fortelja korleis det saag ut attanfor Spél-Tlle; 
rødde um Fru Gundersen, Fru Juell, Johannes Brun 
som um gode Kjenningar; visste kven som var snild 
og ikkje snild, kven som var Venir og Uvenir, kven 
som stod seg godt eller mindre godt med Spélstyraren; 
fortalde ei Mengd med Hermur og Rispur fraa Kulis- 
sane. Fanny lydde etter av all Magt. Men kor i all 
Verdi veit de det fraa ? spurde ho. Aa det er Karo- 
line, lo Emilie; ho er fødd paa Teatre ho, skal eg 
segja deg! 

Karoline var Dotter til ei svensk Sk6despélarinne 
fraa Tivoli. Far hennar var ikkje kjend; men Karoline 
lét paa, at han høyrde til „dei store *". Naar dei var 
Uvenir, kunde dei koma upp i Dragsmaal um dette. 
Pytt, sagde Emilie, me kann somenn godt vera Systrar 
for alt det du veit! — Jaso; trur du Mor mi vilde 
ha nokon Kjennskap med slik ein Fyr som den Thomas 
Throndby kanskje? spurde Karoline. So vart Emilie 
vond. Aa, Thomas Throndby skal du kje slaa paa Nak- 
ken aat, Mor, meinte ho; han hev Pengar, han; og eg 
tenkjer nok han hev havt Kjærastar paa Tivoli og, eg! 
— Ja bland Koristinnur, ja. Det var underlegt aa 
høyre paa slikt Snakk; nei, her var ikkje fint her paa 
Aalmugeskulen. 

Emilie og Karoline skulde vera Bestevenir; men dei 
drogst rett som det var. Ho er aabruig, skal eg segja 
deg, sagde Emilie. — Korleis aabruig? — Ho trur 
at Johan er gladare i meg enn i henne; og det er 
sant. — Jaso? — Ja. Og so var eg toskut her ein 

Dag og fortalde henne, at Johan hadde kyst meg ; og 
det tolde ho ikkje. Aa, so sint som ho vart! — Jaso. 
— Fanny hadde dregi seg inn i seg sjølv; ho var reint 
forstøkt av Emilie. Denne heldt ved: eg skal segja 
deg : det er meg han vil ha ; Karoline vil han berre 
ha so til aa halde Moro med. — Jaso. — Trur du 
meg ikkje kanskje? — Kor kann du vita, at han ikkje 
vil ha deg au til aa halde Moro med daa? — Meg? 
Emilie lo med sin vesle kvitrande Bamelaatt; trur du 
eg er slik, du daa? — 

Stakkars Emilie; det var Karoline som skjemde 
henne ut. Karoline var leid i Røyndi. Ho kunde 
fortelja Sogur, som — ufF! Og det baade um vaksne 
Folk og um Bom. Ja tenk, ho trudde der var Bom 
og, som — . Naar ho var vond paa Johan, fortalde ho 
at han var ein speleg Kar, som var i Lag med Smaa- 
gjentur paa stygg Maate; ja han var endaa so simpel 
at han hadde Kjærastar i Friskulen. Og Gjentune i 
Friskulen kjende me nok; Karoline visste um den og 
den, som alt hadde vori paa Stasjon. Og so den ulik- 
lege Maaten ho fortalde paa! Det som Fanny og Lage 
hennar i Kristiansborg snaudt hadde tort kviskre um i 
den myrkaste Kroken av eit myrkt Loft, det nemnde 
ho berre lett, reint som ingin Ting, utan Skam; ein 
skulde tru ho sjølv kunde vera med paa noko av kvart 
. . . aa fy, kor ho gjorde seg ufin. 

Nei; daa var det meir Hugnad aa vera i Lag med 
Ingeborg og Anna. So snart Skulen var slutt og Mid- 
dagen etin, hasta ho ut paa Bakken ovanfor Huse, der 
dei hadde Møtestaden sin; der raaka ho deim; og so 
rødde dei um William til han kom sjølv; og naar han 
kom, so var det berre morosamt i Verdi. 

Ho var hugteki som ei Rotte i ein Ost, og sveiv 
ikring han som ei Flugu um Ljose. Han var so nau- 
ende ven at ho kunde eta han. Ho umstraala han 
med glimande Augo og tannkvite Smil; det søtaste i 
Verdi var aa koma nære han, halde Handi hans, snaave, 

dette yvi han, kjenne han innaat seg, Llkam ved Ll- 
kam. Ingeborg og Anna sveimde ikring han paa same 
Vis. Og dei lo Gjentelaattar og skreik med smaae 
kipne Skrik, liksom dei vart kitla. 

Dei hadde trutt seg til kvarandre og fortalt at dei 
elska han; og sidan var dei Bestevenir. Fanny tala 
um Kjærleiken sin med Ord fraa Bokhandlar Andreas- 
sens Leige-boksamling ; og Ingeborg og Anna sagde ja 
og sukka. Aa, slik ein staut Gut. So nobel og elegant. 
So byrg og so ædel. Ja, ædel. Gud veit kven det 
var han var glad i. Men dei vart samde um, at den 
av deim som var so sæl at ho fekk han, ho skulde 
taka dei tvo andre i Huse til seg; og so skulde dei 
hava han ihop. For de kann vita me vil aldri i Verdi 
ha noko slikt stygt for oss som stime hev, sa Fanny 
og saag burt; — aa fy! nei^ kviskra dei andre; daa 
Smaagjentune etterpaa fonn att Augo til kvarandre, 
saag dei med ein Gong at dei alle visste um det. 

Fanny hadde ein Tanke um, at det var ho sjølv som 
var den utvalde; og ho sette seg fyri at ho vilde faa 
ban til aa segja det ein Gong. Uvissa kunde ho ikkje 
balde ut, totte ho. Var det ikkje henne, — ufF; ho 
vart ulykkeleg for heile Live; ho fekk aldri ein glad 
Dag meir; aa det var fælt; men ho vilde heller det. 
So døydde ho av Kjærleikssut ; og so vilde ban trega 
det han hadde gjort; og ho Mor vilde graate yvi ho, 
og alle Venine vilde sende Blomar ... Ja, ho maatte 
foa vita det. Uvissa var verre enn alt anna. — 

— I Fyrstningi av Februar kom Kongen til Byen; 
ban skulde opne Stortbinge, vart det sagt. Fanny stod 
med Mor si paa Troppi til Hotell Stockholm ein heil 
Time og venta paa han; ein kunde sjaa han so godt 
her, naar han steig i Vogni. Hu, kor ho fraus. Mor 
au stod og hakka Tennar. Det vart lengi aa vente. 
Lite um Senn auka Folkemengdi og Konstabelflokken; 
so kom det H^rmennar; aa Gud! so storfelt; og der! 
kva var det? lyft meg upp. Mor; kva er det? kva 

7 — Oarborg. II. 

er det? — „Det er det gule Kor!" — Aah, aah! du 
store Verdil Fanny glodde mest Augo ut or Hausen 
paa seg. Og no kom han vel snart? Ja; no kom 
ban snart. — Kom han ikkje snart no daa? Jau; det 
vart ikkje so lengi no. Endeleg peip Træne ute ved 
Oslo. Kjem han no? — Ja! ja! no kjem han! — 
Endeleg! — Endeleg, sa Jomfru Pedersen ho vart 
trulova! — 

Fanny fékk sjaa han. Daa visst saag ho tydeleg ein 
Mann med raud Fjørdusk. Men det gjekk alt so bren- 
nande snøgt. Det gule Korpse sette Hestane sine i 
Gang, Vognine køyrde; „giv Agt, fremad Marsch!** — 
Soldatane marsera; upp gjenom Jønnbanetorgi vart det 
ropa Hurra; og so var det slutt. Men ho hadde set 
han; ho hadde set ban. 

Paa Skulen fortaldé dei henne næste Dagen, at Kon- 
gen ikkje hadde havt nokon raud Fjørdusk. Kongen 
hadde havt ei flat Luve med breidt Gullband; den 
med Fjørdusk var berre ein Adjudant. Fanny grét 
av Sinne. „Ish, so leie som de er!* Um Eftan skaut 
ho det til William. Er det kje sant, William, at han 
med den raude Fjørdusken var Kongen? William saag 
blidt paa henne og nikka. Jau daa, sa han ; eg er stød 
paa at du hev set Kongen, Fanny. Aa, den søte Guten ; 
ho kunde eta han upp . . . Jau; det maatte vera henne, 
han var glad i* — 

Ein Dag i Fristundi kom Emilie og Karoline løyn- 
vome og høgtidsame burt til Fanny og spurde, um ho 
hadde Hug til aa spéla Komedie. Komedie, ja? — 
Hyss, ikkje so høgt ... — Spélar de Komedie daa? 
kviskra Fanny. Me er med paa Teatre, sagde Karoline. 
Fanny spilte upp Augo; kva for eit Teater? — Kristi- 
ania Teater vel! — De? — Ja, me! 

Emilie krydde seg som ein litin Fugl; Karoline var 
høg og fomæm som ei Kunstnarinne. 

Fanny vart baade raud og bleik; no vil de hava meg 
til Narr, sagde ho. Men nei; dei vilde ikkje det. Ho 

kunde tru dei paa Orde. Det hadde seg rett alt ihop. 
Og no skulde dei setja upp eit stort Tablaavivang fer 
Kongen med Englar og Greidur . . . 

— Kva gjer de ved Teatre daa? braut Fanny av. 

— Me er Statistar, svara Emilie. 

— Kva er det for Slag? 

— Me er med, ser du ... me vert utklædde og er 
med bland Folke, eller er Englar og slikt ... og so 
fær me 12 Skilling for kvar Kveld; men daa maa me 
halde oss sjølve med Strykety. 

Ja, sagde Karoline; reint Strykety maa det til. 

— Ja, naar de skal vera Englar, so. 

— Aa, anten me skal vera Englar eller noko anna. 
Du kann vita dei fine, som gjeng paa Kristiania Teater, 
dei toler ikkje aa sjaa anna enn reint Strykety. 

— Men du hev daa Strykety, du Fanny? 

— Til Slutt vaaga Fanny seg til aa tru. Ho vart 
mest hugvill. Berre det ikkie var ein Draum; berre 
det ikkje var ein Draum! Ho laug seg heim fraa Sku- 
len i siste Fristundi; elte Mor med Bønir og Graat til 
ho fekk Lov; fann so Emilie att og fekk henne med 
til Overkoristinna. Ulf, berre ho ikkje kom for seint. 
Berre ho ikkje kom for seint. UfF, berre ho kunde 
koma tidsnok. 

Ho kom tidsnok. Der var Plass. Aa Gudskjelov. 
Aa, du store Verdi. Ho hoppa rundt i Stogo som trylt; 
Takk, Frue, Takk, Frøken; aa, eg er so glad, aa, eg 
er so glad! — Adjø Frøken; aa, eg er so glad! 
... Ho heldt fram med Dansen sin ute paa Gata. 

Fraa Emilie skildest ho paa Hyma av Kyrkjegata og 
Karl-Johan. Det var komi Høgtidslag yvi henne. No 
skal du hava Takk, Emilie, sagde ho og tok Venen 
sin i Handi med eit sterkt Tak; no er mitt Livs 
Lagnad avgjord! 

Det var ein frisk, klaar Februarefta med kalde, 
vinterblaae Kveldskyir yvi Grefeen og Ekeberg. I 
Gatune laag Snøsurpe fraa Middagstid! og fraus. 

Fanny og William fyigdest ut gjenom Storgata. Dei 
var bljuge for kvarandre. Ho undrast paa um han vilde 
segja det i Kveld. 

Ja tenk, um han sagde det. Han visste vel at ho 
var glad i han; han turvte kje vera rædd. Jau visst 
maatte han ha forstad! det. Tenk, um han tok benne 
i Handl og kviskra til henne: „eg eiskar deg** . . . 
Uff; ho vilde bli fælande skamfull. 

Fanny kom fraa Teatre. Det gjekk hårdt paa med 
Prøvur der no. Ho fortalde og fortalde, hastande og 
utan Samanheng — : nei, so løglegt som det saag ut 
der attum Sjaat)le. Me trudde Sideveggine var heile 
me; men dei var ikkje det; det var e! Rad av Kulissar 
med Gangar imillom. Ne!^ so rar som han var, den 
Johannes Brun. Det var heiltupp utrygt aa vera Engel. 
Det gamle skralvome Heiseverke med Papskyine paa, 
der dei skulde liggje, det knirka og knaka som det 
vilde dette ned. Men det heldt nok. Fru Gundersen 
skulde segja fram eit storfelt Dikt; og so skulde Duken 
innanfyri gaa upp; for Tablaavivange var alra lengst 
inne^ heilt attum den baklengste Duken. Fru Gundersen 
var svært hyggjeleg og tekkjeleg. Ho var den glupaste 
av alle Damune paa Kristiania Teater, Fru Gundersen; 
ho var umaateleg god til aa deklamere. Frøken Neel- 
sen skulde vera den store Basunengelen; aa kor fin 
ho var i den lange kvite Kjolen. Emilie og nokre 
andre Smaa-Englar skulde bli nedhissa ovanfraa; og 
so vart det berre Englar ft*aa T!le til Tak. Det vart 
storlaga. Allesaman skulde dei snu Hovude til Kon- 
gesessen og sjaa blide ut. So skulde daa ingin meir 
k^naa* segja at ho ikkje hadde set Kongen. 
' ifedti iio var dei alt langt uti Brugata, og han hadde 

endaa ikkje sagt eit Ord. Berre han ikkje var for rædd 
av seg . . . 

Han gjekk og tagde og sukka. Ender og daa kom 
han med eit Spursmaal um Teatre. Men det var visst 
berre av di han totte han noko maatte segja. Ulf; tenk 
um dette gode Høve og skulde bli spilt. So. skulde 
ho endaa lenger gaa og pinast med denne Uvissa. 

Ho vilde fælt gjeme ha hjelpt han paa Glid; men 
ho kunde ikkje. Ho vart berre skamfull. Det var so 
ille leidt. Det var Uraad for ei Gjente, kunde ein 
vita; men han som var Gut — ; det var Karane som 
skulde byrja; det visste han daa vel. 

Men han byrja ikkje. Og no var dei paa Grøn- 
lands Torg. 

Ulf, slik Styving som han var. Kannhende han skyna 
ikkje enno, at ho var glad i han? 

Jau visst maatte han sk^a det. Ho hadde vist han 
det so mang ein Gong. Han maatte ha set hennar 
lengtande Augo, hennar saare Smil . . . Fyrredagen 
hadde ho mest sagt han det. Aa, eg kjem visst aldri 
til aa faa det høgste Ynskje mitt uppfyllt^ hadde ho 
sagt; og med det same hadde ho sendt han eit Augne- 
kast som maatte smelte'n, totte ho. Men Gud veit um 
han hadde sk^a noko. Det var visst som ho Mor 
sagde: dei var styvne, Karane. 

— Ja du er sæl du, sukka William. 

— Eg? — (Kor vilde han av no tru?) 

— Ja du! 

— Kvi daa? 

— Er ikkje du sæl, som fær gaa til Teatre og all Ting? 

— Vilde du gjeme gaa til Teatre? (Uif, no kunde 
han gjeme segja: ja, saman med deg) . . . 

— Nei; Mor vil at eg skal studere, 

— Jaso. 

So vart han tagall att. 

No svinga dei um Hyma. No var dei heime um 
eit lite Bil. 

Fanny tok Emne upp att. Eg er kje so sæl som 
du trur, sagde ho, noko trong i Strupen. 

— Kva meiner du med det? spurdé William med 
ustødt Maal. 

— Eg vil kje segja det. 

— Jau seg det, Fanny. Han kviskra mest. 

— Eg kann ikkje. 

— Aa jau . . . Er du rædd meg daa? 

— Nei, men . . . uff, aldri i Verdi! 

— Ver kje leid no, Fanny. 

— Kvifor vil du vita det daa? Kann ikkje det vera 
deg det same? 

— Nei; eg vil gjeme vita det. 

— Kvifor det daa? 

— Jau seg det. 

— Kann ikkje det vera deg det same, anten eg er 
sæl eller usæl daa? 

— Nei. Trur du det, so trur du gali. 

— Trur eg gali? Ho fekk noko kjæle i Maale sitt. 

— Ja . . . Seg meg kva du meinte, Fanny. 

— Nei; eg kann ikkje. 

— Ja so skal aldri eg segja deg noko heller. 

— Kva var det du skulde segja meg daa? 

— Eg vil aldri segja det, naar du er so leid. 

— Vil du segja det fyrst, so skal eg segja det 
sidan. 

— Nei, svara han; eg torer ikkje. 

— Aa jau, seg det. Til meg kann du gjeme segja 
det; kann du kje det? 

— Nei; du berre lær aat meg. 

— Ved Gud I eg skal ikkje læ. 

— Nei; eg kann ikkje. 

— Trur du eg fortel det kanskje? 

— Nei det trur eg ikkje, men — . 

— Jau det er greidt du trur at eg fer med Slarv og 
er taapi og altslags vendt; undrast paa kva du trur 
um meg, eg, i Grunnen? 

— Eg trur berre godt um deg, eg, sagde William; det 
fall strævalt for han aa faa det fram. 

— Nei det gjer du ikkje. 

— Jau, eg gjer det. 

— Ja men kvi kann du kje segja meg det daa? 
spurde Fanny. 

— Seg det du fyrst. 

— Nei du fyrst. Du kann daa vita — ; du som er 
Gut . . . kva er det du vil eg skal segja, eg daa? 

— Du skal segja kva du meinte med det at du 
ikkje var sæl. 

— Det segjer eg aldri i Verdi. 

— Ja so segjer ikkje eg heller noko. 

Dei var heimkomne; han skulde til aa gaa inn. 

— Det er ikkje seint, sagde ho. 

Han stana. Vil du segja meg det daa? 

— Mm ... du fyrst. 

— Nei. Godnatt daa! 

— Aa, eg veit kva det er, sagde Fanny eggjande. 

— Veit du det? Han kom burtaat att. 

— Ja det veit eg. 

— Kva er det daa? 

— Eg vil kje segja det. 

— Aa jau; ver no snild daa, Fanny. 

— Nei, eg kann ikkje. 

— Det er daalegt av deg, Fanny. 

— Eg skal segja fyrste Bokstaven. 

— Ja ; seg fyrste Bokstaven. 
Ho snudde seg halvt ifraa han. 

— Du er h.\ sagde ho. 

— H,? 

— //... u .. . 

— Ein Bokstav til daa! 

— H — u — g . . . no segjer eg kje meir. 

— H — u — g . . . aa, meiner du . . . hugtekin? 
Mæle hans brast. 

— Ja er det kje sant kanskjc? 

— Eg sk^nar kje kor du kann finne paa det . . . 
Kanskje du er det? 

— Eg?! Aah! Nei du daa! 

— Jau du er! du er! 

— Eg? kven skulde eg vera glad i daa? 

— Kann du kje segja meg det? — Han kviskra 
mest. 

— Aa! aldri i Verdi! 

— Jau seg det, er du snild. 

— Aah! Kann du tenkje slikt? 

— Seg fyrste Bokstaven vel! 

— Aa! aldri i Verdi ... ja so skal du segja meg, 
kven du er glad i. 

— Eg torer kje. Jau, dersom du segjer fyrste Bok- 
staven, so skal eg og segja fyrste Bokstaven. 

— Ja men du fyrst ! 

— Nei; du fyrst 

— UflF det er daalegt av deg, William. 

— Kann me kje skrive daa? 

— Skrive? 

— Ja . . . Me skriv paa kvar sin Lepp; og so byter 
me Leppar; so fær me vita det samstundes. 

— J^) sagde Fanny. Gakk upp og skriv du, og kom 
ned i Portrome att; so kjem eg ut um lite Grand. 

— Ja; og daa hev du din Lepp og? 

— Ja . . . 

Ho trivla seg inn gjenom Gangen aat Mor si; han 
gjekk til den andre Sida og upp Troppine. 

Strakst etter var Fanny ute att. Er du her? kviskra 
ho; Portrome var svart som ein Kjellar. 

Inkje Svar. 

UfF; no skulde me sjaa han kom ikkje. UfF; ho 
vilde gaa inn att, ho. Det var fælt styvelegt dette- 
her. Han heldt henne herre for Narr; det var det ho 
kunde vita. 

Sjølvsagt var det ikkje henne, han heldt av; det var 
den GodtuUa Ingeborg. Ho var kje meir enn tie Aar; 

men kva brydde Karane seg um slikt; han var gjerne 
for den Skuld hugtekin i Anna og, som var endaa 
yngre . . . 

Nei; der kom han. Du store min, so stilt som han 
gjekk. Ho høyrde 'n mest ikkje korkje i Døri eller i 
Troppi, Der var han. Hm! — Er det du? — Ja. 

— Kor er du? — Her. Nei her. — Kvar? — Her! 

— Hyss. Trivlande fann dei Hendane aat kvarandre, 
bytte Setlar; rømde so kvar til sin Kant; ho staakande 
og snaavande, han berre stilt. 

Daa ho var innanfor Døri komi, sk^a ho det med 
ein Gong: det kunde ikkje vera hennar Namn som stod 
paa Setelen. 

Det kunde ikkje det. Aa Gud! so styvi som ho var. 
Ho med sine store Føtar og sin bleike Hamllt; og so 
dette fæle lurvute Haare ; og no hugsa ho med ein 
Gong noko han hadde sagt um Ingeborg: at ho hadde 
slik ei naudfin kastanjebrun Flette. 

Aa fy, so taapi som ho hadde vori; ish! uff! Ho 
vart reint heit; og so braakald att; aa; tenk; ho, som 
hadde skrlvi W. H. heilt ut paa Setelen. 

Uff; tru det ikkje var nokon annan Gut som heitte 
noko paa W. //.? Aa, Asen som ho var; kvi kunde 
ho ikkje ha skrtvi berre W.? eller berre //.? No sat 
han der uppe og lo av ho; uff! ho kunde bite Tunga 
av seg. 

Leppen torde ho kje sjaa paa; det var Ingeborg; ho 
visste det. Det var sant og: Fletta til Ingeborg var 
ven. Daa visst mykje venare enn KruUane hennar. 
Uff, denne Ijose, lurvne Krulltoppen; nei, nei; og so 
leid og vill som ho var; og han som var so finsleg og 
stillfarande; og so denne Kjolen daa; ish! kor fæl ho 
var; og so hadde ho gjengi og innbilt seg — ! uff! uh! 

Ja so var ho ulykkeleg daa. Aa Gudskjelov, at ho 
Mor var ute. Ho kasta seg upp-i Sengi med Andlite 
i Høgjende. No var alt slutt. No fekk ho berre tenkje 
paa Teatre. Det vart ikkje noko Moro aa vera paa 

Tcsfre hcSltf HO« Ukfit noko wåut Moni 

war 90 hMiftg vsåéL No kom bo bene tfl aa 

bmt Ojg dtfy* 

Fobie bort som ei broti LHIe. Alt i Moiøi iiUe bo 
Tcni iiiyfcje Heikare« Stfll oig imdcfles ^art bo, so dei 
kom iU^ til aa kjeooe bo att. Nei meo kva er tids 
mod Famiy? tiUo det scgpti bo, som irar so kvat oig 
krik? Ho Mor iilde Hi odefan og spyija henæ at 
aalirofBamt* Meo bo iilde bene boygje Hovnde oig 
kooae ei Taare . . . aa. Mor, eg er so bdande idyk- 
kei^! . . . ob, bil, bu . . . Aa, oo ffét bo alt; aa 

AUri i Verdi vart bo ^ad mdr. Det iilde sn med 
beøiie som det ød± med dea fåffc Iieoe; bo visoa bort 
av IQanleikssot i sin Ungdoms Vaar; ingin rasle kva 
sombUa, lyrr bo laag paa Sotteseogi og era om Carlos, 
rin Hjartans Véo; mtn daa var det for seinL Aa, no 
kom dei soart alle og spnrde; Emilie fyrst: kva er 
det, Fanny? kva er det? no vfl ^ vita det! da skal 
s^ja mtg det! ia da skal! — men daa vilde bo svara 
med ein blid Smil: gjev da maatte bil si^ Emilie! 
Og det gjekk Sparlag am dette heih tfl Kristiansboi^. 
Gina og Ebba kom; kannhende Fra Kahrs med; Fru 
Lehmann og Fra Storm og Fru Mfihlberg og alle ihop 
sytte og skreiv Brev; nei men tenk, daa: Kralltoppen. 
som var so glad og kvik! — Men ingin skolde Csa 
vita noko; ho vilde gaa i Gravi med Løyndomen sin; 
men attmed Hjarta hennar skulde dei finne eit Brev 
. , . uh, hu, hu — ! 

Fanny laag ei heil Rid i Sengi og grét; so høyrde 
ho Mor si ut-i Gangen. Ho fér upp og vaska seg. 
Setelen gøymde ho under Hovudgjerde. I Kveld kunde 
ho kje bera Ulykka si; men i Morgo vilde ho vera 
sterk; og daa skulde Lagnaden bennar bli avgjord. Ho 
saag seg i Spegilen; kannhende tok ho til aa bleikne 
alt. Men nei; ho var raud, altfor raud; aa, det kom 
av at ho hadde graati. Venta til i Morgo . . . 

Ho var svolti og aat godt til Kvelds ; det harma henne. 
Men i Morgo, naar Lagnaden hennar var avgjord, skulde 
ho ikkje eta det Slag. Berre folne og bleikne. Plent 
som Irene; aa, ho saag det fbr seg so tydeleg. 

Ho Mor spurde um Teatre, og rett som det var tok 
Fanny seg i at ho sat og lo og fortalde og var livleg. 
Ja, den Johannes Brun, du! du kann ikkje tru, kor 
løgleg han er! — Ho Mor saag ikkje ut til aa hava 
det minste Hugsvlv um, at Dotter hennar var ulykke- 
leg. Men ufF; venta til i Morgo . . . 

Ho gjekk tidleg og lagde seg; hadde vondt i Hovude. 
Ja berre du no ikkje hev fengi Kjøld i deg der burt paa 
dette Teatre, sagde ho Mor; ho skyna ingin Ting. 
Fanny smatt ned-under Dyna; ho freista med aa graate, 
men fekk det ikkje til; so somna ho, rett trygg i Grun- 
nen paa at det var hennar Namn som stod paa Setelen. 

Ho vakna um Morgonen med godt Mod. Setelen 
var det fyrste som kom henne i Hugen; ho fann han 
fram og opnå han. Der stod: Deg sjølv, men seg 
det ikkje. 

Deg sjølv, deg sjølv! Aa, den gilde Guten! Ho 
flaug upp or Sengi, lo, dansa, gneid seg i Hendane; 
meg sjølv, meg sjølv, aa! Aa Gud! so Moro som det 
var! Tenk! trulova! Og tenk, med honom! Du store 
min; aa, kor dei vilde ovunde henne no, Ingeborg og 
Anna. Ja; for dersom dei trudde at ho vilde hava han 
ihop med deim, so tok dei i Miss ! Ho vilde sjølvsagt 
ikkje hava det paa den Maaten med han, ufF! ty! men 
aaleine um han vilde ho vera. Aah! aab! for Moro 
det skulde bli; ho skreik av Fagnad; ho var so glad 
at det kitla i henne. Og so kannhende ein Gong 
imillom, naar det var myrkt . . . uff! nei; det gjekk 
ikkje; ho kom til aa døy av Blygsle; men . . . tenk, 
um han slik ein myrk Kveld sat saman med henne i 
ein Sofa og so berre utan eit Ord . . . uff! det maatte 
vera rart aa kysse ein Gut. Men naar det var han, 
den søte, vene William; og naar dei var trulova . . . 

Berre han ikkje var for bljug av seg. Endaa no, daa 
han var trulova ... — 

— Det vart ein lang Dag. Skulen var fælare enn 
nokosinn; ho stunda etter Middagen og Fridomen so 
ho var sjuk av det. Uif, so rart som det maatte bli 
aa raake han no. Kva vilde han segja tru; kva vilde 
han gjera. Berre dei andre ikkje kom til aa gaa det. 
Tenk um han utan eit Ord tok henne um Halsen og 
kyste henne . . . men det torde han daa ikkje, midt i 
Kjelkebakken . . . 

Til Slutt vart det Middag likevel. Fanny tenkte ho 
kunde raake han paa Heimvegen, men saag han ikkje. 
Ho gjekk heim og reiv Maten i seg so fort som ho 
kunde. Paa Møtestaden, som no var Kjelkebakken, var 
ho Fyrstemann. Noko etter kom Ingeborg og Anna. 
Stakkars Gjentur; dei tok til aa snakke elskhugsblidt 
um William som fyrr. Dei skulde berre vita — ! 

— Kor hev det seg at du er so still i Dag, Fanny? 
Er du kje glad i han longer kanskje ? spurde Ingeborg. 

— Aa jau; det er ein ven Gut, men — . 

— Kvi segjer du men, Fanny? 

— Nei ikkje for noko. Eg er likso glad i William 
som fyrr, eg; men det vert no ikkje nokon av oss som 
fær han. 

— Kva . . . 

— Kva? 

— Eg hev fengi Greide paa han no. 

— Kven er det daa? 

— Jau, eg skal segja dykk — ; det er eit Sysken- 
bam av han, ei fin ei, som gjeng paa Nissens Gjente- 
skule; henne er det. 

— Jaso. 

Jaso. Ja ... i Grunnen var daa det ikkje noko 
urimelegt. Var det vel? — Nei. Og han kunde 
gjera som han vilde for oss, veit du; — ja; — ja 
daa; — for det kunde bli so nokorlunde det same 
for oss det . . . ja daa; ja. I Grunnen var han 

no kje so fælt ven heller; det var mange Gutar som 
var likso vene som han. Og det, at han var Nummer 
1 i Klassa — ; ja det var vel lett nok for han som 
var Son av Frøkni; det var visst dei som var likso 
flinke som William Holter. Fanny hjelpte deim med 
aa avheidre William. Og ho ynka og svivyrde deim i 
sitt Hjarta. 

Men det drygde lengi fyrr han kom. Han skulde 
vel aldri trega paa det? — Det var heller fuUt i 
Kjelkebakken, daa han endeieg viste seg. Fanny var 
ille uppraadd. Ho torde ikkje sjaa paa han; og ho 
kjende paa seg, at ikkje han heller saag paa henne. 
Ho var so uppspana at ho skaiv. No kom han vel; 
tok henne i Handi; saag varmt paa henne; sagde eit- 
kvart . . . kva vilde han segja, tru? — Men han kom 
ikkje. Han stana eit Stykke ifraa deim og sagde God- 
kveld. Godkveld ! kom det stutt fraa Ingeborg og Anna. 
Er de alt . . . paa Plassen? spurde han. Ja daa, 
vart det svara. Fanny skygnde burt til han; han stod 
og saag upp-etter Kjelkebakken. Og der var det Moro. 
Dei staaka og skreik, og Kjelkane gjekk; det var so 
haalt Føre at det mest var spelegt; og dei gleid og 
ruUa med Huing og Laatt. Han stod og stirde. Der 
var ikkje noko eldande Augnekast, ikkje nokon kjærleg 
Smil, inkje noko varmt Ord; han var berre forøven. 
Utf so flat som ho vart. Tenk um han trega det; ja 
daa vart ho usæl for Aalvor! 

— Det er godt Føre i Kveld; — det er folksamt i 
Kjelkebakken i Kveld; berre slikt noko var det han 
sagde. Sistpaa spurde han um Fanny vilde laane 
Kjelken hans. Eg skal ikkje vera med i Kveld, sagde 
han. Det var berre det, eg vilde segja — no tala han 
til Fanny; det var det eg vilde segja, at eg vert ikkje 
med dykk som fyrr; for no . . . no lyt eg lesa og 
vera annsam. — Ja liv vel med deg daa ! sagde Inge- 
borg; nv vel med deg daa! ropa Anna. Fanny tagde; 
ho kunde kje forstaa han. Han stod lite, liksom han 

venta paa Svar; daa det ikkje kom noko, gjekk han. 
Med eit serskilt Tonelag helsa han upp-etter att ; Fanny 
kjende at det var til henne: ja Godkveld daa! God- 
kveld, sagde Fanny, mest paa Graaten. Det var som 
han vilde stana; men Ingeborg og Anna skraala slikt 
eit „Godkveld** etter han, so han tok seg i Veg att. 

Han rusla ned-yvi med langdrjuge Stig; Kjelken drog 
han etter seg. So stana han att: vil du kje ha Kjelken 
Fanny? — Til Svar fekk han nei Takk. Han drog 
seg av Stad att, endaa seinare, endaa meir ustødt. Det 
var rett, Fanny! sagde Ingeborg; me kann berge oss 
med min Kjelke i Kveld og, veit eg; me treng ikkje 
aa tigge honom! Berre lat han gaa, — Vigtigpæra! 
— Ingeborg og Anna tok til aa baktala han att; Fanny 
var tagali. Det vart ingi Moro i Kjelkebakken den 
Kvelden. Dei aka eit Par Vendur; so gleid Anna og 
slog seg, og so gjekk dei heim. 

Sidan um Kvelden heldt Fanny seg so mykje ho 
kunde i Portrome. Han maatte koma, totte ho; han 
maatte skyna at ho var her. Og her, som det var so 
myrkt, turvte han ikkje vera bljug. Uff, for ein Kloss 
han var. Tenk, slikt Snakk som at han maatte vera 
annsam I Skulde ein ha høyrt slikt! Aa nei; han 
vilde nok berre sleppe fraa henne att. Han vilde 
heller ha Ingeborg med den vene Fletta. Tennane 
skrangla av Kalde i Munnen paa henne; og Andlite 
vreid seg i Graat som ho kjøvde. Tenk, ho som 
hadde trutt at alt skulde vera godt no. Uff, so leidt 
som det vart, um han sveik henne. 

Ho laut inn att ei Stund, so ho Mor ikkje skulde 
gaa noko; daa ho kom ut att, lydande og bugiU — 
jau, daa var han der. Hm! kremta han laagt inn-i 
Myrkre; aa Gudskjelov. Hm! svara Fanny. Er det 
du? kviskra han. Ja. — Eg hev eit Brev til deg , . . 
kvarerdu? — Her ... — Dei trivla seg saman og 
fann Hendane til kvarandre. Han gav henne Breve, 
men heldt Handi fast. Der vart dei standande eit BU, 

reint stille. Fanny gløddest upp i ei inderleg, mjuk 
Kjensle og vart reint varm; aa gjev dei kunde bli 
standande so alitid. — Uh ; tenk um han kyste henne ! 
— U£P; der gjekk det i ei Dør. Han kvakk og slepte 
Handi; Godnatt, kviskra han. Ned gjenom Troppine 
høyrdest det kvasse Mæle til Fru Holter: „William!** 
Han hadde smett seg ut i Tune og letst no som han 
kom inn att derifraa; — ja, Mor? — Kor blir det av 
deg daa? Teen vert kald! — No kjem eg. — Fanny 
høyrde han skunde seg upp Troppi; so var han burte. 

Ho gøymde Breve i Lumma si og gjekk inn. Uff, 
denne Fru Holter. Elles kunde han godt ha gjort det 
fyrr ho kom. Daa Fanny var inne att, tok hennar 
Mor au til aa grine. Kva tru det er du flyg etter i 
Kveld? Ein skulde tru du hadde Eld i Enden; du 
kann kje sitja still ein Minutt. Tykkjer du Kjolen din 
er for fin kanskje; er det den du endeleg skal ha av 
deg att? Aa ja; det er vel kje so nøgje; det er ho 
Mor som skal skaffe att . . . Undrast paa, eg, naar 
du fær Stundir til aa lesa paa Leksune dine? 

Breve maatte ho vente med til Morgons. Ho hadde 
fyrst tenkt at ho vilde halde seg vak til ho Mor sovna, 
og so kveikje Ljos og lesa Breve daa. Men ho sovna 
fyri Mor si. Det mjuke, varme Handtake til William 
kjende ho enno i Handi si; ho var sæl og glad og 
visste av inginting, fyrr ho vart vekt um Morgonen og 
skulde paa Skulen. 

Paa Vegen dit, inne i ein Port, las ho Breve. Det 
var firamifraa hyggjelegt. 

Han var det sælaste Menneskje paa Jordi, skreiv 
han. Det einaste Ynskje han hadde var aa kunna 
koma saman med henne, Hjartedronningi si, so snart 
som det berre var Raad. Men difor vilde han kje 
lenger vera ute og leike um Eftan; han vilde lesa og 
arbeide; Dag og Natt vilde han arbeide, so han kunde 
bli dugeleg flink og koma rett fort i Veg; elles vart 
det so fælskeleg lengi aa vente. Det var honom ei 

stor Sorg at han ikkje kunde vera i Lag med henne 
og vera Kavaler for henne so mykje som han burde 
og vilde; men ho maatte tenkje paa kvi han gjorde 
det so, og halde ved med Kjærleiken sin. For han 
arbeidde berre for henne; og daa var det hugsamt aa 
arbeide. Og so snart som han var utlærd, skulde dei 
trulova seg og gifte seg og vera saman all Tidi, og 
han skulde bera ho paa sine Armar heile sitt Liv. 

Ja det var eit hyggjelegt Brev. Aa, det var overlag 
vent av han, at han tok det so aalvorsamt. Det var 
det ho alitid hadde visst, at han var ein ærleg Gut. 
Det var greidt at ho berre vilde halde meir av han 
no etter dette. Tenk, so fagert : at han sat og arbeidde 
Dag og Natt for hennar Skuld, for aa koma ihop med 
henne . . . Det vart alltid noko lengi; ho hadde tenkt 
at dei var trulova alt no, ho, og at dei strakst skulde 
taka til aa vera Kjærastar. Det hadde nok vorti fælt 
so leidt i Fyrstningi; uCF! tenk, kysse ein Gut; men 
dersom det hadde vori Tiltak i han — ; ufF; han var 
i Grunnen plent som ei Gjente. Kvi kunde han ikkje 
ha kyst henne i Gaarkveld i Portrome, so myrkt som 
der var . . . men fy; det var mykje venare av han at 
han ikkje gjorde det. Han var ein gjæv Gut; han var 
riddarleg. Gud, so styveleg som ho hadde vori, som 
trudde at dei kunde trulova seg no, med' dei gjekk 
paa Skulen; ish, ho var ikkje likare enn Emilie . . . 
Og tenk ! so fagert som det vilde vera aa gaa og elske 
kvarandre og tenkje paa kvarandre i mange Aar, og 
vera hugfast og trufast. So kom den eine Friaren 
gildare enn den andre, den eine rikare og finare enn 
den andre; men nei fekk dei ein etter ein. Folk tok 
til aa tala um denne byrge Gjenta som sagde Nei til 
so gode Tilbdd; men sistpaa kom det upp: ho gjekk 
og var trufast mot sin fyrste Kjærleik. — 

— Uff; han kunde no gjerne ha kysst henne ein 
Gong fyrst likevel! 

XI. 

Fru Holmsen hadde vorti Enkje for Aalvor. Ein 
skoddefull Morgon i Marts hadde dei funni Holmsen 
utanfor Palæbryggja stiv og daud, med dei stygge Ijose 
Augo vidt uppspilte. 

Fraa Elmerud vart det meldt ved Telegram, at Holm- 
sen var umkomin ved eit Uhende. Men Bror Nils 
hadde sine eigne Tankar um den Ting; og han fortalde 
Fru Holmsen kva han tenkte. 

Det hadde vori laakt med Holmsen i seinare Tid. 
Han hadde livt hjaa Jomfru Aaberg som . . . noksagt; 
men av og til vart han vel altfor leid; og so drog han 
til Byen og rangla. Det var slik ei Rangle-Rid han 
hadde havt no au. Og denne Gongen hadde det vori 
reint gali med han. Han hadde beint&am havt Deliriums- 
Ridir, etter som Ølhandler Simonsen i Vaterland kunde 
fortelja. Heile Tidi hadde han masa med det at han 
vilde gjera Ende paa seg. Eg vil gaa til Helvite! hadde 
han sagt; laana mig ein Kniv, Simonsen! — Kors i 
Jesu Navn; Kors i Jesu Navn . . . Reint som i 
Ørska hadde han rasa; Tvi! Tvi! Rottur og Mus, Lop- 
pur og Lus ; no hev eg freista Verdi baade upp og ned ; 
berre Skit, berre Skit; laana meg ein Kniv; laana meg 
ein Kniv ; er du min Ven, Simonsen? — Aa Gud fri 
oss; Gud fri oss! — Simonsen hadde havt Augo med 
han heile Tidi ; men so hadde det besna paa att. Pen- 
gane traut ; han fekk ikkje meir aa drikke og vart ædrug 
og sklpeleg. Eg fær sjaa til aa koma heim no, hadde 
han sagt. Men so med eitt var han komen or Syne. 
Klokka fem um Eftan hadde dei set han siste Gongen. 
Gud veit kvar han sidan kunde ha vanka; men Mor- 
gonen etter vart han funnin ved Palæbryggja. Daa 
hadde Klokka hans stana paa aatte Minuttar yvi eitt. 

Onkel Solum hadde og den Trui, at han hadde drepi 
seg. Mor grét. Stakkars Mann, sagde ho; tenk, so 
god og snild han var i GrunnenI Berre han ikkje hadde 

8 — Oarborg. II. 

havt dette stive Sinn! — Han var alin upp i ein laak 
Heim, sagde Onkel Solum. Ho Mor grét endaa meir. 
Aa Gud, for eit Andsvar med desse Bomi! Onkel 
Solum tagde. Det rolege feite Andlite hans var fælande 
aalvorsamt. 

Fanny fælte so ho torde ikkje vera aaleine; den 
daude Mannen med dei uppspilte Augo var etter henne 
all Stad. Um Nætane drøymde ho, so ho Mor laut 
vekkje henne. Ho totte ho saag Far sin Lik; han 
gjekk med stive Faktir i eit myrkt Rom og banna. 
Eller ho høyrde han stynja fælt inn-i ein gloheit Bakaromn. 

Ein Dag kom det ein Pakke til Fanny fraa Elmerud. 
Samstundes fekk ho eit Brev; det var fraa Tom og 
lydde soleis: 

Kjære Fanny. 

Det er ei syrgjeleg Tid for oss no, kjære Syster, daa 
me paa ein Gong so braadt hev mist vaar kjære Far, 
som me var so glade i, og som var so god imot oss, og 
no stend me hjelpelause og uppgjevne og hev ingin utan 
Gud og godt Folk aa ty oss til. Han hugsa paa deg 
og i den siste Tidi ; kanskje det sveiv for han, at Dagane 
hans snart var ute. For han skreiv nokre Ord til deg 
med Blyant, som me no ikkje kann finne att, og 
han vilde sendt deg nokre Pengar, som me hev kjøpt 
eit svart Kjolety for og sender deg; du maa vera svært 
var med han, kjære Fanny, for du maa tenkje paa, at 
det er det siste du fær av Far din. Me hev rlvi 
Stakkebreiddine til, so du skulde faa han stor; du maa 
slett-ikkje skraa han; for naar du skal snu han, so hev 
du ingin Nytte av han. Legg han ned ovanmed, soleis 
at du kann faa han sidare, naar det tarvst. Live maa 
du gjera stort; for du hev Ty nok. Me ynsker ikkje 
at det skal vera nokon Stås paa han; men berre tvo 
pene breide Endar bak; men framfor alt stor, so du 
kann ha Nytte av han. Foor og Sysaker fylgjer med, 
likeeins 1 Mark til Skoning. Eg skal seinare skrive 

meir til deg um Fraafalle hans Far; men no er eg so 
fortumla at eg ikkje kann. Lea fekk Krampe, daa ho 
høyrde det. Far vert gravlagd den 20de denne Maana- 
den her ute. Helsa ho Mor. No maa eg slutte for 
denne Gongen med ei kjærleg Helsing ft*aa din sorg- 
fulle Bror 

Tom Holmsen. 

Fraafalle er meldt Mor ved Telegram. 

Ho Mor ft*øste av Harm. Nett som eg ikkje skulde 
vera til! sagde ho. Jomfru Aaberg trur vel ikkje eg kann 
sy ein Kjole dessmeir! — Men Kjoletye kom vel med, 
kor som var. 

— Dei flutte den Vaaren. Myrkre og Matlugti i 
dei gamle Romi var ikkje herdande lenger, sagde ho 
Mor. 

Men stødt skulde dei bu i Utkantane. Det nye Hus- 
være laag øvst paa Hægdehaugen, ovanfor Uranienborg. 
Det var heiltupp paa Lande; Uranienborg med Furu- 
skogen sin gjorde at dei ikkje kunde so mykje som 
sjaa Kristiania. 

Der var vent og fredelegt. Det vesle einhøge Tre- 
huse laag gøymt i ein Hage. Derifraa gjekk ei Utan- 
paa-Tropp beint upp til Kvistromi, der dei budde; 
so turvte dei aldri bry nokon. 

Det var tvo smaae Rom og ein Kove. I det minste 
Rome var det Kokeomn; det skulde daa vera Kjøk. 
Det største, som var avlangt med Glase i den eine 
Tverveggen, vart Daglegstogu, Arbeidsrom, Soverom 
og Matrom. 

Her sette dei Sengi og Syborde og Komoden, og so 
dei tri Pinnestolane. Veggen yvi Komoden vart prydd 
med Fotografi, derimillom eit, som til dessa hadde legi 
gøymt: Far og Mor ft*aa Trulovingstidi. Komoden sjølv 
vart pynta upp med ymist smaatt: det gamle Postelins- 
Skrivestelle hans Far; eit uheilt Likørstell fraa Fred- 
heimstidi ; ei stor, forgyldt Eau-de-Cologneflaske ; Dokke- 

Testelle til Fanny; eit Hyrdingbilæte av Gips, Gaave 
fraa Onkel Solum. Dette vart alt sklpa upp kringum 
den gamle fine Pyntespegilen og tok seg godt ut. Eit 
Par Stadir der Veggine gapte altfor tomt vart det upp- 
hengt eit Lithografi og ei gamal Avismappe. Til Slutt 
var det berre Golve som var noko tomt;dei tri Pinne- 
stolane fyllte ikkje noko vidare. Dersom du no kunde 
koma med den Ruggestolen du vilde gjeva meg ein 
Gong, Fanny I ynskte ho Mor. Men det kom seg, daa 
ho fekk laane den gamle Sofaen av Onkel Nils; han 
var slltin og stygg, Sofaen, men gjorde god Mun like- 
vel. Og. no vart det reint gildt her. Ho Mor ynskte 
berre at ho kunde faa slaa seg til Ro; eg er gamal 
nok til det, sagde ho. Og no hev eg kje gjort anna enn 
flutt, sidan eg reiste fraa Fredheim! — 

Fanny lika ikkj^ at ho var komi so langt burt ifraa 
William. Tenk; dei som fyrr hadde butt under same 
Tak; no laag det ein heil Hovudstad imillom deim. 
Men ho hadde daa Brevi hans. Aa, so vent som han 
skreiv. Mi fagre Møy; min blaaøygde Engel; eg er 
æveleg din; aldri kann eg gløyme deg; du hev mitt 
Hjarta, og ingin annan skal faa det; nei ikkje um det 
var ei Prinsesse; — den søte Guten. Og so fekk ho 
kvar Dag sjaa han, naar ho var i Skulen; helst i Fri- 
stundine; Hovude hans stakk seg upp yvi Plankegjerde 
rett som det var. Ho hadde og den Trøysti, at den 
sanne Kjærleiken ikkje vert sløkt men styrkt ved Aat- 
skiljing; det hadde ho lesi baade her og der. 

Ho Mor hadde mange aa sy aat her upp-etter, Venir, 
som ho kalla deim; ho var ikkje nokor vanleg Sydame. 
Sume av desse Venine var fælt Rne; Assessorfrua 
kunde jamvel hente henne med Hest. Fanny fekk i 
den nye Kjolen sin av og til fylgje henne Mor i dei 
fine Husi. So fekk ho og Kjenningar. Grete Magne- 
sen allvisst vart ho Godvenir med; Grete vilde og 
til Teatre. 

Snart var Grete og Fanny i Lag kvar Dag. Fanny 

dreiv Tidi for Grete med Rispur fraa Teaterkulissen, 
og Grete fortalde Fanny um det fine Skyldfolke sitt. 
Ho hadde ein Onkel som var Oberstløytnant; og so 
hadde ho ein Petter, som skulde bli Oberstløytnant; 
no for Tidi var han Kadett og fridde til Syster hennar. 
Namne hans var Horn. Han er elles svært snild mot 
meg og, lagde Grete til. 

I ei Krambu nære ved stod det tvo vene Handels- 
sveinar; Fanny og Grete huglagde kvar sin og var 
sidan Bestevenir. Kvar Dag var dei inne hjaa Sveinane 
og kaupte Sukkerty; Grete betala, men fekk Skillingen 
att; og Sveinane var svært hugsame. Fanny gløymde 
mest William; tvo so ædle unge Mennar som Torvald 
og Henrik fanst det ikkje i Verdi. 

Daa det vaarast og vart turt, gjekk dei i Frogner- 
skogen. Det var so romantisk der, sagde Grete; Fanny 
totte au der var vent. Det var mest som paa Bilæte 
ho hadde set: tette Skogholt; ein kaat Bekk nedi ei 
tre-grodd Dokk; ein still Dam; ein gamall Herregård 
med Taarn. Folk var der au aa sjaa, Studen tar og 
ymse Slag; ein Gong kom dei yvi eit Parfolk som laag 
att-under ein Runne og kystest. Fanny raudna; uif 
so simpelt, sagde Grete. Dei tala ikkje meir um det; 
Grete var visst fælande Rn. Men dei gjekk sidan ofte 
i Frognerskogen ; og det høvde seg so, at dei kvar Gong 
kom ft*amum den Runnen. Men dei fekk ikkje sjaa 
noko slikt oftare. 

Mest hugnadsamt vart det etterkvart aa sitja i Slotts- 
parken og lesa Romanar. Grete skaifa Bøkar; ho laante 
deim av Systrane sine, sagde ho, eller fekk deim av 
Kadett Horn. Det var Dumas, Ingemann, Paul de 
Koch, Bjørnson; morosamt og forunderlegt var det alt. 
Aa tenk! um Verdi var slik. Aa gjev Gutane var 
Riddarar; og tenk, um Bøndane var som Arne og 
Synnøve. Ja dei er slike paa Vestlande, sagde Grete. 
Uif, kvi kann me kje reise til Vestlande daa? spurde 
Fanny. 

Og Torvald og Henrik er likso gjæve som Riddarane 
var, meinte Grete. Ja; berre dei hadde Rustning, 
medgav Fanny. Og tenk, um dei hadde Rustning og 
Gangarar og Smaasveinar; so kunde me vera dei ædle 
Jomfruir; aa tenk, um me budde paa ei Riddarborg og 
hadde ein fælt streng Far; so kom dei ridande paa 
fjoruge Folar med Lansur og Spjot og Væpnarar og 
Smaasveinar; og dersom Far daa ikkje vilde lata deim 
faa oss, so storma dei Borgi og hervann ho og burt- 
førde oss . . . — Du maa ikkje tala um Burtføring, 
Fanny. — Kvi daa? — Det er ikkje samelegt. — Jaso? 
— Nei. Grete saag fælande fin ut; Fanny torde ikkje 
spyrja meir. Ulf; stundom var Grete so fin at det 
mest vart keidsamt. 

Og det var ikkje berre Moro aa hava fine Kjenningar; 
Fanny hadde so mykje aa vera rædd for. Ulf, berre 
ho skulde staa til, at ho gjekk paa Aalmugeskulen; ho 
sagde nok Betalingsklassa i Aalmugeskulen, men det 
hjelpte ikkje rett likevel; Aalmugeskule var Aalmugeskule. 
Det tok til aa bli leidt aa gaa i Byen i den stygge 
graae Kjolen og no. Tenk, um ho raaka nokon! — 
Av og til sende Mor henne ut i Ærend; ho maatte 
gaa med Korgi paa Armen som ei onnor Tenestgjente, 
og draga paa Petroleumsfiaskur og Hushaldsbrød ; uif, 
tenk um Kadett Horn fekk sjaa henne daa; ho kom 
til aa uvita; det var ho stød paa. Men det fælaste var, 
naar ho skulde paa Politistasjonen. 

Daa gjekk ho med Graaten i Halsen heile Tidi. Det 
var ikkje til aa bera; ho vilde vera øydelagd, um nokon 
fekk sjaa henne her. Ho drog seg f^am gjenom alle 
dei stillaste Gatur ho visste. Ved kvart Hyrna stana 
ho og skygnde; saag ho noko som kunde vera ein 
Kjenning, rømde ho. 

Stasjonen laag i eit fælt Strok inn-i Piperviki. Paa 
Troppi stod Konstablar; alt Slags Folk gjekk ut og inn; 
fine Herrar au innimillom; Fanny torde kje sjaa upp; 
med Hovude nedbøygt sette ho paa Sprang; her galdt 

det Live; alt anna fekk kvitte eitt. Inne paa Kantore 
var det og Folk. Simpelt, fælt Folk; fiUute, utsvelte 
Ungar; gamle sinte Kjeringar; sjuke, øylagde Mennar, 
kven veit: snart kunde det vera einkvar som kjende 
henne att firaa Tøyengata. Og so kunde alt koma upp. 
Og det vilde gaa som Eld i turt Grås gjenom heile 
Betalingsklassa: Fanny er paa . . .; Fanny hev . . .; 
ho torde kje tenkje Setningen til Endes. 

Der var uhi^glegt i dette audslege, fengselsmyrke 
Rome. Desse Folki her gjorde henne rædd. Ho kjende 
seg ufin og uQelg millom deim; det var som ho var 
dregi ned i eit Djuv der Sol ikkje kunde naa, millom 
vonlaust, bannstøytt Kryp som aldri kunde naa upp i 
Dagen. Ho torde kje sitja paa desse Benkine. Det 
var som eit vondt Varsl aa kjenne seg i Lag med 
dette Herke her; ho vart sjuk av aa sjaa paa deim 
som dei sat der og krøkte seg ihop langs etter Veggine 
og stunde av Vesalldom. 

Men ved den graagule Pulten der inne sat han med 
Hombrillune, han den vesle strygraae, nasekvasse Fatig- 
forstandaren, streng som Vaarherre; han ropa upp Namni 
paa dei utvalde, og skifte ut Gaavune sine nøgje og 
nauvt, so at ingin skulde faa for mykje. Dei som 
ikkje stod i Bøkane vart burtviste. Dei skulde gaa 
hit eller dit, men ikkje koma her; her fekk dei kje 
noko. Næste Gongen kom dei att; dei hadde inkje 
fengi andre Stadir heller. Og dei tagg og bøna og 
banna og grét; dei skildra Naudi si so ein fekk vondt 
av aa høyre det; men Vaarherre var streng, og dei 
vart burtviste paanytt; alltid burtviste. Eller han truga 
med, at han skulde koma og granske etter deim Ilte. 
Aa Gud, som her var fælslegt. 

Med Fanny var det aldri noko Kluss; „Kristiansborg 
. . . Refusjon,** mulla han; og dei tri Dalane sine fekk 
ho. Ho treiv deim og sprang som ho hadde stoli 
deim. Ho visste kva Pengar det var no, — Tiiskote 
av Kassa til Uppfostringi hennar. 

I åd TUUac niar Onkri Scrfimi var ute og mste 
ff*#^tfy Fjumy £tt til Pantdlsaiiarai an rett som det 
var« Det KieosMkc bo Mor faadde ber i Byen maatle 
iUqc vita kor miaatt bo badde det; kom bo daa i Beit, 
iattt Fanny springe med Gnllnre. Lét det s^ giera, 
giékk bo nm KveldM naar det var myrkt. Moi bo 
YMT ikkje trygg ^odaa. hm-under ei Gasslykt kande 
det koma fimmde em Kammerat — : nei kjam, er det 
dtt daa? Kor skal dn av? — Eg skal ... eg skal — ; 
Fanny vart eldende rand; eg skal til . . . Vaskarkona. 
— Jaao« Kor bnr bo daa? — Ho bur . . . paa . . . 
Gnmland. — Eg gjeng med. Kom, so gieng me. Eg 
skolde snakke med d^ « . . — Nei det er sant; du 
kann ikk|e vera med; eg skal innum ein annan Stad 
og qs« — Kvar er det daa? — Eg skal . . . innum 
bjaa « . . uff nei, eg hev kje Stundir; fiarvel! — Fanny 
tok Flugti. — 

— I Frimaanaden vart det stuslegt Grete og hennar 
Hus laag i Bad; Fru Holter og William var til Fjells; 
Onkel Solum var i Sverig; og ho Mor var i Ulag. 
Fanny dreiv rundt i Byen og saag paa Krambuine. 
Um Kvelden, naar det vart svalt, gjekk bo stundom ut 
Drammens vegen og vilde ^uppllva Æventyr". Det 
laut vera eitkvart rart ut-etter der, totte ho. Slike 
Herreborgir som der var, dei kunde ikkje staa tome; 
rike, gromme Folk maatte bu der; og der maatte vera 
Festar og Lag og altslags gildt; og mangt løynt maatte 
gaa for seg i dei angande Hagane. Kannhende raaka 
ho ein ung, fin Herre som saag at ho var ven; so tok 
han henne med seg til Lystgarden sin; lét henne lauge 
seg i Rosevatn og klæde seg i Kniplingar og raud Silke ; 
daa synte det seg at ho var den venaste i Verdi; so 
tok den fine Herren burt-paa ein Knapp; ei Løyndør 
gjekk upp; og der stod William. Eller Torvald. Han 
var naudfint klædd; og han var ikkje bljug, men kom 
og tok henne i Armane sine. Og so sagde den Rne 
Herren: ja det var berre det eg vilde, at de skulde 

vera sæle. Han klappa med Hendane; det kom Tenarar 
og Gjentur og duka upp eit drustelegt Bord; der var 
Vin og Frugt og Kakur i Mengd; so gjekk dei sin 
Veg; og han og ho vart etter aaleine. Og dei aat og 
hadde det godt; sidan førde han henne burt-til Sofaen; 
der sette dei seg; og so vart Ljose sløkt; so tok han 
henne um Halsen og kysste henne . . . 

Uif ; alltid skulde ho tenkje paa slikt, naar ho gjekk 
og dreiv. Det gjorde visst aldri Grete. Det var ikkje 
fint. Ein skulde ikkje tenkje paa slikt; ikkje fyrr ein 
vart trulova. Og ikkje daa heller skulde ein tenkje 
paa det . . . Det var ikkje hugsamt aa gaa soleis 
aaleine. Og so var det so utrygt; ho kunde ikkje slaa 
seg til Ro. Ho torde kje setja seg paa Benkine dess- 
meir; tenk um det var einkvar som ikkje lika det. Mest 
alt som me hadde Hug paa var gali. Um William var 
her og vilde kysse henne, so torde ho ikkje; det var 
gali; det var ikkje rett . . . Uif, som me var i Tvang. 
Men naar ein var framsloppi, so vart det likare. Daa 
hadde ein ikkje so mange yvi seg daa; ein var vaksi 
og kunde raa seg sjølv aa kalle. Men uif, so var det 
Vaarh — hm ; det var so vandt aa Ilva so at Vaarherre 
kunde vera nøgd, ja. Hm. — Nei ; det var ikkje hug- 
samt aa gaa aaleine. Her var ikkje noko aa sjaa heller. 
Desse Herreborgine saag heller tome ut. Eit Par Gongir 
kom det Karar og tala til ho; men dei var ikkje som 
ho hadde tenkt. Den eine Gongen vart ho rædd og 
rømde. Fyren var so rar; han kunde gjerne vera ein 
av dei Fælingane som Karoline fortalde um . . . Fanny 
vart reint skjelvande. Det var noko paa Kvelden daa 
ho kom heim; ho Mor var sinna. Det skulde sjaa ut! 
sagde ho; du skal vel ikkje til aa renne ute um Kvel- 
dåne som ei Gatetaus? — Me fær vone at ingin hev 
set deg av deim som kjenner oss. Uff; det er eit 
Mas utan Ende med desse Bomi. Du skulde no lik- 
som snart bli Folk, du no; men nei; hev du ikkje Mor 
di i Hælane paa deg, so er du før til aa bera deg aat 

som ei Slarvetaus. Du skulde skjemmast eit Grand. 
So; ét no og legg deg og bed Vaarherre hjelpe deg! — 
Fanny slutta med Kveldsferdine sine paa Drammensvegen. 

Ein Dag ho gjekk og dreiv i Karl-Johansgata og 
saag paa Krambuine, raaka ho Ingeborg og Anna. Dei 
skulde paa Universitete og sjaa utstoppa Dyr. Fanny 
slo Lag. Det var fælt til Moro. So mykje rart hadde 
Fanny aldri set; og det gildaste var naar ho raaka 
paa gamle Kjenningar fraa Naturhistoria. Det var ein 
makalaust isnild gamall Mann som fylgde deim rundt 
og fortalde for deim; det var ein Professor, sagde Inge- 
borg. Han visste fælt mykje; og daa dei skulde gaa, 
bad han deim koma att. Dei gjekk fleire Gongir paa 
Dyre-Samlingi. Og Professoren vart meir og meir 
hugsam. Han lét deim sistpaa koma ind i Ser-Rome 
sitt; der hadde han det alra-gildaste ; og der forklaara 
han for deim alt som kom Dyri ved, baade om Skap- 
naden deira og Llvemaaten. Han lagde ut alt so vel, 
at det vart heiltupp leidt sume Tidir; men det saag ut 
til at han hadde Moro av aa gjera deim bljuge. Daa 
han fortalde um Fuglane, korleis dei makar seg, var 
han so løgleg at dei visste ikkje si arme Raad; dei 
sprakk mest av Laatt, men var so skamfulle attaat, so 
dei torde ikkje sjaa paa kvarandre. Ein Dag daa dei 
gjekk ned fraa Samlingi møtte dei nokre Studentar, 
som kalla deim „Smaakjærastane til Professor Borchgre- 
vink"; det totte dei var morosamt. Fanny gjekk heim 
og fortalde det. Daa vart ho Mor aalvorsam. Du 
skal ikkje gaa paa den Samlingi meir, sagde ho. 
Kvifor det? spurde Fanny. Det er ikkje noko for 
Smaagjentur, sagde Mor. Den Professor Borchgrevinch 
er ein stygg Fyr. Uff ; alltid skal du no vera der du 
ikkje bør vera. Kanskje du hev set noko til fine 
Smaagjentur der? 

Næste Gongen sat Fanny heime. Men Gongen der- 
etter att vart Hugen for sterk. Ho lurde seg i Veg; 
ho Mor turvte ikkje vita um det. 

Den Dagen vart ho aaleine i Ser-Rome til Professor 
Borchgrevinch ; korkje Ingeborg eller Anna kom. Fanny 
hadde ikkje godt av seg. Men naar ho fyrst var inn- 
komi, so laut ho vera der eit BU; det saag rart ut aa 
gaa med det same att, totte ho; og Professoren var snild 
og venleg som elles. 

Han synte henne Bilæte og fortalde Sogur; daa ho 
vilde gaa, bad han henne vente litegrand; so skulde 
ho faa sjaa noko reint snodigt. Han kom ft*am med 
noko som ei stor Dokke. Den Dokka hadde han upp 
Magen paa; og saa tok han fram noko rart . . . uff, 
kva er det? spurde Fanny. Det er ei Livmor det, 
Gjenta mi, smilte Professoren. 

Fanny vart eldende raud; no maatte ho gaa. UfP, 
no maatte ho gaa. Men ho gjekk ikkje. Han lagde 
Armen farslegt kringum Live hennar og tok til med For- 
klaaringar. Det var jammerleg leidt. Ho vilde gaa; no 
vilde ho gaa. Men ho gjekk ikkje. Ho høyrde det 
meste av det han sagde. Av og til drog han henne 
nærare inn aat seg: du maa sjaa, du maa sjaa I sagde 
han. So tok han til aa nemne nokre uliklege Ting . . . 
ufP; ho reiv seg laus, Graaten stod henne i Halsen. 
Eg maa heim; stunde ho og drog seg hastande mot 
Døri; naa, skal du gaa? sagde Professoren med sitt 
blide Maal. Ja- ja; adjø daa; velkomi att næste Gong; 
og som sagt: kjem du heim til meg der eg bur, so 
skal eg lære deg aa stoppe ut Fuglar. Du fær gaa 
ut den Døri der; Samlingi er stengd den no. Adjø, 
adjø, Bame mitt; velkomi att. 

Hugvill og ør sette ho avstad. Ei sanselaus Rædsle 
elte henne og dreiv henne; ho flaug og ho sprang; 
paa Bakvegar kom ho upp i Parken; der seig ho ned 
paa ein Benk; Graat og Magtløyse tok henne. Aa fy, 
aa fy, for ei simpel Gjente ho var. Aldri meir torde 
ho sjaa Folk i Augo. Aa; tenk um Grete visste . . . 
og tenk um alle dei andre pene Gjentune visste . . . 
og ho Mor, og Lea ... og tenk han som visste alt; 

aa, ho vart æveleg usæl. Aa fy, so simpelt. Aa fy, 
aa fy . . . Det var ikkje han, ho hadde vori rædd, 
det var ikkje han . . .; ufP; ho var verre enn baade 
Emilie og Karoline. Tenk; staa og høyre paa slikt 
og . . . mest . . . tykkje Moro i det! Aa — ; ein Gong 
kom det vel for ein Dag, at ho var slik; aa fy; ho 
kunde bite Tunga av seg; ho torde ikkje sjaa Folk i 
Augo; aldri meir torde ho sjaa Folk i Augo; kor i 
Verdi skulde ho no kunna koma heim til ho Mor. — 

Heile Eftan laag ho heime i Sofaen og grét. Eg er 
sjuk, eg er sjuk, bar ho seg. Kva er det som vantar 
deg daa? spurde ho Mor. Eg hev vondt i Hovude, 
sutra Fanny; eg er so skræmeleg rædd. — Er du rædd? 
Kva er det no att? Ulf, du er so rar. Barn; neimenn 
um eg veit kva som vantar deg, eg. — Hu, eg er so 
skræmeleg rædd, Mor. — Ja men kann du ikkje segja 
meg kva det er daa? Ho Mor var mest leid. Aa — , 
aa — ) grét Fanny; aa, aa, Mor; eg er so fælande 
rædd! — Er det noko tids? Hev det hendt deg noko? 
— Nei, nei . . . nei, det hev ikkje hendt noko . . . 
Uff, men du er vond paa meg. Mor. — Aa, er det 
det att. — UfF, du er vond paa meg. Mor; alle vert 
vonde paa meg; ingin vil vita av meg; ikkje du, og 
ikkje Lea, og ikkje Grete og ikkje nokon ... — Sjaa 
her. Barn; her er Nafta; drikk no, so fær du sova. 
So. Ligg no ikkje og elt deg med slikt Tøv; ver snild 
Gjente no. Krulltoppen; det er ingin som er vond paa 
deg, skynar du vel! 

Men Fanny gjekk og var underleg i fleire Dagar. 

— Endeleg byrja Teatre att; Fanny melde seg til 
Teneste paa Stundi. 

Det var ingin Vanske; ho kunde halde seg for fast 
Statist Aa Gudskjelov, at ho hadde Teatre. Her var 
Heimen for henne; her hadde ho si Von og si Trøyst. 
Ingin Ting i Verdi skulde drive henne fraa Teatre. 
Lagnaden sjølv hadde synt henne Vegen dit; og den 
Vegen skulde ho fylgje. Berre ho kunde sleppe fram 

ein Gong. All Møde og Naud vilde vera slutt, naar 
ho berre kunde bli konfirmera. 

Spelstyraren Josephson var umaateleg snild; han 
skrepte av henne og gav henne RoUar. Ho var Svein 
i „Don Juan"* og Smaagut i „Coriolan'' ; i det siste 
Stykke hadde ho endaa eit Ord aa segja: naar eg blir 
stor, so vil eg og slaast! 

Ho livde paa Teatre som i eit Æventyr. Der var 
straalande Ljos, straalande Klædningar, Musik, Moro, 
Leven; Kunstnarane var som Folk skulde vera, lett- 
liva og lentuge, hugheile késs det gjekk; slik var ho 
sjølv med, og slik vilde ho vera. Og so tenk, alle 
desse rare Troppir og Gangar og myrke Rom; og 
Maskinstelle med sine Gognir og Greidur ; og Samlings- 
rome, der Kongar og Dronningar og Draugar og Skjel- 
mar gjekk i full Bunad og rødde um, kvar dei skulde 
eta til Kvelds . . . Der kom Hammer, som nett var 
drepin, i Samtale med Mordaren sin, Klausen ; Gundersen 
og Reimers som var Fiendar inn-paa Tlle, drakk eit 
Glas i Lag; Fru Gundersen og Fru Juel sat og var 
venlege, endaa dei paa Tlle var aabruige paa kvarandre; 
dei skulde baae tvo vera hugtekne i Gundersen. Men 
den svenske Operasongaren Arlberg sveiv ikring med 
Don-Juan-Augo sine og det svarte Munnskjegge og 
rødde med Damune. Alle Smaagjentur var hugtekne i 
Arlberg, men mest Emilie Lund; ho var ør av Kjær- 
leik til den byrge Songaren. Paa Tlle dundra Maskini- 
stane og laga til Slott, Fangehus, Fjellknausar; so tok 
Musiken til; so ringde det paa ei Klokke; Kongar, 
Dronningar, Draugar og Skjelmar fér kvar til sin Kant; 
no galdt det; no gjekk Duken upp; stakkars deim som 
hadde Lampefeber. 

Naar Fanny ikkje hadde noko aa gjera paa Tlle sat 
ho i Statistlosjen. Paa Teatre maatte ho vera kor som 
var. Men no tok Haustnætane til. Naar Stykke var 
slutt og Gasen sløkt, var det fælt aa vita at ein budde 
øvst paa Hægdehaugen. 

William hadde lova at fylgje henne heim; men han 
fekk ikkje Lov av Mor si til aa vera so seint ute. So 
maatte Fanny hjelpe seg sjølv. I ville Vonløysa sette 
ho av Stad gjenom Natti svart; upp alle dei audslege 
Gatune; upp Parken, der Trei stod og skalv i Lykte- 
Ijose og feltte sitt Lauv; upp Uranienborgvegen, der 
det tok til aa bli audslegt til Gagns; svartare og svartare 
vart det, og lenger og lenger millom kvar Lykt; sist- 
paa skimta ein berre ei Lykt her og ei der, einslegt 
og Qemt, som Fyrtaam i Natti. Fanny sprang og sprang; 
Kaldsveiten rann ned-etter Kinni hennar i Dropar, og 
Rædsla gjekk henne som Isingar gjenom Haarrøtane. 
Vegen var endelaus og vart meir og meir hustrin; det 
var Uraad aa vita kva ho ved næste Hyma kunde 
raake paa. Uranienborgskogen var ein Rædslestad; der 
hadde Folk hengt seg; der øvdest Natteverk midt paa 
Dagen ... So kom den lange Myri, der ho alitid 
kjende seg som forfylgd; sistpaa var ho uppi dei under- 
lege Krokvegane i den vestlege Forstaden. Det var 
ikkje Vegar. Tronge søylutte Stigar var det, som krøkte 
seg fram millom vanstelte Hagar og sovande Hus; ho 
hoppa fraa Dipill til Dipill; i kvar Krok myrkna det 
fram Skuggar som kunde vera Folk . . . eller um det 
kunde vera han med dei uppspilte Augo — uh! ikkje 
tenkje paa det . . . Ho vann ikkje meir, men sprang 
likevel; høyrde Stig, Mæle, langt burte Rop; det ringde 
for Øyro; Hjarta hamra henne heilt upp i Halsen; ho 
grét av Rædsle; raadde seg kje sjølv. 

Endeleg var ho heime. No var det Troppi. Ho 
gjekk ikkje lenger; ho snaava, kravla, kraup; Hagen 
rundt um var full av Skuggar og Skapnadar, som leda 
seg, kom, trivla etter Føtane hennar . . . Gud fri oss. 
Unge, korleis er det du kjem? skjelte ho Mor; er du 
fraa deg; — aa, det var velsigna aa høyre Mor skjelle. 

Men næste Kvelden gjekk ho i Teatre paa nytt. — 

— Ein Dag ut-yvi Jol fekk ho Mor eit Brev som 
gjorde henne glad. Aa Gudskjelov, sukka ho; aa Gud- 



HIAA HO MOR 127 



skjelov . . . Aa Gudskjelov, Krulltoppen; tenk, no er 
Syster di trulova. Nei er det kje rart, du? 

Jaso . . . med ein fin Mann daa? spurde Fanny. 
Ja daa, fin nok; og so hev han Pengar . . . Det er 
ein gild Mann. Han er Byggmeistar og eig Bygardar 
i Mengd ; han liver berre av den Husleiga han tek inn ; 
tenk det, Fanny! Han eig Gardar baade her og der. 
Byen rundt. Aa ja, Lea hev alltid vori ei vltug Gjente. 
Aa Gudskjelov; aa Gudskjelov. No vert det betre, 
skal du sjaa, — for oss med. Aa, eg tenkjer den 
verste Tidi er yvi-stridd no, eg. Aa Gudskjelov; Gud- 
skjelov. Det var no ikkje for tidleg heller!" 

Mor var reint kløkkt. Men Fanny kom i mangeslags 
Tankar. 

Uff ; det sagde seg sjølv ; so snart ein var konfirmera 
kom alle desse Friarane ... 



XII. 

Fanny gjekk for Presten; Teatre fekk det vera med 
so lengi. 

I dette halve Aare skulde bo berre tenkje paa Gud. 
Grete, som og gjekk for Presten, vilde ikkje vera med 
paa Heimekomedie dessmeir. Dette var no elles klent 
av Grete. For det fyrste var det ho som hadde fengi 
det Tiltake i Gang; og for det andre var Stykke no 
mest inn-øvt. Og Fanny var stød paa at ho kunde gjort 
det godt. Ho skulde vera Kammerpike; og alt paa 
Prøvune hadde dei klappa til henne. Men so drog 
Grete seg ifraa. Ho gjekk for Pastor Løchen i Tre- 
foldighedskyrkja og hadde vorti gudeleg med same. 
Elles bar ho Ovund til Fanny for den Kammerpika au. 
Det var noko som Fanny hadde set lengi. So vart 
alt til inkjes for Grete si Skuld; det var fælt klent 
gjort av Grete Magnesen. — 

— Fanny gjekk i Vestre Åker hjaa Kapellan Holck. 

Denne Holck var au ein gild Prest, endaa han ikkje 
naame nær kom upp mot Pastor Løchen. Ikkje var 
han so ven heller. Han var mest Ijot. Andlite var 
langt og liksom skeivt; Nasen tunn med ein Ilten Kuv; 
Munnen smal og stur ; Ham-Llten skomakarbleik ; Augo 
saag ut berre som eit Par Rlvur under Brunine. Heile 
Skapnaden var tunn, og Rørsiune seinvome og stive. 
Han saag fælt sorgfuU ut. Mæle hans var og sorgfullt ; det 
lyddest stilt og saart, liksom han tala i ei Sjukestogu. 
Han smilte mest aldri. Men hende det at han smilte, 
so vart han med ein Gong mest ven. 

Han var glup til aa leggje ut Katekisma. Dei tie 
Guds B5d vart som nye for Fanny; ho hadde aldri 
visst kva det laag i deim fyrr. Ho var fælt syndefull. 
Uif, so mange framande Gudar ho hadde havt, og ufif, 
som ho hadde teki Guds Namn faafengjeleg ; det gjekk 
som ein Skamrode gjenom ho, at ho jamvel hadde 
banna. Verst vart det i det Qorde B5de. Stille og 
døyvde som Ordi hans fall vakte dei Samvlte hennar 
som ei aahaldsam Kviskring; ho vart som fastmana og 
nøydd til aa granske seg sjølv; og gjenom den sjuklege 
Sorg i Mæle hans kjende ho Guds Vreide yvi seg paa 
ein serskild Maate. Aa, ho hadde vori eit leidt, stygt 
Barn; Gud hjelpe henne, so ofte som ho hadde gjort 
Mor si vond. Tungt tona for Øyro hennar Domsrøystine 
fraa det gamle Testamente: det kunde ikkje gange 
henne vel, og ho kunde ikkje Ilva lengi paa Jordi ; den 
som banna Far eller Mor skulde visseleg døy; den 
som gjorde Mor si vond var bannstøytt av Herren. 

Aa, um Gud vilde spara henne. Og lata henne faa 
Ilva endaa eit Bil. Daa skulde det bli annarleis. Ho 
skulde bli eit anna Menneskje. Berre snild vilde ho 
vera mot Mor si. Ho gjekk heim brennande av gode 
Tankar. Stakkars Mor; ho hadde havt det vondt. 
Berre vondt hadde ho havt det. Berre Slit og Stræv ; 
berre Vesalldom og Møde. Og so fekk ho ikkje Giede 
av sine eigne Bom dessmeir. Ikkje Lea heller var 

som ho ho burde vera mot henne. Tenk, lata Mor si 
Ilva i Armod, naar ho sjølv hadde vorti rik! Det var 
laakt av Lea. Laakt var det; Mor hadde god Grunn 
til aa vera misnøgd. Og so dette vonde med Tom. 
Uff ; det var liksom alt vondt skulde samstelle seg mot 
ho Mor, stakkar. No hadde ho so smaatt teki til aa 
gjera seg Vonir um Tom; det er ingi Ervingar til 
Elmerud, hadde ho sagt; kven veit; Jomfru Aaberg er 
glad i Guten; kann han no berre vera vltug og gjera 
seg Nytte av det . . . — Og so med ein Gong gjeng 
den Gutungen sta, eit halvt Aar etter han er framsloppin, 
og rømer til Amerika med Budeigja til Jomfru Aaberg! 
— Stakkars Mor. Uff; dersom Tom fekk vita kor ho 
hadde harma seg og graati, han fekk aldri ein glad 
Dag meir. Og det vilde vera som det høvde aat den 
UQelga til Gutunge. 

No tok det til aa bli dei Tidine for ho Mor, at ho 
ikkje hadde andre enn Bomi sine aa lite paa. Onkel 
Solum var sjeldan aa sjaa ; Onkel Nils med ; ikkje hadde 
dei stort aa hjelpe med heller no i desse laake Tidine ; 
berre Bomi var det ho hadde att, og so skulde ho av 
deim og berre hava Sutir og Sorgir. Nei, det maatte 
bli annarleis. Det skulde bli annarleis. Ho Mor skulde 
daa visst faa Giede av Krulltoppen. Berre Giede skulde 
ho faa. Aldri meir skulde ho turve grine og skjelle. 
Alt som var keidt og leidt vilde Fanny gjera for henne 
utan Knurr. Alt som vart henne paalagt vilde ho gjera. 
Og so snart ho vart rik, skulde ho Mor faa det godt 
for heile Livetidi. Ho skulde ikkje turve sy ein Styng 
meir. Eit naudfint Husvære skulde ho faa; og god 
Mat; berre god Mat; og fine Klæde og gild Husbunad. 
Daa vilde Gud like Krulltoppen au. Han vilde tilgjeva 
henne at ho hadde vori leid; og lata det gaa henne 
vel, og lata henne lengi Ilva paa Jordi. 

Ho var still og blid daa ho kom heim den Dagen, 
og gjekk eit Ærend i Byen utan Murring. Um Kvelden 
daa dei hadde eti, kveikte ho Mor Lampa og sette seg 

9 — Oarborg. II. 

aat Syborde att. Fanny smaug burt til henne og kysste 
henne. Nei naadaa! sagde ho Mor; kjære, er det so 
gromt med'n Per og meg idag daa? — Du Mor, kviskra 
Fanny. — Naa? Du vil vel ikkje ha ein ny Kjole att? 
— Fanny gøymde seg ved Halsen til Mor si: eg hev 
visst vori leid mot deg, Mor. — Du? Nei daa . . . 
Kjære deg, Barn, kor kann du no finne paa det? — 
Jau; eg hev vori leid mot deg, Mor. — Nei, nei; du 
er snild du. Krulltoppen; — er det noko i Vegen no 
att? Du er so rar so. — Eg vil alltid vera snild mot 
deg. Mor, kviskra Fanny ved Halsen til Mor si. Ho 
Mor tok henne inn-aat seg og kysste ho: vil du det, 
Bårne mitt; ja eg veit du er snild ... No er det 
best du gjeng og legg deg, so du kann faa sova . . . 
Ja, ja, Bårne mitt; du er snild; eg veit det; Gudskjelov 
for eg hev deg; eg er viss paa at eg fær meir Giede 
av deg enn — . So ja. Ja daa; me er gode Venir 
me; — no maa du gaa og leggje deg. — Eg vil all- 
tid vera snild mot deg. Mor, forsikra Fanny; Mæle 
hennar var varmt som av Graat. Med ein Gong drog 
ho seg burt i Kraai att-um Sengi og tok til aa 
klæde av seg. Ho var eit Grand flat. Ho Mor hadde 
ikkje vorti noko kløkkt yvi Hugvendingi hennar. 

— I det sette B5de var Holck skræmeleg. Han 
tala um Reinleik i Tankar so Fanny skalv. Aa gjev 
han vilde gjera det stutt. Uff, dette Høytreve . . . 
endaa det kunde vel ikkje vera noko aa tala um no, 
slikt Bametull som det var; ho hadde vaksi fraa det 
no, vaksi fraa det; ho kom aldri til aa tenkje paa slikt 
noko etter denne Dag . . . aa, no maatte han vera 
ferdug. Men Pastor Holck vart ikkje snart ferdug med 
den Saki. Logne og tunge fall Ordi hans; lognare og 
lognare; tyngre og tyngre. Llkamen vaar skulde vera 
eit Tempel for Guds Ånde; me kunde vita kva det 
var for eit Heilagbrot daa aa sulke til og skjemme ut 
dette Tempel og gjera det til Bustad for den ureine 
Aand. Usælt det Menneskje som Guds Reinleiks Aand 

veik burt ifraa. Siikt eit Menneskje miste si Manns- 
høgd; vart som ein av dei forgjorde i Evangelie. Den 
ureine Aand fekk Vald yvi ein slik Arming; og den 
ureine Aand elte han yvi Lag. Han fér um paa aude 
Stadir og var fredlaus; han var tyngd som under ei 
Trolldomsmagt; han kunde ikkje rive seg laus; knapt 
nok Gud kunde berge han. Um han freista aa um- 
vende seg, og um Gud hjelpte han og dreiv den ureine 
Aand ut, han tok strakst til aa stunde etter Trældomen 
sin att; og den ureine Aand kom tilbake og tok paa 
nytt Lag Velde yvi han, og hadde sjau andre vonde 
Aandir med seg, som var endaa meir ureine enn ho 
sjølv ; og det siste vart verre med dette Menneskje enn det 
fyrste. Pastor Holck heldt paa og heldt paa. Det eine 
Bibelorde tyngre enn det andre kom; dei øgjelege Ordi 
dømde og fordømde; det myrkna av Guds Vreide som 
av uppdragande Skyir; Mæle som tala vart stillt som 
ei Aanderøyst. Alt vart stillt. Fanny høyrde for Øyro 
sine susande Banking av sitt eigi Blod; Augo hadde 
ho bora i Golve; det var ikkje Raad aa lyfte deim att; 
dei vart haldne nede av ei Magt ho sjølv ikkje raadde; 
med eitt kjendest det som ho var aaleine i Rome. Og 
dette Aande-Mæie tala henne beint inn i Sjæli; for det 
visste alt. Alt visste det. Det var Guds Auga som 
las i Hjarta hennar no; aldri vilde ho vaage aa sjaa 
upp meir. Ja, Venir, sagde Presten, hugsa dette og 
gløym det ikkje: Gud er ein øydande Eld mot alt som 
ureint er, og han læt seg ikkje spotte. Lat oss hugse 
at Augo hans er som Eldslogar; dei som fer med Urein- 
skap skal aldri sjaa Liose i Rike hans. Lat oss beda 
til Herren um Reinleik. Lat oss beda han um ein 
ung, rein Hug. Kjenner du at den vonde Aand er 
nær, so bed til han; han vil berge deg; han bergar 
deg; tvil aldri paa det; dyrt er du kaupt til aa vera 
Tempel for hans Ånde. Det er sant at den ureine 
Aand er sterk. Men ho er ikkje sterk naar me ikkje 
gjev oss. Me kjenner fyriaat liksom Vengtaki hennar; 

daa skal me samle oss i Bøn til Gud, og so maa ho 
vike. Lat oss alltid hugse det. Lat oss elske Reinleik 
og hata Ureinskap. Det er eit gamalt Ord som segjer, 
at naar Menneskja paa den ytste Dagen gjeng fram for 
Domen, so vil i den sæle Flokken dei glime bjartast 
og kvitast som hev haldi all Ureinskap langt ifraa seg; 
kjære unge Venir, eg trur det Orde er sant. Eg bed 
deg Gud! — ropa han, og Mæle hans vart haast som 
av ned-døyvd Graat; — eg bed deg ... lat meg faa 
sjaa att alle desse unge, dyrtforløyste paa din Dag 
. . . reine og kvite! Amen. 

Dei unge Gjentune sat upkava av Graat og bad med. 
Aa heretter aldri, aldri meir, — aldri! aldri i Verdi. — 

— Lea var ikkje fullfrisk um Dagen ; ho drogst med 
Hovudverk og Hugløyse. Thorseng, Mannen hennar, 
kom upp til ho Mor og sagde at han trudde det kunde 
vera til Lette for henne, um ho fekk Fanny til seg; 
— ho er so aaleine, Stakkar, sagde Thorseng. Vil 
Lea ha Fanny til seg? spurde ho Mor noko stutt. 
Eg . . . hev tenkt det^ sagde Thorseng; med sine firti 
Aar og den vesle gode Klokkarmagen sin var han mest 
forøvin; du veit, Lea er . . . eit Grand rar i visse 
Maatar; det er det at ho er so ung, ser du; men no 
vilde eg gjerne frelste med dette, soframt ikkje du hev 
noko imot det daa. Tak Fanny i Guds Namn, sagde 
ho Mor; berre ikkje Lea viser henne heim att! Aa 
nei, sagde Thorseng, eg tenkjer ho blir glad for dette 
eg ; ho hev vori so reint for mykje aaleine. — Ja ho er 
rar, Lea; men det kann vel ikkje duge ufreista. 

— Det var Meiningi at Fanny skulde koma uven- 
tande for Lea; og det saag ut til at ho gjorde det au. 
Hev du — ; skal me taka Fanny i Huse? spurde ho. 
Eg vonar du ikkje hev noko imot det, Lea? svara han; 

— eg hev tenkt det kunde bli unelegare for deg; du 
gjeng so aaleine her. Nei men kjære deg, Thorseng, 
svara ho, eg er ikkje aaleine eg. Eg hev daa Selskap 
nok eg. Eg hev det so godt $om eg kann hava det. 

Du maa endeleg ikkje gjera det for mi Skuld! Thors- 
eng raudna i sitt runde blide Andlit. Nei, nei, sagde 
han; det veit eg nok, at eg aldri skal gjera noko for 
di Skuld; men — . Ja no fær du gjera som du vil, 
Lea I Eg hev teki Fanny hit, og her skal ho bli! 
Han vart med ein Gong reint kvit; so braasnudde han 
og gjekk; Døri slog han heller hårdt att etter seg. 

Lea gjekk att og fram paa Golve og saag raadlaus 
ut; so gaadde ho Fanny. Jaso ... du skal vera her 
du . . . det var svært snildt. Ho ringde etter Gjenta 
og bad henne setja inn Kaffe. Du er ikkje svolti vel? 
sagde ho til Fanny. Nei — jau, svara denne. — Er 
du svolti? Hev du ikkje fengi Morgonsmat heime daa? 

— Jau ... — Ja men . . . Ja— ja, Mally, tak inn 
ei Brødskive og daa; ei, forstend du. So tok Lea til 
aa gaa att og fi'am paa nytt, vridande paa Hendane. 

KafBen kom, og berre eit Stykke Mat. Fanny tok 
Sess ved Borde framfyri Sofaen og gav seg til aa eta. 
Lea sette seg i Sofaen beint imot henne. 

Du veks hårdt, du, sagde ho. — Ja, svara Fanny; 
ho Mor segjer eg blir ei Kjempe. — Hm ... ét som ei 
Kjempe og, kanskje? Lea smilte lite; Fanny beit duge- 
leg av Braudskiva si. Ja-ja; vi faar se*" . . . 

Lea sette seg til aa fortelja um Thorseng. Han var 
so snild. Han var altfor snild ; han kunde ikkje segja 
nei; han var Mann for aa øydeleggje seg, naar han 
trudde han kunde gjera . . . einkvar . . . ei Giede. 
Eg segjer deg dette, sagde Lea, so du ikkje skal finne 
paa aa gaa og beda han um noko; er det eitkvart du 
tykkjer du maa hava, so kjem du til meg, høyrer du. 

— Ja. — Han kann hava nok med — . Du sk^nar 
han maa ikkje . . . Han kunde snart tykkje me vart 
brysame ... Eg hadde inkje, veit du; av meg hev 
han berre havt Utgiftir; du skynar det kann snart bli 
for mykje . . . Han er ikkje so rik som de trur. Og 
her gjeng eg berre og er sjukleg; maa hava baade 
Kokkegjente og Stogugjente; og no hev han funni paa 

dette med; det vert reint for mykje ... — Lea sat 
og rødde med seg sjølv; Fanny var ferdug med Kake- 
skiva. Ja-ja, heldt Lea fram; me fær sjaa. Du er 
stor og sterk. ser eg; du er heilt-upp vaksi; du kann 
gjera Nytte for deg ... so lærer du sjølv med. Og 
ho Mor hev vel alt lært deg eitt og anna? — Aa, ja. 
— Du kann vel sy? — Ja . . . noko. — Hev ho ikkje 
lært deg det til C^ns daa? — Nei . . . ho bryr seg 
ikkje so mykje um at eg skal lære slikt. Eg gifter 
meg vel ikkje upp-i slik Armod, segjer ho. — Gift — ; 
Lea spilte Augo upp; høyr paa Ungen! ... Ja men 
det tykkjer eg er rart av Mor, heldt ho fram. Naa, 
ja-ja; so kann det turvast at du lærer noko her daa. 
Du kann taka til i Kjøken; der er alltid eitkvart aa 
gjera; eg skal tala med Kokka um det; og so kann du 
hjelpe Stogugjenta og med eitkvart; du er snild og vil- 
jug vel? ja; — og so fær me sjaa etterkvart. Du hev 
visst godt av aa koma ut, du; det er slett ikkje 
godt for ei Gjente som du aa gaa jamt og samt heime 
hjaa Mor si. — 

— Fanny vart Tenestgjente. Ho vaska upp for Kokka 
og sopa Golve for Stogugjenta; ho maatte endaa gaa 
Ærend og bera Ved. Utanpaa Kvardagskjolen sin fekk 
ho eit stivt, grovt Arbeidsforklæde. Hendar og Armar 
vart raude og sprokne. No skulde Kadett Horn sjaa 
henne! — Alt det ho hadde lært av det fiorde B5d turvte 
ho til aa logne seg med no, um ho skulde halde ut. 
Lea freista aa knipe for ho i Matvegen au. Men det 
gjorde ikkje stort; ved Middagsborde hadde Fanny Thors- 
eng aa halde seg til, og aat seg daa mett til Gagns 
beint for Nasen paa Systersi. Det var fælt til Moro; 
aa, kor sint Lea var. Ét, Fanny! sagde Thorseng; ja 
Takk! svara Fanny; ho tok for seg som ho var heime. 
Hm! kremta Lea. Hm! svara Fanny og tok for seg 
endaa meir. Det er rett, sagde Thorseng; deg kann 
det bli Folk av! Lea rengde Augo til Fanny og saag 
ut som ho vilde bite. Men til Thorseng kunde ho 

inkje segja; og det var løglegt aa sjaa, kor ho maatte 
eta Sinne i seg. Naar dei var ferduge^ gjorde Fanny 
eit djupt Kniks for Syster si: Takk for Maten, Lea! — 
Aah. — Det var greidt at Lea gav vondt sidan um 
Dagen; men det hadde ikkje stort paa seg. Det var 
Kjæleord og Venskapstale mot naar ho Mor skjelte; 
stakkars Lea, ho kunde ikkje br^ka Munn. 

I Huse vanka Kjenningane til Thorseng og Kvinn- 
folki deira; det var keidt Folk. Ingi Kunstnarar, ingi 
Kadettar, inkje noko fint; berre Kaupmennar og Mur- 
meistrar og slikt noko. Det var i heile Flokken berre 
tvo som Fanny gav Gaum paa; den eine var fælt leid; 
den andre umaateleg søt. Den søte var Systkenbarn 
til Thorseng og heitte Kristian; den leide heitte Ryen 
og var Tollar. 

Ja Ryen var leid. Han gjekk her jamt og; dei hev 
visst ikkje svært mykje aa gjera der ned paa Tollbui? 
meinte Fanny nasevist. Naa; Fanny skynar seg alt 
paa Statens Sakir? lo Tollaren smiskande; han skulde 
iiksom vera so overlag galant. Pøh, Statens Sakir, 
bles Fanny. Slik ein som han der skulde kanskje 
hava noko med Statens Sakir aa gjera? aa nei; so 
taapi var ho ikkje. Han forstod seg visst ikkje paa 
anna enn Mat, han. I Kjøken gjekk han og blanda seg 
upp i alt; vilde vita betre Greide enn baade Kokka 
og Lea, og stakk den lange Nasen sin upp-i alle Koppar 
og Kjerald. Ved Borde var han uijelg; ish! aa sjaa 
han sitja og smatte og smaske yvi eit godt Matfat, uff ! 
Og so naar han rødde um Mat; alltid rødde han um 
Mat; der og der var det god Mat; der og der var det 
ikkje god Mat; den og den Matretten var god; den og 
den Retten lite god; paa Viktoria aat ein best; mnam, 
mnam, ein Ragout paa Viktoria, mnam, mnam . . . 
Tennane hans vasshagla; han sat mest og sikla; ish! uh! 

Han var stygg. Lang og mager som ein Dauding, 
og fleinskallut og blank; det var rart at han berre 
skulde vera eit Aar eldre end Thorseng. Og so hadde 

han ein Smil som minte um Matfeitt — uh! Mot Lea 
var han leid; det var som ho herre skulde vera ei 
Tenestgjente. Du — Lea, sagde han, du — Lea; ver 
so snild og gjev meg lite Supe til, du Lea; aa, høyr, 
du Lea, sjaa etter, at Karo fær eit Par gode Bein; 
Hunden hans, han Karo, var like eins matvand og 
ufysin. Lea maatte finne seg i alt; Tollaren var kjend 
med Thorseng fraa Gutedagane. Verst var det snart- 
sagt aa finne seg i Godlaaten hans: nei sjaa; Fru Lea 
er frisk som den nysprungne Lilja paa Morgonkvisten ! 
— Nei men sjaa Fru Lea; den Kjolen der viser misann 
Smak ! — Lea var tdlmodig. Men ho snudde seg gjerne 
burt naar han kom med slikt; og Fanny kjende paa seg, 
at det glødde upp i henne ein Hug til aa skjera Tennar. 

Aldri hadde Fanny haldi ut her, hadde det ikkje 
vori Kristian. Det var ein gild Kar. Han var alltid 
ikkje Kunstnar; han var Medeigar i eit Spikarverk; 
men han hadde vori utanlands i mange Aar og var ein 
framifraa fin Herre. Han gjekk alltid med svarte 
Hanskar; og Brøkane hans var av eit fint, striput Ty 
som det visst ikkje fanst Maken til her i Lande. Han 
hadde spansk Hamllt, ramnsvart Haar, svart Munn- 
skjegg, djupe Augo. Det var ein Riddarsmann. Fanny 
vart sjuk av Kjærleik. 

Ho hadde snart sitt Liv i aa gaa og vente paa han. 
Naar han ringde paa Klokka — ho høyrde godt at det 
var han — , var ho paa Timen ut-i Gangen og lét upp 
for han. Ho gløymde Kjolen sin; ho gløymde For- 
klæde; ho maatte faa sjaa han, — det same med alt. 
So kunde det vel hende at han i ei god Stund fekk 
Augo paa henne og. Ein Mann som Kristian Thors- 
eng saag ikkje paa ein Kjole eller eit Forklæde; ikkje 
paa raude Hendar dessmeir, og dei kunde ho dessutan 
gøyme; han vilde sjaa paa henne sjølv; han vilde for- 
staa, at under denne Lurvehamen var det løynt ein 
Skatt; det vilde vera klaart for han med ein Gong, at 
den Gjenta der, ho høyrde ikkje heime i Kjøken. 



HJAA HO MOR 137 



Goddag; er dei heime? spurde han paa sin faa- 
mælte Maate og gjekk inn. Ho stod der med glinsande 
Augo og heite Vangar; ho kunde mest ikkje faa Mæle 
upp; ver so god, kviskra ho; — aa Gud; tru han hadde 
set henne? 

Um Sundagen kom han til Middag; daa hadde Fanny 
den beste Kjolen sin og ft*eista aa stikke seg fram. 
Ho stod han til Møtes so hugstelande ho visste, med 
Føtane ihop, med Armane upp-under Bringa, paa den 
søtaste Dame Vis; dei store runde Augo blinka bønlegt 
og klokt upp til han; og i sine Andiitsdrag lagde ho 
Ynde og Vlt; Goddag, nikka han; — du store Gud; 
tru han i Grunnen hadde set henne? — 

Jau; no elska ho. Alt det andre hadde vori Bame- 
tull. William Holter, Krambusveinen, Songaren Arl- 
berg, Kadett Horn, Gud-veit-kvenhelst, — alle ihop 
bleikna dei burt or Hugen hennar som Stjemur um 
Morgenen. For no var Soli uppe; Soli sjølv. No elska 
ho Kristian Thorseng. 

Aa; so var det daa so laga likevel, at ho skulde bli 
ulykkeleg. Ja det hadde ho alltid visst. Det var greidt 
at den rike Kristian Thorseng ikkje gjekk av og tok 
ei fatig Gjente, som gjekk fillut og fæl i ein Kjøk og 
vaska upp . . . endaa kven veit; slikt hadde hendt; 
Kristian var ædel ; dei djupe Augo hans saag djupt . . . 
um ingin av dei andre vilde taka ein Skatt som var 
gøymd under Fillur, so gjorde nok han det. Ja daa 
vart det noko anna enn aa gaa her og vera Tenestgjente ; 
han tok henne heim og klædde henne upp i Silke og Gull; 
og daa synte det seg, at ho var den venaste Gjenta i 
Verdi; mykje venare enn Lea; tilmed Føtane hennar 
var vene naar ho fekk skikkelege Silkeskor — klask I 

pladask! der laag ein av Tekoppane til Lea i 

Golve att. UfiP! nei; aldri i Verdi heldt ho dette ut; 
aldri i Verdi. — 

— Med ein Gong var Sogo ute; Kristian Thorseng 
hadde trulova seg. 

Fanny freista aa halde seg med Mod. Pytt; ho fekk 
alltid den som var like so gild som Kristian. Ikkje 
vilde ho gifte seg heller, for den Skuld. Kunsten 
skulde vera Brudgomen hennar. Um han hadde komi 
og fritt til henne, so vilde ho ikkje havt han dessmeir. 
Men det hjelpte ikkje. Ho kunde ikkje faa Fred. Det 
var slik ei Sliting og Suging for Bringa. Det einaste 
ho tenkte paa var han; ho kunde ikkje lata vera aa 
tenkje paa han; men det var so vondt aa tenkje paa 
han no; som Verk og Brand kjendest det. Stundom 
gøymde ho seg burt og grét. Det hjelpte, men herre 
for ei lita Stund. Aa Gud, kvar skulde ho gjera av 
seg. Uff; var det soleis aa vera ulykkeleg, so var 
det ikkje det Slag gildt. 

Aa^ kor Rett han hadde, Presten Holck: at denne 
Verdi var berre Svik og Faafengd. Tenk; ho hadde 
ikkje skyna det fyrr. Alt det me sette Hugen til her, 
det var ikkje det Grande aa lite paa. Verdi var ein 
Taaredal, som Presten Holck sagde. Det var alt ihop 
som ein glimande Skal med inginting i, paa Lag som 
Sodomseple. Jamvel det som ein bygde mest paa brast 
som ei Saapeblaase. Aa Gud, som han hadde Rett. 
Heretter vilde ho segja Verdi fraa seg reint. Berre 
Gud vilde ho tenkje paa. Han var den einaste; den 
einaste som ikkje svikta. 

Ho fylgde Presten Holcks Raad og freista med Bøn. 
Det hjelpte. Tenk kor hyggjelegt Kapellan Holck maatte 
hava det upp-i det vesle kvite Huse med Tréi kring, 
like ved Kyrkja. Tenk so fredeleg og vent; utanfor 
Verdi og Staake; aaleine med Gud og Biomane sine. 
Undrast kor det kunde hava seg at han ikkje var gift? 
Kanskje den han heldt av hadde narra han? Stakkars 
Holck; stakkars Holck. Det var kannhende det som 
gjorde at han var so sutefull og; ja det var det, kunde 
ein vita. Men det var ingi Sak for honom som var 
slik ein sann kristin; Fanny vilde og bli sodan ein 
sann kristin som han var. Det vart ikkje lett, det 

kjende ho nok; all vist vart det hårdt aa forsaka Kunsten. 
Men ho fekk beda; og so fekk ho faa Presten Holck 
til aa rettleide seg. Han gjorde det visst, naar han 
forstod det var Aalvor. Og det var Aalvor no; det 
var ho stød paa. 

Fanny tok til aa vandre i ein ny Livnad. Ho bad 
onnugt og las paa Leksune sine og vart ein svært 
glup Konfirmant; undrast paa, um Presten Holck anså 
ho. Ender og daa sette ho seg fyri aa spyrja han um 
eitkvart; men so torde ho ikkje. Ho fekk for det 
meste Greide utan aa spyrja au. Og fekk ho ikkje 
rett Varme i Bøni si, so søkte ho Hjelp i aa tenkje 
paa Presten. — 

— Konfirmasjonsdagen kom. 

Det hadde vori slikt eit Mas med Konfirmasjonskjolen, 
at Fanny hadde vorti mest verdsleg att. Paa sjølve 
Konfirmasjonsmorgonen maatte Vaarherre tiigjeva henne ; 
ho fekk det so annvint ei Stund utetter med aa klæde 
paa seg. 

Det var so umaateleg, umaateleg gildt! Det dirra 
og spratt i heile hennar Kropp; ho kunde mest ikkje 
staa still; ho vilde berre hoppe, danse, læ — : tenk, 
idag var ho vaksi; Dame! 

Med dei gamle ufysne Filieplaggi la ho burt heile 
Barndomen sin. Aa Gudskjelov; no var ho ferdug 
med den. Farvel med Armodi ; farvel med Skulegnage ; 
farvel med all Møde og all Naud; no var ho ferdug 
med Politistasjonen og daa. UfP; ikkje tenkje paa alt 
det; farvel, farvel; burt, burt; heretter skulde det bli 
anna Slag. Aa, kor det var gildt; aa, kor det lettal 

Under den hage Handi til Mor si kjende ho seg 
umskapt til Dame smaatt um Senn. Ho fekk Haare 
uppsett paa vaksin Vis ; nei ! som det gjorde Mun. Ho 
laut læ, daa ho saag seg i Spegilen; tenk vaksi Haar. 
Og Krullane var ikkje so ustyrne lenger; det vart nok 
Lokkar av deim med Tidi, skulde me sjaa. Mykje 
myrkare vart dei au. Tilmed Føtane sine var ho for- 

nøgd med; dei nye Styvlane med høge Hælar midt 
under Foten sette reint fin Skikk paa deim. So fekk 
ho utsauma kvit Understakk; yvi den att Pipeskjørt 
med Slæp; og tenk, Korsett; hi-hi! Korsett; Korsett 
for fyrste Gongen i sitt Liv; aa, kor det var rart; neil 
kor ho vart Dame. 

So kom Kjolen. 

Ho Mor hadde vori glup. Det var ein serskilt ven 
svart Kjole av heilt Uilan, med ei breid Siikesløyfe i 
Sida og Dubbefrynsur um Kuftelive; han sat rettelig 
fint. Ho var mest kløkkt, Fanny. Raudnande steig 
ho att og fram paa Golve framfyri Spegilen og tamde 
seg upp til aa gaa med Slæp; kunde det vera Raad: 
var det ho som var so fager? Dei kvite Kniplingsbandi 
um Hendar og Hals gav henne eit Høgtidslag; ho 
minnte mest um ei ung Brur. So kom det som var 
snart det vigtigaste av alt: Hanskar. Nye fine svarte 
Hanskar. Ho rette seg upp; kjende seg fin; heilt ut 
Dame. Med roleg Annsemd paa Damegjerd knepte ho 
Hanskane Knapp for Knapp, Knapp for Knapp...ho hadde 
Moro av at dei var tronge. No kunde dei kalle henne 
Frøken. Hi-hi; tenk; i Ettermiddag skulde dei kalle 
henne Frøken. Frøken i fullt Aalvor; Frøken! Frøken 
Holmsen .... 

Til Slutt fekk ho Hatten paa seg. Det var ein svart 
fin Fløyelshatt med Uppbrett paa den eine Sida og kvit 
Fjør. Gud! kor han klædde henne. Ho stod framfor 
Spegilen og torde mest ikkje sjaa paa seg. Du slette 
Tid; tenk um ho kom inn paa Teater-tlle ein Gong i 
slik ein Bunad .... 

Ikkje Tanken av Skulegjenta var att. Ikkje Tanken 
av anna enn Rikmannsdotteri. Jau uif ; dei raude Hen- 
dane. Men det gjekk snart av. So forunderleg lett 
og fin som ho no var vorti. So nobel og fri og i Lag; 
— «ah, Frøken Holmsen? det glæder mig at gjøre 
Deres Bekjendtskab, Frøken Holmsen !"* — Skulegjenta 
fraa igaar hugsa ho ikkje. Det var ikkje ho det, den 

Filletausi i den knestutte Kjolen; ish; tenk at Folk 
kunde gaa soleis. 

Ho Mor sat og saag paa sitt Verk med ein stillsleg 
Smil. Ja no er du fln, Krølltoppen! — Fanny fekk 
ein brennande H^g til aa kysse Mor si og takke for 
alt godt; Graaten vilde upp; han hadde slti for Bringa 
heile Tidi. Ho kysste Mor si au, og takka for alt 
godt; men ho maatte gjera det vårt^ so Kjolen ikkje 
skulde skrukkast. Og rolegt; for ho vilde ikkje graate 
no. Ho maatte vera ven i Dag; daa visst til ho kom 
i Kyrkja. 

Thorseng kom med Vogni si og henta deim. Jau 
no kunde gjeme Kadett Horn sjaa ho. Best som det 
var hugsa ho Grete. Tenk, kor fin Grete maatte vera 
i Dag. Tenk, Silkekjole. Og ei Frisørdame til aa setja 
upp Haare. Og i Kveld skulde Grete hava Ball; Fanny 
skulde lite seg med ein Middag ned-hjaa Lea ho . . . 
ikkje tenkje paa det; ikkje tenkje paa det. Ikkje no. 
Berre glad i Dag, berre glad i Dag; tenk! det var 
Konfirmasjonsdagen. Tenk! no var han komin. Ende- 
leg! sa Jomfru Ped — . Det var Gud me skulde 
tenkje paa i Dag; Gud og Jesus; det var ikkje sagt 
— ; ja, og so den Helligaand ... det var ikkje sagt 
at Grete var venare enn ho, for di um ho hadde finare 
Klæde; det var ikkje det som gjorde alt; langtifraa, det 
var ikkje det ... . 

— I Vestre Åkers Kyrkjetaam tok det til aa ringje. 



XIII. 

Naa; Frøkni skal ha Konflrmasjonsstasen paa seg 
idag og kanskje? sagde ho Mor; ho var i sitt Mor- 
gons-Lag. 

Fanny glodde forfæld paa Mor si. Ho skulde kann- 
hende taka paa seg Bamekjolen att? 

Jøss daa, nei daa, grylte ho Mor; no hev du denne 

eine Kjolen som er sklpeleg; og so skal vel den au 
bli sjaska ut, so det kann bli likt seg alt. Skal du 
ikkje ha Slæpe og? So Magistraten kunde faa sope 
Gatune med same? Hm? 

Det vart Uppstyr. Ho Mor var ulidande, Fanny vart 
sinna; Mor skjelte, Fanny gav Svar. Sistpaa stod ho 
midt paa Golve og ylte som ei Smaagjente. Ho var 
so upp-øst at ho kunde ha gjevi Mor si ein paa Øyra. 
„Hu — uff ! alitid skal du være vrang, alitid skal du 
være vrang! hu-hu-hu — uh!** 

Men ho Mor vilde ikkje vita av Vas no. Sjølvsagt 
gjer Frøkni som ho vil, harska ho seg; men ikkje den 
Kjolen til Kvardagsbruk, so lengi eg hev noko aa segja! 
Du fær hugse at det kann drygje ei Stund, fyrr du fær 
ny Kjole no att. Du liter paa Mor di du; du er van 
med aa faa av henne; so snart du kann faa fl5gi ein 
Kjole av deg, so er det berre aa gaa til ho Mor, so 
fær du ein ny. Eg skal segja Frøkni, at det vert ikkje 
so heretter! No er du vaksi; no fær du freiste aa 
skaffe sjølv. So fær du kjenne kor godt det er, daa. 
Eg tenkjer du blir lite meir var um deg, eg, naar du 
fær kjenne kor det smakar aa skaffe nytt jamt. Stutt 
og beint, ikkje noko Tøv! Me hev ikkje Raad til aa 
kaste ein Kjole fyrr han er utslltin. Ein fær laga 
Skoen etter Foten og ikkje vera vigtig lenger enn Pun- 
gen rekk. Soh! Høyrer du? 

Fanny slengde Konflrmasjonskjolen beint i AndlUe 
paa Mor si. Traudt og traatt, med Motstræv i alle 
Rørslur, tok ho so til aa finne fram att dei gamle Fillune 
som ho hadde vori so sæl for at ho fekk leggje burt. 

Var dette aa vera konfirmera; var dette den Høgtidi 
ho hadde traatt etter i alle sine Dagar? — Ish!! — 
Ho sleit paa seg dei ufjelge Fillune og skar Tennar. 
Det var ikkje til aa utherde. Det var ei Avvyrding; 
ho kjende seg skjemd^ hædd^ nedsett; AndlUe hennar 
vrengde seg i hugsprengd Graat; ho fræste som ein 

Jau no saag ho fln ut! No var ho vel slik som Mor 
vilde hava henne! Aldri fyrr hadde ho visst kor fæl 
denne gamle Kjolefilla var. Posut og skaplaus, stutt, 
so det var mest usamelegt . . . ufF; og ho med sine 
lange, småle Leggir; og so desse Føtane . . . ein sid 
Kjole var det einaste som kunde berge henne; hu, hu, 
hu — uh! — og so denne avstygge, tufselege Kjolekufta, 
flekkut og sHti, med Vilje sydd stor og stygg . . . Med 
den ikring sin slengvaksne, uferduge Skapnad, som 
trong so vel um Studning og Living, saag ho ut som 
ei rein Aabine. 

Ho Mor kom med Korgi. Ikkje noko Vas; Fanny 
skulde vers'god ut og kaupe Mat til Middags. Daa stupa 
Fanny seg ned i Sofaen og gav seg yvi. Nei! Eg 
gjeng ikkje! skreik ho; vil du ha meg ut no, fær du 
bera meg I Ho klora seg fast til Sofa- Armen; det var 
so det spente av Trass gjenom heile hennar Kropp. 

So miste ho Mor Tblmode. Ho vart avsinna og slepte 
Harmen sin laus. Ho brixka ein Munn, so det for 
Fanny med ein Gong høyrdest simpelt. Tilsist kom 
det eit Ord, eit ulidande Ord . . . Fanny spratt upp 
som ho var kvefsestungi. Med eit Par rasande Rykk 
reiv ho Bamekjolen av seg ; eit Par Minuttar etter stod 
ho framfor Mor si i Konflrmasjonskjole og Konfirmasjons- 
hatt og stirde henne uppøst beint inn i Augo. Farvel 
so lengi, sagde ho; eg skal ut og søkje Post! Det 
skal vel bli Raad med aa bli meg kvitt, tenkjer eg. 
I Døri snudde ho seg halvt: eg kjem ikkje heim til 
Middag. Eg ét hjaa Thorseng. Farvel! — 

— Mor og Dotter møttest att hjaa Thorseng ved 
Middagsleite. Ho Mor gjorde blidt AndHt; naa, du 
hev vel alt fengi Post, du? eggja ho. Aldri bry deg, 
Mor, svara Fanny. Eg gjeng til eg fær Post, um eg so 
skal gaa til Skome dett av meg. 

Lea lagde seg imillom. Det var vftugt av Fanny, 
at ho vilde ut. Det sagde seg sjølv at ho kunde faa 
vera her og, um ho vilde; men Lea hadde ikkje ser- 

skilt noko Bruk for ho no nettupp; og det var vel 
Meiningi at ho vilde freiste aa fortena noko for seg 
sjølv. Ja; tena noko for meg sjølv, nikka Fanny. Og 
det var svært vitugt. Thorseng totte au det var vltugt. 
Han vilde sjølv høyre etter um Plass til henne; og 
det maatte vel laga seg, meinte han. Ja so dugleg 
som Fanny er, spotta ho Mor. Ja naar Mori er flink, 
plar Døtrane og vera flinke, meinte Thorseng truskyldigt. 

Fanny fekk ikkje nokon Plass den Dagen. Ikkje 
næste Dagen heller. Men ho heldt ved. Kyar Morgon 
i Graalysningi stod ho saman med Tenestgjentur, Gards- 
gutar, Studentar og altslag ved Uppslagstavla til „In- 
telligentssetleme** og „Morgenposten** og las og skreiv 
upp; so flaug ho Byen rundt, fraa Oslo til Homansbyen, 
fraa Sankt-Hanshaugen til Bryggjune; att og fram; 
Troppir upp og Troppir ned; vart mynstra med mis- 
trugne Augo og utspurd med mistrugne Mæle, og burt- 
vist med likesæle, ynksame Smil: trur ikkje det er 
noko for Dykk dette. Jomfru . . . Kom endeleg heim 
ut mot Kvelden, daudtrøytt, ihelsvolti, med Graaten i 
Halsen; fekk Spitord av ho Mor, so ho ikkje kunde 
eta; gøymde seg i Sofaen og grét og bad; aa, i Morgo, 
i Morgo ; aa Herre Gud for Jesu Skuld, i Morgo . . . 

Paa Ferdine sine raaka ho Grete og andre Venir 
fraa seinare Tid; Gud, som dei var gilde og vaksne. 
Aa, for Haarsetningar; ho med si Haarsetning maatte 
ha set ynkeleg ut paa Konflrmasjonsdagen. Og so 
Kjolane deira, og Stasen; dei hadde fengi so mykje 
Gullstas til Konfirmasjonen, dei: Klokkur, Naalir, Ringar, 
alt, som var flust og gildt. Naar Fanny skulde rekne 
upp det ho hadde fengi, vart det reint armodslegt. Enn 
Gullsakine daa? vart det spurt. Ho stota: eg ... eg 
fekk ikkje anna enn — ; Thorseng hadde meint at det 
var best eg fekk det i Pengar; og so fekk eg ei Spare- 
bankbok. — Aa ja. Kor mykje var det i den? — 
Eg . . . neimenn um eg rett hugsar det. Eg fekk 
ikkje Boki sjølv; Thorseng hev ho i Forvaring; eg 

berre høyrde dei rødde um det . . . — Med Grete 
gjorde ho eit leidt Mistak. Ho kjende paa Tye i Kjolen 
hennar og sagde: tenk hadde du og Ullkjole? Grete 
spilte Augo upp : trur du eg gjeng i Konfirmasjonskjolen 
min her paa Gata, du daa? — Nei, nei; du kann vita 
det var berre noko Snakk; eg stod i andre Tankar . . . 
— Fanny rømde, brennande skjemd. Same Dagen 
fekk ho høyre, at Kapellan Holck i Vestre Åker hadde 
trulova seg. — 

— Daa Sundagen kom, laut ho til Alters, endaa ho 
kjende seg lite fyribudd. Ho kunde ikkje tenkje paa 
anna enn denne Trulovingi ; det kjendest mest som det der 
og skulde ha stengt seg ei Dør. Ved Middagsborde 
hjaa Lea gaadde ho, at Tollaren gjorde serskilt Krus 
for ho Mor; naa; tenk um dei tvo kunde koma til 
Lags! det vilde vera framiflraa. Ho Mor var god til aa 
laga Mat, og han var god til aa eta; og so kunde ho 
Mor koma ut av Armodi og faa det rolegt og godt; og 
Fanny kunde sleppe aa søkje Plass, og gaa til Fru 
Gundersen og lesa Teaterstykke med same. Tenk, um 
Vaarherre vilde laga det so vel for deim! 

Jau; det kunde ikkje vera Tvil: Tollaren gjekk paa 
Friarfétar. Han var hyggjeleg mot Fanny au^ som rime- 
legt var; vilde han bli Far hennar, kunde han sagte 
ikkje sleppe fraa det med mindre. Og ho skulde misann 
telja godt for han og, endaa ho ikkje lika han. Stakkars 
Mor; det kunde vera paa Tidi no, at ho fekk det lite 
rolegt. Det var svært so rukkut som ho vart i seinare 
Tid; det var nok ikkje for inginting lel, at ho tala so 
mykje um Alderen sin. 

— Kvardagsdagane kom att; Fanny laut ut og 
søkje Postar paa nytt Lag. 

Det var vonlaust. Huslærar kunde ho ikkje bli, daa 
ho ikkje kunde framande Maal og Musik; skulde ein 
bli Telegrafist, so maatte ein au ha lært ei heil Mengd; 
og alle andre Postar var det ei Rift um, so det var 
skræmelegt. Til Nytte og Hyggje i Huse vilde Fruine 

10 — Oarborg. II. 

dessutan ikkje hava henne, av di ho var so ung; Gud 
veit no elles kva det skulde gjera. So var det ikkje 
anna aa tenkje paa enn Krambupostar. UfF; so snart 
ein kom attum ein Disk, so miste ein Frøken-Namne 
og vart Jomfru; men det fekk vera det same; Fanny 
søkte Krambupostar likevel. Men her og var ho for 
ung. Eit Par Stadir kunde ho faa vera, um ho vilde 
gaa forutan Løn eit halvt Aar eller so; men det var 
nettupp det, Fanny no for Tidi ikkje kunde. 

Ho gjekk endaa lenger ned; søkte liketil Bamegjente- 
Teneste; det fekk vera det same med alt, berre ho 
fekk so vidt at ho ikkje turvte liggje nokon til Tyngsle. 
Men det var ingin som torde tiltru henne aa passe 
Bom heller. Dag etter Dag gjekk; Utsynine stengde 
seg meir og meir; Hilgen veikna og Mode seig; heile 
Dagar laag ho heime i Sofaen og grét og var hugsprengd. 
Ho totte ho var uppgjevi av Gud og Mann ; ingin hadde 
Bruk for henne; ingin vilde vita av henne. Kva skulde 
ho gjera; kva skulde ho finne paa. Kvi var ho komi 
til Verdi, tru, naar der ikkje var Rom aat henne? 

Berre ein var det som hugsa henne endaa; det var 
William. Mor kom ein Dag utpaa Morgonen inn fraa 
Kjøken med eit opi Brev: sjaa her, Fanny; kjenner du 
noko til dette? — Fanny saag paa Breve og vart raud. 
„Kjære Fanny ... Om du har glemt mig, saa har 
ikke jeg glemt dig . . . Mød mig ved Trefoldighedskirken 
i Aften Klokken halv otte. Din William** . . . — . Kva det 
var for noko? spurde ho Mor kvast. Inkjenoko, sagde 
Fanny. Er det inkjenoko? Det er ikkje likt til dess? — 
Det er berre noko Narreskap fraa Skulen, svara Fanny. 
Ja so, sagde ho Mor; men slikt Narreskap skal me ikkje 
hava noko av no, forstend du. Heretter les eg alle 
Brev som kjem til deg; og denne Gutungen her . . . 
ja han skal raake den i Kveld som kann gjeva han 
Svar; det lovar eg han! — Aa nei. Mor; kann ikkje 
det vera; han meiner visst ikkje noko vondt med det. 
— Bed du for han og? Det er nok best eg held 

skikkeleg Uppsyn med deg, Mor mi. Det er ikkje so 
endeflram i Verdi som du trur, skal eg segja deg; sjaa 
paa Tom . . . Jau, han skal faa paa Nasen, den Kvelpen, 
so han ikkje skal koma der meir! Slik ein Gutunge I 
— Fanny torde ikkje segja meir. Um Kvelden var 
Mor i Byen. Ho kom heim att og saag fomøgd ut; 
no tenkjer eg du er trygg for den Friaren, sagde ho. 

— Med Hjelp av Thorseng fekk Fanny Piass for 
Joletidi paa Vollmanns Basar. Ho skulde vera der i 
halvannan Maanad. Og for den Tidi skulde ho hava 
ei Løn paa seks Spesidalar. 

Fanny kunde ikkje løyne at ho var byrg, daa ho 
for Mor si nemnde denne Sumen. Seks Dalar — ; og 
det for so stutt ei Tid som halvannan Maanad! Ho 
hadde ikkje trutt at det kunde vera so lett aa tena 
Pengar, sagde ho. Det harma henne, at ho Mor ikkje 
syntest bli forundra. Men det var no so med ho Mor; 
det var aldri noko som skulde vera godt nok aat henne. 

Seks Dalar ... alt ho turvte kunde ho faa for deim; 
og so vilde det endaa bli att noko. Du store Tid! 
So snart ho var ferdug hjaa Vollmann, gjekk ho til 
Fru Gundersen. Paa Timen og Stundi. Ikkje ein Dag 
vilde ho spille. Paa Teatre var Rom for ho, Gudskje- 
lov; paa Teatre var Rome hennar; Direktør Josephson 
hadde endaa beintfram ynskt henne ^vålkommen åter^. 
Aa, Gudskjelov; aa, Gudskjelov; det jamna seg nok; det 
var styvelegt av ho, at ho alltid so snart vart modlaus. 

— Ho stod paa Vollmanns Basar fraa Klokka aatte 
um Morgonen til seint paa Kvelden. 

Det var annsamt i Krambui og mykje Uhug. Fanny 
var ny og kunde ikkje noko; mest alt ho gjorde var 
gali; og so vart det Grining jamt. Dei var fælt leide, 
desse Krambu-damune. Det stod Uhug av deim paa 
alle Kantar; dei var grettne med Ryggen, med Nakken, 
med Enden; Aalbogane skjelte med rykkjande Rørslur 
mest høgt. Eller ho fekk det som ei Rangøygning fraa 
Sida, ei Skjekkjing med Munnen, ei Krulling paa Nasen ; 

kvar Gong ho gjekk h*amuni deim fekk ho gjenom 
skeive Munnvikir harmelege Ord — : ish! — Jaala! 
— Tossa! — Kva er det for Slag; De er daa reint 
ubrukeleg! — Aldri nokor Stund kunde ein vera trygg. 

Upplagsromi gjekk gjenom tvo Høgdir. Dei smaae 
Omnane kunde ikkje klara aa verme upp dei vide Romi; 
og der var sterk Trekk, daa Dørine gjekk beint ut til 
Gata. Fanny var tunt underklædd; Yvi-ty var det 
ikkje rødande uip, daa ei Butikjomfru maatte vera nett; 
so gjekk ho heile Dagen og smaafraus. Til Middag 
vann ho ikkje heim. Ho laut li te seg med dei Par 
Kakeskivune som Mor gav henne med um Morgonen; 
dei aat ho upp paa Troppi til Vaar Frelsers Kyrkje. 
Det var Novembervér; midt imillom Snøslaps og Re^n; 
Skodda hekk heilt ned-yvi Husveggine; surt og kaldt 
bles det; Fanny fraus og laut berre skunde seg aat 
Krambui att. 

Ho vart krimsjuk og tok til aa hoste; det arga dei 
seg og for, Krambufolki. Uff! — Ishi — Ein kann 
bli galin av denne Turrhosten! — Er De tinga hit til 
aa gjera Musik De? — Uff, kann De ikkje lata vera 
med den Gøyingi? — Nei men De fær faa Dykk noko 
Hostedropar, Holmsen! — Hu nei; her var ikkje hug- 
samt. Og so aa gaa og sjaa paa Kauparlyden; desse 
sæle Folk som ha^de Pengar, og Dagen fri, og kunde 
gaa i Buine og forsyne seg med Jolestas; og alle 
desse fine Damur i Silke og Skinn som kom og sette 
heile Bui paa Ende; kaupte kannhende ingin Ting, 
men gjekk att og bad ikkje um Orsaking . . . jau; 
soleis var det aa vera fin Dame. Og kaupte dei so 
mykje som ein Forundringspakke, maatte det bli sendt 
heim til deim; sjølve kunde dei daa ikkje bera noko. 
Og Gud, so høfleg ein maatte vera mot deim! Smeikje 
for deim maatte ein og gaa deim under Augo, liksom 
dei var Prinsessur; kanskje var ein i Lag til aa knasa 
Flintestein; men endaa laut ein smile til deim og tala 
hyggjelegt og fint. „Kanske Fruen vil være saa snill 

aa se paa dette her; det er noksaa billigt ?** „En 
Præsang til en Herre; hvad mener Frøkenen om noe 
saant som et fin-fint Sigar-Miinnstykke?'' UfF. Den 
som hadde dei Dalane, slik ei Dame briika berre til 
Jolemoro; eller den som aatte i Pengar det ho har 
paa seg av Ty! — Men me fekk sjaa. Ein Gong 
kunde det bli dei, som saag med Ovund paa hennar 
Bunad . . . Orsaka, Frøken, Klokkekjedur? Strakst, 
strakst ... — Versgod, Frøken^ kom ei av dei eldre 
stikkande; her hev me eit pent Utval av Klokkekjedur; 
— De maa orsaka; ho der er litt ny; — kanskje noko 
av det Slage vil høve? Jaale! — 

— Aa gjev det kunde bli til noko med ho Mor og 
ToUaren; det saag misann ut til noko av kvart. Kvar 
Sundag sat dei tvo gamle saman yvi KafBkoppen og 
prata so hyggjeleg at det var ein Hugnad; og ho Mor 
gjekk heile Vlka sidan og lét vel um Tollaren. Det 
kunde vera eit Gifte det! sagde ho; lognt og trygt sit 
han i det, med fast Løn og alt; vert han gamall, so 
fær han Pensjon; og døyr han, so fær Enkja av Enkje- 
kassa. Heimkjær og hyggjeleg er han, og nett i den 
Alderen daa dei plar bli gode Ægtemennar. Slaa til. 
Mor! meinte Fanny. — Eg? du skjemtar, du . . . Nei; 
men var eg ung so! — Pytt; kva gjer det, naar han 
tykkjer du er ung nok? Eg tykkjer de tvo maatte 
høve sklUeg godt ihop, eg! — Ho Mor vart heller 
aalvorsam. Du snakkar som eit Barn, Fanny, sagde 
ho; no fær du snart hugse paa at du er vaksi; det 
duger nok ikkje aa taka Verdi berre med SkjemtI 

I Joli heldt Tollaren Lag for ho Mor; Fanny var og 
med, som sjølvsagt maatte vera. Og god Vert var 
Tollaren; det fekk ein vedgaa. Dei aat Gaasesteik og 
drakk Vin ; etterpaa kosta han Køyretur til Tyskestrandi; 
um Kvelden fekk dei gaa i Teatre. Gaasesteik, Køyre- 
tur, Teater; det var plent dei tri gildaste Ting paa 
denne Jord. Hadde berre ikkje Tollaren vori med, so 
hadde Fanny vori fuUglad. Men heile Tidi var Tollaren 

der. Heile Tidi gjekk han og bukka med den blanke 
Skallen sin og smilte med sin matfeite Smil; og di 
meir han gjorde seg til, di uliklegare vart han. 

Men ho Mor var umaateleg gild av han, daa dei 
kom heim. So hyggjeleg, so flus; slik ein Kavaller; 
og tenk for eit Gifte! Ja der kann du koma godt i 
Veg, Mor, meinte Fanny. Ho Mor saag paa henne. 
Hadde eg din Alder, sagde ho, so skulde eg nok ikkje 
vera i Tvil ! — Pytt, Alder . . . Var eg som du, skulde eg 
ikkje bry meg det Grand um det. Elles, lagde ho til med 
ein litin Laatt, — elles ser han no ut som Dauden i Ly- 
bekk! Fy, du skulde skjemmast, Fanny, skjelte ho Mor. 

Næste Kvelden kom Fanny heim fraa, Krambui 
daudsvolti og ovtrøytt; det var ikkje til aa herde, sagde 
ho; Gudskjelov at det snart var Nyaar. Det verste er, 
sagde ho Mor, at eg ikkje hev noko skikkeleg Mat aat 
deg heller; du skulde ha Gaasesteik og Vin du, naar 
du hadde træla so; men naar ein er fatig, ser du . . . 
Stakkars Krulltoppen min, du hev nok Idti gaa svolti 
aat Sengi so mangein Gong. Det syner paa deg og. 
Fekk du det skikkeleg og godt, so vart du reint fager 
du; men no gjeng du her og skranglar og ser ut som 
eit Fatigmannsbarn ; blaa um Nebben er du ; og Ringar 
hev du um Augo; det er so det reint skjer i meg aa 
sjaa. Ikkje er du skapt til aa staa attmed ein Disk og 
vera Allemanns Tenar heller; og noko anna vert det 
kje for deg, so lite som du hev lært. Men no. Bårne 
mitt, no kann du bli fri all denne Vesalldomen. — Eg? 
— Ja ; du ja. Du kann faa det som ei Prinsesse, kann 
du, og det kva Dag du vil. Og so hjelper du Mor 
di ut or Armodi med same. No vonar eg du hugsar 
det du hev lova meg, Bårne mitt ... og so kann det 
bli andre som maa staa ved Disken og vera Tenarar 
for deg beretter! Versogod, Krulltoppen. Les det Breve 
... og so vonar eg^ at du er vltug! 

Det var Friarbrev. Dauden i Lybekk søkte i pryde- 
lege Ordlag um Frøken Holmsens Hånd. 

Fanny storlo. Men kjære deg, Mor, det er deg, han 
hev gjort Krus for! Tak han du, tak han du; ha-ha- 
ha ; eg skal visst ikkje staa deg i Vegen ! 

Ho Mor tvinga seg. Ho tok til med Fyriteljingar 
for Fanny, og ho slutta med Bønir. Hugsar du kor 
mange Gongir du hev lova aa vera snild mot Mor di 
du, Krulltoppen min? sagde ho. Hugsar du daa du 
var liti, og lova Mor ein stor, gild Ruggestol, slik som 
den Bestemor Lehmann hadde ... og so skulde eg 
ikkje turve sy; eg skulde berre sitja og rugge meg all 
Dagen og drikke Kaffi og eta Kveitebrød; hugsar du 
det? Aa, eg veit du vil vera snild mot Mor di 
du, Krulltoppen; det er ikkje lengi sidan du lova det 
heller, veit du; og daa sagde eg: ja, eg veit, at eg 
fær meir Giede av deg enn av dei andre; hugsar du 
det? Og so veit du kva du lova Presten . . . at du 
skulde vera lydig mot Gud; og Gud, veit du, vil at 
du skal vera lydig mot Mor di . . . Han vil ikkje du 
skal liggje til Tyngsle for ei fatig Mor, naar du kanii 
gjera det godt for henne i hennar Alderdom; eg hev 
sllti vendt nok eg, kann du tru. Og det var for di 
Skuld det, Krulltoppen; mest for di Skuld; for at du 
skulde faa vera hjaa ho Mor og ikkje turve flakke um hjaa 
Framande; aa, eg hadde aldri herdt det elles; aldri i 
Verdi hadde eg herdt det; du veit ikkje kva eg hev 
. . . kva eg hev havt aa staa i for di Skuld; og no 
er det berre deg eg hev aa lite paa og. Berre deg. 
Lea, ho er no paa si Vis, veit du; og den andre, han 
... Du bryr deg ikkje stort um Ryen kanskje; men 
eg skal segja deg at det gjeng best daa. Dei som er 
altfor slie etter kvarandre fraa fyrstunde, deim gjeng 
det mest alltid gali med ; sjaa k6ss det gjekk meg . . . 
Skulde ein gaa etter Kjærleiken, so maatte ein gifte 
seg paa Aaremaal daa; Kjærleik er udrjug Vare. Det 
fekk eg finne, du ... og mange med meg hev fengi 
finne det. Tenk kor godt det vilde vera aa bli skipe- 
leg og skikkeleg forsyrgd no med same. Du hev alt 

freista noko av kva Verdi gjev for slik ei fatig ung 
Gjente; og eg hev meir enn ein Gong tenkt paa kor 
det skulde gaa; du veit kor ofte det gjeng gali med 
slike som ikkje hev noko Forsvar; du maa sandeleg 
ikkje læ og taka det lett, Fanny; det er aalvorsamare 
enn du trur! 

Men Fanny hadde vorti kvat. Det var nok aalvorsamt 
au, men . . . ToUar Ryen og ho! Ha-ha-ha; kjære deg 
Mor, kva skulde Tollaren med ei Kone som ikkje kann 
koke so mykje som ein Rett Torsk! lo ho. 

Sistpaa vakna Mori for Aalvor. 

Ho vart raud heilt upp i Haarrøtane. Augo gneistra; 
Mæle vart kvast og raatt. Det ho fyrr hadde sagt kom 
att, men styggare. Trudde Fanny at ho var ei Prin- 
sesse kanskje? Hugsa ho^ at ho ikkje aatte dei Klædi 
ho gjekk med? Kva Tid tenkte ho med sin Dugleik 
aa koma so langt, at ho kunde halde Fillune og Lorten 
av seg sjølv? Ho litte paa Mor si; ja det var greidt; 
ho Mor skulde slite; ho Mor skulde sitja og sy seg 
Augo ut or Hausen ; ho Mor skulde lappe Sokkane hen- 
nar og vaske Tye hennar; jaudaa; ho Mor var god 
nok; berre liggje og slite paa henne so lengi ho hekk 
ihop; ja, me visste det; ho Mor hadde aldri vori til 
anna enn til aa slite paa, ho, og so meinte dei at det 
skulde so vera. Frøkni vilde kanskje ikkje gifte seg, 
fyrr ho fekk ein Prins? Ho trudde vel heile Verdi 
stod og venta. paa henne? Jøss! slikt eit gildt Gifte 
som ho var? Og so skulde ho Mor træle, til dess 
Frøkni fann seg eit Pannekake-Andlit slikt som ho 
vilde ha det? Det var det same, um Mor sleit seg 
ihel, berre Frøkni kunde faa fat paa ein Fyr med eit 
godt Kyssety .... 

Fanny kraup til Slutt i Seng. Der gøymde ho seg 
under den gamle Dyna og grét til ho somna. 

Næste Morgonen fekk ho ikkje Kaffi. Du fær ta' 
det som du vil ha* det, meinte Mor. 

Daa ho kom heim til Middags fekk ho ei Skaal med 

Graut. Det er tomt Hus her, sagde ho Mor; men du 
hev vel Forsyning sjølv du? 

Morgonen etter fekk ho Brød utan Smør; du fær 
laga Munnen etter Skreppa, sagde ho Mor. Fanny reiste 
sGg og gjekk ; Graaten vilde taka Magti. Men ho laut 
tvinge seg for Krambui Skuld; ho kunde ikkje koma 
dit med raudgraatne Augo. Utpaa Fyrimiddagen var 
det som ho skulde uvita av Svolt; ho bad seg fri for 
ein Times Tid og sjaka upp i Ullevollsvegen til Lea. 
Her bad ho um Mat. Eg veit ikkje k6ss det er laga, 
sagde ho; men eg vart so braasvolti og rar. Lea saag 
paa henne; syntest vilja segja noko, men let det vera; 
gav so B5d i Kjøken etter eit Glas Mjølk og tri Brød- 
sklvur. Fanny reiv i seg Maten djerv som eit Dyr, 
og saag seg ikring som etter meir . . . Naa, sagde Lea; 
eg høyrer at du kjem deg? — Kjem meg? spurde 
Fanny. Ja; er det ikkje so at du kann bli hjelpt og 
berga for Llvetidi, men tykkjer du hev Raad til aa vise 
Tilbdde fraa deg? Eller kannhende det er Folke ditt, 
du liter paa? — Fanny reis upp og gjekk. Takk for 
Maten, Lea, sagde ho i Døri med strøypt Mæle. 

Ho heldt ut i Krambui dei Dagane ho hadde att. 
Ho vilde ha sine seks Dalar usprette. So kunde ho 
Mor faa deim. Ho gjekk i Bui og hekk, svolti og leid; 
Hosten vart verre og verre; ho hadde Feber-Isingar 
og Hovudverk; dei gnaala og skjelte, men ho brydde 
seg ikkje meir um det. Ho vilde ikkje vera her kor 
som var. Ho vilde gjeva etter. I Kveld, naar ho 
kom heim, vilde ho beda Mor si skrive til Tollaren; 
det kunde ikkje bli verre enn det var. Ish; han var 
nok ulidande. Men ho fekk det vel alltid betre hjaa 
honom enn ho hadde det hjaa ho Mor. 

Daa ho kom heim um Kvelden, hadde ho ikkje Mod 
til aa segja det ho tenkte. Ikkje Magt heller. Ho sat 
og seig ihop i Sofaen og fraus; ho var berre sjuk; alt 
var henne like godt og like gali. Hadde ho Mor spurt 
henne, so hadde ho visst sagt ja. Men Gudskjelov; ho 

Mor spurde ikkje. Ho gjekk berre og var leid: Frøkni 
fær orsaka; her er ikkje Steik og Vin; — du fær takke 
deg sjølv for, at du berre fær Sirup paa Brøde. Ish; 
den som kunde faa døy. So kunde dei faa trega det 
dei, som no gjekk og pinte Live av henne. Men daa 
var det for seint. Ja gjev ho fekk døy. Aa Herre 
Jesus, kom og tak meg .... 

Nyaarsaftan kom ho heim med sine seks Dalar. Ho 
sjangla burt til Borde med deim og lagde deim der. 
„Versgod,*" stunde ho. So sjangla ho burt i Sofaen. 

I Kveld skulde det bli sagt. Det var det same no; 
ho kunde gjeme unne Mor si den Gleda til Nyaar. 
For no døydde ho kor som var. Det glødde og isa 
gjenom heile Kroppen. Det svimra i Hovude; i dei 
siste Dagane hadde ho havt Styng i Hjarta. Aa gjev 
ho fekk døy. I Dag hadde ho mest ikkje kunna klara 
det; det var rart at ho hadde fengi krabba seg heim. 
No fekk ho visst sleppe burt fraa denne Jammerdalen. 
Jesus . . . Jesus skulde vera Brudgomen hennar. Aah, 
ho var so trøytt. Englane skulde gaa i Festferd med 
lange Palmegreinir . . . upp gjenom heile Vor Frelsers 
Kyrkje. Fagre Brurpikur. Huflf! det var so kaldt; 
huif ! kor ho fraus. Kvifor hadde dei ikkje skikkelege 
Omnar i denne Krambui? — Kva? Eta? Strakst, 
Mor . . . 

. . . Det var Gaasesteik og Vin. Dauden i Lybekk stod 
og skar fyri . . . ish . . . Du Lea; sjaa meg til Fru 
Lea; den Kjolen der syner misann Smak . . . ish, nei; 
aldri i Verdi . . . Nei, nei, eg vil ikkje. Mor! eg vil 
ikkje; eg vil ikkje ... — Kva er det, Bame mitt; 
er det smaatt med deg? — Nei daa, Mor . . . Seg 
meg, kven er det, han den andre — ? — Kven andre? 
— Han den andre . . . ved Borde . . . han med Haare 
ned-i Augo ... — 

XIV. 

Daa Fanny um nokre Vikur kom seg att av Lunge- 
sotti, var det som alt var gløymt. 

Det vart ikkje gjeti eit Ord um Tollaren. Berre eit 
Brev fraa han fekk ho; og der freista han sjølv aa 
jamne det burt. Han vilde vone at han ikkje hadde 
vorti mistydd. Venskapen hans var ærleg, det torde 
han segja; og han vilde vori glad, um han hadde fengi 
Lov til aa tryggje Framtidi for henne; men det var 
greidt: i denne Saki var det ho sjølv som raadde; og 
han bøygde seg for hennar Avgjerd, endaa naar det 
gjekk han imot. Det var for honom ei Ulykke; den 
fekk han bera so godt han kunde. Dersom ho fekk 
det godt i Verdi^ so vilde han ikkje ynskje meir. Han 
vona at alt kunde vera som fyrr millom deim, men 
vilde likevel beda henne minnast, at ho i honom hadde 
ein Vén som ho kunde lite paa, korleis det so gjekk 
henne i Verdi. 

Gudskjelov; so var den Sorgi sløkt. No galdt det 
berre um aa faa ein Post att. Og ho Mor var rimeleg 
og hjelpte henne aa søkje. Gjenom Kjentfolk fekk ho 
spurt upp ein Post paa heile tvo Dalar Maanaden, som 
Fanny kunde faa; det var hjaa Bakar Schulze i Karl- 
Johans-Gata. Fanny treiv til med baae Hendane. Kva 
gjorde det, um ho vart Bakarjomfru? Um eit Aar 
vilde ho eige fire og tjuge Dalar. So gjekk ho til Fru 
Gundersen ; og so til Teatre ; og naar ho kom dit vilde 
alt gamalt vera gløymt. 

Fanny skulde hjelpe til i Kakebui; elles skulde ho, 
naar det var Tid, vera til Hjelp i Huse. Ho vart halvt 
Bakarjomh*u og halvt Tenestgjente ; fekk det annsamt, 
men godt. Rom og Seng hadde ho ihop med Jomfru 
Vold, som stod saman med henne i Kakebui. 

Klokka seks um Morgonen skulde dei upp. Ei Gjente 
vekte; var ein ikkje paa Føtane um fem Minuttar, kom 
tjukke Schulze i berre Skjorta lynande sint, og banna 

paa Norskt og Tyskt so det lyste ikring deim: Klokka 
var Mittag! Arbeidsdagen vart lang; men det gjorde 
ikkje noko; det var all Tidi so livlegt. Jomfru Vold var 
hugsam og snild. Ho lærde Fanny aa stela Kakur; dei 
hadde Lov til det, sagde Jomfru Vold; og det sagde 
seg sjølv at ein burde halde seg til dei finaste. Fanny 
livde høgt paa Natekakur, Rumkakur, brunsteikte Mand- 
lar; var det ikkje fleire att, so tinga dei hjaa Sveinane. 
Hjaa deim var detaldri nei; „javel, javel. Jomfru,'' blinka 
Meistarsveinen; „hvi skulde vi ikke forsøde hverandre 
Livet: 

her i Verden maa man lukke 
tit det ene Øie til!'' 

Fanny aat godt i det heile. Fru Schulze, ei liti triv- 
leg, brunøygd Sørtyske, sint som Kmt men snild, skjelte 
paa ho for ho aat so schrechlich, men rette alltid Fate 
til henne paanytt; spis, min Barn, spis, min Barn! — 
Gamle Schulze studde attaat. „Naar Mutter siger spis, 
min Barn, so kann du spise trigt!" paastod han. Fanny 
aat. Og ho blømde og vart feit, fekk heiltupp Tvihdku. 
Med sitt gode Hold fekk ho og att sitt gode Huglag; 
dei siste Restane av Konfirmasjonsgudsfrygti hennar 
vart burte som Eim. Ho gløymde endaa Kveldsbøni si. 
Ho hadde ikkje det Grand Bruk for Vaarherre. 

Ho vart vill. Ein ustyrleg Hug til aa leike og kjæte 
seg kom yvi henne; Jomfru Vold fekk ho og lokka 
med. Mang ei Natt naar Husfolke trudde dei sov, sat 
dei nedi Bakar-rome hjaa Sveinane og heldt Leven. 
Sveinane var unge, lettvinne Gutar, mjølkvite og kvlke, 
fulle av Skjemt; dei sagde ikkje Nei til Gjenteselskap; 
Nattlive deira vart til Morgonsong naar Gjentune kom, 
sagde Meistarsveinen; eitkvart godt til deim hadde dei 
alltid; — 

„Aurora aabnede sin purpurfarvet Dør; 

skjøn Jomfru vil du ha ei Kake bakt i Smør?" 

Det vart steikt Rumkakur og brent Mandlar; kanskje 
vart det sett fram eit lite Glas Vin til deim au; kvar 
Vinen kom ifraa, »kunde ikke revelere videre". ,Se 
saa, mine Damer, æd og drik og vær elskværdige I** 

— „Spis, min Barn, spis, min Barn,'' hermde Fanny; 
«naar Mutter siger spis, min Barn, kan du spise trigt. 
Jomfru Vold!" — Ha-ha-ha! — Ja Mester er'nte dum!" 
. . . ,Naar Vand er god, so er Vand god, aber Vand 
er aldri god!" sier Mester. „ — Ha-ha-ha! Hi-hi-hi!" 

— « Immer gemtithlich"! — Ja naar Deigen gaar!** 

— Ja ja; 

uden 01 og Mat er Helten ingenting; 

men Kaker og Vin skal en Pige ha og andre søte Ting.** 

Det var klene Karer, som ikkje kunde bjode deim 
so mykje som ein ærleg Svingum, totte Fanny; „ufiP, je 
er so dansegal i Bena at; — uflP!" „Svingom? Her? 
Paa Flokken! Ih, du kinesiske — ! Kom, kom!" — 
Uh! — Uffda! — Ja sjaa der hadde me Kvinna; der 
hadde me Kvinna . . . Naar me ikkje hev Hug, so 
vil ho; men naar me kjem med opne Armar, so heiter 
det: uh!! — uffda!! — „Det gaar da ikke an aa danse 
med en Melsekk likevel!" — „En Pige som vil danse, 
danser med Krohgstøtta. 

Nei intet paa Jorden kan lignes ved et Bal; 

en Pige som danser, hun virker i sit Kald . . ." 

Aa ja; kva er Kvinna? Kvinna er det siste og største 
Fantestykke Vaarherre gjorde, segjer Diktaren. — Kva 
er Mannen daa? — Mannen er anten gift eller ugift, 
anten raka eller uraka, anten fastande eller full; aaja! 
Kva er Live? Kva er Menneskja? Was sind wir 
Menschen, sagte der Wallfisch . . . Ei Jomfhi spyrr um 
meir enn tie Meistarsveinar kann svara paa. G^kk til 
Shakespeare. Kva segjer Shakespeare? Kvinnel ditt 
Namn er Svik; Mann! ditt Namn er Lars . . . Den 
Shakespeare var ingin Tullebukkl 

Meistarsveinen hadde ein Gong fari ikring med eit 
dansk Sk5despilar-Lag; sidan var han halv Komediant 
og sprakk mest av Vers og Hermestev. Vrengjur dreiv 
han helst med. Han song Tragedievers av Øhlenschlflger 
til Tonar av OfiPenbach — : 

„Saa est du nu da skrinlagt, Hakon Jarl, 

fallira; 
du varst en nordisk og en sjelden Helt, 

fallira!« 

og hadde Moro av aa gjera dei fagraste Vers um til 
Vas; som han f6r aat med Andersens „Døende Barn*, 
det var til aa graate av: 

„Rødt og grønt og gult for Øiet svæver; 
det er Sedler, Norges Bank udstrør; 
Moder, faar jeg Penger mens du lever, 
eller, Moder, faar jeg, naar du dør?*' 

Men ein kunde ikkje bli sint paa han kor mykje han 
tøvde; for han var so lettliva. 

Stundom fekk Fanny Jomfru Vold med seg paa Gata 
ved Midnattsbil; Portlykill laante ho av Sveinane. Dei 
tvo Gjentune dreiv upp og ned millom Storthinge og 
Universitete ; drøste og lo og var uppsette paa Gape- 
stykkje; Fanny var Fyrigangsmann. Ho narra desse 
toskute Fyrane til aa snakke til seg; svara deim nase- 
vist, vyrdlaust, løglegt; letst som ho vilde gaa med 
deim og heldt deim so for Narr; ein Gong vaaga dei 
seg paa Gata i Guteklæde og letst vera Karar. „Pst! 
pst!" — Det drygde ikkje lengi fyrr dei fekk fat paa 
eit Par Gjentur; deim gav dei seg hugheilt i Lag med. 
Det gjekk herlegt. Men sistpaa vart det lite leidt. 
Den Gjenta Fanny hadde fengi fat paa vilde endeleg 
hava Fyren sin med seg; ho kjende han; „var det 
kanskje ikke dej je var sammen med paa Fredriksberg 
den Gangen? — Fanten; vil du gaa fra det nu? Nei 
vet du hva du; je kjenner dej nok"; ho slo Armane 

kring Halsen hans og vilde kysse 'n. „Det er det 
samre om du ikke har Penger, ** kviskra ho, „du, som 
er so pen!** Fanny vart reint forstøkt; ho sleit seg 
ifraa henne og rømde. Jomfru Vold kom springande 
etter; skjelvande og med tilgjord Knlsing snikte dei 
seg upp Troppi; dei vaaga seg ikkje ut paa den Haalka 
oftare. — 

— I Kakebui kom det mest Damur. Fanny gjekk 
og lydde med lange Øyro; kannhende kunde ein her 
lære fin Konversasjon. Men det var ikkje stort ho 
kunde høyre. Det vart halvkriskra um „han" og 
stundom „hun**; eldre Damur tala um Pastor Løchen; 
Fruine rødde med kvarandre um Prisar, Kjolety, Tenest- 
gjentur; det var som hjaa Thorseng paa Lag, naar der 
var Gilde. Kjenningar saag Fanny stundom; ho ynskte 
seg i Jordi, men laut varte deim upp likevel. „Takk, 
Jomfru; faar vi litt Melk; og saa kanske — . Nei men 
kjære ... det er da vel ikke Fanny?" 

Dei fleste vart ulidande og tok til aa smaaminke 
seg; berre s^me var som fyrr. Grete Magnesen vart 
heller brydd, daa ho saag at ho kjende Bakarjomfrui. 
Men ho kom seg, daa ho fekk nærare Greide. Eg 
skulde somenn og gjeme vera Bakarjomfru ei Tid, 
sagde ho; so fekk eg Høve til aa sjaa Live ! — Ja det 
er mykje for det, at eg og er her, sagde Fanny; du 
kann skyna . . . naar ein skal bli Kunstnar, so maa 
ein ha set noko av kvart. — Ja du kann daa skyna 
det. Elles hev eg gjevi upp Teatre, eg; men ein 
Forbttar bør og kjenne til Live. — Kva? — Forf . . . 
Vil du bli — ? Fanny kunde ikkje ha høyrt rett. — 
Jau; eg tenkjer paa det. Og med Tidi . . . litegrand 
Dikting kanskje! — Jaso! Fanny var mest forstøkt. 
Kunde eit vanlegt Menneskje tenkje so høgt? 

Ein Dag kom Fru Kahrs inn paa Kakebui; ho 
hadde og vorti Kristianiamenneskje. Fanny vart under- 
leg glad og kløkkt. Men stakkars Fru Kahrs, som ho 
hadde vorti gamall. Haare hennar var reint graatt, 

og det lange, fine Andlite magert og sjuklegt. Høyr» 
Gjenta mi, sagde ho — aa, kor Fanny kjende att dette 
stille Mæle! — ; det var eit Glas Mjølk og eit Par 
Kveitebrød, Fru Kahrs bad um. Vyrdsamt og med 
raudnande Kinn sette Fanny fram det som kravt var; 
ho hadde valt ut dei finaste Stykki ho kunde finne. 
Fru Kahrs saag paa henne: nei men kjære ... det 
er daa vel ikkje Fanny? — Jau, Frue; tenk, at De 
kunde kjenne meg att. — Nei, nei, nei; er det Fanny. 
Nei! er det Fanny, som hev vorti so stor. Krulltoppen 
— ja? var det ikkje so, me kalla deg? Nei, nei, nei. 
Ja det var i dei Dagane, det. Nei men tenk, at du 
hev vorti so stor. Og du hev det godt? Ja^ eg kann 
sjaa det. Nei men kor hev du havt det daa, Gjenta 
mi? Korleis hev det gjengi deg i alle desse Aari? 
Berre godt; ja, eg ser det. Du hev dei store klaare 
Bameaugo dine endaa. Gudskjelov; so hev du vel 
Barnehugen med. Og mange huglege Ord hadde ho 
til Fanny. 

Fru Kahrs kom sidan ofte innum hjaa Schulze. Og 
Fanny vart heiltupp kjend med henne att. Ho budde 
hjaa den gifte Syster si upp-i Professorbyen; men ho 
hadde lite aa arbeide med no. Ja, ja; det var so ymist 
i denne Verdi. Kunde ikkje Fanny sjaa upp til henne 
um Sundagane t. D.? so skulde ho lesa lite med henne? 
Lite Tysk? Og spéla eit Grand med henne kanskje? 
Ja gjer det, Gjenta mi, bad ho. Det skal rett vera 
hugsamt aa faa noko aa stelle med att! 

So gjekk Fanny hjaa Fru Kahrs mest kvar Sundag; 
Fru Schulze var snild og gav henne fri. Iser var 
Fanny glad med aa faa lære aa spéla Piano ; det vesle ho 
hadde lært paa Kristiansborg hadde ho mest gløymt. 
Stundom var Fru Kahrs laak; daa kviide ho paa Sofaen 
og rødde. Helst um Kristiansborg og gamle Dagar, og 
um Skulebomi sine. Dei fleste gjekk det godt med, 
Gudskjelov. Gina Wiig var musikalsk og skulde til 
Leipzig; ho spéla alt no merkeleg godt. Ebba gjekk 

heime; ho var noko serlaga, men ei staut lita Gjente, 
som nok kom til aa taka seg fram. Vil ho til Teatre? 
spurde Fanny. — Ja; ho vilde nok gjerne freiste seg; 
men det fær ho no ikkje Lov til. — Thea Hansen var 
alt gift. Josefine Evensen, stakkar . . . aa, slik ei god 
og snild Gjente, men veik . . . ho hadde komi ut for 
denne Frits Johannesen. Ja, stakkars Frits; han tok 
nok til reint aa vildre seg burt. Han hadde vorti so 
reint burtskjemd. Mor hans var ei gjæv Kvinne, men 
hadde vori for glad i Guten ; og Far hans ... ja han 
var elles daain no. Det var den eine leide Sogo etter 
den andre um Frits. Denne siste med Josefine var 
mest den leidaste. Josefine hadde slik ein streng Far 
og; han vilde ikkje vita av henne lenger. Det var 
ikkje godt aa vita késs det skulde gaa. Fru Kahrs 
syrgde yvi Josefine. Slik ei gild^ hugsam Gjente; hen- 
nar Ulykke var visst den, at ho hadde havt ei altfor 
streng Uppaling. Naar eit slikt Barn endeleg slapp ut 
or den hårde Tvangen, forstod det liksom ikkje rett aa 
br^ka Fridomen sin. 

Gud, for ei søt Dame Fru Kahrs var; ho tenkte so 
godt um alt; og alt forstod ho. Til henne maatte ein 
kunna fortelja kva det so var. Ho tala mykje um Mor 
og. Du skal ikkje døme strengt um Mor di, Fanny, 
sagde ho; Verdi hev vori hard imot henne, veit du; 
og ingin av os toler mykje av Hardleik og Mismæting. 
Me vert beiske av det. Mange hev ingi onnor Raad 
enn aa gjera seg hårde og taka det lett. Aa ja^ me 
treng til aa døme mildt um kvarandre; Live er so 
underleg hårdført. 

Stundom tala ho um Teatre. Fanny hadde tilstadi 
at ho vilde bli Skddespélar; og Fru Kahrs tok dette 
aalvorsamt. Ja-ja, sagde ho, det kann godt henne du hev 
Gaavur til det, Fanny ; du maa berre lære aa forstaa kva 
du skal gjera paa Spél-Tlle. Det er ikkje berre til Gaman, 
veit du. Me skal forklaare oss for kvarandre ; berre Folk 
rett lærer aa kjenne og skyna kvarandre, so vert dei 

11 - Oarborg. II. 

gode mot kvarandre, og so vert Live Ijost; men det er 
det, ein Kunstnar betre enn nokon annan kann gjera: 
lære oss aa forstaa kvarandre. Skddespélaren kanskje 
mest. Han skal stelle fram Menneskje for oss, so me 
ser det og forstend det; han skal lære oss aa vera for^ 
sonlege mot kvarandre. Daa gjer han likso mykje 
godt fraa Tlle som Presten fraa Preikestolen. Fanny 
lova seg sjølv aa hugse dette; ho kjende^ at det var 
sant. Og so var det so fagert. — 

— Daa Aare var ute, var der av dei 24 Dalane 
ikkje ein Skilling att. Og endaa turfte ho altfor vel 
nye Klæde. Det var greidt at ho laut taka Post paa 
nytt; like eins var det greidt at ho laut tena meir enn 
fire og tjuge Dalar; men kor skulde ho av? Fru 
Schulze baud henne fem og tjuge; det var ikkje nok 
det heller. Og so hadde ho ikkje Hug til aa vera her; 
Meistarsveinen tok til aa gjeva henne so mange Gaa- 
vur, og det var leidt aa segja nei til den snilde Guten; 
men det kunde bli leidt aa taka imot og. Gamle Schulze 
var ikkje heller rett etter hennar Hug. Han var altfor 
blidvorin; kneip henne i Kinni oftare enn naudsynt 
kunde vera, totte ho. 

Men kor skulde ho av. 

Ho var for ung og kunde for lite. Hadde ho endaa 
havt Kjenningar. Men den einaste ho kunde bry var 
Thorseng; og han kunde vel snart bli leid. Onkel Nils 
gjekk det meir og meir ut med; han tok sjølv til aa 
søkje Postar; han kunde daa visst ikkje hjelpe henne. 
Og Onkel Solum var mest aldri aa sjaa. Han reiste 
stødt; ho Mor sagde det var ikkje meir enn Baaten 
bar der heller. Laane Pengar — uff; heller vera daud 
enn hava Gjeld. Og kven skulde ho laane av, um so 
var? Thorseng? — Lea vilde bli reint ifraa seg. 
Hjaa Thorseng torde ho ikkje nemne sine Teatertankar 
heller; slikt maatte dei ikkje vita um der. 

— Den Vaaren hende det noko som lengi var venta: 
Fanny vart Moster. 

Det var ein Gut. Thorseng var sæl, mest bljug; ho 
Mor au var gild, endaa ho ikkje lika aa vera Bestemor. 

Daa Fanny i Braablle ikkje hadde noko anna Yrkje, 
vart det avgjort at ho skulde vera Bamegjente. Til 
Like for det skulde Thorseng so snart han kunde skaffe 
henne ein Post. Det var greidt at Frøken Holmsen 
ikkje kunde halde paa med aa gaa Bakarjomfru. 

Vesleguten til Lea var nauende fin. Nei! slik ein 
søt litin Ting; aa! so klokt som han kunde sjaa paa 
ein; aah; sjaa! Fanny tok han innaat Bringa si og 
skreik høgt av Giede. „Aah!! tru det var min!! aah!! 
tru det var mini'' Men so med eitt vart ho jammerleg 
skamfull. Den vesle annvinne blide Jordmori jamna 
yvi so vent ho kunde: ja-ja; det kann vel ikkje staa so 
lengi paa no, fyrr Frøkni blir gift! — Ish daa; eg gif- 
ter meg aldri! forsikra Fanny. Nei-nei, nei-nei, kann- 
hende det, smilte Jordmori. 

Ja for uff! det var ufysi. Ish; uff; at Lea kunde 
vera til; tenkje seg: verkeleg ha født eit Barn! Og 
alle Folk visste, at det var ho som hadde født det; 
kor kunde nokon greide slikt? Ho kjende seg brydd 
berre av aa vera Barnegjente. Naar Thorseng ender 
og daa saag inn-um Sonen sin, lika ho seg ikkje. 
Hende det at ho raaka ein Karmann naar ho kom 
gangande med Taateflaska i Handi^ so torde ho ikkje 
sjaa upp. 

Det var ho Mor som hadde Øvste-Uppsyne med 
Veslegut; Lea og Fanny var paa Lag like styvne. Det 
vart vandare aa vera Bamfostre enn Fanny hadde tenkt. 
Den vesle hadde Mage-Ugreidur. Doktaren hadde raadt 
Lea ifraa aa gjeva Bame sitt Bryst. 

Det vart eit endelaust Stell med Taateflaskur som 
vart sure, Mjølk som skulde vermast og blandast, 
Smokkur som ikkje drog. Stundom vilde Guten ikkje 
hava Flaska kor god ho var; daa visste Fanny ingin 
Utveg. Ho vogga han so han kunde foa Heileskaking ; 
bar han og byssa han til ho ikkje kjende sine eigne 

Armar; Gud Fader maatte vita kva det var som vanta 
han. Smaatt um Senn lærde ho, at det kunde hjelpe 
aa gjeva 'n Pulver, smyrja Magen hans med grøn Olje, 
byte turre Blæjur paa han i Staden for deim som han 
hadde vætt ut; men alt dette var so mødesamt at ho 
lét det vera i lengste Lage. Daa Lea vart god att, 
sat ho ofte i Bamerome. Var Guten snild, so leika 
ho med han og kjælte for han; var han leid, gav ho 
vondt paa Fanny. Ho lærde seg aa stelle han au. 
Naar ho ikkje var for trøytt um Kvelden klædde ho 
av han sjølv; han skreik, men ho heldt det ut, ofte i 
meir enn ein halv Time. Ho kunde ikkje skyna at 
Mødrar kunde gjeva Borni sine i Hendane paa ukun- 
nige Barnegjentur; hadde ho ikkje fullgjort sin Mor- 
Skyldnad, so vilde ho aldri kunna sova rolegt. 

Verst var Guten um Nætane. Det tok gjerne til 
med at han smilte i Svevnen; daa visste Fanny at han 
hadde Mageknlp. Han smilte og vreid seg, vreid seg 
og smilte; ender og daa skvatt han upp med høge Skrik, 
liksom han skulde ha drøymt stygt. Daa nytta det 
ikkje aa leggje seg; ein maatte jamt sjaa til Vogga. 
Ved Midnatsleite orka ikkje Fanny meir. Ho velte 
seg i Koll i Sengi og drukna i Svevn. Men daa kom 

han. Æ — h! æ — h! æ h! Uh! Stynjande sleit ho 

seg upp or Svevndjupni; det svimra for henne; ho 
kunde mest ikkje sanse seg; endeleg fekk ho Taata 
inn i Munnen paa han att; lagde seg so og tok til aa 
vogge. Byss, byss; byss, byss . . . Armen sovna og 
seig ned; Vogga stana; Ungen tok til att: æ — h! æ — h! 
Ho gav han Taata; han vreid seg og miste ho att, 

Æ — h! æ h!! 7- Paanytt fekk han Taata; nei; no 

vilde han ikkje hava ho. Han berre skreik. Vreid 
seg i sine Høgjend som ein Orm og skreik. Det var 
ingi Raad; tumlande av Svevn maatte ho upp og 
laga ny Flaske til han. Endeleg. Aa Gudskjelov. Ho 
velte seg inn-yvi Sengekanten og steinsov. 

Æ— h! æ h! æ h! UflP!! Gud 

hjelpe oss! Var det Eld laus? — HuflP. Det var ikkje 
Skrik! det var Stynjing, stygg, lang, haas Stynjing, klemd 
upp fraa Magen ; det saga henne slipande gjenom Merg 
og Bein^ sleit seg gjenom Nervune som skjemde Knivar; 
ho jamra, skar Tennar, grét; huff! kva tru det no 
var. Det var reint gali med han. Han skreik so han 
var blaa, sveita so det perla um Panna hans. Ho 
fekk han upp og stelte han. Klædde av han; vaska 
han der han var saar; strødde med Eplemjøl, gneid med 
Olje; so hadde ho reint Ty paa han og gav han Pulver; 
han skreik. Ho reidde upp Vogga fraa nyo; gjorde 
ho mjuk som eit Reir av Dun; — nei. Laga ei ny 
frisk Flaske; — nei. Han skreik. Ho tok han upp 
og bar han; bar han paa Armane i Kortervis; rugga, 
bysja, song, grét; endeleg dorma han av i ein Døs; so 
freista ho leggje han; men daa vakna han att. Ho 
orka ikkje bera han lenger; sette seg paa ein Stol og 
huska han paa Fange; paa nytt dorma han av; i same 
Stundi sov ho og heldt paa aa sleppe Ungen. 

Ho var fyrisagd aa vekkje Lea, um noko kom paa; 
eit Par Gongir gjorde ho dette. Guten hadde vorti so 
rar; blaableik og stygg; Augo hans rengde seg; ho 
trudde det kunde vera Krampe. Men det var ikkje 
noko. Det var berre Magen. Ho hadde ikkje turvt 
vekkje Folk upp av Nattesvevnen sin for den Skuld. 
Sidan lét Fanny Syster si sova, endaa um det kunde 
sjaa stygt ut ender og daa. Var det inga Raad med 
Guten, so lagde ho han i Vogga og lét han skrike. Ho 
var so trøytt daa, at ho sov trass i alt. Det vart ein 
vond Svevn, full av Samvltsagg og sveitedrivande Drau- 
mar; men ho sov. Ut paa Morgonen var Guten roleg 
eit Par Timar, so vidt Fanny kom seg nokorleis i Lag 
att; men Klokka fem var det slutt; daa laut ho upp 
anten ho peip eller song; hu; daa var ho so arg paa 
Ungen at ho kunde kverke 'n. 

Det var um Fyrimiddagen Guten helst sov; daa var 
det som inkje noko vanta. Men daa laut Fanny nytte 

Tidi og vaske Tye hans. Dessimillom sat Lea i Barne- 
rome og var Mor. Naar han vakna var han blid og 
i Godlag. Datta liten Tukkeltoppen min, sagde Lea; 
kann han som er so jakkel og fin verkeleg vera so 
leid um Nætane? Berre det ikkje er du som er leid 
med honom? ikkje passar han skikkeleg? . . . hugsar 
kanskje ikkje paa aa gjeva han Flaska dessmeir? Kva? 
— Ja- ja; ver ikkje for trygg; eg er ute og ser um 
dykk ein Gong imillom; eg hev aldri set anna enn at 
de søv nokso trygt daa! 

Halvsovande og dauv gjekk Fanny um i Kjøkeimen 
og den søtkvævne, innestengde Lufti i Barnestogo; ut 
kom ho mest ikkje, so nær som naar ho gjekk Ærend 
i Byen. Ho fekk aldri ein Skilling; Lea kunde ikkje 
forstaa kva Fanny skulde med Pengar. Stakkars Thors- 
eng, sytte ho, naar Fanny einkvar Gongen slo frampaa 
um den skråle Skobunaden sin; han hev so mange 
Utgiftir, so eg sk^nar ikkje at han kann staa i det; og 
so er han no komin upp i eit Hus, som — ; det er 
vel ikkje nok at han greider Husleiga for ho Mor og 
deg; han skal vel dertil halde dykk med Klæde? 

Fanny vart sprutraud. Ho nemde aldri frampaa um 
Skobunaden sin meir. 

— Ho var Syster i Huse og maatte daa vera med, 
naar der var Framande; det var ikkje noko vidare Moro, 
totte ho. Tollaren gjekk her like radt; i Fyrstningi 
hadde han haldi seg noko mindre framme, men var 
no reint som fyrr att. Han bar „Ulykka** si utruleg 
lettvint. Nye Andlit var det sjeldan aa sjaa; likevel 
bad dei stundom til seg ein Student Uchermann, Son 
til ein Vén aat Far av Thorseng. Uchermann skulde 
vera noko paa Avvegar, vart det sagt; han var komin 
i laakt Lag; og det kunde gaa gali med han, so han 
vart „Vinstremann**; men det var Bergingsvon endaa, 
trudde dei, dersom han kom inn under god Paaverknad ; 
og det var nok den, han her skulde faa. Det var ein 
litin rar Fyr, mager, Ijos, ikkje reint ung, fælande 

vigtig; han gjekk med Nos i Sky og sagde visst alt 
det han hadde Htig til. Kanskje det var det som var 
aa vera Vinstremann: aa ikkje vera so mjuk og pen 
som dei andre; det kunde no ikkje vera so gali kor 
som var. Men at han gjekk slurveleg klædd var ikkje 
huglegt; minst kunde Fanny finne seg i den halvreine 
Snippen hans; og det var fælt av han at han ikkje 
br^ka Handkragar. Men kanskje det og var vinstre- 
manskt. Ein Ting var viss, og det var, at han kunde 
ikkje vera noko tess, dersom det gjorde nokon Mun 
paa han det Snakke som han her fekk høyre. 

Det var nok helst Tollaren som skulde telja for han; 
i Vissa kunde Tollaren knapt sjaa han, fyrr han tok til 
og spea um „Vinstremennane". Men den vesle Studen- 
ten var slett ikkje so greid; han beit fraa seg, og det 
rett skikkeleg. Med sitt tunne skråle Mæle svara han 
so det small. Ein Gong var han nok reint leid med 
Dauden i Lybekk. Tollaren kom med nokre Sneidur 
um „Smaafolk, som vilde upp", og noko som han kalla 
„Parvenyar'' ; han sagde det soleis^ at Uchermann tok 
det til seg. Nei nei, svara Uchermann; Far min var 
korkje Olavsriddar eller noko anna stort; men det hev 
daa Gudskjelov endaa ikkje vori Naud paa aa faa Son 
hans innberga i Tollverke! — Tollaren tagna med ein 
Gong. Lea saag med store Augo paa Studenten; Thors- 
eng tok til aa tala um noko anna. 

Dei Kveldane det var Lag, og naar Kvende og Karar 
hadde skilt seg aat, heldt Uchermann seg i Kvenderome, 
av di han ikkje spéla Kort. Daa kunde det mest bli 
morosamt i Kvendestogo. Dei ordskiftest. Damune 
torde ikkje halde med Uchermann i nokon Ting, av di 
dei visste at han skulde hava „Synsmaatar**; dei lagde 
imot han, um han var aldri so vltug. So vart han 
vond og kunde segja deim gilde Ting. Ein Kveld kalla 
han deim Husdyr; daa storlo Fanny. Nei men Ucher- 
mann! bad Lea. Ja kanskje det skal vera eit Manna- 
liv, heldt han ihuga fram, — gaa alle sine Dagar i ein 

Kjøk og koke Graut, og so av og til føde Husbond eit 
Barn . . . skal det vera eit Menneskjeliv ! Dei maa 
bli styvne! — Damune vart so forstøkte at dei sagde 
ikkje eit Ord meir. 

Ein Dag laga Fanny det so, at ho fekk han burt i 
ei Kraa for seg sjølv; ikkje gjev Dykk Uchermann! 
sagde ho. Han vart heilt fortustra: gje meg? Kva 
meiner De ? Ho raudna ; ho visste ikkje kva ho meinte. 
Ja eg trudde ... er De ikkje Vinstremann? — Jau 
lat gaa. — Ja er ikkje det mykje meir Moro enn . . . 
Desse andre er so keidsame, tykkjer eg; ikkje gjev 
Dykk! Ho sprang sin Veg, og beit seg i Lippa, so 
skjemd var ho. Uff ! Styvingskap. Kva hadde ho havt 
med dette aa gjera? Han maatte tru ho var ikkje rett 
i Hovude! 

Men heile Kvelden sidan var han ille uvyrdin. Han 
paastod at Damune dugde ikkje til aa ala upp Born 
heller. Kor skulde dei ha lært det helst? — Fraa 
Verdi var skapt hev dei vori utanfor Aandsutviklingi, 
av di Mannfolki lika so godt at dei var bamslege; er 
det kanskje nokon som trur at Born forstend seg paa 
Bameuppfostring? Han smilte, lite skakt; Kvendi var 
so sinna at det spruta av deim. 

Sidan kom ikkje Uchermann til Thorseng oftare. 
Men til Jol fekk Fanny ei Gaave fraa han. Det var 
ei Bok; „Kjærlighedens Komedie af Henrik Ibsen ** 
heitte ho. Fyrst i Boki var det skrlvi med ei lita sped 
Hånd: „Til min Valkyrie." Uff, kva er det? lo Fanny. 



XV. 

Endeleg. 

Prøvetidi hadde vori lang. Fanny hadde alt gjevi 
Voni fraa seg. Gamle Houen hadde gjengi og tagt 
som ein Mur i Maanadsvis. Klædi hennar rivna i alle 
Saumar, og Styvlane datt av Føtane hennar Lapp etter 

Lapp; han tagde. Ho hadde ikkje tordt spyrja heller. 
Det var greidt: han hadde ikkje Bruk for henne. Ho 
dugde vel ikkje til nokon Ting. Fyrr hadde Folk gjengi 
og inbilt henne at ho var flink; no var det ingin som 
kunde brtika henne. Kvar Gong ho skulde spyrja, 
miste ho Mode. Skulde ho bli burtvist no, so vilde 
alle Vonir slokne. 

Heime tok ho Mor til aa murre og hæde; du med 
din Dugleik — ; du, som er so kry — ; rart at det ikkje 
skal gaa fljotare for deg, som er slik ei Stasgjente! — 
Det pinte henne visst fælt aa vera fatig. Naar det 
galdt Pengar og Penge-Verd, var ho mest altfor nisk. 
Meistarsveinen hjaa Schulze kom med Gaavur stundom 
enno; Fanny totte det vart leidt og tala frampaa um aa 
segja nei; ver ikkje ør; tak imot! sagde Mor hennar. Ein 
Kveld hadde Fanny vori hjaa Schulze til Te. Gamle 
Schulze var galant og fylgde henne heim; daa dei skulde 
skiljast, fyrislo han at ho skulde gjeva han ein Kiss, 
so vilde han for det gjeva henne ei fin, svart Moff e. 
Fanny kom heim og lo og fortalde det. Ho Mor lo 
med. Men so sagde ho: pøh, kunde du ikkje ha gjevi'n 
den Kyssen daa? — Det var so halvt Skjemt . . . Fanny 
gøymde seg i den gamle Sofaen og gav seg til aa 
graate. — 

Det var ikkje greidt for ho Mor heller. Ho fekk 
vondt i Augo av all den Saumen, og Hovudverken elte 
henne mest som i gamle Dagar. Ho kunde ikkje vera 
so plent som fyrr; ender og ei av Venine gjekk fraa 
henne. I det seinste hadde ho 15ti stydja under med 
Krambusaum; det var no reint aa tyne seg. Um ho 
sat heile Dagen, og halve Natti med, kunde ho ikkje 
tena meir enn ei Mark eller so, ei Mark og seks, naar 
det kom høgt, „ei Krone ** som det no skulde heite; 
men hadde ho paa den Maaten tent ei Krone den eine 
Dagen, so hende det at ho Dagen etter maatte halde 
Sengi. Nei; det gjekk ikkje. Det maatte bli ei Raad. 
Kunde det ikkje laga seg paa annan Maate, tenkte 

Fanny, so fekk ho i Guds Namn ste seg til Tenest- 
gjente. 

Og so hadde gamle Houen berre spurt, ura 

ho vilde vera fornøgd med 25 Kronur um Maanaden. 
Um ho vilde vera fornøgd?! 

Fem og tjuge Kronur, seks Dalar ei Mark og seks 
. . . tjuge Dalar Kvartale . . . tri hundra Kronur um 
Aare; — um ho vilde vera fornøgd!! 

Ho kunde ha teki den gamle Graaskjeggen um 
Halsen og kysst han. Ikkje aa nemne at han attpaa 
alt hadde sagt „for det fyrste" . . . 

Det var ikkje med Maate so gildt som det var. No 
kunde ho greide seg sjølv og hjelpe ho Mor attpaa. Betala 
Skuldi si; bli fri, bli fri. Aldri meir liggje til Tyngsle 
for andre. Og so endeleg ein Gong faa gjera ho Mor 
lite glad. Stakkars Mor; lengi nok hadde ho sliti; det 
kunde vera paa Tidi no at ho fekk det eit Grand 
lettare. Gud! som Verdi vart fri og Ijos; Gud! som 
her vart trygt og Rom til aa snu seg. Krambutrøytt 
som ho var dansa ho til Hægdehaugen den Kvelden; 
og daa ho Mor klappa henne paa Kinni og sagde at 
ho var glup Gjente lel, maatte ho endaa ein Gong 
burt i den gamle Sofaen . . . ho hadde so harmeleg 
lett for aa graate. — 

— Men noko hugsamt var det ikkje i Krambui. Ho 
var syttan Aar; det unge Blode gjekk henne gjenom 
Kroppen i heller urolege Bylgjur. Ho trong um aa vera 
fri, vera med, sveive seg, svinge seg; trong um aa 
sjaa og bli sedd, aa like og bli lika; Rome hennar var 
millom Folk som kunde læ, i glimande Salar der ein 
kunde vise seg og gilde seg; ho trong Sol, Ljos, Luft, 
Liv; og so skulde ho staa burtgøymd attum ein Disk, i 
Dimme og Dumbe, bundi til ein Flekk, bundi som i 
Trældom fraa Morgo til Kveld, med ein Time Middagsfritt. 
Ho hadde tenkt aa halde ut hjaa Houen i eit Aars Tid 
eller so ; men so vonlaust lange som Timane vart kunde 
ho ikkje alitid forstaa, kor ho skulde kunna klara det. 

Den som endaa kunde hava ei Bok med seg, eller 
um det ikkje var anna enn ein Bunding, ein Krotsaum, 
noko aa stelle med i dei lange Fristundine; noko som 
kunde faa henne til aa gløyme Klokka. Men nei. Ein 
fekk ikkje so mykje som setja seg nedpaa. Hadde 
ein ikkje noko aa gjera, so skulde ein finne seg noko 
aa gjera; daa visst maatte ein halde seg uppe; for Hus- 
bond kunde koma naar det var; og elles maatte kvar 
som kom inn i Bui faa ei Kjenning av, at i denne 
Forretningi hadde ein ikkje Stundir til aa leta seg. 
Det var aa skipa i Hyllur og Skaap, flytja, skilja, turke 
burt Dumbe, telja upp og mæle upp, vera i Rørsle so 
lengi ein kunde, og sidan staa, drive paa og staa, men 
sjaa ut som ein nettupp hadde teki seg ei Kvild; staa 
ein halv Time paa den eine Poten, og so ein halv Time 
paa den andre, og so byte um att; draga ut ei Skuffe i 
Disken kanskje, til aa stydja Knée mot, men staa; staa 
til Lémine gleid liksom fraa kvarandre og Hovude vart 
susande tomt som ei tom Tunne. Tidi fraa 8 um 
Morgonen til Middag var plent endelaus. Jau; so kom 
det ei lita Gjente; skulde ha ei kvit Snelle Nr. 30. 
Ja; versogod. Ti Øre; takk. Ikkje noko anna i Dag 
daa? — Adjø. — Klokka var det same. Klokka vart 
det same. Gjekk ho ikkje i Dag tru? — Jau daa; ho 
gjekk. Ufif; ikkje tenkje paa Klokka. Tenkje paa andre 
Ting . . . Mor, Lea, Teatre . . . Kva tru me skulde 
hava til Middag idag; undrast paa kdss Veslegut hadde 
det; Bamegjenta saag ut til noko av kvart . . . Nei 
sjaa; var det ikkje Student Uchermann som gjekk der 
ute so kulsin i den lurvute Frakken . . . men Nasen 
i Sky likevel; rar Fyr . . . Uff; ho som ikkje hadde 
hugsa kva Valkyrje var; fælt aa vera so styveleg; det 
kom nok attum at ein hadde vori lat paa Skulen . . . 
Ha-ha ; tenk ; ei Valkyrje i ein Garnhandel ; det høvde 
ikkje ... Ho truga seg til aa tenkje, truga seg til aa 
halde Augo fraa Klokka; rødde nokre Ord med Dorthe, 
Moe, Ilsnæs; — no maatte det daa vel i all Verdsens 

Rike vera Udi av ein Time eller so. — Aa jau daa. Det 
var gjengi sekstan Minuttar. 

Langt um lengi kom det ein Bondemann. Han skulde 
hava Lereft. Kor mykje? Det visste han ikkje. Det 
spurdest um Prisen. Ja her var mange Prisar. Ja 
men Bonden skulde hava noko billegt; men so skulde 
det vera godt. Ja daa; her er noko som er billegt 
og godt. Det bør De sjaa paa. Ein maatte drive 
Handelen livlegt og kvikt, med ei tekkjeleg Mine av 
Godlag og Velvilje; og med synleg Samhug for Kjøpa- 
ren og hans Turftir. Vil De lyde mi Raad, so skal 
De taka dette; De fær ikkje noko betre; ikkje til den 
Prisen daa; dei fleste kauper av det; Husmødrar og 
slike som forstend seg paa det plar alltid kaupe av 
det; helst naar dei vil hava noko som skal vara ei 
Stund. Nei men De kann daa ikkje segja, at det er 
dyrt. Me sél det mest for Innkaupspris; me tenar 
sjølv aa kalle ingin Ting ... 1 StorgataP — Ja De 
kann faa billegare Sakir her med, men dei er ikkje so 
gode . . . ikkje so gode, skynar De. Men De kann 
sjaa; det er gode Varur, det au; svært gode . . . Sjaa 
her! ... Og her! Det var aa leggje upp for Bonden 
alt det ein hadde av det Slage. Nei; han kom attende 
til det fyrste; det var det han vilde hava for billegare 
Pris. Ein laut tinge i det endelause. Aldri trøytne. 
Ein visste at Bonden gjerne kunde faa Vara for 16 Øre; 
Husbond vilde tena, um ho so vart seld for 15; men 
ein var nøydd til aa halde paa 20 likevel, heilt til 
Kauparen snudde Ryggen . . . Ja-ja, tak det for 19 
daa. — 17, sagde Bonden og stana. Naa, Herregud; 
lat det gaa for 18; so tenar me ikkje ein Øre sjølv, 
men Handelen maa gaa, veit De . . . Kor mykje skulde 
det vera? — Tvo Alnir. — Naa! tvo Alnir . . . Verso- 
god. Ikkje noko anna i Dag daa? 

UfF; — Men Gudskjelov; der hadde ein daa fengi 
Ende paa . . . Kva Slag? Ikkje meir enn tjuge 
Minuttar? 

Nei; her var ikkje hugnadsamt. Men eit Aar maatte 
ein vel alitid kunna halde ut likevel; Jomfru Stange, 
ho som var her fyrr, hadde haldi ut i trettan Aar, ho. 
Tenk; trettan Aar. Men so hadde ho vori ferdug au 
daa. Det var ikkje att anna enn eit Beinrangel av 
henne — og eit Par Brillur, som Junior sagde — ; og 
so hadde ho gift seg med eit gamalt Troll paa 68 Aar, 
som Fanny ikkje vilde ha rørt med ei Eldtong. Eg skulde 
gjeme gifte meg med ein Vadsekk, hadde ho sagt, berre 
eg kann koma ut av Krambui! 

Det var ei Dame til her, Dorthe Baltzersen; ho hadde 
haldi ut i tvo Aar. Det var ei hugsam Gjente; men 
ho var gudeleg. Dette gjorde at Fanny ikkje kunde 
gjera seg fullkjend med henne; for skulde ho det, so 
maatte ho bli gudeleg sjølv. Og det kunde ho ikkje 
no; ho vilde ikkje gjeva upp Teatre. Som vel var tala 
Dorthe ikkje mykje um det gudelege, so Fanny kunde 
hava eit Grand Umgang med henne endaa. 

Mannfolki paa Bui var ikkje stort aa bry seg um. 
Ilsnæs, Fyrstemann, var yvi tredive Aar og gift; Upplags- 
mannen, Moe, var yngre, men stillfarande og lite for 
seg. Han var fraa Lande; Junior skulda han for aa 
vera Vinstremann. „Han lez Gud døde mej Verdenz 
Gang,** lespa Junior. Det skulde De ikkje banne paa, 
sagde Moe; han vilde ikkje vera ved det. Eg banna 
berre ved Gud, vitsa Junior, og daa lyg eg; men naar 
eg segjer paa mi Ære, so kann De ved Gud tru meg! 
— Fanny totte ho hadde høyrt det Ordtake fyrr. 

Ho kunde ikkje like den Junior, endaa han var Son 
aat Husbond. Fælt fin var han nok, men kasin og 
utidug. Han gjekk her og skulde setja seg inn i Han- 
delen ; men for det meste laag han og hekk yvi Disken 
og var sjukleg. Eg er øydelagd, sagde han ; det skulde 
nok vera gildt, det. So ofte det var Tilhøve til aa foa 
sagt noko uliklegt gjorde han det; han trudde visst me 
lika slikt noko; sjølvsagt skulde me gjelde for simple 
Gjentur, naar me ikkje hadde Raad til aa sitja heime 

paa Stasen. Naar ein er sett under andre i denne 
Verdi, sagde Dorthe spakt, so er der mykje slikt; det 
er ei Freisting; ei Lutring som i ein Eld; det spyrst 
um me hev Tblmod! 

Fanny tala ikkje til han. Ho hadde ein Dag vori 
inne paa Upplage og skulde greide nokre Sysakir; han 
var komin etter og hadde sett seg til aa sjaa paa henne. 
Daa ho skulde gaa inn i Bui att lespa Junior: „kom 
og sitt paa Fange mitt, Frøken!" — Fanny gjekk byrg 
framum han og letst som ho inkje hadde høyrt; sidan 
var det Uvenskap millom henne og Junior. — 

— Houens Garn- og Lereftshandel laag paa eit Hyrna 
der Akersgata og dei tvo Grensegatune møtest. Det 
var Smaafolk som handia der, og Bøndar fraa Vestsida. 
Paa Gata var det mykje Ferdsle endaa no i Vinter- 
søyla; det kunde ein sjaa gjenom Glasruta i Krambu- 
døri. Aa, so godt som dei hadde det, dei der ute som 
var frie. Tenk; kunna gaa kvar ein vilde og naar ein 
vilde; ikkje hava nokor Klokke yvi seg, som mana ein 
til Flekken ; Gud, kor godt ho i Grunnen hadde havt 
det fyrr! No fekk ho lite seg med aa glo paa deim 
som hadde det godt, no. Nei sjaa; der var Grete. 
Sjølvsagt: Boki under Armen ; no hadde ho vori i Leige- 
biblioteke att. Der kom Frøken Bull og Frøken Broch; 
dei skulde i Buine; sæle Folk! — Kven var det? 
Ved Gud; Pastor Holck og Frue; tenk han gjekk i 
Tullup og Utanpaastyvlar, ikkje kaldare det var. Jau; 
lognt kunde ein ha det. Ein Gong køyrde Kristian 
Thorseng framum med Kona si . . . tenk, den Tjukken 
hadde ho ein Gong vori glad i! — Ender og daa saag 
ho William; han var Student no, bleik og forlesin; tok 
seg elles godt ud med Duskeluve. UfP, alt dette gamle 
Barnetull. Undrast paa kor mange Gongir ho hadde 
vori hugteki fram-etter Aari? No, daa der kunde vera 
Meining i det, var ho visst ikkje glad i nokon. — 
Nei men kven var no det daa . . . den vesle nauende 
fine Dama i svart skinnsett Kaape og Kosakkluve . . . 

Nei sjaa vezle Emilie Lund! lespa Junior; nei men 
jagu er ho søt, ja! Er det ikkje for gali, at den skarve 
Sakføraren skal hava slik ei Frille daa? — Sakføraren? 
spurde Ilsnæs; eg trudde det var ein Kaptein, eg. Baae 
Slagi, baae Slagi, svara Junior; Emilie tenkjer som so, 
at det kann ikkje bli for mykje av det gode! — Ja 
men gjeng det? — Gjeng? Kor daa? — Ryk ikkje 
Sakføraren og Kapteinen i Luggen paa kvarandre av 
og til meiner eg? — Snilde Ilsnæs, dei er samde og 
vel forlikte um den Ting. Emilie Lund vart for dyr 
for Sakføraren, ser De^ og so lét han Kapteinen faa 
Helvti i henne ... ja ... 5o blev de alle tre saa 
vel tilfredse; ak gik det saa i denne Verden stedse! 

Kva er det De snakkar um? spurde Fanny stir- 
ande. Jau det skal eg segja Dykk, Jomfr — øken; 
Emilie Lund hev tvo Mennar; er det so rart? Kjenner 
De Emilie Lund? — Fanny fann paa noko aa stelle 
med burt-ved Hylla; kor skulde eg kjenne henne ifraa? 
spurde ho. Umforlatels, Jomfr — øken; De spurde so 
forviti, totte eg; men kannhende det er ein av Her- 
rane De kjenner? Sakføraren? Kapteinen? — Naa, 
Herregud; det var eit Spursmaal; ein kann vel ikkje 
forspyrja seg? 

— Sogo um Emilie gjorde Fanny rædd. 

Den Vegen kunde det daa gaa ; og det med Gjentur 
som Emilie. 

Den kvlke, fagre, gilde Gjenta; i Grunnen so god, 
berre eit Grand vill . . . like i Rennesteinen, like i 
Rennesteinen. Gud i Himilen ... det var som Vegen 
dit ned vart so forvillande stutt. 

Emilie gjekk um Krambui kvar Dag; ho budde vel 
einkvar Staden i Nærleiken. Fanny trotta ikkje aa sjaa 
henne meir. Ho hadde vorti urein for henne. Det 
lukta simpelt av den fine Bunaden; det kunde ikkje 
vera reint Underty under den. Saur, Saur var det, ho 
gjekk i; ho hadde pynta seg med Skammi si og dekt 
seg med si Vanære. Men fhim or Ureinska kikka det 

vesle søte Barneandlite enno fram, lite bleikare enn 
fyrr, med eit Mod som var tilgjort. 

Fanny fekk Graateridir. Ho kunde ikkje faa Emilie 
fraa seg; tenkte paa henne fraa Morgo til Kveld; saag 
henne um Natti i vonde Draumar. 

Ho saag henne drukne og kunde ikkje berge henne; 
saag henne skamfarast og kunde ikkje hjelpe. Men 
som oftast drøymde ho at ho gjekk saman med henne. 
Ho hadde sjølv vorti ei slik. Og dei gjekk upp og 
ned Karl-Johansgata i skitne, usømelege Klæde og 
hadde Mugen etter seg. So kom Venir og Kjenningar; 
saag dei, sputta etter dei, gjorde skræmelege Faktir 
. . . aah, aah . . . Fanny! du maa vakne; du drøymer 
visst; — Fanny! — Ho vakna; laag og skalv eit Bil; 
somna so att; og Draumane tok til fraa nytt av. — 

Det var det som var so fælslegt — det var noko 
ho hadde talma seg med meir enn ein Gong fyrr — : 
berre ikkje ho sjølv og var slik ei simpel Gjente. 
UfP; aa Gud . . . 

Nei; ho var ikkje som dei rette Damune. Naar ho 
tenkte attende paa Bamdomen sin . . . og heile Tidi 
uppigjenom . . . Hjarta kraup saman i ho av Rædsle, 
og Kaldsveitten sprang um Tunnvangane. Sant nok; 
Gina og Ebba hadde og vori med paa Høytreve; og dei 
var Bne, det visste ho daa; men dei hadde visst ikkje 
havt det paa den Maaten som ho. Dei hadde berre 
tott at alt slikt var fælt og stygt dei . . . og det hadde 
ho og; men . . . 

Elles kunde det ikkje vera so faarlegt kva slike 
Smaagjentur fann paa; men sidan! Sidan! — Aa Gud 
. . . Hadde ho tenkt paa anna enn Gutar og Truloving, 
kanskje, og Kyssar og — aah; og endaa, endaa elte 
det henne; ho var ikkje yvi det; nei, ho var ikkje 
yvi det! Ho skulde vera vaksi Menneskje, men ho 
var ikkje yvi det! Ingin i Verdi drøymde um, kva ho 
kunde faa for Hugsviv i einslege Stundir; det var ikkje 
nemnande; det var slikt som rette Damur ikkje visste 

um dessmeir, fyrr dei var gifte; uff, uff, aa Gud, aa 
Gud; og so som det kunde piaage henne, magtstela 
henne, taka Sans og V\t ifraa henne, brenne henne 
gjenom Blode som Eld . . . uff ; ingi Dame hadde det 
so; det var simple Gjentur som hadde det so; sjølvsagt 
var det i ei slik Stund at Emilie og hadde forset seg; 
aa Gud .... 

Kvi skulde det ikkje gaa gali med henne som med 
Emilie? Ho var og Dotter til slik ein daaleg Fyr; han 
Far hadde visst ikkje vori likare enn Thomas Throndby. 

Folk gjekk visst og venta paa at det skulde gaa gali 
med ho. Kor ofte hadde ikkje ho Mor kalla henne for 
ei Gateflogse og undra seg paa, kva Veg det skulde 
gaa; og Lea: tru kva Ende det skal taka med deg 
som hev so lite Arbeidshug ... og Pastor Holch; siste 
Gongen ho var hjaa han, daa han tok deim kvar for 
seg inn paa Kantore sitt — : du maa agte deg, Bårne 
mitt; der er Snaarur utlagde ved kvart Gatehyrna; og 
alistad ligg Skyttaren og passar paa; haldt deg langt 
burte fraa alle Snaarur, Bame mitt! Ein einaste Augne- 
blink, og so kann det vera gjort. Ja um det so var 
han med Hombrillune, han paa Politistationen — : eg 
vonar De agter Dykk, so De ikkje kjem ned- y vi paa 
desse Kantar att . . . Saag dei det utanpaa henne? 
Og denne ufysne Professor Borchgrevinck; hadde han 
kunna finne paa aa gjera so styggjeleg Narr av henne 
som han gjorde den Gongen, dersom han ikkje hadde 
set at ho var ei av deim, som — uff; og gamle Schulze — ; 
tenk, beint fram bjode henne ei svart Muffe for ein 
Kyss ... og Junior — : kom og sit paa Fange mitt. 
Frøken! — plent som ho skulde vera ei av deim, som 
ein segjer kva ein vil aat . . . aa, aa; dei saag det 
paa henne^ dei saag det paa henne; dei sk^a og for- 
stod at ho var ei slik; aldri i Verdi vilde dei bera seg 
aat so, dersom dei saag at ho var Dame. Det gjekk 
gali, det gjekk gali; det var greidt at det gjekk gali; 
det var ikkje Tvil um det; aa fy aa fy, aa Spott 

Og Skam; aa, kvifor i Verdi hadde Mor hennar aatt 
henne. 

Gaa paa Gata ja; ho hadde vori paa den Haalka 
sjølv. Det var greidti Slikt skulde ho finne paa; det 
var Moro for ei slik ei. Tenk; slikt eit Varsl; ja reint 
eit Varsl; det hadde vel vori noko i ho som hadde 
sagt, at det var der ho skulde ende. 

Naar ho var betre i Lag trøysta ho seg med, at ho 
hadde ei skikkeleg Mor. Det var greidt at det var 
Mori det galdt um. Helst for Døtrane. Me saag daa 
at Lea hadde berga seg fint. Tom var heller ikkje 
verst; han hadde gift seg med Tenestgjenta si der burte 
og livde folkeleg; arbeidde ved ein Jønnveg og hadde 
Von um aa koma seg upp; det var styvelegt av henne 
aa gaa her og pine seg med slikt noko. Ein annan 
Ting var det med Emilie; ho hadde ei laak Mor og, 
ho, til aa ættast paa. 

— Jomfru Thorsen var komi til Byen; ho hadde gjort 
det daalegt med Delikatessehandelen sin og vilde freiste 
no aa bu i Kristiania og ha Loserande; ho kom til Mor 
med Helsingar fraa Kristiansborg. Det var ein Sundag 
Fyrimiddag i Marts; ho sat og drakk Kaffi og skarra 
paa r'en sin ein heil Time. 

Sakførar Lehmann var sjuk; Fru Miihlberg gjorde 
det godt med Hotelle sitt; Bokbindar Lundstrøm hadde 
gift seg med Hushaldargjenta si; Gamle-Kari gjekk og 
staaka og lo som fyrr; ho sakna Fru Holmsen svært; 
aldri hev eg kjent so hyggjeleg ei Kjering som Mar- 
grethe! sagde ho. Men ho hadde søkt Skadebot hjaa 
Fru Thorne; ho er ikkje so vand paa det, ho Gamle- 
Kari! — Nei nei; men eg lika henne godt likevel, eg, 
sagde ho Mor; ho var so lettliva. — Ja; ho læt det 
ikkje røyne for hårdt paa seg; ho tek Verdi som det 
fell, ho. Ho hev visst mange Slags Ærend aa gaa. 
Jamenn hender det at ho er ute og fdr og kjem heim 
att med eit Barn i Fange; ho hev nok skafifa meir enn 
eit Barn Foreldre ho. — Aa ja; det er ikkje Gull alt 

som glimar . . . lite Kaffi til daa, Jomfru Thorsen? -^ 
Seg. meg, korleis hev dei det hjaa Proprietær Storm 
no? — 

Som dei sat der kom Onkel Solum. Nei Goddag! 
ropa Fanny og spratt upp; det kallar eg ein Braafagnad! 
— - Goddag, Fanny; Goddag, Mar — Fru Holmsen . . . 
Onkel Solum var eit Grand brydd. Goddag, Herr Solum, 
svara ho Mor — ho var eit Grand brydd ho med — ; 
er so sjeldsynte Folk ute og ferdast? So skulde ho gjera 
Solum kjend for Jomfru Thorsen — : Agent Solum, ein 
av Holmsens gamle Venir ... — Nei men Pigejor, 
er det ikkje Solum! Ja eg kjenner vel Dykk eg; eg 
hev nok varta upp Dykk meir enn ein Gong ; men kva 
var det eg skulde sagt ... De var daa ikkje Venir 
med han Skarven, De daa, Solum? — Aa, eg kjende 
han . . . Naa; kor liver dei paa Kristiansborg daa. 
Jomfru Thorsen? — 

Fanny stirde paa Mor og Solum som um ho saag 
Daudingar. Var han ikkje ein gamall Vén av Far? 
Kvifor hadde ho Mor innbilt henne — ? I Guds Namn ; 
der skulde vel ikkje vera noko gali? 

Ho snikte seg ut. Som Hagl mot ei Glasrute slog 
Minningar mot Hugen hennar — : alle dei Gongine 
Solum hadde vori her; Gleda paa Mor naar han kom; 
Ferdi til Kongsberg; alle dei underlege Samrødune ho 
so ofte hadde vorti send burt fraa; dette at ho Mor 
alltid vilde bu so fritt; alle Gaavune; all den Hjelpi 
... og so var han ikkje nokon gamall Vén av han Far? 
Kva i Jesu Namn — ; skulde slikt noko kunna hende 
og gaa for seg? 

Ei kald Skamkjensle breidde seg seint gjenom kvar 
Léd og Lém paa henne; Munnen vart turr; Andlite 
hennar rengde seg. Ein Krampeknute sette seg for 
Bringa; det var Graaten; men ho kunde ikkje faa 
han upp. 

Nei det var ikkje Raad. Det kunde ikkje vera Raad; 
aldri i Verdi, aldri i Æva. Ho Mor hadde det so; ho 

var noko fri paa det; ho var ikkje fullfin; dette med 
Lundstrøm t. D. . . . eller det med Haltemikkel . . . 
nei, nei; fin var ho ikkje; tenk, vera Venir med slik 
ei som Gamle-Kari . . . Difor kunde det og vera s^mt 
som tok seg rart ut; det kunde taka seg fælt rart ut; 
men det var berre det at ho var noko fri paa det so- 
leis; ho var ikkje simpel; nei, ho var ikkje simpel . . • 

Ingin Stad var det einslegt nok i Dag; all Stad var 
det Folk. Fanny gjekk or Vegen for deim, rømde for 
deim, dei maatte ikkje sjaa henne. Dei vilde sjaa det. 
Dei vilde skyna det. Alt myrkna ikring henne; øvst 
uppe sat Gud og var vreid; ho kjende Augo hans i 
Ryggen som ein Kalde. Tankane trengde paa og vilde 
taka Vite; ho torde ikkje tenkje, men kunde ikkje lata 
vera; Mor, Solum; Mor, Solum ... Ho maatte finne 
Folk. Men ho hadde ingin aa finne. Det var ikkje 
ein ho torde gaa til no. Og Gud hadde ho gjengi 
burt fraa; Gud var henne vond. Aa, kor skulde ho 
av; kor i alle Land skulde ho av; no var ho meir 
raadlaus enn den verste i Verdi. 

Kyrkja? Gaa til Kyrkja og gøyme seg burt i ei 
Kraa der ingin saag ho; leggje seg paa Kne og beda 
til Gud; beda, graate, ty seg inntil han; segja honom 
alt, ty seg tett inntil han ; no var ho i Naud, no maatte han 
hjelpe . . . aa Gud, lat det ikkje vera sant! aa Gud, 
lat det ikkje vera sant! — og no vilde ho aldri forlata 
han; aldri, aldri . . . 

Ho torde ikkje gaa i Kyrkja heller. Dei vilde glo 
paa henne; sjaa at der var noko i Vegen; tru, at ho 
var fraa seg, nei; ikkje i Kyrkja heller var der Fred 
aa faa. Men ho kunde ikkje vera aaleine. Med eitt 
kom det Styre i Gonga hennar; ho stemnde ned-yvi 
mot Byen. Dei stillaste Vegane ho visste valde ho; 
og ho gjekk so snøgt at det mest vart Sprang. Um 
eit BH banka ho paa hjaa Kjenningen sin fraa Kram- 
bui, Dorthe Baltzersen. 

XVI. 

Um Kvelden fylgde ho Dorthe paa Samling. 

Ein reisande Missjonær tala i Frimenigheiti ; han 
hadde Anden i forunderlegt Maal. Han tala heile 
Kvelden berre til Fanny. 

Han forsikra henne, med ei Kraft so ho maatte tru 
han, at Jesus i Kveld • venta paa henne. Han hadde 
fylgt henne lengi; ofte nok hadde ho kjent Kalle hans; 
stundom hadde ho vel ft-eista aa fylgje det og; men i 
Kveld venta han paa henne. Verdig? Ikkje verdig? 
Jesus vilde ikkje hava nokon som var verdig. Dei 
som var verdige kunde gaa til Farisæarane og dei Skrift- 
kloke. Jesus vilde hava dei u verdige han. Dei for- 
tapte vilde han hava; dei øydelagde, dei forkomne, Ut- 
skdte, dei som der ingi Raad lenger var med. Hev 
du ikkje nokon Stad aa gaa av? Er det ingin som 
hev Bruk for deg, ingin som vil vita av deg? Er du 
pint, skræmd, tyngd; er du talma av Synd og Skam 
so du ikkje kann sjaa Folk i Augo; er det noko ved 
deg, noko gali, noko leidt, noko som du ikkje kann 
tilstaa for din beste Vén . . . kom, Menneskje! det er 
deg, han vil hava! det er deg, han ventar paa! Er du 
ikkje buin? Hev du ikkje Anger og Trege; er du 
ikkje botferdug; er du ikkje som ein bør vera naar 
ein skal hugvende seg; eiskar du Verdi og dei Ting 
som er i Verdi; eiskar du Syndi, so du ikkje kann 
rive deg laus; hev du Uhug til Gud og hans Ord; 
vanvyrder du Herren og hans heilage . . . Det var daa 
rettugt vel. Det er dei ubune, Jesus vil hava; dei 
bune, lat deim gaa til Prestane! — Dei ubune vil Jesus 
hava, so han sjølv kann bu deim. Det var deim han 
døydde fyri! Kanskje du trur han lét Live for dei ver- 
dige og fyribudde? dei som ingi Frelse treng? Kjære, 
ver no ikkje faavis daa. Du kann ikkje hjelpe deg 
sjølv, veit du; kvi maa daa ikkje han faa gjera det? 
Er du brydd? Skjemmest du for aa beda um Hjelp 

hjaa ein som du hev svlki? — Javisst hev du svlki 
han; del hundrad Gongir hev du svlki han; du hev 
negta han som Petrus, selt han som Judas; skal han 
ikkje faa Lov til aa frelse deg for det? Vil du gaa i 
heile Live ditt med det paa Samvlte at du hev svlki 
han? Var det ikkje likare aa gaa stad og gjera dét 
godt att? Du trur kanskje han er tykkin? Veit du 
kva han sa til Petrus? Petrus hadde vori vesall imot 
han: fælt stakkarsleg og vesall hadde Petrus vori imot 
sin Meistar og Vén: so kjem han og vil gjera det godt 
att . . . Daa var vel Jesus vond? Han vilde vel ikkje 
sjaa til den Sida der Petrus gjekk? Veit du kva Jesus 
sagde? — Han sagde berre ein einaste Ting, men det 
sagde han tri Gongir: Simon Petrus, eiskar du meg. 
'Eiskar du meg? han spurde ikkje um anna. Kva*bryr 
eg meg um dine Sviksverk og alt det der; — eiskar 
du meg? det er Tingen. Gakk av og elsk han; alt 
det andre du kann hava fari med i ditt stakkarslege Liv, 
det hugsar han ikkje, det veit han ikkje um; elsk meg, 
segjer han; og det forsikrar eg deg til: kom berre so 
vidt inntil han at du kann sjaa han, so eiskar du han; 
du kann ikkje anna enn elske han; han er den fagraste 
av Menneskjebomi. 

Fanny sat og grét heile Kvelden. Ho grét til ho 
hadde graati seg trøytt; og daa ho gjekk heim fraa Møte, 
var ho i Naadestande. 

Sidan gjekk Dorthe og ho paa Samlingar kvar Kveld. 
Dei gjekk hjaa Metodistane, Hemhuttane, dei nyevange- 
liske; dei var hjaa Adventistane, Irwingianarane, ja til- 
med hjaa Mormonane; sistpaa slo dei seg til Ro i den 
vesle Ansgarmissjonen, der ein velsigna Guds Mann 
som heitte Andersson preika; der lika dei seg best lel, 
totte dei. 

Ansgarsmissjonen var svensk; Andersson var Stor- 
Apostelen. Han var Sadelmakar fraa fyrstunde; utantil 
var han ikkje mykje sjaaleg; og Mæle hans var haast. 
Men naar han tala, gløymde ein alt slikt. Det var ein 

Eld i Ordi hans, som tok og mest tryllte; og han hadde 
ein Kjennskap til Mannahjarta som ingin kunde hava 
utan Andens Upplysning framifraa. Allvisst totte Kvin- 
folki at dei fekk so mykje av han. Kvar Kveld naar 
han hadde tala flokka dei seg ikring Talarstolen i Hope* 
tal til aa handtakast med han. 

Fanny kunde ikkje Ilva lenger utan i Samfund med 
Gud og Guds Bom. Ho bad, ikkje berre um Mor- 
goner naar ho stod upp og um Kvelden naar ho lagde 
seg, men so ofte ho hadde Tid til det; og naar ho 
ikkje hadde Tid, lengta ho seg mest sjuk etter dei kjære 
Bønestundir. Var det stilt i Bui, so smaug ho inn i 
det inste Upplagsrome, „Skrap-Lagere"*, og bad; bad 
so lengi ho torde vera burte, svira i Bøn; bad for alt 
Folk, for Houen sjølv, fpr Ilsnæs, for Moe, tilmed 
for Junior; ho gløymde jamvel ikkje Sjauaren paa 
Storhandelsupplage ; men mest av alt bad ho for 
Mor si. 

Mot henne kjende ho seg som ein Brotsmann reint. 
Tenk, ho hadde ei Stund vaaga aa mistru si eigi Mor; 
for ei Magt Satan maatte hava havt med henne. Ho vilde 
daa no freiste aa frelse Mor si. For at ho Mor ikkje 
var hugvend, det var nok dessverre altfor visst. 

Og um — ? 

Satans Magt var skræmeleg. Sjølve Kong David 
hadde ein Gong vorti Undermann for den. Vaar eigi 
Dygd og Ære var ikkje Takk verd; — um ho Mor 
skulde hava noko aa trega paa? Det var ikkje so; 
ikkje um tie Mann sagde det, vilde ho tru det; det var 
berre den taapne Jomhu Thorsen som hadde gløymt, 
at Solum var ein av Vénine hans Far; men um det 
no hadde vori aldri so gali? Skulde ei Dotter døme 
ei eigi Mor? — Beda for henne skulde ho; beda og 
bønsøkje, halde paa med Bønir og Paakallingar . . . 
Til siste Slutten galdt det ikkje um kva eit Menneskje 
hadde gjort og ikkje gjort; det galdt um det kunde sleppe 
frelst gjenom Domen. 



184 HJAA HO MOR 



Heilt i Naadestande var Fanny likevel ikkje endaa; 
det vanta eitt: den hugheile Vedkjenning. Det var 
raadlaust for henne aa staa upp i Forsamlingi og vitne 
um Jesus. Ikkje heime for Mor si dessmeir torde ho 
vitne; ho Mor vilde berre gjera Narr. Ho gjorde elles 
Narr alt no. Det er daa eit fælt Renn paa deg, sagde 
ho; hev du vorti so reint for god for denne Verdi no, 
tykkjer du? Eller: aldri kann det vera Maate med 
nokon Ting; der sit ho og hengjer med Øyro og er 
so heilag at ho ikkje kann faa upp Munnen! I Kram- 
bui med freista Fanny aa løyne Gudshugen sin; og 
hjaa Thorseng torde ho ikkje nemne eit Ord, endaa 
ho svært gjerne vilde hava frelst Lea. Aa for eit vesalt 
og laakt Menneskje ho var. Tenk; gaa her og vita, 
at eins eigne Skyldfolk gjekk paa Kanten av det store 
Braadjupe, og endaa tegja, tegja av Otte for Verdens 
Spott; aa, endaa hadde ho langt att, fyrr ho i Sanning 
var eit Guds Barn. — 

— Ho Mor fekk ikkje slaa seg til Ro likevel; endaa 
ein Gong laut ho flytja. 

Det var Lea si Skuld. Ho tolde vel ikkje at Thors- 
eng skulde hava det Utlegge; og so kunde dei sagte 
ikkje paa annan Maate bli av med dette Loftshole uti 
Trondhjemsvegen. Og til ho Mor var alt godt nok. 
Ho fann seg i aa. flytja for Fanny si Skuld; Fanny 
fekk paa den Maaten stuttare Veg til Krambui. Men 
ho vart ikkje blidare paa Lea for det; slik ei gamal 
Mor, jamra ho, er nok berre i Vegen. 

Daa Andersson reiste, vart det meir armodslegt i 
Ansgarmissjonen. Dei norske Forkynnarar tok etter 
han, men kunde ikkje naa han. Dei sagde det same 
som han, og sagde det paa svenskt som han; men det 
vart endaa ikkje det same. Og so kom Vaaren og 
Stimaren. Det vart godt aa vera ute. Og ein kunde 
i rette Røyndi dyrke Herren der og. 

Men Soli og Ljose og Biomane var faarlege; mykje 
verdslegt smaug inn i HOigen hjaa Fanny saman med 

deim. Og so hende det noko som gav henne att mest 
altfor mykje av Livsmode hennar. 

Grete Magnesen tok til aa søkje henne; ho turvte 
eit vltugt Menneskje til aa lesa upp Forteljingi si for, 
sagde ho. So var det ein solvarm, straalande Juli- 
sundag; dei gjekk til Ladegaardsøyi, vilde vera i Fred. 
Daa dei kom der ut, fekk dei Hug til aa lauge seg. 
Dei fann ein einsleg Krok paa Sudsida av Øyi, der 
Strandi var høg og Skogen tett; der klædde dei av 
seg og gjekk i Sjøen. Dei kunde ikkje symja, stod 
berre og plaska og vaska seg; so vart dei kvate, skvette 
Vatn paa kvarandre og lo. Snart var dei uppe att; 
og med' dei klædde paa seg lét dei Munnen leike. 
Dei var i Lag og Lune og rødde um laust og fast; 
fortalde sistpaa sine Kjærleikssogur fraa Bameaari. 
Dei var liksom ikkje so brydde no, daa dei hadde set 
kvarandre nakne; og her i frie Skogen, i Sumar og 
Sol, var det som dei kaldlege Løyndomane deira ikkje 
var so store lenger. Dei skjemta um sine tvo ædle 
Krambugutar; so tok den eine Sogo den andre, og 
sistpaa var det vandt nok aa vita, kven av deim hadde 
vori mest gutekjær i si Barndoms Tid. Grete fortalde 
um ei av sine Kjenningar som jamvel hadde vori tru- 
lova i Skuledagane. Retteleg trulova. Ho hadde havt 
Brevskriving med han og kysst han . . . jau eg forsikrar 
deg til I — Kysst han og? — Ja daa! No var ho ei av 
dei finaste Damune i Byen og vilde visst ikkje like 
aa høyre meir um den Greida; men sant var det like- 
vel. Hi-hi; tenk, eg hadde og slik ein H^g ein Gong 
til aa kysse ein Gut, heldt Grete fram; ja eg var reint 
lita daa, skynar du. Og ho lagde til: Gud, so mykje 
Tull slike Smaagjentur kann finne paa; det er ingin av 
dei vaksne, som trur det! — Fanny kasta seg um Hal- 
sen paa Grete; ho var so glad at ho kunde ha stortuta. 

Ho var daa ikkje simpel! Ho var som dei andre! 
Kanskje dei fleste hadde havt det som ho! — Aa Gud, 
so sæl som ho var. All Otten hennar vart burte som 

Solrøyk i den kvite LuFti; tio vart tett for Bringa som 
i gamle Dagar. Der. var inkje noko gali med henne! 
Ho var Dame; ho var helsug; ho kunde sjaa kvart 
Menneskje i Augo; ho hadde inkje aa fæle fyri; og 
tenk ho, som hadde gjengi og trutt at ho var fortapt. 
At knapt nok Gud kunde berge henne! Og so var det 
berre noko som andre og hadde aa dragast med; noko 
som kanskje del fleste maatte vinne yvi. Aa Gud, kor 
ho skulde vinne yvi det! Aa, som ho skulde bli Dame 
heilt ut i Fingerendane ! Kvar minste Rest av Skule- 
gjenta skulde tynast i ho; ikkje i Draumar skulde det 
koma for henne anna enn Dametankar; aa! . . . ja med 
Guds Hjelp daa, sjølvsagt. 

Grete las upp Sogo si; Fanny kunde mest ikkje sitja 
roleg. Ho roste Sogo for Endes, men fekk ikkje Tak 
paa eit Ord. Paa Heimvegen var ho so lystig at Grete 
kjende seg brydd; uff, ikkje ber deg so jaalut daa! — 
Uff; veit du ikkje at ei Dame aldri lær høgt? — 
Men Fanny gjekk heim til Thorseng og gav seg i si 
Hjartans Giede til aa leike og staake med Veslegut, 
so ho mest sette Bamestogo aa Ende. 

Naaden vart veik i Fanny no eit BU; det var Stundir 
daa ho mest trega paa at ho hadde gjevi upp Teatre. 
Aa nei; det gjorde ho ikkje heller; det var greidt at 
ho var sælare no, daa ho hadde Fred med Gud; det 
var det høgste; det visste me; og dessutan kunde ho 
ikkje naa Teatre. Fem og tjuge Kronur Maanaden rakk 
ikkje til nokon Ting; Krambui sleit so mykje Klæde. 
Og det som vart att, det turvte ho Mor so saart til 
Huse. Ikkje um Fanny tente femti Kronur Maanaden 
vilde det bli noko att. Ho Mor laut meir og meir 
slutte med Saumingi, som sjølvsagt var; Gudskjelov, 
at Teatre var uppgjevi. — 

Daa Andersson i September kom til Kristiania att, 
kunde det mest turvast. Det hjelpte au. Fanny vart 
varm i Trui att; og ikkje nok med det; ho fekk jamvel 
Naade til aa vitne. Det var i ei lita Heimesamling hjaa 

Dorthe, at ho fyrste Gongen fekk Munnen upp. Alle 
del andre vitna; det vart leidt aa sitja der og tegja 
aaleine; Fanny gav seg Gud i Vald og reiste seg. Og 
det gjekk godt. Ho var snart inne i Tonen; og dei 
rette Ordlagi kom av sjølveseg. Det var Ijuft aa 
tilhdra Herran Jesus; maatte me ikkje glomma at 
tacka honom for hans stora kårleky at han hadde 
reddat oss som en brand utur elden . . . Dorthe og dei 
andre takka henne hjarteleg for Vitnemaale hennar; og 
næste Gongen vaaga ho seg upp i den store Samling! 
med. 

Her gjekk det endaa betre. Det var liksom det 
spana henne upp og kveikte henne, at det var so mange 
som høyrde paa. Daa Møte slutta vart ho ynskt til 
Lykke av fleire av Vénine; Andersson sjølv tok henne 
i Handi. Ho var uppe sidan fleire Gongir; og ho 
maatte tilstaa for seg sjølv med Takk til Gud, at ho 
greidde det pent; det var dei, som hadde mindre Naade- 
gaavur. Ho vart aatgaadd og; ein av Brørane vilde 
endeleg fylgje den kjære Systeri heim; og Andersson 
sagde henne nokre venlege Ord ein Kveld ; det var ei 
reint framifraa Ære. 

Han var her berre stutt denne Gongen. Aatte Dagar 
etter han var reist fekk Fanny Brev fraa han. Ho 
vart mest altfor byrg; elles var det noko rart, dette 
Breve. „Ålskade Fanny*" — naa, det var alskade i 
Herren; so kom det mykje som var vent; men rett 
som det var spurde han um dei ikkje skulde „skripa 
du til hvarandra*"; det var mest for mykje. „Skripa du 
til hvarandra . . . att vi kunde korrespondera med hvar- 
andra om mera vårdiga emnen ..." Kva i all Verdi 
meinte han med det? Fanst det meir verdige Emne 
enn det eine store: Frelsa i Jesus? 

Di meir ho tenkte paa Breve, di rarare vart det. 
Det vakna Tvil i henne; det kunde daa vel aldri vera 
verdsleg Elskhug som iaag under? Kunde det vera 
Raad at ikkje sjølve Andersson var til aa tru paa? 

Faaay rart styito i Tvilea sia; bo arisae Tnn paa 

Ho aiiste med étt mmc Hfigcn tot 
fioko fan Soaa riolla bo idnt aied aa _ 
Ikiptr. Ho kande iUqe logier so trfgt tni paa det 
Andens Mennar son tala der. Def rar såttt ikl^e sagr 
al dei lenkle bene psa aa freise Qfldir. Def var ingin 
Muum aa Ilte psa enn God ^øhr. Ho M± bakle s^ 
fil booom. DorAe wmt Yisst ikkje so heit i Tmi som 
tyrtf bo heller; mot Fanny badde bo an Yorti knlds- 
l^Me enn lyrr. 

Men etterkvart som Troi dovna kom Tomleiken. 
Fanny totte langt Ho badde bavt det so godt ei Tid; 
no yisste bo ikkle kva bo dudde fiui i Staden for det 
som bo meir og meir miste. 

Krambui vart ein Gong til so stusleg som fyrr; bo 
badde ikkje noko aa staa imot med. Kva i Verdi skulde 
ho Anne paa. Det ho fyrr badde drøymt um var slengt 
burt og uppgjevi. Midt i sin Ungdom stod ho her som 
eit bhiidlaust Tre. Dei var ikkje komne Friarane dess- 
mein Ikkje ein var komin, utan Dauden i Lybekk. 
Og ikkje kom det nokon heller; ikkje nokon som ho 
kunde bry seg um. Ho kom vel til aa staa der ved 
Disken til ho vart so leid at ho gifte seg med ein 
Vadsekk« Det vart Enden paa Visa og hennar store Mod. 

Kven brydde seg um ei fatig Gjente som stod og 

selde Lereft og Garn! Draumane hennar vilde bli 
svikne; Vonine vilde gaa upp i Røyk. Um Kjærleiken 
ein Gong tok til aa biørne i Hjarta hennar, so vilde 
den og svike. Ho visste det; ho saag det. Gudskjelov 
at ho hadde Gud aa halde seg til; han sveik ikkje, 
han. Men no hadde ho vorti so aaleine. 

Ho las eit og anna; som „Kjærlighedens Komedie''. 
Det var ei rar Bok. Falk og Svanhild som heldt av 
kvarandre, men gjekk kvar til sin Kant utan so mykje 
som aa vaage ein Freistnad, dei var svært so storfelde. 
Slik skulde Folk vera! Svanhild var framifraa. Og so 
var det slike gilde Vers. Ho huglagde Svanhild og 
Versi hennar, so ho likevel trega at ho hadde gjevi 
upp Teatre. Svanhild vart sistpaa ho sjølv. ,Jeg var 
en hjemløs i min Moders Hus . . . jeg var en hjem- 
løs i mit eget indre . . .** Gud, so sant som det var. 
Og so Slutningsordi: ,,nu falder Løvet; nu kan Verden 
faa mig . . ." 

Guldstad var Tollaren; og Falk kom nok ein Dag; 

„for første Gang paa Jord 

jeg fandt min Tanke bag en andens Ord . . . 

Halvt stødte du mig bort med hvas Forstand, 

halvt vidste du med Milhed mig at drage, 

som Havet drages af en sollys Strand, 

og Fjeldet skyver Bølgerne tilbage . . .** 

Det sagde seg sjølv, at ho maatte gjeva han upp 
tilslutt; daa vilde ho trøyste seg som Svanhild: 

„nu har jeg mistet dig for dette Liv; 
men jeg har vundet dig for Evigheden.*^ 

Versi var so vene at dei grøtte henne; og Klangen 
av dei sigersterke Rimi song henne glad. Ho tok til 
aa gjera Vers sjølv. Naar ho smette seg ut i Skrapbui 
no, so var det ikkje til Bøn; ho vilde dikte. Ho kvad 
um Kjærleiks Sorg og Sut, so Papire ho skreiv paa 
vart taarevaatt. Ho song um den bleike Rosa som folna 
eismail, av di ingin fann ho og feste ho ved sin Barm; 
um den unge Riddarftiøkni som vart ute for Svik av 

Sveinen sin og gjekk i Bylgja den blaa; um den litle 
Smaafuglen, som sat aaleine paa Bjørkekvist yvi den 
stille Bekken og døydde av Kjærleiks Saknad. 

Av Grete fekk ho laane Ibsens Dikt; deim lærde ho 
utanbokes. Best lika ho desse Smaakvædi som ikkje 
var anna enn eit Skimt, ein Klang, eit Bilæte ; Gjenta 
i Kunstsamlingi som sat heile sitt Liv og kopiera 
Murillo vart eit Mynster for henne: 

„. . . Øiets svømmende 

Langsyn siger, 

hun bygger drømmende 

Skjønhedsriger." 

Ho tok til aa forstaa at ho sjølv burde bli Maalaf . 
Ho vart ulykkeleg kor som var; og det kunde daa nett- 
upp høve for henne aa sitja i all si Tid med symjande 
Augo og byggje drøymande Venleiks-Rike. Svanhild 
hadde og tenkt paa aa bli Maalar. Uff; tru det kunde 
koste svært mykje aa lære aa maale litegrand? — . 

— Ut paa Vaarkanten var det eit Danselag hjaa 
Magnesen; Fanny vart bedi og gjekk. Ho kunde ikkje 
anna. Det var fyrste Gongen ho skulde faa vera med 
paa eit rettelegt Ball; fyrr hadde ho aldri havt Ball- 
kjole. Og ho vilde ikkje danse; ho vilde berre sjaa 
paa. Kor som gjekk laut ho sidan gjera Bot. 

Kjolen kunde ikkje bli som han burde denne Gongen 
heller; men han fekk klara det — : kvitt Blondety paa 
ein Botn av blaatt Alpakka. Yvi Aksline eit kvitt Fichu; 
det klædde henne stormande. Paa den eine Oksli ei 
raud Rose; i det rike glansbrune Haare like eins ei 
raud Rose; det var all hennar Stås. 

Ho kom i Lage og var straalande. Det var Fest um 
henne av Ungdom og Frygd; Augo tirde, Kinni blømde; 
Gutane røynde seg med aa finne fagre Ord; mest gjekk 
det paa Samanlikningar med den friske Rosa. Den 
Fyrisetningi at ho berre vilde sjaa paa, den rauk for 
det fyrste Tilb5de ho fekk; ho gløymde Gud med ein 
sæl Smil og støypte seg ør av Giede inn i Stimen. 

Der var ein fin, kvik medisinsk Student som heitte Aas; 
han gjorde seg til for henne heile Kveldén. Det var den 
finaste Herren ho hadde set. Og samstundes var han 
so paaliteleg og truhjartug. Det opne Ijose Andlite hans 
kjende ikkje Svik. Ho trudde han av heile sitt Hjarta. 

Det var noko leidt med det at ho var so styvi; det 
var fælt so lite ho visste. Ho laut segja mindre enn 
ho hadde H^g til; det kunde vera so snart gjort aa 
forsnakke seg. Som vel var tala han for deim baae. 
Han heldt henne med Drøs heile Tidi; lett, trøysamt, 
hyggjelegt rødde han; dette var det daa dei kalla 
Konversasjon. Han tala seint og svært mjukt og drog 
paa Ordi; r'en vart stundom til y; dei tala vel so, dei 
fine Herrane no for Tidi. Han var svært godt upplærd, 
Hadde Hug for Musik, Song, Maalarkunst; naar han 
vart Doktar og rik vilde han hava det so og so gildt 
heime hjaa seg; det skulde hanga fine Maalarstykke 
paa alle Veggir . . . Kva det kostar aa lære aa 
maale? Det kostar Tid, Frøken. Ein maa halde paa i 
jnange, mange Aar, skal det bli noko av det; og so 
maa ein liggje i Dtisseldorf og Miinchen og Pajis . . . 
Noko lite? Ja eg skal segja Dykk, Frøken: det er 
mest verre aa kunna noko lite enn inkje. Og so hev 
me so skræmeleg mange som kann noko lite; dei smøj 
upp so my'e Lereft, at Gud Fadej maa tilgje deim. Seg 
meg, maalar De, Frøken? 

Fanny lét stilt Maalartanken sin fara. 

Aa; det var vonlaust so faavis ho var. Kvar Stundi 
nemnde han Ting som ho ikkje hadde Greide paa. 
Det var mojosamt at gaa paa Karl-Johan og „studéje 
Fysiognomier"; kva tru det var. Hans gode Vén Gabriel 
var ein heller thuga Bakkusdyrkar; kva var no det. 
Same Gabriel var dertil ein ægte nojsk Prinsip-ridar; 
han sverma for modejne Idear og var ein Hund etter 
jealistisk Kunst . . . Uff; ved Gud! ho maatte til aa 
lesa. Men naar skulde ho faa Stundir; og kor skulde 
ho faa Bøkar ifraa ... Ho torde ikkje so mykje som 

spyrja um Forklaaring paa dei vande Ordi; slikt burde 
vel upplaerde Folk vita; ei Gjente fraa ein Gjenteskule 
vilde skyna det alt. Aa ja; ja so, var alt ho kunde 
svara; uif! kor keid han visst totte ho var. Denne Gabriel 
var nejvøs au; daa vaaga ho seg ut med eit Spursmaal: 
De som er Medisinar . . . kva er det i Grunnen aa 
vera nervøs? Alle Folk er nervøse, høyrer eg; og eg 
fær vel au snart til aa vera nervøs; naar eg berre rett 
visste kva det var for noko. — Nervøs, sagde Aas, det 
vil i det stoje og heile segja det same som aa vera 
ut-rangla; det vil segja naar det gjeld Herrar; er det 
Damur so . . . ja De er ikkje nervøs. Frøken? ... er 
det Damur, so vil det jamnast segja det same som til- 
gjord ... Ho lo; men uif; tru han gjorde Narr? — 
Framleies vilde hans Vén Gabriel slaa seg paa Liteja- 
turen . . . Svermar De for Literatur, Frøken? — Ja, 
eg veit ikkje . . • — Ja me her heime hev no ikkje 
nokon Literatur; for De vil daa ikkje koma med slikt 
noko som denne Landsens Hæst uppi Gausdal, som 
berre ligg og preikar um Jepublik og slikt noko . . . 

— Ibsen — ? vaaga ho vart; er ikkje han — ? — Ja Ib- 
sen; det er endaa noko; han hev daa so mykje Vlt 
at han etterliknar ein verkeleg Diktar; men elles skal 
eg segja Dykk, Frøken: der er ikkje meir enn ein 
Diktar i Verdi; der er berre ein. Han venta at ho 
skulde gjeta; ho torde ikkje. Ja no trur De vel, heldt 
Aas fram, at eg meiner Shakespeare; alle Folk so kjem 
dei med denne keidsame Shakespeare; nei ser De! 
Henrik Heine, det er Diktar det. Du hast Diamanten 
und Perlen, hast allesy was Menschenbegehr; und hast 
die schdnsten Augen; mein Liebcheuy was willst du mehr? 

— Ho skyna det um die schdnsten Augen; han sagde 
det so at det vart ein fin Ros til henne. 

Aas lét seg føre fram for ho Mor, og var hyggje- 
leg mot henne med. Ho Mor vart svært fomøgd; ja 
sjaa det er ein Herre, sagde ho. Fanny smilte sælt; 
Hjarta hennar banka under det blaae Kjolelive. — 

— Ein Sundag seinare raaka Fanny han att paa 
Karl-Johan. Ho raaka han att oftare. Han tok til aa 
gjera Kur paa Aalvor. 

Han tok henne med i Teatre og paa Kakebui, paa 
Konsertar og paa Turar. Stundom var ho Mor med; 
men for det meste var dei aaleine. Han venta paa 
henne utanfor Krambui um Kvelden og fylgde henne 
heim; han fylgde henne helm um Middagen og stundom. 
Det gjorde ikkje honom noko at ho var Krambugjente ; 
han var i Sanning fin. Aa Gud; ho heldt visst av 
han. Tenk, um ho kunde faa frelse han. Han var 
eit fælslegt Verdensbarn. 

Ikkje for alt i Verdi maatte han forstaa at ho var 
gudeleg; so vesal var ho; so laak var ho; men ho bad 
for han. Ho vart meir ihuga i Bøni enn noko- 
sinn; og Bønine hennar vart so varme at ho totte 
Gud maatte høyre deim. Kvar Gong ho raaka han 
att saag ho etter, um han ikkje skulde ha vorti noko 
meir aalvorsam no. Men nei; han var det same glade 
Verdensbame som han hadde vori. 

So fireista ho aa hjelpe Vaarherre. Um Sundagane 
naar dei gjekk og dreiv, fekk ho han med paa Kyrkje- 
garden; naar han fekk Dauden so nære, kunde han 
vel koma til aa tenkje seg um. Bien, warum nicht? 
sagde han og gjekk med ; so gjekk han millom Gravine 
og tala um Moro og Musik som elles. Det beit ingin- 
ting paa han. Sistpaa vart han leid av Kyrkjegarden. 
Herre Gud, kann me ikkje finne mindre grøtelege 
Stadir aa drive paa daa, sagde han. Ho lo og gav 
upp Voni. Han var i Grunnen eit stort Barn. Vaar- 
herre fekk hjelpe han naar hans Tid kom. Han var 
gild som han var no og, daa. 

XVII. 

Gamle Houen sagde aldri eit Ord; Fanny var stød 
paa, at han var misnøgd. Ho gjorde nok det ho kunde. 
Forsømde aldri ein Minutt; var paa Staden sin um ho 
so ikkje var frisk; gjorde meir enn ho var nøydd til; 
greidde so kvikt med Folk, at dei helst kom til aa 
kaupe meir enn dei vilde; laug til Bate for Husbonden 
sin so ho laut undrast paa det sjølv; men nei; aldri 
eit Ord. Han var misnøgd. Jomfru Stange maatte ha 
vori glupare. Fanny torde ikkje kny um Lønspaalegg; 
takke Gud, um ho ikkje vart uppsagd. For eit raad- 
laust ubrukelegt Menneskje ho var; um ho brtika seg 
av all si Magt, so dugde ho ikkje til so mykje som 
aa selja Lereft. 

Men ein Dag sagde Houen eit Ord som var jam- 
godt med tusund; han lagde paa Løni for henne. Ho 
skulde hava firti Kronur Maanaden no. Fanny sprang 
heim og fortalde det baade med Graat og Laatt; heile 
Ekeberg var falli fraa Hjarta hennar, sagde ho; ho tok 
heiltupp til aa faa Vyrdnad for seg sjølv. Daa gjekk 
ho Mor ut og henta heim ei Flaske B6kk-øl. Jamenn 
lyt me ha Raad til aa ha det lite koselegt i Kveld, 
Gjenta mi, sagde ho. 

Og no gav ho Mor fraa seg alle sine Søkjarar so 
nær som Assessorfrua. Henne vilde ho halde paa for 
god Vénskaps Skuld. Ho totte visst og det var svært 
gildt aa bli henta med Hest; — „stend dei i Glase 
hjaa Larsen no?** kviskra ho gjerne med same ho 
skulde køyre. — 

— Fanny vart ikkje rikare enn fyrr. Men ho tok 
seg Raad likevel til aa leige eit Fortepiano. 

Det var eit gamalt firkanta Hakkebrett som ho fekk 
for halvonnor Krone um Maanaden. Nokre lette Musik- 
Stykke fekk ho laant hjaa Fru Kahrs, som elles no 
heldt Sengi. So sat Fanny og klimpra og spéla so ofte 
ho hadde ei Stund. Det var ikkje mykje Ljod i den 

gamle Kassa. Men Tonen var ven. Der var noko 
spedt og fortenkt ved han, noko dust, drøymande, harpe- 
lint; han song um gamle Stogur med sin Fred, um 
gamle Fruir med sine Minne. So kunde det raake ein 
Sundag Fyrimiddag, at Aas kom upp; daa song han; 
og ho spéla til, og gløymde all Heimsens Møde. Ho 
var den unge Gjenta i Kunstsamling!; det symjande 
Langsyn i Auga sagde, at ho bygde drøymande Venleiks- 
Rike; Susen ft'aa det gamle Klavére vart Musik, Tone- 
bylgjur som Songarsklpe hans siglde paa. Alt vart 
Ljos og Sæle. Tonane livde og tala; dei norske Fjell- 
tonane fekk henne til aa læ med sin trollske Skjemt, 
og ho vart kjensleveik av den mjuke Sorg i dei slaviske 
og magyariske Folkelundar. 

Og so gjekk dei Turar i Lag. Han rødde; ho høyrde 
paa. Han fortalde fraa Studentersamfunde og Selskaps- 
live, fraa Læresalen og Sjukehuse; han rødde um 
Skræddaren sin og Klædningane sine og tok ho paa 
Raad um Handkragar og Slips. Ho fekk Greide paa 
alle Framtidstankane hans. Han fortalde kva Stil han 
vilde hava Romi sine budde i, kva Fabrik han vilde 
taka Pianoe sitt fraa, kva Maalarar som skulde vera 
fram-synte paa Veggen hans; han sagde kva der skulde 
staa paa Helsingskorte hans, og forklaara korleis han 
vilde bera seg aat med aa faa fin Søkning. Han var 
hjartans bamsleg, den store Guten. Naar han hadde 
fengi nye Klæde eller ein ny Hatt, var han reint til aa 
læ aat. Han snudde seg rundt framfyri henne og 
spurde um han ikkje var pen; seg meg beintfram, 
Frøken, er ikkje den Hatten framifraa, tykkjer De? 
Han vart svært fornøgd, naar ho kalla han ein Sprett. 
„Vet Di hva Di er, Aas?** — „Nei?« — „Di er en 
Laps I* — Han smilte, smaaplistra, keika seg; — um 
ho visste kva ho var daa? — Nei? — „Nydeli!" 

Ved sløglagde Spursmaal fekk ho han til aa greide 
ut det ho ikkje forstod; han vart Læraren hennar. 
Dei dreiv i Lag ut-yvi Sumaren og Hausten og kunde 

sistpaa tala saman um noko av kvart. Men stimt var 
det likevel, som ho ikkje kunde faa rett Greide paa 
av han. 

Hjaa Thorseng las ho kvar Sundag Aftenposten; 
der var mykje ho ikkje forstod. Det saag ut til at 
det var faarlege Tidir me livde i; alt som godt og 
heilagt var laag i Dauds Von; nokre fæle Fantar i 
Storthinge vilde velte Verdi; naar ho spurde Aas um 
slike Ting, svara han berre med Lentur. Kva ein 
Vinstremann var? — Ein Vinstremann var ein ut- 
arma Fyr som søkte Post i Statsre visjonen. — Repu- 
blik? — Republik vilde segja, at Diktaren Bjørnson 
skulde vera Konge i Staden for Oskaj den andre. Folke- 
høgskulen? — ein Stad der Bondegutar vart lærde 
upp til aa tala paa Vers og Ilva av Solskin og Laan i 
Hypothekbanken. Vilde ho vita meir, so sagde han: 
aa nei Herre Gud, lat oss no vera Folk og ikkje snakke 
Politik daa! Politik ser De, det er noko som kann 
høve for Listerbøndar og Lagsmennar i Kristiania Ar- 
beidarsamfund; det er ikkje for oss som er betre vane! 

Aas gav seg ikkje innpaa aalvorsame Ting; og gjorde 
han det, vart det aalvorsame au lettvint. Det kunde 
gaa mest for vidt. Ein Gong fortalde han, ende fram, 
reint som inginting, at Gabriel, Vén hans, var Fritenkjar. 
Jøss! kva er det De segjer, braut ho av; De maa daa 
ikkje segja slikt lell — Herregud, naar det er sant? 

— Santi Og slikt eit Menneskje kann De ha Lag med? 

— Ja det kann eg vel? Det vert daa ikkje mi Sak 
det? — Nei men ... det maa daa vera fælsleg uhug- 
legt! — Ja eg tykkjer det er Tull av han eg, sagde 
Aas; for De kann daa skyna me maa tju paa Vaaj- 
hejje ... ja meiner ikkje De au det? Kammeratane 
mine segjer at dette berre er noko eg gjeng og spjaakar 
med; men eg forsikrar Dykk paa: eg skynar ikkje 
késs me skulde greide oss, um me ikkje hadde Vaar- 
herrel Sjaa no berre som dette: der ligg ein Mann 
og er reint klar. Me kunde vaage Toppen paa, at han 



HJAA HO MOR. 197 



ikkje liver til I Morgo. Naa; so fell han burt og ligg 
der ei Stund; og so med ein Gong so kviknar han til 
att, og blir so frisk som ein Fisk og liver i mange 
Hejjens Aar. Slikt noko lyt ein daa hava som ei For- 
klaaring paa, kann De skyna. Eg held med Lochmann, 
eg; me hev mykje Bruk for Vaarherre i Medisinen. 
Nei men no skal eg fortelja Dykk noko som hende 
nedpaa Mat-stogo igaar; eg skal segja Dykk, alt Folk 
er so upp i Under paa kva det er for ei fin Gjente 
eg hev fengi fat paa ... — UfF; han var i Grunnen 
skræmeleg lettlynd. 

Stundom raaka ho han i Lag med denne Gabriel; 
og no, daa ho hadde høyrt dette fæle, lagde ho Merke 
til Fyren. Det var rart at ein Fritenkjar kunde sjaa 
soleis ut, totte ho. Noko hustri var der ved han, det 
sagde seg sjølv; ein kunde sjaa at han ikkje hadde 
Sjælefred; men elles saag han ut som anna Folk, ja 
var heller ein ven Kar. Dei brune Augo hadde ei 
god Bragd; Andlite var aalvorsamt og fint; det silke- 
mjuke kolsvarte Munskjegge tok seg godt ut til den 
djupbleike Håmllten. Han gjekk godt klædd og hadde 
eit finslegt Lag. Bergensmaale lyddest vent i Munnen 
hans, syngjande lint, stundom bamslegt. Det einaste 
leide med han var at han banna; men det var der 
mange som gjorde, og var ikkje Fritenkjarar for det. 

Ein Dag sagde han noko som gjorde henne mest 
glad i han. Det var ein Sundag Fyrimiddag; dei raaka 
han utanfor Grand; der stod han og rødde med ein 
halvlurvin Fyr, som nettupp daa gjekk ifraa han. Naa, 
Goddag, Gabriel, sagde Aas; kjenner du og den Riddars- 
mannen? — Nei; kjenner du han? — Ja det veit den 
søte Gud; det er den støjste Slusk og Snytarfant i 
Kristiania. — Aa Fanden, sagde Gram; og eg som 
gav han tvo Kronur! — Tosken; og dei tvo Kronune 
hadde du vel laant og? — Nei eg laanar daa ikkje 
Pengar fyrst i Maanaden . . . Fanden til Tull daa! I 
Grunnen kunde eg havt Bruk for dei tvo Kronune 

sjølv i Dag. — Naa ja-ja, trøysta han seg; han Slusken 
hadde vel og Bruk for deim; Sluskar skal Ilva dei med, 
for Pokkeren . . . adjø! — adjø, Frøken!" — Gud, so 
lettlynd som han visst van Men tenk: „Sluskar skal 
og Ilva!" Det var i Grunnen vakkert. Undrast paa 
um Aas kunde ha 15gi eit Grand paa sin gode Vén? 

Ein einaste Gong kom ho til aa tala med han; daa 
forstod ho, at han nok likevel var ein leid ein. 

Ho kom til aa segja at ho ikkje vilde gifte seg; han 
tok det med Aalvor og vart sint. At ho vilde koma 
med slikt, som ho daa neigu ikkje meinte! Jau det 
skulde vera fint, uro ho vanta den Turfti! Det fanst 
ikkje noko so vonlaust som ei Gjente som ikkje hadde 
Bruk for aa gifte seg; og dessutan, kor som var, so 
skulde ein gifte seg; det var smaklaust aa gaa ugift! 

De gjeng daa ugift sjølv, sagde ho, endaa ho visst 
ikkje burde svara paa slikt Snakk. 

Ja gudbevars; til Dato hadde det endefram ikkje 
lati seg praktisere; og elles so var det ymist aa tenkje 
paa, her med. Eit Menneskje som ein skulde vera i 
Lag med heile sitt Liv fann ein ikkje so i ein Hast 
. . . Hugtekin? Ja; Kvinfolki trudde det; berre ein 
var hugtekin so var alt greidt . . . Naar det bar til 
Stykke so var det snartsagt det minste! Spursmaale var 
um dei tvo forstod kvarandre; og daa maatte dei staa 
paa det same Daningstlg paa Lag, hava i det store teki 
dei same Hugdrag; dessutan var det alle desse Smaa- 
ting; eg, sagde han, kunde t. D. aldri vera gift med 
ei Dame som ikkje hadde Sans for aa klæde seg vent; 
tenk Dykk det! 

Fanny saag nedyvi Klædningen sin; han var ikkje 
svært ven; ho totte Gabriel var ulidande. De er nok 
vand paa det. De, sagde ho. 

Vand paa det? Han berre endefram var soleis. 
Heller ikkje, heldt han fram, kunde eg vera gift med 
ei som ikkje gjekk vent; eller ei som aat med Kniv; 
eller ei som lo mykje . . . Det er visse Ting, ser De, 

som hev den og den visse Verknad paa det og det 
serskilde Nervesystem; det nyttar ikkje aa slaa seg 
uvyrdin; ein maa sjaa etter det, naar ein skal velja. 

De kjem til aa sjaa Dykk vel fyri, De daa, smilte Fanny. 

Ja. De vil segja at ein kann skiljast att, song han 
paa i ein sturin Tone; men slikt noko gjer ikkje eit 
Menneskje med Folkeskikk. Hev ein Nervur, so skyr 
ein sovori; ein vil ikkje hava sine Privatissima paa 
Pøbelmunn. Daa visst ikkje fyrr ein hev vorti so 
demoralisera, at det sgu mest kann bli slikt Slag med 
heile Greida. Berre den simple Ting aa segja til ei 
som ein hev havt det godt med: no vil eg ikkje meir 
. « . ja ein drygjer med det og, til det mest er for 
seint« Eg veit um det fraa slikt eit lettlyndt Samhøve 
eg hadde ein Gong . . . Hm ! kremta Aas ; Gram gaadde 
det ikkje; — det var sgu slett ikkje noko rart Høve, 
men likevel — ; aa gaa aa segja til den snilde Gjent- 
ungen, som eg visste var eit Grand glad i meg: no 
lyt det vera slutt ... Ja eg er ikkje snar-kløkkjen ; 
men neigu um eg nokon Gong hev gjort noko som 
var stort verre ..." 

Hm! — Seg meg, hev du ei Klokke som gjeng rett, 
Gram? sagde Aas brydd; Fanny saag fomærma ut; 
Gram harma seg, kunde ein sjaa, og tok Avskil. Ja, 
han kann vera taktlaus, sagde Aas. Seg meg, hev De 
høyrt gjeti det som gjekk for seg i Arbeidarsamfunde 
igaarkveld? Det er no eit Fantebøle i Grunnen, det 
Arbeidarsamfunde ... — Men Fanny kunde ikkje 
vera so sinna paa Gram som ho burde. Det var ein 
underleg Kar; tenk; taka det so vidt aalvorsamt med 
ei Taus av det Slage! Det var visst noko godt i det 
og; men uff; fortelja sovori liksom det skulde vera ein 
reint endefram Ting . . . jau han maatte vera Fritenkjar. 
Aas snakka: . . . fælande mojosamt, overlag vyrdlaust, 
plent som det høvde aat den Lurven til Fatigforstandar 
. . . Fanny kvakk upp ved Orde Fatigforstandar og 
tok til aa lyde etter att. 

Ein Gong raaka ho Aas hjaa Magnesen; der song 
han med' Grete spéla, og Fanny var so aabruig at ho 
snaudt kunde dylja det. Sidan hende det oftare at dei 
var i Lag med Grete; det var som ho vakta paa, naar 
dei var ute og dreiv. Og ho gjorde seg til for Aas, 
so det var reint ufysi. Fanny totte Aas burde sk^a 
kor simpel Grete i Røyndi var; men han gaadde ikkje 
det Slag; rødde med Grete plent som med Fanny, og 
um nett dei same Ting; ho vart sinna Gong etter Gong, 
og tok Hemn ved aa gaa Turar med Moe, Lager- 
drengen. Ein Sundag Fyrimiddag rødde Aas mest 
berre med Grete; det var um noko Musik, som Fanny 
ikkje kjende til; etterpaa baud han deim baae tvo med 
seg paa Teatre. Grete sagde ja Takk; men Fanny 
svara nei. Ho var so harm at ho knapt kunde styre 
seg. — Uif, det var leidt, sagde Aas; skal De nokon 
Stad av daa? — Ja, svara Fanny, eg skal vera med 
Moe i Arbeidarsamfunde! — I Arb — ? Aas spilte 
Augo vidt upp. — Ja. God Moro i Teatre; adjø! — 
Ho gjekk; det var so vidt ho klara Graaten. 

I Røyndi kom ho til aa gaa i Arbeidarsamfunde. 
Moe gjekk med, so viljug som eit Byb5d; han var so 
velsigna snild. Det var slett ikkje ille der nede. Det 
var noko dei kalla „selskapeli Sammenkomst"; der 
var Upplesnad, Musik, Song; sistpaa skulde det jam- 
vel vera Dans; ho raaka Kjenningar fraa Aalmuge- 
skulen og fekk nye Kjenningar; det var hyggjelegt, og 
ho kom i Godlag. Ho vart førd saman med ei ung, 
kvik, vltug Gjente som heitte Helga Thorsen, og med 
ein kvåt Kar av Namn Markussen — Markus Olivarius 
vart han kalla; i Lag med deim og Moe sat ho i 
Restaurasjonsrome og hadde Moro ei lang Stund. Markus- 
sen var svært løgleg. Nærsagt mest naar han lo sjølv; 
han lo so Take kunde lyfte seg fraa Veggine. Han 
yvihøyrde ho i alle Lærdomsgreinir; i Landkunna 
fekk ho det Spursmaale: kva heiter dei største Øyane 
i Sverig? Ho visste det ikkje ; han svara sjølv; Sveriges 

sidrsta der åro: Oland, Gottland och Hindden i norra 
Ocean ... det segjer Dr. Daniel Djurberg, rector Scholcé 
och ledamot af kosmograflska societeten i Lund — ah!!- 
ha-ha-ha! Fanny visste ikkje kvar Hindøy laag, men 
lo likevel; lo berre aat Markussen. I Maalkunna maatte 
Fanny forklaare kva ho forstod med Norsk; daa ho 
var ferdug og trudde ho hadde greidt det, sagde Mar- 
kussen: fullkomeleg rett, berre umvendt. Ha I-ha-ha-ha! 
Jaso; so Frøken Holmsen ikkje var god Nordmann? 
hadde ikkje Greide paa sitt norske Maal? Men so 
kunde ho kanskje russisk? — Ikkje det? Ja men 
russisk var og eit gjævt Maal; mest likso gjævt som 
Landsmaale. Maatte han spyrja — torde han fraaga — , 
kvar Frøken Holmsen stod helst i den politiske Striden? 
Inginstad? Det var klent! Heldt ho kanskje med 
Johan Sverdrup? — Ikkje det. So heldt ho med 
Regjeringi daa? — Ikkje det] heller? ah!!-ha-ha-ha! 
— ja men daa var ho Slingringsmann ? Der var ikkje 
meir aa velja i; og han gav ei politisk Utgreiding 
som fekk Helga Thorsen til aa segja at han sjølv var 
Slingringsmanir. Du er so ulideleg upartisk! skjelte 
ho. Eg er Regjeringsmann, eg! svara Markussen. — 
Aa Tøv, sagde Helga Thorsen. Det vart Ordskifte; 
Fanny tok til aa forstaa stimt; Politik syntest vera ein 
aalvorsam Ting; det var Aalmenn-baten det galdt; 
Markussen hadde Rett; me kunde ikkje vera likesæle 
um dette. Og so gjekk han Spretten, Medisinaren, 
berre og gjorde Narr . . . Ein litin graaklædd mager 
Kar kom og helsa og vart fagna som Kjenning av 
Helga og Markussen; det var som det livna i det 
skarpe, stume Andlite hans daa han saag Fanny; i all 
Verdi . . det var Student Uchermann! — Er det ikkje 
Frøken Holmsen? Han helsa hjarteleg, og takka med 
eit serstilt Tonelag for sist. Var det ikkje det eg 
visste, at eg maatte raake Dykk att? smilte han. Smilen 
hans var eit Grand skakk, men i denne Stundi reint 
fomøgd aa sjaa til. 

Han sette seg hjaa Fanny, fekk seg eit Ølglas og 
tok til aa røde um gamle Dagar. Mæle hans var 
skralt og brast lett; han enda gjeme med ein liten arg 
Fisteltone. Det er vel so vidt De hugsar meg. De, 
sagde han; og endaa maa Gudane vita kva det hadde 
vorti av meg, um ikkje De hadde vori! — Eg? lo 
Fanny brydd. — Ja, det var vel Dykk uvltande, heldt 
han fram med den skakt-lentuge Smilen sin; men den 
Gongen daa den store Livsvoni mi brast . . . sæle 
Far min hadde innbilt meg, at eg skulde bli ein Hfindel 
eller Beethoven . . . hadde eg ikkje daa havt Minne 
um den unge Valkyrja . . . som steig meg ung og 
frisk til Møtes den Gongen og sagde: ikkje gjev Dykk! 
... eg hadde sgu gjevi meg, eg! — UfiF; eg var nok 
ikkje rart til Valkyrje desverre. — De vart no til det 
for meg. No liver eg paa Leivdine, gudbevars; men 
eg liver daa; eg hev noko aa bry meg um og noko 
aa arbeide for; og kva gjer det, um mitt eige vesle Til- 
være gjeng til Gruns; den einskilde Mannen gjer korkje 
fraa eller til; Folkeframgangen, det er Saki. 

Det var eit anna Folkeslag, dette; dei llvde i ein 
Heim som ho slett ikkje visste um. Ho maatte inn 
der; ho vilde inn der. Kvardags-tøve var ikkje ut- 
herdande, helst naar ein visste at der var noko høgre. 
Men Gud, kor ho turvte Hjelp; Gud! um De visste, 
kor faavis eg er! sette ho i. Det trur eg nok, sagde 
han; paa Gjenteskulane lærer de vel ikkje anna enn 
tenkje paa Gutane, veit eg! Ho raudna noko; det 
kann De daa ikkje segja, meinte ho. Jau, nikka han; 
dei lærer det ved denne gjenomførde Avstengjing. 
Det vert lagt slikt eit Lag paa denne velsigna K^ns- 
Skilnaden ... dei maa koma til aa undrast paa kva 
det er for noko rart med Gutane, sidan dei ikkje maa 
vera i Lag med deim. Og Forundringi avlar Forvltin- 
skap. Det er likeeins med Gutane. Og Skulen skal 
Skam ikkje hjelpe deim stort, for det meste! — Kann- 
hende. — Det iyrste som maa gjerast er aa tyne heile 

Skuleverke, heldt han fram. Hev De høyrt slikt Tull — : 
fyriskrive ved Lov, at alle skal lære det og det, og 
like mykje av det og det, og plent paa same Tidi og 
same Maaten ... det er som dei gamle Underdoktarar, 
som gav den same Lækjedomen for alle Sjukdomar og 
den same Mengdi for kvar sjuk . . . probatum est! 
sagde dei; jagu var det probati — Men var det fi*itt, 
so vilde mange inginting lære. — Dei som inkje vil 
lære skal vente til Trongen kjem; daa skalfar dei seg 
sjølve den Kunnskapen dei hev Bruk for. Det einaste 
eg kann segja eg veit, hev eg lært meg sjølv lengi 
etter eg vart fri Skulen. (Aa Gudskjelov; so kunde 
ho og, kannhende . . .) Og ingin skal faast med aa 
halde Skule utan den som hev Kali til det. Eg hev 
i mine Dagar kjent ein einaste Lærar som var Lærar. 
— Eg hev visst og berre kjent ei, naar eg skal tenkje 
meg um . . . Fru Kahrs paa Kristiansborg; kanskje 
De kjenner henne? — Var det ikkje ho, som vart 
sett paa Dør? — Ho kom i Ugreide med Presten der 
uppe, trur eg. — D'er greidti sagde han med sin 
skeivaste Smil; finst det noko i dette Lande som der 
er Vonir i, utan at Sogo um det sluttar med dei stutte 
Ord: men so kom Presten?! — Mæle hans kom burt 
langt upp-i Fistelen. 

Han gløddest upp yvi det at ho stod i Krambu; 
den største Voni me hadde no var, at Kvinna kunde 
taka til aa bli sjølvstendig. Enn all den gilde Krafti 
som laag unytta der. Gjæv, stor Kraft, som dei ikkje 
hadde visst aa brtika til anna enn Matlaging og Hose- 
bøting. Og so til aa »gjera Live fagert** for oss Mann- 
folki^ som jagu kunde vers'god halde Live vaart fagert 
sjølve. Aldri hadde det vori gjort større Nedvyrding 
enn mot Kvinna, sagde han. Ho hadde vorti tilsulka^ 
nedtrakka, utskjemd; dei hadde demoralisera henne 
fraa Grunnen av, bruka henne til Leike, Lastdyr, Frille ; 
altid briika henne; aldri lati henne faa Ilva sjølv; aldri 
gjevi henne Lov til aa vera Menneskje . . . Uchermann 

tala seg varm; Helga Thorsen blanda seg inti med 
djerve Ord; nye Utsynir opnå seg for Fanny til alle 
Kantar. Aa, som ho hadde vori innestengd. Gud, so 
armodslege, vesalle Tankar ho hadde havt um all Ting. 
Som ei Gaas og ei Jaale hadde ho livt; ho hadde ikkje 
havt Vitring um nokon Ting, ikkje um sin eigin Vyrd- 
nad dessmeir. Det hadde nok meir paa seg aa vera 
Menneskje enn ho visste um. Aa, so sæl ho var, som 
endeleg hadde funni Folk; ho fekk gaa i Skule hjaa 
deim no; her stod ho framfyri det høgste; det kjende 
ho paa seg. — 

Dagen etter raaka ho Aas; han var aldri det Slag 
tykkin; tenk; ho kunde ikkje so mykje som faa han 
aabruig. Han lagde i Veg med sitt vanlege Snakk; 
ho totte mest ikkje det var noko Moro: eg skal segja 
Dykk, eg hadde ikkje noko vidare aa gjera i Efta; eg 
gjekk og trøytte Tidi til Klokka var so fem; daa kom 
eg endeleg paa noko som der var Meining i; du kann 
daa gaa upp til Gabriel, segjer eg til meg sjølv; ja 
som sagt so gjort; eg gjekk upp til Gabriel; men daa 
laut eg vel bisne, kann De tru; tenk! han var heime. 
Men det hadde sjølvsagt sin Grunn; Svine var ikkje 
uppe endaa. Nei daa; laag og sov som ein Kvelp- 
unge. Naa; so jeiste han lite paa Hovude daa, og 
skulde sjaa kven det var som kom; og daa han saag 
det var eg, so sagde han sjølvsagt: jeis til Helvlte; 
kom og vej med, segjer eg . . . ho høyrde ikkje etter 
lenger. Det var greidt! — der kom Grete. Han vitta 
til henne som vanlegt; Fanny vart sinna; paa heile Heim- 
vegen sagde ho ikkje eit Ord. Seg meg, hev De noko 
aa gjera i Kveld, Frøken Holmsen? spurde Aas. Ja; 
eg skal i Arbeidarsamfiinde I svara Fanny. — Ish, so 
ulidande som De hev vorti daa! Og so dette ufysne 
Arbeidarsamfunde ! 

Ho var ofte sinna paa Aas, og kom dermed til aa 
ferdast mykje hjaa sine nye Kjenningar. Ho vart bedi 
med i „Ungkarslagi'' hjaa Helga Thorsen, der Ucher- 

mann au kom; det var dei gildaste Folk ho noko-sinn 
hadde kjent. Og dei hadde Moro» endaa der var Aalvor 
i Leiken. Naar ho so raaka att Aas, kunde ho mest 
ikkje like han. Snakke hans høyrdest flatt; og denne 
Spretteferdi hans var utekkjeleg. Men søt var han og vart 
han; ho kunde ikkje gjeva han upp. Ho burde visst 
gjera det; Gud, som Helga Thorsen vilde vanvyrde 
henne, um ho visste at ho gjekk her og lét seg gjøle for 
av slik ein Sprett! Men ho kunde ikkje; ho fekk heller 
freiste aa gjera han betre. Ulf; kann De no ikkje vera 
litegrand aal vorsam daa, Aas? Kvi skal De stødt gjera 
Gjøn med allting? — Han svara med Fjas. Ho freista 
med Aalvorstale; ho ordskiftest med han; det var ikkje 
sant at Johan Sverdrup var ein Taburetjagar; det var 
ikkje sant at Vinstre berre tenkte paa si eigi Torv; 
det var Folkebaten, Folkeframgangen ... — Nei men 
eg vil daa ikkje tru, at desse katilinajiske Eksistenser 
uppi Arbeidarsamfunde øydelegg Dykk, Frøken? De er 
daa eit upplært, vltugt Menneskje? — Nei men seg 
meg beintfhun, Aas: er det inkje noko som kann gjera 
Dykk aalvorsam? — Hm ... det maatte vera um 
eg kom ut for slikt eit politisk Fjuentimmej fraa Arbeidar- 
samfunde ... — Ulf! 

Han lagde seg til ein ny Eid: dersom det og det 
ikkje var so og so, „kunde ho kalle han ein Stojtings- 
mannl"* Eit nytt Stykke paa Teatre var so keidsamt, 
at han fekk Tæring i Ryggen av det; det var „næsten 
likeso kjedeli som Politik**. Naar han hadde lesi trutt 
ein Dag, so sagde han at han hadde lesi seg „saa 
mærra dum, at han ved Gud kunde være i Stand til 
at disputere om Statsrøddemes Adgang til Stojthingets 
Fojhandlingej!^ 

Det saag vonlaust ut. Kva Slag Ægteskap skulde 
det bli, naar dei ikkje kunde hava sams Hugmaal; 
Helga Thorsen vilde nok vita kva ho skulde kalle 
Samlive deira daa. Ho plaaga han med Aalvorsspursmaal 
so han vart reint uppraadd; tala um Folkeuppseding, 

um Fridomens adlande Magt, um Byraakratie som laag 
yvi Lande som ein Drake . . . Aa nei men Frøken 
daa» bad han; seg, at De ikkje skynar det, Frøken! 
Ho vart heit, arg; han skulde høyre; han skulde for- 
staa; han slog ifraa seg: aa nei, aa nei; seg, at De 
ikkje sk^^nar det; herre seg, at De ikkje skynar det! 
Nei men no skal eg fortelja Dykk noko som hende 
meg ned hjaa Skræddaren; eg skal segja Dykk: han 
veit og um den fine Gjenta eg hev funni meg fat 
paa ... — Adjø! sagde Fanny og gjekk; han vart 
attstandande midt i Setningen sin reint klumsa. 

Det drygde eit BU fyrr han kom att; ho tok til aa 
bli uroleg. Endeleg kom han til Synes ein Kveld; 
daa lét ho dei store Spursmaali vera, og han fekk 
tøve som han vilde hest. Daa dei var komne til Porten, 
bad han henne fylgje eit Stykke til; ho var daudende 
trøytt, men gjekk med. Han rødde og rødde. Sistpaa 
fortalde han ei Sogu som var noko drjug; ho gav han 
Sneidord for dette; han sagde at ho var snerput; det 
totte ho var vesalt av han; ho kom paa Graaten. Daa 
slog han Armen um henne og vilde kysse henne. Ho 
reiv seg laus og grét endaa meir; det hadde eg ikkje 
venta av Dykk, Aas! — Paa Attvegen gjekk dei og 
tagde. Ved Porten spurde han henne svært aalvorsamt: 
skal det vera so daa, Fanny, at me skal skiljast Uvenir? 
— Herre Gud, det var taapi av meg, dette; men sant 
aa segja visste eg ikkje kva eg skulde gjera for aa 
faa Dykk blid , . . Herre Gud, lat det vera gløymt 
no, Fanny; lat oss skiljast Venir. Kjære Dykk 
daa? — 

Ho drog han innanfor Porten, slog Armane um 
Halsen hans og gav han ein lang, lang Kyss. So reiv 
ho seg laus og tok Sprange. Aa, no, no . , . no var 
Lagnaden hennar avgjord. No fekk det koma som det 
kunde. Gud! kor skulde det gaa . . . 

Ho venta paa han med Oe og Otte heile Dagen 
etter; han kom ikkje. Dag etter Dag venta ho; nei. 

Joli kom; Joli gjekk; han maatte vera burtreist. Men 
at han ikkje skreiv, um so var? 

Ein Kveld daa ho kom heim, sagde Mor hennar: 
jau du er ei som vejt aa stelle deg du. No hev Aas 
triilova seg med Grete Magnesen! — Aa jau! Det er 
greidt det kunde ikkje bli noko av det med deg og 
slik ein rett Herre . , , 



XVIII. 

Fanny syrgde ikkje; langtifraa. Ho grét i einslege 
Stundir som fortapt; men det var herre av di ho 
arga seg. 

Stor, vaksi Gjente paa snart tjuge Aar» og so lata 
seg jukse so jammerleg I Og det av slik ein vanleg 
Sprettfyr! Det var so ho kunde rive seg Haare av 
Hovude. ' 

Framum det, framum det! Ikkje tenkje paa det; 
ikkje hugse det! BametuU, Ball-Elsk; ho fekk sjaa til 
og bli vaksi no; det kunde ved Gud ikkje vera for tidleg. 

Ho kasta seg med Ofse inn i sitt nye Lag fraa 
Arbeidarsamfiinde ; søkte seg Hugmaal, noko aa Ilva 
paa; elda seg upp for Statsraadssaki, Røysteretten, Lands- 
maale; høyrde politiske Foredrag og las „Verdens Gang**. 
Men mest vart ho uppglødd for Kvinnesaki; det var 
og vart den største Tanken i det nittande Aarhundrad. 

Underleg nok hadde Helga Thorsen gift seg. Markus 
Olivarius og ho hadde komi til Lags. Dei andre fann 
seg i det; Mark Oliv var eit Undantak millom Mennar; 
og Helga Thorsen hadde beintfram ikkje havt nokon 
annan Utveg. Det var noko alle visste, at ho ikkje 
kunde faa Post; ho hadde god Eksamen fraa Lærar- 
skulen, men var Fritenkjar og Vinstremann; og det 
hadde dei Greide paa i Skulekommissjonen. Men um 
Helga var burte, so var Dagmar Dyring att; og den 
heilage Elden var ikkje sløkt; Ungkarslagi heldt seg. 

Dagmar var framifhia. Endaa ho var reint ung og 
svært ven, hadde ho ikkje noko av det Jaalelage som 
sermerkte unge Gjentur elles; ho var fullvaksi, full- 
ferdug, trygg, heil. Ein kunde lite paa Dagmar Dyring ; 
naar ho sagde at ho ikkje vilde gifte seg, so meinte 
ho det. Aldri i Verdi gav ho fraa seg noko av sitt 
Sjølvstende; aldri bøygde ho Nakken sin under Tvingsla. 

Mennane vilde at Kvinna skulde vera „kvinneleg*". 
Berre kvinneleg; det menneskjelege vilde dei Karane 
hava for seg sjølve. Vaaga ei Kvinne seg til aa hava 
ei Meining, so vart Mannen galant eller grov: Frøkni 
hev altid Rett! ... er det Rokkehovude som røder? 
— Paa slike Vilkaar lét det seg ikkje gjera aa gifte 
seg; me hadde fengi nok av det kvinnelege, me Kvinnur. 

Liksom det fanst noko serskilt kvinnelegtl Liksom 
ikkje me var Menneskje likso heilt og fullt som dei! 
Det var eit klokt Slag, desse Mannfolki. Dei 61 oss 
upp til Kokkegjentur eller Pyntedokkur, til Vas og til 
Javl, og so sagde dei: slik er Kvinna I Og so skulde 
Kvinna sjølvsagt halde seg innanfor si „naturlege Av- 
grensing" ! 

Dei var urolege for Overtake sitt; det var Tingen 
Det var slett ikkje visst at me var styvnare enn dei, 
naar me fekk den same Upplæring; det visste dei; 
difor var det at me ikkje skulde hava Lov til aa tenkje 
paa anna enn Bamealing og Kjøkenstell. Dei visste kva 
dei vilde; som vel var tok me og til aa vita kva 
me vilde; me fekk andre Ting aa tenkje paa no enn 
Matlaging. 

Ægteskape som det no var stelt var ei Avvyrding 
for Kvinna. Fraa den Stundi ho var vigd var ho ikkje 
eit Menneskje for seg sjølv lenger; ho var Mannens 
Attpaasleng og fyrste Tetiestgjente . . . um elles den 
fyrste daa. Ho tapte tilmed Retten til aa hava Eige- 
dom; vart lovleg umyndig. Um ho fyri Vigsla aatte 
ein Million, etter Vigsla kunde ho utan Mannens Løyve 
ikkje raade yvi ei Krone. Ho laut beda Mannen um 

kvar Skilling ho skulde hava; var Pascha i Ulag maatte 
ho gjøie, bruka Knlp, lirke seg fram med Lygn, eller 
beintfram stela. Sjølve Namne sitt miste ho; raakande 
nok! Ho var ikkje noko lenger, og turvte ikkje heite 
noko heller daa. Ho var berre Fru den og den, 
Blytekkjar-Ingeborg, Skulemeistar-Else, Fru „Pastor" 
Løchen, Fru „Redaktør" Klem. Namnlaus og rettlaus 
vart ho smett inn i den „kvinnelege" Baasen sin, der 
ho kovna i Matsutir og Klædebøting; han hadde Verdi 
for seg; ho skulde passe Gryta. Og so gjekk dei og 
gjølte for oss etterpaa alt; gav oss Englenamn og likna 
oss med Blomar; vart dei fulle heldt dei Talur for oss: 
naar me er saman soleis i eit festlegt Lag, bør Kvinna 
ikkje bli gløymd ho heller . . . svært naadigt! . . . 
for kva var me vel utan Kvinna? — kva var „me" 
ja; det var det som var Spursmaale. 

„Ei trygg Framtid" var det me skulde faa att, naar 
me soleis hadde ofra heile vaart sjølvstendige Tilvære. 
Dei sagde det. Med eit Livebrød skulde Llkam og 
Sjæl til ei Kvinne vera betalt; den Raaskapen sputta 
dei oss beint uppi Andlite. Ja so fekk me vel den 
„trygge Framtidi" daa? — Aa jau. Ein god Dag 
spéla Mannen upp. Eller han vart sjuk; eller um han 
døydde ... so sat Kona der med dei hjelpelause 
Bomi. Armodi kom; Naudi og Vesaldomen melde seg; 
kvar helst var daa Trygdi? — Ho fekk lite paa Vaar- 
herre, sagde Presten; ho fekk gaa til Fatigkassa, sagde 
Juristen; det var Trygdi; soleis var Lovi; dei hadde 
gjevi ho sjølve. 

Det var paa eit Raam kva Slags Mennar me skulde 
faa; sjølve maatte me ikkje ^e, maatru; Mennane vilde 
ikkje bli brydde. Me skulde vera kvinnelege, me; 
bljuge; me skulde vera Liljekonvallar, hange med Ho- 
vude og ange, lokke Mannen til oss ved Angen vaar 
. . . ish; det var so ufysi at ein kunde spy; uffl — 
Kannhende var det ein skikkeleg Fyr som kom; det 
kunde alltid raake. Men kanskje var det noko reint 

Herk; ei Ukjure som hadde øydt burt alle gode Haattar 
i eit raatt, uliklegt Ungkarsliv. Kva daa? Me skulde 
taka han likevel, me, berre han hadde denne velsigna 
Llvemaaten aa bjode oss. Um me kanskje berre styg- 
dest fraa han? Slikt Slag; ei Gjente maatte bli for- 
syrgd; det var ikkje sagt at ho fekk eit so godt Tilbdd 
ein annan Gong . . . 

Det var ufysi alt. Maaten deira aa døme oss paa, 
verdsetja oss paa — ; me kunde berre lesa Bøkane 
deira og sjaa; kva var det dei tala um? — Kinne med 
si Avrunding; Augo; Munnen; korleis Brjoste var skapt; 
um Armane var faste og runde; um me gjekk vent; 
plent som naar ein Hestehandlar dømde ein Hest. Og 
so maatte me vera kvinnelege, maa tru, paa Lag som 
Hesten maatte vera hesteleg. Aa, det var ein Raaskap 
yvi alt Maal og all Maate; det var so ein kunde spy 
upp si udøyelege Sjæl, hive upp heile seg, like til Sko- 
solane. 

Raaskap^ Raaskap var Mannens Haatt; Raaskap og 
Sjølvsjuke. Livsens høgste Heilagdom vyrde dei ned 
til det simplaste av alt; Medmenneskje briika dei til 
Njoting og Tidtrøyte; naar dei vart leide av den eine 
Frilla gjekk dei til den andre; forstod ikkje kva Ægte- 
skape var og maatte vera for ei Kvinne, og brydde seg 
ikkje um det heller. Dei kaupte og trudde at me 
selde; betala med Forsyrgjingi si og var ferduge med 
det; betala meir enn dei var nøydde til kannhende; 
heldt tvo Gjentur aat oss og klædde oss i Silke; mein 
Liebchen, was willst du mehr; det maatte vera Troll til 
Kvinnfolk som ikkje daa kjende seg skadeslausl 

Nei, Kvinna fekk lata vera aa gifte seg — til 
vanlegt. Arbeide vaart maatte gaa ut paa aa gjeva 
Kvinna Tilføre til aa greide seg sjølv so mykje som 
mbgeleg, so ho kunde vera Naaden til dei Herrane 
forutan; som det no var stelt var det ikkje til aa halde 
ut. Det var ikkje mange Postar ei Kvinne kunde faa; 
og dei var so laakt lønde at ho ikkje kunde Ilva av 

deim. Mennane hadde stelt det, og daa kunde eln 
vita korleis det vart; dei skulde hava Konur, dei, og 
daa maatte Kvinnfolki aldri faa det likare enn at dei 
med Takk tok imot det fyrste det beste Mannfolke 
som baud seg med Forsyrgjingi si. Og so lengi Mann- 
folki raadde vart det ikkje annarleis heller. Nei; no 
fekk Kvinna taka Saki i si eigi Hånd. — 

Bibelen deira var „Kvinnetvingsla" av J. St. Mill; 
og det siste og høgste i Kunsten var Ibsens „Dukke- 
hjem*'. Helmer var Mannen, Mannen som han var 
naar han var best; Nora var Kvinna som ho var i 
Røyndi: den lempeleg og løynskeleg nedkjøvde, som 
hadde Lyte, men ikkje andre enn dei Mannen var 
Skuld i, og som kunde synde, men ikkje utan av 
Kjærleik. 

Skulde det vera Raad aa gifte seg, maatte Ægte- 
skape bli eit fritt Samband av tvo f^ie, sjølvstendige 
Menneskje som heldt av kvarandre, og forstod kvar- 
andre, og vilde Ilva for aa hjelpe kvarandre fram til 
Fullvokstr. Slike Mynster-Ægteskap kunde vel knapt 
bli gjenomførde no; Mennane var for raae, og For- 
domane for sterke. Men i Framtidi vilde Ægteskape 
bli fritt; det sagde seg sjølv. Skulde kanskje Nora 
vera skyldig til aa Ilva saman med Helmer^ naar ho 
saag, at ho dermed vart aandeleg øydelagd? — Fanny 
totte dei vaaga seg vidt her. Men det var klaart at dei 
hadde Rett; og so var det daa berre Tale um Framtidi. 

Dei røykte Sigarettar og øvde seg i aa drikke Toddy 
og tala karslegt; stima av deim, Fanny og andre, tok- 
til aa gaa med stuttklipt Haar. Dessverre hadde dei 
ikkje Mod til aa gaa med Karmannsklæde. Men dei 
brdka daa Karmannshattar, som dei sette Kvendesvlp 
paa med ei Fjør eller eit Band; og dei stod imot den 
nye Moten med Pannehaar so lengi som dei kunde. 
Tournuren, „Baksekken"*, forsaka dei; han var laatteleg 
og usameleg; skulde ein endeleg hava han, so maatte 
han ikkje vera større enn ein knytt Neve. — 



i 



212 HJAA HO MOR 



— Det vart Uchermann Fanny heldt Lag med no, 
paa Mannfolksida; det var ein som der ikkje var Spjaak 
med. Friarvas var noko han aldri kom paa; hjaa 
honom var ho fulltrygg; han var heilt ut Likemann 
mot henne og Kammerat. Han gjorde henne kjend med 
alle Dagsspursmaal, og gav seg ikkje fyrr han var stød 
paa at ho forstod han. No fyrst tok ho til aa lære 
og skyna. Gud, kor han hadde vavra og vasa for henne, 
denne Medisinaren; aa, kor sæl ho var som hadde 
vorti honom kvitt. 

Endeleg var ho komi millom fint Folk; det var for- 
underleg fagert og fritt og trygt. Dei gjekk ikkje her 
og var Herre og Dame, Bele og Beledros, Hugsnikje 
og Smeikjar; dei var Venir endefram, Menneskje som 
livde paa sams Hugmaal. Dei tok Kjærleiken au som 
ei Aalvorsak; kunde skjemte med han, men spotta ikkje. 
Ingin gjorde Narr av Ida av di ho gjekk og dreiv med 
Student Frigstad jamt. Er dei trulova? spurde Fanny 
ein Dag; nei, svara Uchermann. — Dei held svært 
mykje Lag? — Ja; eg trur mest dei finn kvarandre; 
det vilde vera hugsamt og; det er fagna Folk baae. 
Ja dette var Daning. Aa fy, kor det andre var simpelt: 
gaa og leike Ulv og Lamb; lure paa eit Høve til aa 
stela ein Kyss; og so gjera Narr og snakke halvstygt; 
— nei; farvel, Aas; vel vere deg, Grete . . . 

Uchermann laante henne „Hovedstrømninger" av 
Georg Brandes; naar ein hev lesi den Boki, sagde han, 
so forstend ein si Tid. Ho las; og Uchermann for- 
klaara. Vidare og vidare Utsynir opnå seg; den Stri- 
den me var uppe i her var berre ein Lekk i Stor- 
striden. Og Gudskjelov, alt, som var gildt og gjævt 
hadde me med oss. 

Jamvel Spursmaale um den frie Tanke kom upp; 
snart-sagt alle skikkelege Folk var Fritenkjarar no, 
etter som Fanny kunde skyna. Ho vart so djerv at 
ho ein Gong bad Uchermann forklaare seg, kva Fri- 
tenkjing i Grunnen var for noko. 

Uchermann forklaara. Ho fekk ikkje rett Greide 
paa han; han var so svivin; det var vandt aa faa han 
til aa segja Ja eller Nei. Han svara ikkje beintfram, 
daa ho spurde um han trudde det var ein Gud til dess- 
meir. Det kann hende at der er ein Gud, sagde han; 
men visst er det at han ikkje er slik som Prestane 
skildrar han. — Men me hev daa Lov til aa tru paa 
ein Gud? — Ja Lov? Berre ein kann, so. — Kvifor 
skulde me ikkje kunna? — Kann De tru paa ein god 
og rettvis Gud i ei Verd som fløymer av Urett? — 
Ja, men ... det er daa ikkje hans Skuld det? — 
Trur De ikkje det hender mykje vondt som kunde bli 
avvendt, um det var ein som var ailvitande, allmegtig 
og god? — Ho kunde ikkje finne paa noko Svar med 
same, og førde Røda inn paa andre Ting. Men 
sidan pinte det henne, at Gud let so mykje vondt gaa 
for seg, endaa han var ailvitande og allmegtig. — 

— Det vart ei skræmeleg politisk Tid; Norigs Fri- 
dom stod paa Kast; Selmers Regjering vilde innføre 
det absoJute Veto. Men Fridomskjempa Johan Sverdrup 
hadde i Storthinge gjort eit Framlegg, som skulde stogge 
denne Meinraadi; og no vart det ikkje tala um anna i 
heile Lande enn um Johan Sverdrup og Vetopolitiken. 

Fanny drogst med. Johan Sverdrup vart den, som ho 
glødde for. Det var ein Mann! Urædd, hugheil, utan 
Tanke paa noko anna enn Folkefridomen, stod han der, 
den gamle Generalen, graa etter 30 Aars Strid, men 
endaa den yngste av alle, med Merke høgre og høgre 
lyft i den aukanSe Stormen, med Ørneaugo roleg skddande 
fram, med Handi ved Styre, haldande uruggeleg den 
gamle Leidi; aa, han var stor! Og paa Vinnardagen 
vilde han staa uppe paa Nasjonens høgste Plass roleg 
som ein Gud, med det reine norske Flagg lyft, med 
Folkejubelen fossaode um seg; og han vilde peike ut 
imot Framtidi og segja: Medborgarar, mitt Livsverk er 
gjort; men der gjeng Vegen! I den Leidi ligg Fridoms- 
lande! Eg naar ikkje dit; mine Dagar er talde; men 

de skal naa det; berre hald saman, berre hald ut! Og 
eit millionsterkt Hurra vilde svara han; Millionar av 
Hjarto vilde banka han til Møtes; og som han stod 
den Dagen, sigrande og byrg, med Profetsyne inne i 
vaar Framtid, vilde han bli standande millom oss til 
æveleg Tid^ støypt i Malm, med alltid grøne Kransar 
svingande um Sokkelen. 

Det vart fælt aa staa i Krambui no og tegja still, 
naar Høgrekaksane fraa dei feite Bygdelag breidde seg 
der og skamskjellte Johan Sverdrup, ynskte han til 
Helvite^ bad Fanden taka'n. Junior, som vel hadde 
høyrt eitt og anna um Fanny fraa Arbeidarsamfunde, 
elte henne med Spursmaal og Spott: ho skulde ha 
sagt, at ho heller vilde vera Frille til Sverdrup enn 
Dronning til Oskar den andre; var det sant det? Og 
naar Kongen var drepin og Republiken innførd, so 
skulde vel Frøken Holmsen 

„staa som en Napolibom 
paa Landsens Kapitolibom 
og laga taa Petrolibom 
en Toddy til os hver?" — 

Fanny vart so harm at ho fekk Graatridir; ho beit Munnen 
sin til Blods og totte ho maatte faa Krampe; uff! uffl! 
Gjev me maatte faa RevolusjonI so Lufti ein Gong 
kunde bli reinska for all denne Raaskapen! 

Men den fredsame Ilsnæs, Fyrstemannen i Krambui, 
fylgde Fanny paa Heimvegen ein Kveld og tala Aalvor 
med henne. Han vilde beda henne agte seg litegrand. 
Gamle Houen hadde spurt at ho gjekk i Arbeidar- 
samfunde; og han lika ikkje, at Folki hans fér med 
Politik. Sjølv var han god Høgremann, visste me; 
og . . . ja. De forstend . . . Houen var ein rimeleg 
Mann; men dei som handia der . . . ja, ho vilde vel 
knapt tru det; men Arbeidarsamfunde var ein Aalmann- 
stad; det hadde spurst, at ei Krambugjente til Houen 
hadde Lag med dei radikale Damune der nede; og 
fleire av Handelskjennlngane til Houen, gamle Kjennin- 

gar som han korkje kunde eller vilde støyte fraa seg, 
dei hadde laati paa at dei ikkje traatta sovori ; lét han 
Folk av det Slage bli standande i Bui si, so vilde ikkje 
dei hava meir med han. De skal ikkje læ, Frøken, 
heldt Ilsnæs fram; det er sant eg segjer; her er ei 
politisk Øsing so det er stygt aa vita um det; og 
Arbeidarsamfunde . - . Folk trur, at dei arbeider for 
Republik og fri Kjærleik der nede ... — Ha, ha, ha! 
— ... ja, eg kjenner ikkje til det, veit De; men 
Folk hev den Trui. Høyr, Frøken, for Dykkar eigi 
Skuld: lat vera aa gaa i Arbeidarsamfunde! — Fanny 
vart uppøst. Ho vilde ikkje svike si Yvivitning for 
eit Livebrød; Borgar i eit fritt Land vilde ho hava 
Lov til aa meine kva ho vilde ... — Orsaka, Frøken; 
det er ingin som taler um Yvivitning; den kann De 
hava so mykje De vil; men for Skuld Forretningi bør 
De ikkje leggje ho so fram i Dagen ... — Hev eg 
ei Yvivitning, so stend eg ved ho! De trur De kann 
bjode meg kva De vil, av di eg berre er ei verjelaus 
Kvinne; men dersom Houen er ein slik . . ., at han 
tek Posten fraa meg for Meiningar Skuld, so fær han 
gjera det; eg kann fara til Amerika, eg; ja fyrr eg læt 
meg tvinge til aa fornegte mi Yvivitning, fyrr gjer eg 
Ende paa meg! — Eg trur De bør tenkje Dykk um, 
Frøken, sagde Ilsnæs roleg; De stehd ikkje aaleine 
heller, veit eg; De hev ei Mor; um De ikkje bryr 
Dykk um Dykk sjølv, so . . . Men det skil ikkje meg, 
veit De; eg totte berre eg maatte segja ifraa ... De 
tek det ikkje ille upp? — Godkveld, Frøken! Han 
gjekk. Strakst etter høyrde han halvkjøvd Graating; 
daa han snudde, stod Fanny med Lummeduken for 
Andlite og grét so ho skolv. Eg . . . skal ikkje gaa 
i Arbeidarsamfunde, sagde ho. — Det kann eg like, 
svara Ilsnæs. 

Men sidan kjende ho seg uærleg og torde ikkje 
vise seg i Ungkarslagi hjaa Dagmar Dyring. Ho heldt 
seg burte fraa Uchermann au so mykje som Raad var. 

Han hædde so hårdt desse Smaalblki som hadde 
Hugen sin hjaa Vinstre men dulde Meiningane sine av 
Umtanke for Maten . . . ho klara det ikkje: Fante- 
herk, Lurveherk, skjellte han, ræddkulsne, jammerlege 
Armodsting . . . vilde alle taka det paa den Maaten 
so vart inginting gjort Eg t. D., som skal Ilva av 
aa gjeva Timar ... det er greidt at eg fekk meir 
Søkning um eg ikkje var Vinstremann; men eg vilde 
sputte meg sjølv i Augo den Dagen eg fiann paa aa 
bry meg um slikt! — UfiP; alle Folk var so fullkomne. 

Ho freista aa rette seg upp att ved aa vera fælt 
radikal uppe hjaa Thorseng. Ho trættast med ToUaren 
so det rauk og fauk; preika Vinstrepolitik og Kvinne- 
sak i villande Sky; hugsprengde Thorseng ogvitskræmde 
ho Mor; lika godt aa vera Vonløysa i Huse. Men det 
var raadlaust aa faa Tollaren vond; han var herre 
vigtig og ulidande. Lat Kvinnfolki snakke, det er mitt 
Ord; di meir dei snakkar, di mindre vert der av det, 
smatta han yvi Steiki si, — desse nymotens Kvinn- 
folki meiner eg, mine Damur! 

— Um Sumaren laag Thorsengfolke paa Lande ; dei 
hadde eit lite Hus ute paa ei av Øyane. Ho Mor 
fylgde med som vanleg; der var serleg Bruk for henne 
no, daa det var komi ei lita Prinsesse. Fanny vart 
aaleine heime ; og Einsemdi var uhyggjeleg. Det fylgde 
ein Otte med som ho ikkje kunde faa Magt yvi; det 
var som ho skulde ha gjort noko vondt, og som det 
var einkvar som var misnøgd. Ho vart modlaus og 
magtlaus, vanhuga og arm. Alle Mødur vart og verre 
naar ho var aaleine, baade Luneridine og det andre, 
— ufF, dette andre som enno ikkje var slutt . . . Jau 
det var slutt. Det var slutt. Ho var vaksi Menneskje; 
det sagde seg sjølv at det var slutt . , . med hardsett 
Trass negta ho det For seg sjølv, um so den unge, 
mogne Kroppen gaus og skalv i dei feberheite Kjens- 
lune. Det var ufysi, pinefullt, avvyrdande; det kunde 
piaage henne til ho grét, og vart ofte til lange Ridir 

av Hugløyse, daa ho gjekk og var hugsprengd i dage- 
vis, vraka og vanda av Gud og Mann, vesall og raad- 
laus, paa Graaten berre nokon sagde eit godt Ord til 
henne. — 

Ho laut ein Dag segja Uchermann kor det hadde 
seg, at ho ikkje kom i Arbeidarsamfunde lenger; daa 
banna han Houen og Høgrekjenningane hans so fælsleg 
at ho mest vart rædd. Henne sjølv orsaka han; naar 
ein hadde Foreldre og sliktnoko, so var ein ikkje fritt 
Menneskje. Ja desse Skyldskapsgreidur. Kor mange 
tusund var det ikkje som aldri nadde sitt Livs Maal, 
som maatte døyve sin djupaste Lengt og gjeva upp 
sine høgste Hugmaal, av di dei hadde ein Tosk til Far 
eller ei Jaale til Mor aa tenkje paa! I Grunnen var 
det ingin uvltug Skikk, den dei hadde paa Sudhavs- 
øyane, at naar Foreldri vart brysame, so slagta Borni 
deim og aat deim upp; i Vissa var det ein vUug Tanke 
som laag under, alt um ein kunde hava eitt og anna 
aa segja paa Framgangsmaaten. Ho lo; i det heile 
letta det aa faa Synds-tilgjeving. Men bøygd var ho 
likevel; ho var ikkje frie Folks Jamlikar, kunde ikkje 
staa inne for sitt Ord; ho var og vart usjølvstendig. 

Dagstødt raaka ho Uchermann; det var alltid ei 
Trøyst. Og so hadde ho Bruk for han til „Middags- 
herre". Ho maatte eta ute i denne Tidi; og aaleine 
kunde ho ikkje gaa utan paa Damerestaurasjonar ; men 
desse Restaurasjonane „hadde Namne sitt av, at ein 
ikkje torde bjode Herrar den Kosten som der gavst"; 
og so trong ho Karmannsfylgje berre endefram til aa 
sleppe aa svelte. I Arbeidarsamfunde fekk ein god 
Mat til Damerestaurasjons-Pris ; og eta i Arbeidar- 
samfunde maatte ho hava Lov til. Men heiltut huglegt 
var det ikkje aa gaa der, endaa um ho hadde Fylgje. 
Naar ein skulde aat Matsalen maatte ein gjenom Kaféen ; 
der sat Kjenningar fraa den politiske Sviren og drakk 
01; dei glodde paa henne so ho vart reint brydd av 
det. Kvar Dag sat dei der, og kvar Dag stirde dei, 

meir og meir forvitne. Ho brydde seg ikkje um det; 
det var greidt; men endaa — . 

Uchermann gaadde visst ikkje etter det; han var i 
Godlag no um Dagen. Han skjemta og lo; Smilen 
hans var mest ikkje det Slag skakk ; og Snippane hans 
var heiltupp reine. Det var Sverdrups Siger den 9de 
Juni som hadde yngt han uppatt, sagde han; den hadde 
styrkt Trui hans og kveikt upp Mode; no var det 
Meining i aa vera til. 

— Dorthe Baltzersen reiste til Amerika. Fanny 
flutte fram i hennar Post og fekk no 60 Kronur Maa- 
naden. Det kunde turvast; Mor hennar og ho hadde 
llvt heller klent i seinare Tid. 

I Daglegstogo i Trondheimsvegen var det fælande tomt 
og utrivlegt, allvisst etter at Pianoe var komi burt; 
Fanny gjekk paa Lausøyre-Auksjonar og kaupte ymist 
til aa fyile ut med. Det høvde so godt, at ho ein 
Gong fekk fat paa ein Ruggestol til billeg Pris; so fin 
som Bestemor Lehmann sin var han ikkje; men 
han var makleg til aa sitja i. So hadde ho likevel 
paa ein Maate haldi det ho i Barndomsdagane lova 
Mor si. 

Til næste Aar eller so fekk ho tenkje paa Teatre 
kanskje. Ho kom vel ikkje til aa kunna døy rolegt, 
fyrr ho hadde freista seg, um ikkje meir. Uchermann 
talde til det beste han kunde. Ho var som fødd til 
aa syne fram Ibsens Kvinnur, sagde han; og vilde ho 
fylgje hans Raad, so skulde ho til Fyrste-Verk velja 
Svanhild i „Kjærlighedens Komedie ''. 

Barndomskjenningen hennar, Gina Wiig, stod alt i 
Bladi. Ho hadde spéla i Leipzig og andre Stadir, og 
vart nemnd som „den unge begavede Pianistinde". 
No skulde ho for fyrste Gongen halde Konsert sjølv 
her i Byen. Fanny laante Pengar av Moe, so ho 
kunde faa koma inn paa Treve; der sat ho og grét i 
tvo Timar, kløkt yvi at det gjekk Vén hennar so godt. 
Aa, so gildt som det var! aa^ soleis maatte ho sjølv og 

ein Gong vinne. Dagen etter sende ho ein Blome- 
bundel til Gina med ei Helsing; kanskje so Gina bad 
henne til seg ein Kteld og fortalde henne um Utlande; 
— sæle Menneskje som verkeleg hadde set Utlande! 
Ho venta paa Svar i fleire Dagar. Endeleg kom der 
eit Helsingskort; paa Baksida av det stod: 

„Hjertelig Tak for Buketten og den venlige Hilsen. 
Jeg skulde have takket før, men kunde ikke faa op- 
spurgt Deres Adresse; jeg sender dette til Hr. Houen. 
Endnu en Gang Tak! 

Venskabeligst Deres 

Gina Wiig.'' 

Uff, styvi; alltid styvi . . . Kva innbilte ho 

seg? kva brydde den begavede Pianistinde seg um ei 
Krambugjente ... Og tenk, „De*^ . . . aa Gud, kor 
taapi ho var; Gud! kor taapi ho var . . . Ish, ho maatte 
ut or Krambui. — 

— Men ho vart standande der Tid etter Tid. Paa 
den same Flekken, i den same Vonløysa. Greidde dei 
same Kauparane paa den same Maaten; sagde kvar 
Dag dei same Ting med det same søte Mæle og den 
same tilgjorde Smilen. Drog seg kvar Kveld helm 
same Vegen, framum Tukthuse, Fatighuse, Likhuse, 
daudtrøytt, utmødd, halvt i Ørske; heim til det same 
vonlause Lofte, til den same gamle Kjeringi som tok 
imot henne med det same Gnaale eller det same Slarve- 
snakk; og so ned i den vesle skråle Feltsengi . . . 
det einaste i Verdi som var godt, aah! ... og so 
byrja fraa nytt av i Morgo att: upp halv sju, svevnug 
og sint; slite paa seg dei same keidsame Klædi og 
gnaga i seg dei same keidsame Braudbltane; gaa den 
same vonlause Vegen til den same vonlause Bui med 
desse same vonlause Hyllur og Skaap og dei same 
trøytte, hOigfallne Kammeratane. Og dette skulde halde 
paa. Aar etter Aar, Tid etter Tid; Langsemdi saug 
under Bringa som ein Sjukdom, tyngde yvi Aksline 

som var det Krossen sin ho bar; ho gjekk kvævd og 
kjøvd som inne i ei Myrkskodde. 

Og so kom Vaaren. Det vart høg Himil og frisk 
Sol; det regnde; Daam av Grås og Blomar og spret- 
tande Lauv kjendest langveges gjenom Lufti; Vaarty 
og Sumarhattar kom for ein Dag; i Bladi lyste dei ut 
Vaar-Rutur, Turistrandslar, Sumar-Hus, Badestadir; 
Flytjelass ramla i Gatune; Folk skulde paa Lande, ut 
i den luftblaae, sjø-glitrande Friheimen; ho grét av 
Lengt, vreid Hendane av Sut; her stod ho, og her 
skulde ho staa; og dette skulde vera Liv; dette skulde 
gjelde for Liv, Menneskjeliv . . . 

— Ho kom ikkje til Fru Gundersen. Ho hadde 
ikkje Pengar og ikkje Mod; ho hadde berre Mor si . . . 
Mor si, som var i Vegen allstødt. Dagane snikte seg 
fram som Sniglar paa ein Veg ; Timane var Endeløysur ; 
Minuttane draup burt eit for eit, seint og saart som 
Taarur fraa trøytte Augo; Sumaren kom med Hlte og 
Talm; dei stod for opne Dørir og kunde ikkje faa Luft; 
der var ikkje so mykje som eit Glas friskt Vatn aa faa; 
det smaka lunkvarmt fraa sjølve Kranen. Uff, Moe, 
stunde ho, forbarma Dykk yvi ein døyande . . . spleis 
til ei halv 01 . . . det blir inga Raad med det; me 
fær slaa oss paa Flaska! 

Utetter Hausten vart ho klen. Det var ikkje nokon 
vanleg Utrivnad; det var eit Talm reint for seg sjølv: 
slitande, fæle Verkflagur i Underlive, venteleg det same 
som Dorthe Baltzersen stundom hadde havt. Det var 
verst paa annsame Dagar, naar ein jamt skulde laupe 
upp og ned Stigane; um Kvelden, naar ein daudtrøytt 
og øydelagd skulde stelle Krambudi i Skikk til i Morgo 
att, kunde det bli so at ho berre sette seg ende ned, 
reint klar, mest i Uvit, stynjande som i Barnsnaud 
eller Bane. Joletidi øydelagde henne reint; ein Kveld 
i Januar maatte dei sende henne heim i Vogn; ho 
Mor wart so rædd at ho uvita mest, daa tvo Mann 
kom halande med Fanny upp yvi Troppine. 

XIX. 

Det var ikkje faarlegt; det turvtest ingin vidare 
Operasjon. Ein Smaating, sagde Doktaren; det er snart 
yvi-stadi. Er De trulova? — Nei; aah, Morfin, Morfin . . . 
— Ja for dersom De er trulova, maa me segja fraa til 
Kjærasten. — Nei, nei; aah; eg herder det ikkje . . . 
Ho var blaaflekkut i Andlite; paa Munnen kom Skum; 
Verken var so fæl og Livrædsla tok henne so hårdt, 
at ho mest ikkje sansa. 

Men daa det var yvistadi^ skyna ho ikkje at ho 
hadde kunna lata det gaa for seg. 

Ho laag i Dagar og Nætar og stridde med ei Kjensle 
av at ho var nedvyrd, mest vanæra; fy for ein Vesal- 
dom det var aa vera Kvinne. Der var ikkje Vlt; ein 
vart ikkje medfarin som Folk . . . Skjemsle og Vyrd- 
løyse heilt inn i siste Stundi. Ein Brotsmann paa 
Rettarstaden kunde venta Living av sine Kjenslur; er 
Kvinne paa Sotteseng maatte eitt av tvo: talmast ihe, 
eller gjera seg ubljug og lata seg handfara av kva 
Mannfolk som helst som hadde ein Eksamen. Og det 
vart ikkje annarleis; ingi Kvinne i Verdi hadde Mod 
til aa staa fram og segja fraa um so saare Ting. Ho 
vilde ikkje vera Kvinne! Ho vilde ikkje, vilde ikkje . . . 

— Ho Mor tok til aa snakke um Tollaren. Slik 
gjeng det, sagde ho; du kunde ha sbtl i di varme 
Stogu, du, med Aaklæde paa Golve og tvo Gjentur til 
aa stelle deg; men stort skal det vera um so Bak- 
enden heng ut . . . no ligg du der. Eg tenkjer mest 
du tregar paa det no, eg? — Fanny iddest ikkje svara. 

Noko seinare kom Lea. Ho var hyggjeleg og venleg. 
Thorseng vilde svært gjeme at du skulde koma upp 
til oss no, sagde ho. Eg kann trengje Selskap, meiner 
han; og du kunde vera til baade Hyggje og Nytte; 
det er greidt du fekk fast Løn og kunde vera din 
eigin Herre ... — Ja kjære, helsa Thorseng so mange 
Takk ... — Eg vilde gjerne du skulde koma, eg og. 

sagde Lea; ho saag ut gjenom Vindaugo; kjære, kann 
du ikkje gjera det? Du ser du toler ikkje denne Kram- 
bui. Fanny forstod at Lea meinte det godt; ho fekk 
mest Taarur i Augo. Takk, Lea, svara ho; det er svært 
hyggjelegt av deg; men eg hev no fengi Smak paa aa 
vera sjølvhjelpt, ser du. 

Doktaren raadde henne ifraa aa gaa i Krambui att. 
Kann De kurere meg for Mathugen min daa? spurde 
Fanny. Doktaren vart kvat; det maatte ikkje finnast 
Mennar, sagde han, dersom ei Gjente som De skulde 
maatte staa i Krambu for den Tings Skuld! — Naa, 
paa den Maatan, sagde ho og snudde seg burt. Doktaren 
heldt fram med eit serskilt Tonelag: De vilde ikkje ha 
vondt av aa gifte Dykk, Frøken! — 

Det Dyre; han vilde vel ikkje — ? Det gamle Beiste; 
noko so simpelt, noko so ukjurslegt ... Ho frøste og 
gjekk, gøymde seg i Koven sin og grét; — vilde det 
Svine innbille henne, at han kunde vita noko um sovori? 
Aa, aa; der var daa ikkje Grense; der var ikkfe Grensel 

— Ho gjekk til Krambui att, so snart det berre var 
Raad. — 

— Ilsnæs hadde fengi ein Post i Kreditbanken; i 
Staden hans hadde Moe vorti Fyrstemann. Han var 
beinsam og snild; ho fekk gaa inn paa Upplage og 
setja seg so ofte ho vilde. Den nye Upplagsdrengen, 
ein snaal, krambufin, guteleg Fyr, var galant og tok 
„med Fomøielse" paa seg Arbeide hennar i Krambui. 
Han gjorde Kur liksom det var noko som til høyrde, 
og fridde um aatte Dagar; Fanny kunde ikkje anna 
enn læ: nei men trur De me skal tenkje paa det daa, 
Rasmussen? — Ja eg eiskar Dykk, eg I forsikra han. 

— Ja men skal me ikkje tenkje oss um nokre Aar 
fyrst? — Som Frøkni vil ha det . . . De er ikkje for- 
nærma, vonar eg? — 

Verre vart det daa Moe fridde; det var Aalvor der. 
Det kom uventa og gjorde henne svært vondt. Ho 
trøysta han so godt ho kunde; ho var ikkje noko for 

honom ; han skulde hava eit vtlugt, dugelegt Menneskje ; 
ikkje slik ei Jaale som ho var. Der er ingi Von for 
meg daa? spurde han; det dirra um Munnen hans, og 
Mæle var ustødt. Aa nei kjære Dykk, Moe, lat oss 
ikkje tala um det; ver no vltug; De tek so reint i 
Mist. — Det var ute i Skrapbui; Moe stod og studde 
seg paa ei Kasse, halvt burtvend; med eitt kasta 
han seg flat ft*amyvi Kassa og stridgrét. Det var fælt; 
ho grét med i si store Raadløyse; De maa ikkje taka 
det so, Moe, bad ho . . . De kann daa skyna^ • . . 
dette vinn De nok yvi . . . — Eg vinn det aldri yvi, 
hiksta han. Eg hev gjengi her og haldi av Dykk heile 
Tidi . . . no kunde eg bjode Dykk ... so vidt det 
greidde seg . . . aa. Frøken, eg skulde bera Dykk paa 
Hendanel — Aa Gud, kor vondt det var. Men kva 
skulde ho gjera; det nytta ikkje; dei var so reint 
ulike . . . „Aa, De maa mande Dem op, Moe!" — Han 
manna seg upp. Ver ikkje vond paa meg, sagde han 
kavande; eg maatte segja det. — Ver berre ikkje De 
vond paa meg, Moe! — Eg? Han smilte med bivrande 
Munn og svelgde Graaten; eg kunde ikkje bli vond 
paa Dykk, um De gjorde meg aldri so mykje vondt! — 
— Fanny vart uppskræmd; vilde alt Folk bele no? 
— ho tok til aa mistru sjølve Uchermann. Var det 
berre den niande Juni som sette han i slikt Godlag 
tru? Han tok jamvel til aa gaa med Mansjettar. Ein 
Kveld daa dei var hjaa Markussen sagde Helga til han: 
du yngjest reint upp att, du Uchermann! — Soleis er 
det aa koma i ungt Lag, svara han. Det er rett, 
nikka Markussen, ikkje sture; ta' det med Ro og gaa 
Møllergata; ah!! ha! ha! ha! — Uchermann saag Fanny 
inn i Augo med ein smilande Blink og hermde Henrik 
Wergeland: „klag aldrig under Stjernene over Mangel 
paa lyse Punkter i dit Liv!* Ho kjende seg utrygg: 
De er daa ikkje so nedpaa-komin at De tek til aa 
fara med Gjøling, Uchermann? — Gjøling? Nei, men 
De veit, at av sine Venir maa ein t51a aa høyre San- 

ningi ... — I all Verdi, sette Helga i, Uchermann 
gjer Kur! — Han maa vera full, meinte Fanny. — 
Ah!!-ha-ha-ha! — Ja, men endaa klarar eg ein Slurk 
. . . skal me drikke Du*s, Frøken? — Ja gjerne . . . 
Paa ærlegt Kameratskap daa, du, og ingi Gjøling! — 
Nei; berre Sanningar . . . Skaal, du! — Han drakk; 
handtokst so med henne høgtidsamt. 

Det vilde vera vondt, um denne framifraa gilde 
Guten skulde — ; ho heldt av han, men ikkje paa den 
Maaten. Kor det kunde hava seg? Gud veit ... Ho 
tok til aa verja seg mot han. Ho sagde at ho var eit 
laakt Menneskje; av laak Ætt, klent upplærd, um5geleg; 
det einaste som gjorde at ho kunde hava Vyrdnad for 
seg sjølv var den faste Fyresetning ho hadde, at ho 
aldri vilde gifte seg; so vart daa ingin annan usæl ved 
henne; det fanst ikkje Menneskje som kunde tru kor 
laak ho var. Han svara med Lovord. Priste henne, 
for ho var frisk og naturleg ; det er nettupp det heste 
ved deg, det, at du er so lite upplærd! Ingi Formir, 
ingi Fordomar, ingin Skule, eit fritt, hugheilt Natur- 
barn . . . Veit du kva Hellenane kalla Kjærleiksdisi? 
Anadyomene . . . den som er dukka upp or Have . . . 
Du hev dukka ung og frisk upp or sjølve Folkehave. 
Far din, — ein vill, agalaus Røvar, eit Skogtroll, ein 
Nykk fraa dei store Upplandsvassdrag; og Mor di? — 
ei Sydame, ei Pedersen, Vén med Gamle-Kari; ho 
kunde ikkje lære deg Damebragdir eller aga ditt tras- 
sige Sinn ! Og med alt dette er du gaaverik, framhuga, 
eit av denne Trong etter aa naa det høgste; du er so 
mykje av Framtidskvinna som Notidi kann skapa fram! 
— Seg meg, veit du . . . for meg er heile du i det 
. . . Veit du at du hev slikt eit lite løglegt, trassigt, 
gutelegt Kast med Nakken ... eg skulde kjenne deg 
millom Tusund, berre eg fekk sjaa denne stolt voggande, 
frib5rne Nakken ... — Aa, eg hev visst altfor mange 
Ugjerdir som eg ikkje veit av. Uff; eg er so um5ge- 
leg, so um5geleg; eg er ikkje noko Menneskje; tenk 

... ja det er godt daa paa ei Vis . . . tenk, eg kann 
ikkje elske! — Ho glytte burt aat han fraa Sida; ho 
saag, at han skifte Andlitsbragd. So sagde han: aa 
Snakk; du er berre ikkje av deim som ein kann vinne 
med fagre Ord; den som skal vinne Valkyrja maa 
kunna ride gjenom Elden! — 

Uff; han var hugtekin; aa Gud, som alt var raad- 
laust. Hu, slikt eit stakkars Kvinnfolk som berre kunde 
gjera Ugagn der ho fér; kvi kunde ho no ikkje elske 
slikt eit utifraa Menneskje som han var? Kanskje 
totte ho ikkje han var ven nok? ung nok? Kanskje 
kunde ho ikkje elske andre enn finstrokne, mjølk-leitte 
Sprettar ... uff ; gjekk ho enno, kannhende, og sukka 
i Løynd for Medisinaren sin? Uff nei; so laakt var 
det daa ikkje med henne. Men endaa — ! 

No vart ho vel nøydd til aa skilja Lag med Ucher- 
mann og. Ja, ja; det var so; naadde ein i Live noko 
godt, so skulde det daa visst ikkje vara. For si eigi^ 
Skuld maatte ho vel og gjera det. Ho hadde tydeleg 
høyrt Venir fraa Arbeidarsamfunde murre attum Ryggen 
hennar: „Fru Uchermann" . . . Gjæve, høgtenkte 
Folk; Sjælir fraa Rennesteinen . . . Og ei Krambu- 
gjente laut serskilt agte seg for Folkesnakk; slike Da- 
mur vart ikkje trudde meir enn so. Ho hadde Ord 
for aa vera ei fri Kvinne og; slike vart heller. ikkje 
trudde ; dessutan . . . ho Mor . . . fall det den minste 
Skugge paa Dotteri, so kunde Folk taka til og spyrja 
meir etter um Mori med; aa Gud, kor ho maatte vera 
streng; framifraa streng . . . 

Ræddhug. Den som hadde godt Samvlt maatte kunna 
klara eit Grand Folkesnakk. Ho hadde kje Raad til aa 
sleppe fraa seg ein Kammerat som Uchermann; han 
søkte henne jamt au; og Gud, kor løglegt han vilde 
tykkje det var, um ho med ein Gong tok til aa slaa 
DamekruUar. Uchermann hugtekin? — Tøv. Nei! 
som ho var sjølvgod. Ho gjekk her og totte ho var 
ven; gilda seg av den fine Panna si, det gilde lokkute 

Haare, dei store djupe Augo . . . Kvinnfolkvas . . . 
det var greidt ho var ei Gutesprengje ; Faavisa si hugsa 
ho aldril — 

Ho dreiv i Lag med Uchermann sidan som fyrr, all- 
stødt utrygg, allstødt i Sjølvverjing : sæl kann eg vera, 
som hev ferigi slik ein Kammerat som du er ; me Kvende 
fær mest aldri samtala vltugt; vaare Medkvende er for 
det meste likso styvne som me er sjølve; og Mennane 
. . . bed me ein Mann forklaare oss kva Matematik 
er, so trur han strakst me er hugtekne i han; 
kvi skulde me faast ved han elles? Det er daa ein 
sjølvsagd Ting, at eit Kvinnfolk ikkje kann bry seg um 
aa lære noko. Og so kjem han daa med denne vel- 
signa Friingi si; og Gud! som han blir fortustra, um 
han fær Nei. Kvi gjekk De og gjorde Dykk til for 
meg daa? spyrr han. Nei; du er ein Fagna Kar, 
Uchermann, eit Sersyn bland Mannfolk; i Lag med 
deg tarv ein daa kje ræddast for aa bli mistekin! — 
Han svara ikkje noko vidare. 

Men med eitt kunde han bli reint urimeleg sturin. 
Han bar seg yvi Live og Tilvære ; skj^na ikkje kvi han 
gjekk her og dilla; han dugde til inkjenoko; aatte kje 
Livsmod. Eg eggjer meg upp til aa ha det, sagde han, 
av di eg ikkje hev Daudemod heller; det er altfor fælt 
aa sjaa den svarte Vonløysa beint inn i dei tome Augo; 
men eg * hev ikkje Samanheng med Live paa nokon 
Kant; eg gjeng berre her og spøkjer i Grunnen. Ho 
trøysta han med Politik og store Spursmaal; no fekk 
me Riksrett; so vart Bakstræve kjøvt; og so var der 
inkje meir som kunde stogge Folke paa Framstigsvegen 
... Eg gjev Fanden i Politiken, svara han. 

Naar han sytte og bar seg paa „eg"", jamna ho det 
ut til „me"; me hev det so alle; Live er ikkje ut- 
herdande for nokon av oss; Gud veit, kva me i Grun- 
nen gjeng og liver etter ... — Du forstend meg ikkje, 
sukka han. Ufif ; berre ho ikkje forstod han altfor godt. 
Aa, som det var um6gelegt og raadlaust. — 

— Ebba Lehmann, Venen fraa Barnedagane, kom 
til Kristiania; ho var Lærar og hadde fengi Post paa 
Aalmugeskulen. Ebba var den same som fyrr, svart- 
hærd og hugdjerv ; Andllte hennar var fint og bleikt, men 
greidt, og Augo gløgge ; ho var ven i Grunnen. Fanny 
førde henne og Uchermann ihop; tenk, um han kunde 
hugleggje henne! — 

Ebba var Høgremann, men heller fritenkjande; det 
hadde ho lært av Far sin, sagde ho. Ho var frigjord 
i Kvinnesaki og. Ho hadde lesi ^Kvinnetvingsla** og 
„Hovedstrømninger" og trudde ikkje paa noko anna 
enn den frie Kjærleiken . . . ein Gong i Framtidi, 
skynar du! — Ja no duger me ikkje til det. — Nei 
det er visst; Gud! som me er ræddhuga! 

Daa ho høyrde at Fanny endaa ikkje hadde gjevi 
upp Teatertanken — „ikke helt" — , sette ho i: naa; 
so skal eg daa ved Gud endaa faa gjort ei god Gjer- 
ning! — Dagen etter kom ho dragande med ein ung 
Gut som nett no gjekk og las hjaa Skddespélar Isach- 
sen; den unge Guten vilde „med Fomøielse dele sine 
Timer med Frøkenen" ; paa den Maaten kunde ho faa 
lesa fritt; „seg so, um eg ikkje er din gode Lagnad 
Fanny!" — Fanny las upp att „Kjærlighedens Kome- 
die" og lærde dessutan ei mindre, lettare Rolle; fylgde 
so med til Isachsen og lét seg prøve; so kunde ho faa 
høyre ein kunnig Manns Dom, um ikkje meir. Isach- 
sen prøvde henne baade lengi og vel. ' Han lét henne 
segja fram mest alle Hovudreplikane til Svanhild; ein 
av deim lét han henne segja upp att: ,Jeg var en 
hjemløs i min Moders Hus . . .;" so bukka han og 
sagde: det skal vera meg ein Hugnad aa lesa med 
Dykk, Frøken ; men eitt maa eg segja Dykk. Naar ein 
skal til Teatre, so bør ein helst vera reint ung; del 
fyrste Vanskane er so mange, og Teaterlive er so 
mykje annarleis enn ein gjeme drøymer seg det, at 
ein treng heile den fyrste Ungdoms Eldhug og Tru, 
um ein skal halde ut. De kjem til Teatre i ein heller 

mogin Alder, Frøken; men som sagt: hev de Mod, so 
skal eg gjerne hjelpe, det eg kann. Fanny vart oske- 
graa. I Grunnen hadde den fine Mannen paa sin 
høflege Maate sagt henne det ho burde ha visst sjølv: 
at ho var for gamal. 

Ho gjekk heim og grét yvi den brostne Draumen 
sin; no var han brostin for Aalvor. Ho aatte ikkje 
Mod; ho hadde berre Tvilsmaal. Ho vilde ikkje so 
mykje som tora fortelja Mor si slikt som at ho tenkte 
paa aa segja upp Posten sin og vaage seg ut paa det 
uvisse; ho var vel ingin rett Kunstnamatur. Farvel, 
farvel. Ho dugde til inginting. Fekk staa, der ho stod; 
staa og folne i Krambui til dess ho ein Dag vart nøydd 
til aa gifte seg med ein Vadsekk; det var Lagnaden 
hennar; ho saag det tydeleg. 

Det vart Natt um henne; myrkt fyri og myrkt bak. 
Inkje noko aa gleda seg i, inkje noko aa vonast. 
Luneridine tok til aa bli faste no. Dei kom med el- 
ler utan Tilhøve, ofte saman med visse kropslege 
Ugreidur som kunde faa henne til aa banne sitt Kyn; 
ho gjekk og grét i dagevis av berre Hugverk, berre 
uviss, uvltug Otte, aalmenn, grenselaus Vonløyse. 

Alt Folk vart keidsamt; ho trotta kje Dagmar Dyring 
dessmeir. Dagmar var eltesam med sitt endelause 
Mannfolksnakk. Desse Mennane, desse Mennane . . . 
Herregud, kva hadde dei gjort henne, desse Mennane, 
tru? Dessutan var ho ikkje fri for aa vera lite stiv. 
Ho totte visst ikkje at slik ei Krambugjente retteleg 
høyrde med til „oss Kvinnur" ; sjølv skulde ho no 
taka Artium. > 

Eit Kvinnesaks-Lag vart sklpa; daa livna Fanny j 

upp att eit Bil. Endeleg skulde det daa bli meir enn 
Snakk; endeleg skulde me faa arbeide for det me vilde. 
Ho skreiv seg inn. Men daa det bar til Stykke 
kunde ho ikkje faa vera med; Samlage hadde sine 
Møte Klokka seks, midt i den stridaste Arbeidstidi 
hennar. Uchermann var og med; honom fekk ho til 

aa gjera Staak um denne Møtetidi. Formannen i Lage 
svara, at Tidi var sett til Klokka seks for Damune si 
Skuld. Som me veit, sa han med ein høfleg Smil til 
Fruine paa fyrste Benken, som me veit vil Damune 
ikkje gjerae vera ute seint um Kvelden ... — Fanny 
skreiv seg ut av Samlage strakst. Det skulde vera 
eit Damesamlag, skyna ho, eit Uppbyggjings- eller 
Morolag for Damur som ikkje hadde noko aa gjera; 
farvel. Humbug! 

Det vart ein kald, sur Vaar. Medjomfrui hennar, 
ho Ingeborg, gifte seg; Fanny vart eit Btlaaleine Kvende 
i Krambui. Moe sa upp Posten sin og flutte; i Staden 
hans kom det ein framand, leid Fyr, ein buslltin Klæde- 
varehandlar, som var vigtig og lat og lét dei andre 
gjera Arbeide. Ho fekk att Tilfelle sitt. Og denne 
Gongen vart det heller stridvori. 

Ho Mor tok til aa masa um Tollaren att. Fanny 
forstod kva han gjekk og lurde paa, den gamle Vad- 
sekken: at ho skulde bli trøytt. Ho maatte bli trøytt 
av Krambui; det visste han. 

Ho laag heime sjuk og arm og freista aa ta Tingen 
vltugt. Kvi skulde ho ikkje likso godt springe i det 
som krjupe i det? Det var vonlaust for eit Kvende 
aa tenkje paa Sjølvberging. Ho fekk so mykje mindre 
Løn for sitt Arbeid enn Mannen for sitt, at det vart 
raadlaust aa tevle. Det var som aa stampe mot Brod- 
den; sistpaa laag ho der; og den fyrste som kom 
kunde taka henne. Til dessa hadde Live for Fanny 
ikkje vori anna enn eit einaste Sprengs Kav; no hadde 
ho Vale millom tvo Ting : selja seg og faa det maklegt 
strakst, eller slite endaa i nokre Aar og selja seg si- 
dan. Kvi skulde ho ikkje likso godt springe i det som 
krjupe i det? 

Ho kunde setja Vilkaar. Det gamle Narre maatte 
vera svært ør etter henne, naar han kunde gaa soleis 
og lure Aar etter Aar; ho kunde segja at fekk ho 
fara utanlands . . . sjaa Italia, Neapel, Venedig; sjaa 

Alpane, sjaa Verdi . . . um alle andre Draumar brast, 
noko av Verdi laut ho daa faa sjaa; ho kunde ikkje 
døy fyrr; kva skulde ho ha vori til for elles! — Gjev 
meg Pengar til ei Utanlandsferd, og so . . . lat skure 
... eg som andre .... ' 

Ho lo aat seg sjølv sistpaa. Ja vel, det var rett; 
Greidleik i Handelen; segja Prisen med same! Eg 
kostar ei Italiaferd; De fær meg for so og so mange 
hundra Dalar kontant; ha, ha, ha! — Ho bad Mor 
si halde Munn med Tollarsnakke sitt og gjekk attende 
aat Krambui. 

Men daa Lea ein Dag kom og sagde, at Thorseng 
bad um aa faa laane henne Pengar til eit Skeid paa 
Lærarskulen, fall ho graatande um Halsen paa Syster 
si og sagde Takk. — 

— Fraa Hausten gjekk Fanny paa Lærarskule. 

Det var eit nytt Tiltak, som gav ny Von. Ebba 
sagde nok, at ho ikkje maatte gjera seg store Tankar; 

— du fær meir Fritid, sagde ho ; men Fridomen skal me 
ikkje tala um; me hev hundra Husbondar for ein, og 
Tilsyn baade framme og bak, liksom me var paa Tukt- 
huse. Men Ebba hadde det med aa laste paa alt; det 
var vel ikkje so gali som ho sagde. Du er daa sjølv 
mest Fritenkjar, sa Fanny; og naar det kann gaa . . . 

— Ja innanfor Stogudøri ja, svara Ebba. Naa; likare 
enn aa staa i Krambu er det vel alitid; er ein Lærar, 
so kann ein daa sova um Ettermiddagen ... — 

Fanny sat paa Skulebenken reint uppsett paa aa 
lære; tok inn historiske og geografiske Kunnskapar 
som det skulde vera Dr5par, og var serleg gløgg i 
Religionstimane. Ho hadde vori brydd med mange 
Spursmaal i seinare Tid; dei skulde ho endeleg no 
faa Svar paa.; det var sjølve Pastor Løchen som var 
Religionslærar. 

Ho vart styrkt i Trui si og. Det stod æveleg fast 
at me var Syndarar; altfor mykje kjende ho sjølv 
Syndsens Lov i Lémine sine. Frelse trengde me til; 

og Vonir um eit Liv etter dette kunde ho aldri gjeva 
fraa seg. Men kvifor Gud lét so mykje vondt hende? — 

Det vonde skulde tena Guds vise Fyrimaal, det med, 
sagde Løchen. Men naar Fanny saag Emilie Lund 
flogse um paa Gata i ein meir og meir uægte Dame- 
hams og med eit meir og meir tilgjort Mod i dei fol- 
nande Andlltsdrag ... No var Karoline og komi paa 
Gata. Og naar Fanny tenkte paa seg sjølv — ; dersom 
Gud ikkje hadde vori god mot henne og haldi Frei- 
starane burte iraa henne i vonde, modlause Tidir, kor 
snart kunde det ikkje vori gjort med henne og? Kor 
kunde det ha seg, at Gud ikkje hadde vori likso god 
mot Emilie og Karoline? 

Sut og Saknad vart sent oss til vaar Sjælebate. Ja 
men det vart ikkje til Sjælebate. Tvertimot; dei som 
hadde det verst vart dei mest agalause. Kor kom dei fleste 
Brotsmennane fraa? Kor var det mest med Drykk; 
kor var Raaskapen verst; var det Rikmansdøtrane som 
kom i Piperviki? 

Uif nei; ikkje tenkje. Gud fekk hjelpe henne; han 
sat der uppe og saag Tankane hennar . . . uff ; kor 
skulde ho halde Live ut, dersom ho miste Voni um 
aa faa det betre sidan? — Men kvifor skulde ikkje 
alle dei andre og faa det godt sidan ... hu nei ; ikkje 
tenkje; ikkje tenkje . . . 

Dei andre som gjekk paa denne Skulen, var kvinnelege 
so det var ingi Gjerd. Det var raadlaust aa tala med 
deim. Ho skræmde deim no fraa seg au ein Gong, so dei 
kom ikkje att meir. Storthinge hadde sett Riksrett mot 
Selmers Regjering; Folke var kløyvt i tvo Flokkar som 
skamskjelte kvarandre; endaa paa Gjenteskulane vart 
det tala Politik; Fanny fekk ein Dag det Spursmaale, 
um ho trudde nokon Vinstremann no, etter Riksretts- 
avgjerdi, kunde vera anna enn ein medvltin Kjeltring. 
Fanny var fælt rædd av seg i denne Tid. Ho livde paa 
laante Pengar; og tenk, um ho so til siste Slutten ikkje 
skulde faa Post! Men den Gongen vart ho harm og 

og svara: ein kunde vel likeso godt tvlla paa um det 
var skikkelegt Folk dei, som truga Norigs Storthing 
med svenske Bajonettar. Dei andre drog Stakkane 
innum seg og rømde. Sidan gjekk ho aaleine i Flokken ; 
ho var Vinstrekvinne. 

Ebba Lehmann vart mest den einaste Trøysti Fanny 
hadde. Naar det vart altfor vondt aa vera til, berga 
ho seg upp til Ebba og drakk Bokk-øl. Og so hjelpte 
dei kvarandre med aa tykkje langt. For Ebba hadde 
det og langsamt. Reint forskræmeleg leid av seg var 
ho; Hugløysa kunde taka henne so hårdt, at Fanny 
vart heiltupp forstøkt. Live var berre Lygn. Det fanst 
ikkje Hugnad; for oss Kvinnfolk fanst det ikkje Moro 
heller. Mennane vilde ha alt for seg sjølve, like til 
Drykkjestogo ; ikkje aa nemne at dei vilde hava Eine- 
retten til aa drive Kjærleiksfjas. — Likare Postar? 
Aa langtifraa. Det me trong um var Fridom til aa Ilva ; 
men um me fekk den, so torde me arme, ræddkulsne 
Stakkefolki ikkje brtika 'n ; det var ingi Raad med oss. 
Det var eit fælt Mistak med dette Kvinnesaks-tøve ; 
Kvinna kunde ikkje klara Live, mindre ho var styvi; 
olje, heste, pylse styvi ; difor skulde ho ikkje lære nokon 
Ting; ho skulde bli ali upp til Husdyr og Manninne 
og til aa hyggje seg i all den Ufysa som fylgde med 
aa vera gift; ishi Hu! so urett som det var av Gud 
aa gjera siime til Kvinnfolk. 

Ein Kveld tok Ebba fram or Kommoden sin ein litin 
staalblank Ting . . . kva i Guds Namn ... ein Re- 
volver! — Ulf! Gud hjelpe deg, Menneskje, han er 
vel ikkje ladd?! — Du vene, vesle Venen min, kjælte 
Ebba, du einaste som er trugin, du einaste som veit 
Raad ... — Er han ladd, spyrr eg?! — Hyss daa, 
Fanny . . . sjaa paa han; er han ikkje søt? — Ho 
lagde han ned att: jau du kann daa vita han er ladd; 
det er det som er det gode ved han, veit eg! 

Men til andre Tidir kunde Ebba vera reint overlag 
lystig. Og naar dei tvo Vénine var i Godlag, til- 



HJAA HO MOR 233 



stod dei for kvarandre, at det som var det harmelegaste 
av alt var, at i Grunnen var dei slett ikkje livsleide; 
berre lite meir Moro, lite meir Fridom . . . berre hava 
nokre fullgode Kammeratar, som ein kunde drive med, 
danse med, gantast med; berre ein kunde slaa sig lite 
meir laus, drikke lite meir Bokk, ikkje vera so jammer- 
leg bundne av Fordomar og Ræddhug . . . 

Og so berre det kunde hende eitkvart ender og daa! 
sagde Fanny; veit du, eg ynskjer mest at me maatte 
faa Revolusjon; so hende det daa noko! — 

— Det hende Fanny noko fyrr ho vardest. Ho kom 
heim ein Kveld og var glad. 



XX. 

Gabriel Gram hadde pint henne i alle desse Aari, 
fyrst som ei Gaate, sidan som eit Samvltsagg. 

Ho hadde tenkt gali um han, og ho hadde fari faavist. 
Han maatte tru at ho var ei av dei styvnaste i heile 
Kristiania. Naar han raaka henne paa Gata helsa han, 
høflegt, men liksom avverjande: skyldig Vyrdnad, Frø- 
ken; men Dykk er eg ferdug med! — Uff; og han, 
som visst var eit svært forvitnelegt Menneskje. 

Den Samrøda som dei ikkje var komne ut med sist, 
for Faavlte hennar, den kunde ho no hava Htig til aa 
taka upp att. Han hadde sagt noko som ho den Gon- 
gen ikkje hadde tort høyre dessmeir; no skulde ho 
gjeva mykje til um ho kunde faa Greide paa det. Og 
so skulde han gaa i heile sitt Liv og tru, at ho var den 
same Gaasi som den Gongen, ein vanlig Aftenpostlesar 
som det ikkje beit Vlt paa; ulf; ho kunde harme seg 
ihel. 

— Men so var det den Kvelden i Marts, daa ho 
raaka han hjaa Markussen. 

Ho vart reint forfjamsa av aa sjaa han; som vel var 
hadde ho teki paa seg den svarte Kjolen i Kveld, den 

strame som klædde henne so godt . . . Markussen 
namngav deim for kvarandre : Gabriel Gram, min Med- 
arbeider i Departemente ; Frøken Holmsen, ei av dei 
frigjorde ... — Aa! — 

„Min Kompliment!** sa Gram; dei gode brune Augo 
hans smilte henne med Undring til Møtes. Det var 
De, som ikkje vart trulova med min Vén Aas, veit eg? 
Kor hev De vanka helst i all denne Tidi? — Aas for- 
talde at De hadde vorti for klok for han ; og so tenkte 
eg paa, um ikkje eg burde freiste; men burte var De! 
— Ho vart so glad at ho lo; eg tenkte, De hadde fengi 
nok av Styvingskapen min fyrste Gongen, eg! sagde 
ho. Gud veit, kven som var den styvnaste av oss tvo 
daa, svara han og drog paa Aksline. 

Han hadde vorti meir vaksin ; Andlltsdragi var fastare, 
Skapnaden meir stød. Han førde seg rolegt og saag 
trøytt ut; ved Augnekrokane hadde han eit Par smaae 
kloke Rukkur. Der var noko til-seg-komi og umtenkt 
i Augnelage hans; berre ender og daa glimta det upp 
som i gamle Dagar. De hev forandra Dykk^ sagde ho. 
Ja, svara han; eg hev vorti gamall. Det er den for- 
dømde Rangelen, ser De. — Hev De rangla so svært 
daa? spurde ho og lo. Eg hev rangla som eit Beist, 
sagde han. Ho hugsa at han ikkje lika Damur som 
lo; men ho lo likevel; han var so løgin. Gud, som 
ho kjende han att. Same Tankeløysa; like beintfram . . . 

Markus Olivarius hadde Hug paa Politik; kva totte 
Frøken Holmsen um Riksrettsdomen ? — Det var smaatt 
Stell, sagde Fanny; tenk, lata dei Knigtane sleppe med 
aa bli avsette! — De vilde kanskje havt dei straffa paa 
Live, De? — Ja minst! — Ah!! ha! ha! ha! — Kva 
meiner De med det? spurde Gram noko forvltin; han 
brydde seg elles ikkje um Politik. Fanny raudna; ufF, 
dette klara ho visst ikkje; eg meiner kje nettup det abso- 
lute Veto, sagde ho; det maa de Juristar forstaa; men 
eg tykkjer dei burde hava StrafP, alle som held paa 'det 
me hevM — Ha! ha! ha! ha! — Gram saag paa henne; 

paa dei Præmissur kunde han au vera med og døme elleve 
Ministrar fraa Live, sagde han. 

Stud. filos. Dagmar Dyring kom; daa dei hadde eti, 
sette dei seg til Toddyborde. Dagmar og Gram kom 
strakst i Ordskifte; Dagmar fekk Hjelp av Helga; 
Markussen var Slingringsmann. Fanny sat att-yvi i 
ein Ruggestol og saag paa Gram med Augo halvt att- 
latne; det var foninderleg, so godt som ho kjende han. 
Ho hadde altid kjent han. Naar det kom til Stykke 
var han den einaste ho kjende i Verdi. Det kom slik 
ein Tryggleik yvi henne; ho vilde vera her. Ho vilde 
bli her. Det var stuslegt alle andre Stadir; men her 
var Ro. Ho vilde ingin annan Stad av; det var ei 
underleg Kjensle. 

Gud, som han var Overmann. Dagmar røynde seg 
det beste ho kunde, men kom ikkje upp. Ho kom 
køyrande med alt sitt gamle Snakk; Fanny kunde det 
utanbokes for lengi sidan; han stogga henne med aa 
segja noko nytt, noko uventande, noko som gjorde 
Saki større og djupare; ho fekk kannhende Rett, men 
paa ein annan Maate enn ho vilde. Berre ender og 
Gong fekk ho eggja han sint. Daa vart Maalbrigde 
hans so bamslegt og morosamt. 

Han forstod alt og orsaka alt; sette kje upp Krav, 
men forklaara. Me kann ikkje lyfte oss upp etter 
Haare, Frøken! sa han; Herregud, Frøken; ein tarv 
daa ikkje gaa til Grunns, for di um ein rettar seg etter 
det som ikkje annarleis kann vera. Kva gjorde 
Kjeringi daa ho var komi i Ulvestogo? Ho tok det 
vltugt, for Fanden, og godstelte seg med Beisti; men 
med det vart ho ikkje Ulv! Alle de nymotens Moralistar 
er so forbanna uhumoristiske. Det er denne skotske 
Presten som gjeng ikring og spøkjer, han den Satan- 
til-Fyren, som fyrr lét Ryggen gaa enn han gav 
seg . . . naa, han, som kom upp i Isheimen tilslutt 
og døydde so dramatisk under ei Snøskridu . . . „Brand" 
ja ! Ikkje det Grand Ironi ; bu-h ! berre Gaustad-Heroisme ; 

fælt storfelt, Gudbevars, men Fanden so toskut . . . 
Ein fær daa forstaa den Verdi ein liver i likevel! 
Den som hev rldi femtan Stavhestar sjølv, veit um det. 
Her for eit Par Aar sidan skulde eg ikkje gifte meg, 
f. Eks.; eg hadde ein Onkel som var fraa seg, maavita, 
og den nyaste Tnii er den, at alt gjeng i Arv; naar 
ein Mann gjeng med Brillur vert Son hans fødd med 
Lorgnett; so skulde daa eit Par unge Folk som elska 
kvarandre versgo døy i Isheimen, av di det kunde 
hende det kom ein Erving som det kunde hende vart 
galin . . . Gudbevars! den Setningen forsvara eg likso 
hardsett som De forsvarar han no; eg var ein frami- 
iraa Erasmus Montanus. Men utigjenom Aari hev eg 
antra meg tvertigjenom baade det eine og det andre, 
og no segjer eg som so: det kann sgu godt hende at 
Jordi er rund; men dersom det var ei Lisbet som 
vilde gjeva meg ein Kyss for aa sverja paa at ho var 
flat, so svor eg: ho er Fanden gale meg so flat som 
ei Pannekake! — Ah!! ha! ha! ha! — 

Fanny kjende Byrdir lettna paa Aksline sine og 
Steinar falle henne fraa Bringa; ho hadde vor! 
^uhumoristisk" og forkava sjølv. Ein fager Draum 
vart sprengd av og til; det gjorde vondt; men etterpaa 
vart det so mykje Ijosare. Han aga henne med sin 
Spott; men denne Spotten løyste seg upp i ei sorg- 
mild Skynsemd, som hugtok henne. For fyrste Gongen 
paa Jord ho fann sin Tanke bak ein annans Ord . . . 
halvt støytte han ho burt 

„med hvas Forstand; 

halvt kunde han med Mildhed hende drage, 
som Havet drages mod en sollys Strand, 
mens Fjeldet skyver Bølgerne tilbage . . .*' 

Dagmar kunde gaa med paa den naturalistiske 
Dikting, naar denne vilde vera fager; han spurde um 
ho vilde like aa sjaa Kaptein Alving uppstelt som ei 
fager Framsyning. Nei, det var ein annan Ting. I 
det heile heldt ho paa den norske Dikting. Den var 

realistisk, men ven likevel; gjorde oss daa ikkje mod- 
lause; sette upp Mynster, som me fekk Hilg til aa 
likjast. Mynsterkvinnur? sagde Gram; ja, galant er ho; 
men eg trudde at for Kvende maatte ho vera heller 
aaleitsam? Stakkars Gjentebom; dei gjeng der i si 
Hjartans Truskyld og skal vera Agnes og Aagot og 
Svanhild og Svava; men det kann dei daa ikkje; Tingen 
er at desse Bok-Kvende er fri for mang ei Mannsbragd 
som Kvinna i Røyndi ikkje er fri for ... so blir dei 
modlause, vil eg tru, og tenkjer med seg: eg kann 
ikkje vera Svanhild; lat meg daa likso godt bli som 
ei av dei andre Høns i Hønsegården! Ei Gjente som 
hev litegrand Vit maatte vel heller bli modig, naar ho 
fekk Bøkar som sagde henne korleis Kvinna verkeleg 
er, og kva Kvinna i dei og dei Høve verkeleg kann 
drive det til . . . Men Gudbevars; det er klaart at 
Damur likar betre galante Poetar enn ugalante! Naar 
slikt eit vanlegt Hønsehovud les den gilde Literaturen 
vaar, og ser slike Kvende som berre er Blomedaam 
og Fuglesong og fine Kjenningar, so segjer det seg 
sjølv at ho vert uppglødd; Herregud, sukkar Hønse- 
hovude, er me so yndige naar me vert skildra realistiskt? 

— Fanny lo. Dagmar gav henne eit svivyrdelegt 
Augnekast fraa Sida; naar det ber til Stykke, sa ho, 
finst det kanskje fleire Svanhild'ir og Nora'ir i det 
verkelege Live enn Herr Gram tenkjer. — Gudbevars, 
svara han likesæl. 

Heile Kvinnesaki vart tilgjord og keidsam, paastod 
han, av di dei bygde paa denne fagre Bokheimen med 
dei mange Mynster. Det kunde daa ikkje noko Uvande 
Menneskje bry seg um ei Samling av Nora'ir og slikt! 

— Dagmar meinte det kunde vera andre Ting og, 
som gav Herr Gram Mothug mot Kvinnesaki; Herr 
Gram vilde vel t. D. ikkje gjerne godkjenne Jamlik- 
skapen vaar? — Nei den godkjenner eg Fanden ikkje! 

— Alle lo ; berre Fanny sat tagali ; dette gjorde henne 
vondt. Gram dreiv paa. Kva dei no vilde segja uni 

Kvinneheilen, so hadde Skaparen laga det so, at Kvinna 
var ufrisk tri Dagar kvar Maanad, som me ikkje var, 
og derattaat ufrisk tri Kvartal annakvart Aar, som me 
heller ikkje var; um daa Mann og Kvende kunde gaa 
i Veg samstundes, vilde han faa Fyrisprang likevel. 
Kvi er de daa so rædde for aa gjeva oss Lov til aa 
prøve oss? spurde Dagmar uppøst. Rædde? sagde 
Gram. Upp med alle Dørir og burt med alle Stengs- 
lur; det er ikkje faarlegt; Kvinnestudentane gifter seg 
sgu lengi fyrr dei fær Embætseksamen I Dagmar vart 
raud; Fanny hugsa noko ho hadde høyrt, men ikkje 
vilja tru, at Dagmar skulde vera løynleg trulova. Dess- 
utan, heldt han fram, skulde det vera ei Kvinne som 
var laga til Professor meir enn til aa vera gift, so lat 
henne i Guds Namn bli Professor! Men Kvinnerørsla 
gjeng ut ifraa at Kvinna i det heile skal vera Profes- 
sor; og det er Bok-tull. Det skal ikkje vera nok med 
at me Mennar vert uppalne til Sveinkallar og Egoistar 
og vert oss sjølve nok og gjeng Fanden i Vald; no 
skal Kvinna 6g den VegenI Berre skaffe Frøkenfor- 
syrgjing for so mange som mogeleg . . . Hadde Poe- 
tane sagt Dykk Sanningi, som er den, at Kvinna so 
vel som Mannen treng ikkje berre Forsyrgjing, men 
Kjærleik, og det ikkje berre den fine Kjærleiken som 
dei hev Lov til aa skrive um . . . Men det er ei av 
dei Mannsbragdine som Poetane tegjer um ! So gjeng 
daa Gjentungane, kann ein vUa, og trur at det er 
noko fælt og ukvinnelegt aa hava denne sunne, heite 
Trong etter ein Manns Fangtak ... — 

Dagmar hadde flutt seg burt til Helga og rødde 
halvhøgt med henne um det siste av Bjørnson. Fanny 
lét Augo heilt att. Det var det. Soleis hekk det 
ihop. Dette fæle som hadde pint henne som ei løyn- 
leg Skam, den vonde Aand som ho i Graat og Rædsle 
hadde freista aa drive fraa seg, — det var ingi vond 
Aand, og det var ingi Skam; det var naturlegt, menne- 
skelegt; det verste Livsspursmaale hennar var løyst. 

Og dette skulde ein ikkje faa Greide paa, fyrr ein var 
fire og tjuge Aar gamall 

Dagmar reis tidleg upp og gjekk; Fanny var fullhuga 
paa aa sitja so lengi som mbgeleg. Dette idiotiske 
Kvinfolke gjorde meg gamle Herremann sint, sagde Gram; 
seg meg, Frøken Holmsen, var eg usømeleg? — De 
var leid, sagde Fanny; og det er ikkje rett av Dykk aa 
vera sint paa Dagmar. — Slik Tilskaping gjer meg 
sint, sagde han. — Eg trur ikkje det var Tilskaping, 
sagde Fanny. Det som De sagde i Kveld, hev ingi 
ung Gjente Greide paa; det kann høyrast rart, men 
det er no so. Gram riste paa Hovude. Naar so er, 
sagde han, so hev eg gjort mang ei ung Gjente 
Urett. 

Daa Klokka var so tolv, sagde Gram : eg trur ved 
den Uvande Gud, at Frøken Holmsen kann rangle! 
Ho vart lite raud; ja kva daa, sagde ho. Daa vil eg 
trulova meg med Dykk paa Flekken, svara han ; men 
paa det Vilkaar, at De ikkje blir glad i meg! — Ah!I- 
ha-ha-ha! — Eg sjølv er ferdug med den Ting, skal 
De vita, heldt han fram; og einsidug Kjærleik veit 
De er ikkje morosam. Me fekk berre rangle i Lag I 
Eg er so lurve leid av alle mine gamle Svirebrørar; 
og denne Markussen hev vorti so skikkeleg sidan han 
vart gift ... Ja eg meiner det sgu! Er De med. Frø- 
ken? — Ho rette fram Handi: Jal — Topp! De 
kann drikke 01 daa? — Ja det veit Gud. — Og De 
vil ikkje vanvyrde ein livsleid Sveinkall, som i tjuge 
Minuttar stikk upp til tvo Flaskur under Kavaien? — 
Vil De svalle eit Grand med' De drikk, kann De for 
meg gjeme drikke tri. — Skaal; det er nok gali at 
eg ikkje hev raaka Dykk fyrr likevel, Frøken; hadde 
eg havt eit vUugt Kvinnfolk til aa rangle med, so 
hadde ikkje Rangelen vorti so toskut . . . Men no 
skal De ikkje svikte. Frøken ; Fru Markussen der kann 
vitne at eg er ein skikkeleg Fyr; eg hev rent Horni 
av meg for lengi sidan ... 

— — Fanny gjekk Turar med Gram; og Live var 
slett ikkje stuslegt lenger. 

Paa Skulen hadde dei teki til med det praktiske; 
alle dei andre fann det ulidande; men Fanny var i 
Ovlag. Ho yvihøyrde dei smaae Prøveklutane sine 
med Fagnad, jamvel i Religion; Tvilen hennar um 
Gud var burtkvorvin ; han hadde havt noko godt gøymt 
aat henne likevel, og hadde visst noko godt gøymt aat 
alle. Heime bar ho Ulags-Ridine til Mor si med utru- 
legt Tblmod; stakkars Mor; ho hadde inkje noko aa 
gleda seg i, so det var rimelegt at ho fann Live uhug- 
legt. Inkje og ingin hadde ho. Onkel Solum synte 
seg mest aldri; Bror Nils var flutt paa Lande og skulde 
styre eit Verk; den einaste Trøysti ho hadde var 
Smaaborni til Lea, som ho hjelpte til med aa skjemme 
burt ; og so hadde ho Jomfru Thorsen daa, Stogugjenta 
hennar hadde vori. I Lag med henne sat ho Mor og 
svirde i Kaffi og trøytte Tidi med aa fortelja uppatt 
dei gamle Sogune fraa Fredheim; det var utrulegt at 
dei kunde halde ut med det; dei maatte ha vori glade 
i han Far baae tvo, baade Frua og Tenestgjenta. Men 
naar ho Mor fortalde um Live sitt i Sydame-Tidi, 
forstod Fanny henne so godt, at ho totte ho kunde til- 
gjeva henne alt, um det so var det verste. Arme 
gamle skrukkute Skinn; Herregud, um ho no i si 
Hugløyse og Vonløyse skulde ha forsynda seg. Ein 
vilde ikkje kunna segja noko um det. Fanny visste 
sjølv kva Keidsemd var; og ho visste, at utan Kjærleik 
var Live ikkje anna; aa; alt, alt kunde ho tilgjeva. 
Det maatte vera Maate paa kva ein kunde krevja av 
eit Menneskje og. 

Ho sat hjaa Ebba og snakka livsleidt, men kunde 
ikkje faa det til lenger. Ho hadde denne litle løynlege 
Jubelen inne i Bringa at ho skulde raake han; og so 
det at han verkeleg iddest gaa og tala med henne. 
Hjaa Ebba raaka ho Uchermann og Lærar Opthun ; den 
siste, ein logn, vår Fyr, tok fraa henne all Hug til 

Lærar-yrkje ; men det gjorde kje noko. Ho iddest ikkje 
tenkje so langt. I Kveld skulde ho raake Gram; og 
so skulde dei gaa heilt ut-yvi til Grønlia . . . 

Det var ein hyggjeleg Kar, den Opthun; men der 
var noko dult ved han; han gjekk jamt som paa Ho- 
seladdar. Han hadde mykje aa fortelja. Men naar det 
kom til Stykke var det aldri han som hadde fortalt 
det; han hadde inkje sagt. Vart ein soleis, naar ein var 
Lærar? Naar han fortalde um Glyttegluggane i Skule- 
dørine, kunde ho tenkje seg det. Me hev slik ein 
framifraa og drivande Inspektør, sagde Opthun ; han veit 
at det ikkje er godt at ein Lærar blir for trygg av seg. 
Det kunde snart hende at den Vonde f6r i han, so 
han fekk Htig til aa preike Vantru for Kristianiaun- 
gane; men daa skal desse Gluggane minne han um, 
at det nok er dei som passar paa han. Dei hadde 
Glyttegluggar inn til Privatlive aat Lærarane au, for- 
stod ho paa Opthun; der var Fisletutar som gjekk til 
Prestane og smurde sine Knivar med aa fortelja um 
den veksande Vantrui; „den og den held Dagbladet; 
den og den gjeng i Arbeidarsamfunde*^ ... Og so var 
der namnlause Brev, som vart upplesne i Skulestyre, 
der alle dei syttan Prestane i Byen sat og lydde med 
lange Øyro . . . Ein skulde ikkje snakke um desse 
Løynbrevi som gjekk Prest og Prest imillom, kvar Gong 
ein Lærar søkte Post; „dei Brevi inneheld nok mangt 
og mykje! — Det er daa berre gode Folk som fær 
Postar i seinare Tid, Folk med den rette Trui, paali- 
telege Fisletut-Emne** ... dei tok det ikkje so strengt 
med mangt anna, naar berre den rette gode Fislehiigen 
var der; „ja slikt fortel Folk!" — Og no vart daa 
den eine Læraren etter den andre innstemnd og maatte 
vitne um sitt „Forhold til Pontoppidan"; og dei syttan 
Prestane ladda um paa Skulane hjaa alle som var mis- 
tenkte; so det galdt aa vera paa sin Post. Ein visste 
aldri um deim, fyrr ein saag deim; dei kom som Tjuvar 
um Natti, iser i Religionstimane ; „daa gjeld det, at 

16 — Oarborg. II. 

Ungane er godt upptamde! Dessverre kann ikkje Pre- 
sten sjaa Hjarto og Nyro ; naar Ungane svarar rett etter 
Pontoppidan, so maa han luska av, han! Men dei Pok- 
kers Ungane, dei skynar godt, kor som til stend; der 
er ein heil Frimurarskap millom Lærar og Skuleborn 
* i . Læraren er nøydd til aa plugge i oss dette-her, 
men sjølv trur han sgu ikkje det Bøss ... og so blir 
dei so ugudelege, so — ; hi-hi-hi! Det blir ei 
vantru Ætt den, som élst upp under Glytteglugg- 
systeme! — Det var uhuglegt aa høyre slikt; men 
Fanny slog det fraa seg. Aa pytt, sagde ho; det 
er ikkje Skulen som gjer det; lat berre Folk faa det 
godt, so blir dei nok glade i Vaarherre ! — 

Ho var med i Likferdi til Fru Kahrs ; det var verre 
enn um ho skulde ha mist Mor si. Men det var ikkje 
vonlaust likevel. Inkje noko var vonlaust; ho hadde 
noko aa gleda seg til. Berre det maatte vara. Ho 
skulde krevja so lite, so lite; berre Gud vilde vera 
god og lata det vara ei Stund. 

Ho fekk Hug til aa vera snild og umgjengeleg; der 
var mykje ved Folk som var forvitnelegt i Grunnen. 
Ho kom nærare innpaa Lea, Syster si; kven skulde 
tru at der var so mykje godt hjaa henne? Nedtyngd 
og forskipla var ho nok. Stakkar; men so hadde ho og 
havt ein Barndom ... det var stuslegt aa høyre henne 
fortelja um Uppvokstren sin hjaa dei tvo Jomfruine : uff, 
enn alt det stygge og leide ho der hadde høyrt og set. 
Mykje av det var ikkje forteljande; han Far hadde no 
ikkje heller vori som han skulde. Lea hadde vorti so 
forskræmd, at daa ho vart vaksi torde ho mest ikkje 
trulova seg; ho trudde det var usømelegt, det og. Du 
gjer deg ingin Tanke um kor faavis eg var, sagde Lea; 
eg torde aldri vera i Lag med Thorseng aaleine; aldri 
maatte han kysse meg eller mest koma nære meg; eg 
var so skjemd og ille ved, at naar eg saag han kunde 
eg sige i Jordi! — Var du kje glad i han daa? — 
Jau, eg var visst det og, men — . — Korleis kunde du 

koma til aa trulova deg daa? — Det var Frua som 
greidde det; ho sagde fyri Svare og aliting. — Frua? — 
Ja den Frua i Drammen, som eg var hjaa ... Du 
veit vel kva du skal svara, sagde ho; men no maa du 
ikkje gløyme aa takke vent for det gode Tilb5de . . . 
Og det segjer seg sjølv; slik ei fatig stakkars Gjente 
som eg var, so var eg nok takksam; og so skreiv eg 
som ho sagde. Men Gud, for ei Tid det var; aa, enn 
alt det eg hadde aa vinne yvi . . . Du er sæl du, 
som hev fengi vekse upp hjaa ho Mor I 

Elles, heldt Lea fram, høyrde eg so mykje vondt um 
ho Mor i mitt Uppvekstre, at eg mest ikkje heldt henne 
heller for . . . eg hadde ikkje for høge Tankar korkje 
um deg eller henne i den Tidi. Og so var eg so upp- 
raadd for Thorsengs Skuld ... eg var so takksam 
mot han for di han hadde teki slik ei Fatiggjente, at 
eg var paa Veg til aa bli eit laakt Menneskje av det, 
trur eg. Fanny forstod at Lea bad um Tilgjeving for 
gamle Dagar ; ho kyste henne og sagde : det var godt 
at du fekk ein slik Mann. 

Av Lea fekk Fanny vita s^mt um Far sin; Lea 
trudde det var ho Mor som var Skuld i Ulykka hans. 
Han skulde ikkje vori gift med henne, sagde Lea; i 
rette Røyndi var det nok ei onnor han tenkte paa og; 
men ho Mor var ven, veit du; og ho laag visst etter 
han i den Tidi; og han Far var ikkje nettupp sterk 
... Ho hev aldri forstadi han Far, trur eg; han var 
i Grunnen eit snildt, godt Menneskje. Og so var no 
ho Mor heller vandlynd; og han Far hadde det ikkje 
nettupp med T51mod. — Det er rart aa høyre dette; 
ho Mor skyt Skuldi paa han Far ho. — Ja han Far 
kunde segja mykje leidt um ho Mor og; men so var 
det s^metider han orsaka henne att; Skuldi er mi; 
det var eg, som hadde beste Vite! sa han Far. 

Aa, du skynar ikkje, kor reint toskut eg hev vori i 
alle Ting, sukka Lea stundom; det er forsett, at ein 
skal vera soleis! Det er av deg at eg endeleg hev 

fengi Tanke um eitt og anna ... I Fyrstningi totte eg, 
det var jaalut av deg aa sitja og antrast med Mann- 
folki um alleslags Ting som ikkje vedkom oss; eg hev 
no aldri høyrt eller set slikt eg, at ei ung Gjente hev 
fari aat paa den Maaten ... — Nei eg var visst djerv 
nok! lo Fanny; men det var alitid so Moro aa erte 
denne Tollaren, totte eg. — Ja eg sk^na no at det 
ikkje var nokor Raad med deg; og so tok eg til aa 
høyre etter; og daa var det mang ein Gong mest som 
du kunde hava noko Rett og. Men eg er no so faa- 
vis; det er Uraad for meg aa vita kva som er gali og 
rett; eg maa halde meg til det eg hev lært og høyrt fyri 
meg, eg ; men det er som det hjelper aa høyre eitkvart 
nytt av og til endaa. — Det var løglegt at eg skulde 
kunna vera til Hjelp for nokon, totte Fanny. 

Ho fekk Umtanke for Borni til Syster si; Lea 
skjemde deim so reint burt etter hennar Meining. 
Du maa ikkje kysse deim so mykje, sagde ho; du veit 
ikkje kor gali det er! — Jau; Lea visste at det var 
gali; men eg kann ikkje anna! Naar dei kjem med 
den vesle Tluten sin og er so doe og tøte ... og so 
dei smaae runde lubne Armane kringum Halsen til Mor 
si . . . aa, var det dine, so vart du ikkje likare sjølv! 
— Jau ; Fanny vilde ikkje taka det paa den Maaten ; ho 
vilde vera for glad i deim til dess. Og so maa du 
ikkje jamt gjeva etter for deim; naar du hev sagt 
nei, so maa det vera nei daa! — Ja men eg kann daa 
ikkje lata deim skrike. Stakkar! — Lat deim skrike 
til dei vert leide; dei lærer snart at det nyttar ikkje 
noko. — Aa, de snakkar so lett de, som ikkje hev 
Bom sjølve. Thorseng hjelpte Kona si. Det er nok 
Mori som veit, kva som batar Bame best, sagde han; 
Mødrane hev det av Natturen dei, skal eg segja deg, 
Fanny. Kor skulde det elles gaa med dei Borni som 
Mødrane aat ikkje hev det Slag Upplæring sjølve? — 

Tollaren gjekk i Huse som fyrr; han tok til aa eldast. 
Han vart meir og meir skalleblank og meir og meir 



^ 



HIAA HO MOR 245 



skrinn; han var ikkje so modig som fyrr, og skravla 
ikkje i^llt 80 mykje heller. Fanny hadde vorti so van 
med det gamle Vavrehorne at ho mest ikkje saag han. 
Likevel var det noko eltesamt med han; alitid kjende 
ho seg som forfylgd av tvo lurande svoltne Augo. Men 
han var no reint meinlaus daa, Stakkaren. — 

— Ho skulde ikkje sleppe fraa Lagnaden sin ; Ucher- 
mann ftndde. 

Det var kvidesamt aa lesa Breve hans; det kjendest so 
framandt og pinefullt. Og likevel var det fagert, hug- 
takande . . . aa, kvi skulde ho valde so mykje vondt. 
Kvi hadde ho ikkje vorti gift daa ho var ung; tenk! um 
ho hadde havt noko meir Vlt daa ho raaka Gabriel 
fyrste Gongen; so hadde ho huglagt han daa og kann- 
hende vunni han . . . Stakkars gilde Guten Uchermann. 
Det beste Menneskje ho hadde funni; den gjævaste, 
ærlegaste Vén. Han hadde vori Læraren hennar; berre 
godt hadde han gjort henne; no hadde han hjelpt henne 
so høgt upp at ho kunde forstaa Gram; og so skulde 
han bli sparka burt daa . . . som ein utnytta Stige. 

Du kjem meir og meir burt ifraa meg, skreiv han; 
og eg er nok rædd eg forstend kor det hev seg. Eg 
livstrøytte, misfame Mann kann nok ikkje vera noko for 
deg, du ungdomsfriske, herlege; eg døypte deg Val- 
kyrja mi, og du vert min Lagnad. Men eg kann ikkje 
sleppe deg fraa meg, fyrr eg hev sagt deg det. Den 
som druknar klengjer seg fast til eit Halmstraa; og eg 
freistar aa taka Von av sjølve det at du dreg deg fraa 
meg; eg veit at du ikkje hev anna enn Venskap for 
meg; men likevel, tenk, um det um5gelege skulde hende! 
— Eg skal taka mitt Nei med den Manndom du hev 
Rett til aa vente av meg; men eg maa hava det. Som 
Elden treng Luft til aa brenne, so treng Kjærleiken 
Von til aa Ilva; Du fær taka burt all Von, so vinn eg 
vel yvi dette og med Tidi. Og so gjeng eg paa nytt 
inn i den store, ævuge Dauden, som du, velsigna bland 
Kvinnur! med di troUdomsterke Livsmagt mana meg 

ut av. Eg skal ikkje piaage deg; eg skal ikkje gaa 
her og spøkje for deg som Bankos Aand; so snart Lag- 
naden min er avgjord, kverv eg burt fraa Augo dine; 
eg dreg meg attende til Filisterlande til aa døy, døy 
seint og stilt av innvendig Forbløding. Eg vil ikkje 
kunna halde ut i denne Byen kor som er; han vil bli 
meg ein Pinebenk og ei ævug Kvide; for alt som eg 
ser minner meg um deg. Der hev du gjengi; paa den 
Benken sat me saman; ved det Gatehyrna smilte du; 
utanfor den Døri sagde du Ord som eg aldri gløymer; 
paa den Steinen gleid du, men heldt deg fast i Armen 
min . . . Nei eg reiser heim til Heimstaden min; der 
skal eg draga meg ikring som eit saara Dyr Resten 
av mitt Liv, og tilbeda deg, du straalande Valkyrja mi, 
som gav meg Live og tok det fraa meg att', med den 
same varme mjuke Handi . . . 

— Aa det var vondslegt. Kvart Ord var ei Styn- 
jing, kvar Setning Graat; det mjuke i Vendingane, det 
smeikjande Tonen fekk, kvar Gong han sagde „du*", 
fortalde paa ein vedkjømeleg Maate um hans kvidefulle 
Kjærleik. Og so skulde ho ikkje kunna svara anna 
enn dette kalde, tome . . . dette um Venskap; det 
vilde klinge som Spott; trengje inn i hans sjuke Sjæl 
som isande Kalde; ho kjende det so vel. Ho saag Smilen 
hans, den saare, skakke Smilen, ein beisk, blødande 
Smil; og her sat ho, kald og hard, framand og Qem, 
i Grunnen glad for at han vilde reise. 



XXI 

Det vart ein herleg Vaar. 

Ho var ferdug med Skulen og fritt Menneskje til so 
lengi. Og so hadde ho vorti so glad og ung. 

Ein søt Fred fyllte henne, ei ny Kraft til aa Ilva. 
Ho somna i glade Tankar og vakna i uppvellande Von; 
— tenk um ho i Dag fekk sjaa han. Ho sytte for 

inkje og sakna inkje; korkje framfari eller komande 
uroa henne; ho livde no, nettupp no; det kom noko 
stilt og draumtryllt yvi henne; ho gjekk som i ei søt 
Ørske, og gledde seg meir yvi ein fin Solskinsdag enn 
yvi sjølve det Storhende at Johan Sverdrup hadde vorti 
Statsminister. 

Gud, so flirande som det var, dette gamle Floge 
hennar etter „noko aa Ilva paa*". Det fanst ikkje meir 
enn ein Ting aa Ilva paa, og den Tingen var det faa- 
fengt aa fljuge etter. 

„Martha^ Martha, du bryr deg med mange Slag; men 
berre eitt er naudsynt" . . . Det kom for henne at der 
vart Meining i Live hennar likevel. Hadde det ikkje 
gjengi so og so, so hadde ho kannhende ikkje uppllvt 
dette. Elles kunde no det og det au ha hendt; og det 
og det kunde vori betre uhendt. Men ho var fornøgd 
no kor som var. 

Umaatelig narrevori vart ho; skreiv tilmed Vers; og 
denne Gongen skreiv ho um Kjærleiks Sæle. Ho tok 
seg i at ho sat og grét yvi Bilæte fraa Huslive: 

„All den Sæla som finst paa Jord 

du eig som Viv og som Mor; 

du eiskar og maa 

til Heimen traa; 

der kann du det tyngste bera; 

der er det godt aa vera. 

Der tarv du kje lengte og stunde; 

der tarv du kje gremjast og grunde; 

du hev so nok 

i din vesle Flokk; 

den vil du fylgje og firede; 

kvar Stund hev si Sut og Giede." 

I tidlege Morgonstundir dreiv ho um i Skogen og 
sanka Blaaveis og batt Blomeduskar, svalla med Smaa- 
fuglane som var aat med aa setja Bu, og lydde paa 
Gauken, som gol langt inni Lidom. Ho skyna alt som 
vart kvitra og skvatra i den vaknande Skogen; daa 

visst umsette ho det. Er det du, er det du, er det du? 
spurde Maaltrosten fornøgd, naar han høyrde smaa' 
Venen sin tirla burti eit Holt; kom hit! kom hit! — 
kysse deg, kysse deg, kysse deg! — Ti-ti! erta den 
vesle, vil du det? vil du det? vil du det? Ti-ti! — 
Og der vart Laatt og Leven og mykje narreleg Skjemt 
millom dei tvo; men dei kom nok til Lags; for ein 
kunde vita det var ikkje Moro og Ilva her inn-i svarte 
Skogen, naar ein ikkje hadde nokon aa nebbast med. 

Soli steig og steig og vart meir og meir eldande; 
alle Knoppar spratt; alle Blomar angå. Fanny gjekk 
og llvde uppatt Barndomen sin. Det var her alt ihop, 
dei grøne Engine, den blaablinkande Fjorden, Aasane 
med sin tunnhogne Barskog, alt; berre vesle Frits var 
burte; Gud veit kor han vanka no. Og det var den 
same sæle Soli, og den same sterke søte heite Angen 
som gjorde ein so syvjug og god; og Biomane nikka 
og nigja og svinga sine Skaalir i det glødande Ljose 
og bad um at nokon vilde take deim . . . og ho tok 
deim. Dei drog henne so reint for sterkt. Dei lokka 
og freista i alle LUir, som blide blaae Bameaugo, som 
skirt truhjartugt kvitt, som glinsande velnøgt eggje- 
plommegult. Og ho fortalde deim at dei skulde faa 
bløma paa hans Bord; og at hans gode brune Augo 
skulde sjaa paa deim og like deim; og daa vilde dei 
ikkje sakne korkje Sol eller Sumar. 

Paa Engine og i Vegkantane gjekk Sauir og aat 
Grås; dei hadde ørsmaae yndelege Lamb som patta. Og 
naar dei hadde patta seg utyrste, leika dei og sprang; 
men so kom dei burt fraa Mørane sine, og so grét dei, 
plent liksom Smaaborn. Fanny fekk Taarur i Augo; 
Gud, so fager som Verdi var. Og her gjekk me i all 
vaar Tid og ikkje saag det. 

Ho var so sæl at ho kunde ikkje vera aaleine um 
det; stundom tok ho Mor si med ut. Glad vart ho 
Mor. Ho laga til Niste og vart kvat og hyggjeleg som 
i gamle Dagar. Upp-i Grefsenaasen var der ei Tjørn; 

der slog dei seg gjerne ned og koka Kaffi. Og ho 
Mor rødde, fortalde, lo. Det var ikkje stort ho hadde 
att av Live sitt, stakkars Gamla. Nokre Rispur som 
inkje stort var tess, det var paa Lag alt. Ha, ha, ha« 
lo ho; nei den Gongen, du, daa Gamle-Kari og eg 
gjekk til Fossen der uppe og ikkje hadde anna til Niste 
enn ei Skaal med Kaldgraut ... og den Grauten var 
so stiv at eg braut Ske! mi av i han; ha, ha, ha; tvers 
av! — Versogod, sa Fanny, naar ho vilde faa henne 
sers i Lag; skal du ikkje ha noko av franska brodet 
med smdr och ost? Ho Mor lo hjartans godt; ja det 
Narre, du! Nei, det Narre, du . . . Ha-ha, resa till 
Sverige och komma dter med rena papir . . . vil ni ha 
mig dd? ha, ha, ha! — Aa ja, han var narreleg. — 
Fanny hadde ikkje llvt meir enn Helvti so lengi som 
Mor si, men tottest vera reint rik mot henne endaa; 
aa jau, det var godt likevel aa ha lært og tenkt eit 
Grand. 

Men det var kanskje siitnt ho Mor gøymde paa; ho 
tala so merkeleg lite um Onkel Solum. Og der var 
noko rart ved den Greida; Fanny kunde ikkje koma 
fraa det. Naar Fru Miihlberg ein Hende Gong var 
her inne, rødde ho mykje um eit lite Gjentebam ho 
hadde fengi Tak i; Gamle-Kari hadde funni det, sa 
Fru Miihlberg og lo. Og ho Mor kunde ikkje med all 
god Vilje løyne, at ho gjerne vilde høyre um dette 
Bame; naar alt kom ihop høyrde det kannhende Huse 
til? Stakkars Mor, so vondt som det maatte ha vori 
for henne. Men sjølvsagt kunde ho sist av alt fortru 
seg til sine eigne Døtrar ... — 

— Og heilt ut llvde Fanny dei velsigna Kveldane, 
naar ho fekk gaa og sjaa paa den vene Verdi i Lag 
med Venen sin, Gabriel. 

Han var trøytt. „Kvalt av Departementsstøv og 
Statstull.* Naar dei kom langt nok utanfor Byen, tok 
han Armen hennar og drog Anden djupt: so, no er alt 
det ikkje til lenger. Og han pusta ut endaa ein Gong: 

aah ; dette er noko anna. Ho vart varm av Sæle ; tenk, 
no hadde han det godt, og totte ikkje at ho var i Vegen* 

Det var ei serskild Kjensle, dette. Ho var ikkje 
„forelska"' plent; ho vilde ikkje „ha"* han; det var 
berre det, at ho endeleg hadde funni eit Menneskje 
som ho hadde heil Samkjensle med! Det var ikkje 
anna som turvtest. Det var som Ucherman hadde sagt: 
den einaste Ulykka i Live var aa kjenne seg aaieine; 
og no kjende ho seg ikkje aaieine lenger. 

Han vilde gjerne høyre um Live hennar fyrr; og 
endaa dette ikkje kunde vera anna enn vanleg Folke- 
skikk av han, vart ho overlag glad for det; og ho 
fortalde. Dessverre var der ikkje noko aa fortelja, daa 
visst ikkje noko som var verdt aa høyre paa; men 
kannhende han kunde bry seg um aa høyre Sogo um 
Foreldri hennar; og so fortalde ho den. Han høyrde 
paa henne med god Bidlund, men sagde at Sogo var 
lite merkeleg. Sovori hender kvar Dag, sagde han; 
det einaste rare i Sogo er sgu De. — Eg? Kor daa? 
— Jau ; etter alle Lærdomar skulde De vera øydelagd, 
forstend De! Laak Arv, laak Uppaling, baae Slagi . . . 
kor heng det ihop, at De hev vorti . . . etter alt som 
eg kann forstaa . . . ei reint gild Gjente? Ho tottest 
ha fengi Løn for alt sitt Livs Strid i desse rosande 
Ordi. Det var so vidt ho kunde svara: eg veit ikkje 
rett! — Hev De vori gudeleg? — Ja; det og. — 
Kannhende det er det, som hev hjeipt Dykk? — Aa 
... ja noko kanskje; endaa eg ... Eg hev alltid 
havt det for meg, at eg ikkje vilde misse Vyrdnaden 
for meg sjølv. — Og so hev De vori hugteki ender 
og daa. — Nei. Jau; i Aas, veit De, Venen Dykkar 
. . . paa ein Maate daa; men sidan ikkje. — Kva for 
Slag? Hev De gjengi i alle dei Aari og — ; nei det 
er ikkje Raad det, forstend De. Det vilde vera reint 
mot all Røynd. — Ja men det er so. — Ingin De 
hev brytt Dykk um? Ingin som hev leika Dykk i 
Hligen? — Nei. Eg trur eg hev havt for mykje 

anna aa tenkje paa. Aa, det hev vori ei fæl Tid. Eg 
tdler ikkje tenkje paa det; det er so reint vonlaust. — 
Hev De noko som De helst ikkje vil minnast? spurde 
han skjemtande. — Nei; ikkje noko serskilt; men alt, 
alt . . . Berre Vas, berre Tull; fraa det eine til det 
andre i vilt F15g; og det eine helst verre og taapnare 
enn det andre . . . aa; er det ikkje rart at ein kann 
halde ut med slikt? — Ein held ut med alt. Han 
gjekk ei Stund; so sagde han som for seg sjølv: ikkje 
hugteki! Det var Fanden. — Kannhende De hev ik- 
kje noko Elskhug vidare? lagde han til i ein lempe- 
leg Tone. — Kannhende det, mulla ho. 

Nei; naar eg tenkjer attende paa det Live eg hev 
livt, heldt Fanny fram, og so eg tenkjer paa, at det 
vel skal bli um Lag like eins heretter, so tykkjer eg 
nok eg maa ha Lov til aa tru paa eit anna Liv? — 
Ver so god, Frøken! — Ja for elles vart det reint 
meiningslaust. — Naa; De vil hava Meining i Live, 
De? Det er sgu modigt. — Ja kvi skulde me elles 
Ilva? — Me liver av di me ikkje idest døy, vel? — 
Uff. Ja men ... Eg tykkjer alt Folk røder um Sæle? 
Og so hev eg tenkt, at den som ikkje vart sæl her, 
burde hava som ei Von um . . . — Me røder elles 
ikkje um Sæle no, braut han av; me røder berre um 
so mykje Sæle som mdgeleg; og dermed meiner me 
endefram: so lite Sut som mdgeleg. Og kann me stelle 
oss so at det vert som eit Samhøve millom Sæle og 
Sut, so vil ein Gudbevars alltid kunna tala um ei 
Meining i Live; men meir finn ingin paa aa krevja. 
— Stelle oss, ja . . . Men me Kvinnfolk kann ikkje 
stelle oss! Me maa taka Live som det vert stelt for 
oss av andre; fyrst heime hjaa ho Mor, og sidan hjaa 
den Herre og Husbond som vert oss gjevin ... — 
Ja men no skal de bli sjølvstendige, veit eg? — Trur 
De me vert det daa? Trur De Kvinna hev nokor 
Framtid for seg? Di meir eg tenkjer paa det, di mindre 
trur eg det; uff; me er so jaalute og styvne og usæ- 

tande ... — De vil, nei de vil ikkje? — Jal — 
Ålldrig vill jag gifta mig, — tror Jag? — Nettupp! 
Ho lo. Dersom eg visste, heldt ho fram, kor mange 
eg hev kjent som svor dyrt den eine Dagen at dei 
aldri vilde gifte seg, og som Dagen etter var trulova 
... Og naar dei vert gifte, so fær dei plent same Trui 
og Meiningi som Husbond. Me hev ingi Meiningar! 
Me hev ikkje Tanke um det som de kallar Yvivitning; 
me hev berre denne eine vesle armodslege Tingen: 
gaa og lirke etter denne stakkars Forsyrgjingi. — Pytt; 
det er sgu ikkje faarlegt for dykk; de hev Bame, de. 
Um de vert aldri so villt gifte, — naar Bame kjem, 
so hev de so mykje Sæle som mbgeleg; den vesle gjev 
dykk meir Giede enn Mannen veit um, jamvel naar 
han stend øvst paa Lykkestigen! — Me skal hava Rome 
vaart i Bamekammerse daa? — De skal faa Lov til 
aa føre Hérar, for Fanden; men naar de hev freista 
det eit Bil, so vil de leggje dykk paa Kne og neste 
Hendane og graate som de var dengde: Herre Gud, 
gjev oss ein Unge og eit Barnekammers! — Aa 
ja; det er vel so . . . Det kann vel ikkje nytte. — 
Kva er det som ikkje kann nytte? — Kvinna hev ikkje 
nokor Framtid; det vert ikkje noko av ho. — Ei stor 
Framtid hev Kvinna i Vente, ikkje som Mann, men 
som Manns Kammerat; og like eins hev Mannen ymist 
godt i Vente, naar han vert Kammerat til Kvinna. . . . 
Kvinna blir endefram nøydd til aa lære Latin for 
Skuld oss usæle Mannfolk. — Aa, det er vel ikkje so 
faarlegt for dykk? — Det er verst for oss. — Aa — ? 
— Jau. Me hev ikkje Bame, me; daa visst stend 
det oss ikkje so nære. Me hev berre Kvinna; og 
naar daa ho ikkje kann vera anna for oss enn ei Kone 
... ja De ser kor einsame me gjeng og sleng, stlime 
Sveinkallar, andre Ægtemennar; trøyter Tidi med Billard- 
spél og ymse Slag; Gubbevarsl Billardspél er trøysamt; 
og all onnor Moro er trøysam ; men den som ikkje hev 
anna enn Moro, han lengtar seg ihel. 

— De snakkar um Bårne ... det er visst skral 
Giede, Mørane hev av Borni sine mang ein Gong. — 
Det er deira eigi Skuld, um so er. — Aa . . . ein 
kann vel ikkje krevja alt av deim heller? — Jau. Av 
dei tvo Partane Foreldre og Bom, er det som me veit 
berre Foreldri som hev Pliktir. — Det vilde vera godt 
for meg! lo ho; eg hev ei Mor, som eg slett ikkje er 
som eg skulde vera imot. Eg hev ingin Tillit til henne ; 
kann ikkje tala med henne ... — So hev ho ikkje 
kunna vinne Tillit hjaa Dykk daa, for Pokker . . . 
Trur De kanskje paa det fjorde Bede, De? — Aa . . . 
— Enn um ingin hadde fortalt Dykk at Fru Holmsen 
var Mor Dykkar, kva daa? — Ja men ho hev no vori 
snild mot meg og i Grunnen. — So held De av henne 
som av eit anna Kvende som hev vori snild mot Dykk 
og i Grunnen; kva Fanden — ; De gjeng daa ikkje og 
skaper Dykk? — 

Han var mest arg. Men ho totte ho hadde eit Sam- 
vitsagg mindre. — 

Ut etter Sumaren vart det meir ujamt med Gram 
enn fyrr; og i Frimaanaden f6r han til Bergen. Han 
vilde sjaa um gamle Kjærastar, sagde han ; det var 
Skjemt, men gjorde henne vondt likevel; og ho var 
sidan so smaatt eit av Aabryskap. 

Han vilde ikkje gifte seg; det visste ho. Men um 
han fann ei vltug Kvinne der burte, som kunde vera 
Kammeraten hans — ? Ho gjorde seg ei Fyrisyning 
av denne vltuge Kvinna, og tok til og hata henne i 
all Løynd. 

Han hadde ei Fritid paa tri Vlkur; so lange tri VI- 
kur hadde ho aldri Uvt. Til Slutt vart det Ende paa 
deim med; og bivrande ottesam søkte ho dei gamle 
Møtestadine deira. Han var der ikkje. Dag etter Dag 
venta ho han; men han var ikkje aa sjaa. 

Ho tok Fæla; og ein Dag i Departementstidi vaaga 
ho seg upp i Huse der han budde og spurde etter 
han: jau, han var attkomin. Gudskjelov, so var det 

daa ikkje den Hugsnikja i Bergen . . . Han maatte 
hava annvint. Eller han var komin i Eving um eit- 
kvart; kannhende var det dette um „Folkesnakke'', 
som han stundom hadde tymta paa. Liksom det ikkje 
kunde vera det same kva simpelt Folk trudde! Og 
godt Folk tenkte ikkje so laakt. Sjaa Ebba Lehmann; 
dreiv ikkje ho ikring med det unge Sk5despélar-Emne 
baade Dag og Natt; og det var ingin Hund som gøydde 
for det? Dessutan, oFre sitt Liv for Folkesnakke Skuld 
. . . ingin kunde krevja det av henne som aldri hadde 
llvt; daa visst vilde ikkje han vera so hard; og um 
han kunde vera det, so vilde han i minsto lata henne 
faa velja sjølv ; han vilde ikkje tru seg hava Rett til aa raade 
yvi hennar Liv etter sitt Tykkje . . . Aa Gud, ver naadig 
mot meg; aa Gud! ver naadig . . . berre denne eine 
Gongen ! 

Ho raaka han endeleg paa Gata ein Dag. Han 
helsa snøgt, lite fortryllt; sagde eitkvart som ho i den 
Øsingi knapt nok forstod; gjekk so att; hadde mykje 
aa gjera, sagde han. Gud^ kva skulde ho tru ; Gud ! 
kva skulde ho tenkje . . . 

Kunde han ha høyrt noko? Kunde det vera einkvar 
god Vén som hadde gjort henne mistenkt for han? 
Det hadde ein Gong vori Folk som hadde kalla henne 
„Fru Uchermann" ; kva kunde ikkje gode Venir faa 
ut av det? Og han som ikkje kjende henne . . . 
Han totte vel ho hadde stelt seg underleg i dette med 
honom au. Og det hadde ho. Og kunde ikkje for- 
klaare seg dessmeir; sagde ho alt, so vilde han vel 
mistyde henne reint; aa, det var raadlaust aa vera 
Kvinne. 

Næste Gongen ho raaka han, baud han henne med 
paa eit Glas Vin hjaa Bakar Schulze; og snart var den 
gamle Drivingi i Gang att. Men det vart ikkje som 
fyrr. Han var hugfallin og lunut; kunde bli burte i 
heile Vlkur; til andre Tidir søkte han henne kvar Dag; 
stundom var han hyggjeleg so det mest vart Friing, 

stundom kald og spitordig so det kunde vera reint 
vondt. Han spurde henne ut um alt gamalt; kom jamt 
og samt med Undringar yvi dette „rare** at ho ikkje 
hadde vori glad i nokon, og dette „merkelege** at ho 
med all „laak Arv og ingi Upplæring*" skulde ha kunna 
haldi seg „heilt uppe*"; ja han kunde segja henne 
slikt som at „alt kunde tilgjevast so nær som Dyljing** 
. . . Det gjekk so vidt, at ho ofte tagna reint, og berre 
gjekk og kava med Graaten. 

Ein Søylekveld i November hadde dei gjengi so langt 
at ho var reint utmasa; det var endaa ikkje fritt for 
at ho kjende Minningar av Underlivstilfelle sitt. Dei 
var i Hægdehaugsvegen, ikkje langt ifraa Bustaden 
hans ; ho sagde at no maatte ho kvile. Gakk med upp 
til meg og drikk eit Glas Vin, sagde han; ho fylgde. 
Daa ho hadde kvilt seg noko, gjekk dei ut att; og so 
tok han til med dette um Folkesnakke. Slikt som 
dette burde De ikkje gjera, veit De, sagde han. Jasso, 
svara ho; eg hev elles gjort slikt fyrrr. — De er modig! 

— Saman med godt Folk hev eg altid kjent meg trygg. 

— Ja,' ja; ein kann vera trygg . . . Men um De no 
ein Gong vart glad i ein ; gift . . . Mannen kjenner 
Dykk ikkje; han kann ikkje lata vera aa røkje etter; 
so er det daa ein som maa tilstaa, at De hev vori 
aaleine med han paa Rome hans ein Gong ... — 
Naa? — So kann De aldri meir gjera Mann Dykkar 
trygg. Det er ikkje nok, forstend De, at ei Dame er 
uskyldig, og at alt Folk trur ho er uskyldig; der maa 
ikkje vera so mykje som Tanke um Tvil. Den Man- 
nen som heldt av Dykk, han vilde koma til aa spyrja 
seg sjølv: hev ho kysst den Guten? Og um ho ikkje 
hev kysst han — hadde ho gjort det, um han hadde 
vori djerv nok? — Og so er alt ute. — So lat det 
vera ute! sette ho harmfullt i; det er ein Tenkjemaate 
so raa, at — ; ein Mann, som heldt meg for slikt eit 
Ting, at so snart eg ikkje var under Uppsyn so kunde 
han tru meg til kva det var, — jau^ han var den rette 

til aa koma og tala um Kjærleik! — Ho skalv. Han 
totte ho braaka for mykje. Det er so, for Fanden, 
sagde han. Sidan gjekk dei og tagde; ho svor med 
seg sjølv, at ho ikkje vilde raake han meir. Denne 
Eiden sin heldt ho i tvo Dagar. 

Han vilde hava Greide paa kva Lag ho hadde, og 
lét seg gjera kjend baade med Ebba Lehmann og Lærar 
Opthun. Glad var ho; Folk som kjende henne vilde 
han ikkje faa høyre noko gali av. Ho undrast paa kor 
han vilde like Ebba. Ein Kveld spurde ho han. Aa 
jau, svara han ; det er visst ei svært klok Gjente. Elles 
so — ; dei er aldri fullt ut Damur, slike Kalis- K vende ; 
Læraren, eller kva det kann vera, sting seg allstødt 
fram; og det er endaa verre hjaa Kvinna enn hjaa 
Mannen med sovori. Og Kvinna t61er ikkje aa staa 
under Tukt; ho fær ein Tenarhaatt; vert altfor mjuk, 
eller og trassig ; strævande ; misser det trygge og rolege 
Damelag . . . 

Fanny forsvara Ebba som galdt det Live. Ho hadde 
kanskje mindre Tenarhaatt enn flest-alle av deim som 
han kalla Damur; ho var daa visst sjølvstendig ; hadde 
sine eigne Meiningar, som ho og vedkjendest; no eit 
Bil sidan hadde ho endaa meldt seg Fritenkjar for 
Skulestyre med Bøn um aa faa sleppe aa vera Lærar 
i Tru; ho visste, at ho med dette vaaga sjølve Posten 
sin, men hadde gjort det endaa. Ja, kjære Dykk, De 
tek i Miss, svara han; det er ikkje slikt eg meiner. 

Den Kvelden og gjekk dei tagalle heim. Og det vart 
ein ny Stans i Samvære deira. 

Ein Kveld seinare paa Vinteren sagde han rett som 
dei gjekk : De, Frøken, De maa agte Dykk for Venine 
Dykkar. Eg hev ingi Venir, svara ho; kva meiner 
De elles med det? — Naa; det er inkje aa bry seg 
um ; det var berre denne mystiske Skulelæraren, Opthun 
eller kva det no er han heiter . . . han gav seg til aa 
fortelja meg um Dykk her ein Kveld. — So; kva sagde 
han daa? — Det vil segja, han fortalde ikkje noko; 

det er den glupaste Snikfislaren, eg enno hev raaka 
paa. Han berre sagde at det var ingin som kjende 
noko vidare til Dykk; det var t. D. ingin som visste 
kor mykje eller lite De hadde havt aa gjera med Ucher- 
mann; heller ikkje var det nokon som visste korleis 
De kunde ha llvt med firti Kronur um Maanaden, helst 
daa De umframt hev ei Mor aa forsyrgje; dertil var 
det ukjent, um ein kanskje kunde finne Forklaaringi 
til dette hjaa ein ung Sprett han nemnde, ein Her 
Houen, Son av Husbonden Dykkar var ... — Kva? 
ho skreik upp; det isna henne ned gjenom Ryggen av 
Rædsle. Inkje aa bry seg um, svara han; Fyren ved- 
gjekk sjølv, at han inkje visste; han berre tok sine 
Tankar av slikt som han hadde høyrt av den og den; 
soleis av ein han kalla Ilsnæs ... — Slikt hev Ilsnæs 
aldri sagt, vitna Fanny. — Nei; det same sagde han 
. . . ein framifraa Snikfislar; De burde ikkje umgangast 
han. — Eg skal ikkje helse paa han dessmeir! — Nei; 
det tykkjer eg og. — Dei gjekk og tagde eit BU; han 
venta visst paa at ho skulde segja eitkvart. Ho kjende 
seg sjuk; ho berre ynskte ho var heime so ho kunde 
faa graate. 

De hev i det heile vori mindre var um Dykk, sk^- 
nar eg, sagde Gram. Ei Dame som De maa stelle 
seg so, at Folk veit korleis ho liver; seg meg, kann det 
vera sant at De ikkje hev havt meir enn firti Kronur 
Maanaden? — Eg hadde seksti i seinare Tid; i Fyrst- 
ningi hadde eg berre fem og tjuge ... — Ja men det 
kunde De ikkje Ilva av? — Ho kjøvde Graaten ; Nei. Han 
tagna. Det lét seg beintfram ikkje gjera aa spyrja meir. 

Men lite etter tok han til att. De er i det heile 
ikkje sers i Lag til aa fortelja um Dykk sjølv, Frøken? 
— Tonen var speande; ho vart iskald. Eg tenkte ikkje 
De brydde Dykk um det, svara ho stutt. — Naa — ; 
slikt eit — minst sagt — underlegt Samhøve, me er 
komne uppi ... ein maa daa hava som ein Kjennskap 
til kvarandre, forstend De! — Eg tykkjer eg kjenner 

17 - Oarborg. II. 

Dykk so godt, eg. — Det gjer De no ikkje, Frøken; 
og kor som er so kjenner ikkje eg Dykk! — Nei. — 
Er det i det heile nokon som kjenner Dykk, Frøken? 

— Eg vil daa tru det! — Til Dømes? — Naa . . • 
Helga Markussen. — Nei ; Fru Markussen kjenner Dykk 
ikkje. — Kva for SI . , . — Ho raaka Dykk i Arbeidar- 
samfunde ein Gong, segjer ho, i Lag med ein Kram- 
bukar; sidan kom Krambukaren burt og vart etterfyigd 
av denne Uchermann ... — Det segjer ho ikkje!! — 
Naa; um ikkje nettupp paa den Maaten . . . Seg meg, 
den Handelsguten, — var det kanskje den same som 
han unge Spretten, Opthun fortalde um? — Nei. 
Noko etter heldt ho h*am : elles kjenner Ebba meg betre. 

— Frøken Lehmann veit inkje anna en godt um Dykk, 
sagde han; men etter det Opthun fortél, vil ho med 
det fyrste skilja Lag med Dykk, av di ho trur at De 
no for Tidi liver i fritt Ægteskap med meg. — Aa 
Gud, kor han lyg! — lyg!! — Uff, ikkje skrik so . . . 
Men De ser, at naar det gjeld Dykk, so hev eg ikkje 
mykje aa halde meg til. ' 

Ho steintagna. Stakkars Gjente; hadde ho kanskje \ 

gjort seg Tankar, men saag no at det ikkje kunde bli? | 

— Dei nærma seg Porten; han tok til aa tala um at i 
ho burde gifte seg. De skal ikkje gaa her og bli Møy- i 
kjering, sagde han; finn Dykk ein skikkeleg Mann som ' 
kjenner Dykk, og som De kann lite paa . . . Braatt 
fiaug ho fraa han og inn; han totte han høyrde kvævd , 
Graat upp -etter dei myrke Troppine. — | 

Fanny hadde søkt Post ved Aalmugeskulen ; l 

den fekk ho ikkje. Men ho kom til aa vera Hjelpelærar 
eit BH for ei som hadde fengi Stipendium og skulde 
til Stockholm og gjera seg kjend med smdskolan. 
Det var ein Smaagutklasse Fanny fekk, som vel var; 
Smaagutane var ikkje so trollute av seg som Gjentune. 
Og det var godt aa faa noko aa stelle med att. Det 
kunde bli eit hugsamt Yrkje og dette, — naar det 
berre ikkje var desse velsigna Religionstimane. 

Det kunde klara seg med Kristendomen, so lengi ein 
kunde halde han noko paa Fraastand; tru paa dei store 
Grunnane i han og lata Resten vera for det det var. 
Men her skulde alt bii framlagt og utgreidt, og daa 
vart det verre. 

Det var so Spursmaall stundom reint kunde setja 
seg fast i Halsen paa ho. Det var i Friskulen; og aa 
forklaare for dei blaableike, fillute Ungane, at dei skulde 
elske Gud av di han gav deim Klæde og Mat . . . me 
fær ikkje Klæde og Mat! kunde dei finne paa aa segja. 
Eller dei Gutane som hadde ein stygg Heim, med Fyll 
og Griseskap, — aa lære deim, at dei skulde elske og 
ære Foreldri sine; eller fortelja deim, at Jesus hadde 
frelst deim fraa Synd og Naud^ endaa dei ikkje var 
ft*elste korkje fraa Synd eller Naud ... det var so 
reint urimeleg raadlaust. 

Ho kjende seg meir og meir som ei stor Prette- 
kraake. Her gjekk ho og narra innpaa desse stakkars 
truskyldige Smaakarane Ting som ho sjølv ikkje trudde 
paa, og som inkje vltugt Folk trudde paa; det var 
silimetider ho fekk H^g til aa vera ærleg mot deim 
og segja som so: de maa kunna dette Gutar, elles 
slepp de ikkje fram for Presten; men det er noko TuU 
daa, skynar de vel! — Reint uviljande glytte ho burt- 
aat Dørgluggen ; tenk, um det stod nokon der og gjætte 
henne! Og snøgt døyvde ho ned dei vaaglege Lystir. 

Det vart klaarare for henne med kvar Dag som gjekk, 
at ho kunde ikkje halde ut med Skulen, naar ho skulde 
vera Lærar i Tru. Gjeve Gud, at Skulestyre vilde 
svara Ja paa Søknaden til Ebba. Det maatte vera best 
for Trui og, at berre dei som sjølve trudde, var Lærarar 
i ho; det maatte daa visst Prestane forstaa. Aa ja; 
Skulestyre var nok vltugt. Og daa vilde ho au kunna 
søkje seg fri. 

Men so var det ein annan Otte: Løni. Upphavsløni 
for ei Læremor var seksti Kronur; derifraa gjekk fem 
Kronur til Vikar- og Likferdskassa ; det vart fem og 



260 HJAA HO MOR 



femti Kronur um Maanaden; og ho hadde Skuldl Det 
kunde ho aldri klara. Denne Skuldi kom til aa tyngje 
og talme henne i all hennar Tid; aldri kom ho laus; 
aldri vart ho h*itt Menneskje. Det einaste var, um 
Mor hennar kunde døy . . uff, aa fy daa. Aa jau; 
det var som dei skreiv i „Morgenbladet'': at no var 
der gjort so mykje for Kvinna som ho med noko Vlt 
kunde gjera Krav paal 

Og so skulde Fanny etterpaa alt hava denne vonlause 
Kjærleiken aa dragast med ... det nytta ikkje aa dyija 
for det lenger: det var Kjærleik. Vanleg, vltlaus 
Kjærleik. Og ho, som skulde ha vori nøgd med so 
lite, so uendeleg lite; berre faa sjaa han ender og daa, 
faa gaa ved Sida hans, svalle med han, handtakast 
med han . . . Men ikkje det dessmeir skulde ho faa 
Lov til. Det var slutt. Det vart verande slutt. Ho 
kunde aldri meir søkje han. Det gjekk Dagar og Vlkur; 
ho var ikkje anna enn Lengt; heile ho var ein einaste, 
slitande Lengt : han han, berre han ; men han kom ikkje. 
Og ho . . . ho var burtvist. Ho brftka Dagane sine, 
og Nætane med, til aa tenkje paa Utvegar, finne ut 
Maatar og Raadir til aa faa fat paa han, so ingin skulde 
kunna faa so mykje som ein Tanke um at ho hadde 
havt noko med det aa gjera; men nei, slike Raadir 
fanst ikkje. 

Rett som det var raaka ho han likevel. Det var eit 
reint Vinglehøve. Ho kjende som ei Svimring um 
Hjarta, so sæl vart ho; han maatte ha søkt henne. Ho 
kom beint fraa Skuleri. 

Men i all Verdi, sagde han, kor hev det seg, at ein 
aldri ser Dykk? — Dykk det same? svara ho. Han bad 
henne med paa ein Tur; sidan skulde dei faa seg ein 
skikkeleg Middag hjaa Gravesen; ho gløymde Svolten 
sin og fylgde. Det er skralt med meg som vanieg, 
sagde han; denne Satai/s Ungkarsrangelen, denne for- 
dømde Griseskapen ... kvi kjem De burt for meg 
soleis rett som det er; ser De ikkje at De er mi gode 

Fylgje; naar eg rangler med Dykk vert eg endefiram 
ein Gudsfugl » . . — 

Dei fekk seg Mat hjaa Gravesen; drakk sidan Kaffi. 
Etter den tok han dessutan eit Par Glas Pjolter; han 
maatte drikke seg normal, sagde han. Uff, dette ufjelge, 
vonlause Live vaart; det var ufysi at me ikkje skulde 
hava det vesle Tiltake som turvtest til aa gjeva seg 
den vesle Kula i Skallen; Enden vart at han gjekk 
fraa Vlte ein god Dag; han hadde no ein Onkel og, 
som var galin. 

Etterkvart kom han i Ijosare Lag; sistpaa var han 
„normal**; og so fylgde han henne paa Heimvegen. 
Daa dei kom til Porten, kjende ho med eit Armane 
hans um Live sitt; han klyngde seg tett inntil henne, 
og det gjekk ei Skjelving gjenom all hans Kropp — : 
aa, um De kunde vera modig og bli mi! Kammeraten 
min heilt uti Halde ihop so lengi me kunde . . . vera 
ihop um alt! — Det var som ho drogst ned i ein 
sugande Malstraum. Hovude henner seig bakyvi, Augo 
létst att; so vakna ho av aa kjenne hans Munn fam- 
lande etter sin . . . 

Alt som fanst i henne av Bljugskap vakna, lyfte seg, 
kom veltande, skyljande som ei Havsbylgje, reiv henne 
ut or Armane hans, slengde henne i villt F16g upp-yvi 
alle Troppine, til dess ho skjelvande og skræmd sat i 
Omnskraai hjaa Mor si. 

Ho Mor sat i Ruggestolen med Bundingen sin. Den 
vanlege Gnaalepreika kom: kva ho flaug etter; fljuge 
av seg Klæde og gjera Ende paa Pengar; fara um med 
altslags Folk og lata Mor si sitja heime og langpinast 
aaleine; kom det ein skikkeleg Friar, so var det nei; 
men kunde ho finne ein Lurv uppi Arbeidarsamfunde, 
so flaug ho etter han som ho skulde vera forlegi . . . 
Det var reint so det letta aa høyre Mor si skjelle no. 

Og so skal eg helse deg fraa Ebba Lehmann, kom 
det sistpaa. Ho var her uppe no i Stad og fortalde, 
at ho var avsett fraa Posten sin. Presten hev vori 

hjaa henne og tala med henne; men ho er plent som 
du, stivnakka og halvgali, og skal vera klokare enn 
baade Prestar og Profetar. — Inkje Svar. — Og so 
skulde eg segja deg noko til. — Inkje Svar — Du 
hev nok funni deg ein ny Fyr til aa renne med no; 
noko reint Skrap, kann-vita; ein gjeldbundin Student 
eller Kopist eller ... — Mama! — Naa, ikkje veit 
eg; men Ebba hev fengi Greide paa han. Det er den 
verste Ranglefanten i Byen; han hev visst øydelagt 
seg paa alle Vis; men no skal han gifte seg med ei 
rik Dame fraa Bergen; og Ebba bad meg helse deg 
aalvorsamt paa det, at du fær agte deg for han; vil 
han deg noko, so er det ikkje noko godt; ja, eg lova 
eg skulde segja deg det; men du er ikkje som andre 
Folk, du; naar ein vyrdande Velstands Mann vil hava 
deg til Husfru, so er det nei ; men kjem det slik ein 
gjeldbundin Student, so er du før til aa . . . 

Fanny sat h*amlut med Aalbogane mot Knéi og And- 
Ilte gøymt i Hendane. Med ein Gong braut det laust 
med eit langt, døyvt Skrlk; men Skrlke vart til Graat, 
ein Graat so syrgjeleg, so skjerande, at ho Mor slepte 
Bundingen ned i Fange og vart sitjande reint skræmd, 
med opin Munn og stirande Augo. 

Det var ikkje Graat ; det var den ville Jammer. Ho 
hadde snutt seg burt; Mor hennar saag ikkje anna av 
henne enn Ryggen; men denne Ryggen vreid seg som 
i Sénedraatt. Nei men Fanny daa, Fanny daa . . . 
Ho Mor gjekk burt til Dotter si og freista aa faa henne 
til Ro; nei men Krulltoppen daa; stakkars Bårne mitt 
... du maa ikkje taka det so tungt; det var ikkje vondt 
meint ... nei men kjære snilde Krulltoppen min . . . 
Nei men det hev daa vel ikkje hendt noko? — 

Rett som det var fekk ho ein Støyt, so ho tumla 
att-yvi — : „vekk!" 

Fanny reiste seg og gjekk burt-yvi Golve i halvhøg 
Graat; kasta seg so ned att i Ruggestolen til Mor si. 
Ho saag stygg ut; Andllte var blaatt, Augo trutne; det 

drog i Munnvikine; Hendane trivla ... Ja, det er du! 
det er du alt ihop! jamra ho med skrikande Mæle; alt ihop 
er du! hadde du vori eit anna Menneskje, so hadde 
alt vori annarleis, alt!! — ho skreik ende yvi seg. 
Du hev gjort meg til ei Jaale ! ei Jaale ! Ei Jaale hev 
du gjort meg til! Ei Jaale! Dei er rædde meg! 
Dei sk^ar meg ikkje ; Dei skynar meg ikkje ; alt trur 
dei um meg; alt trur dei meg til; alt, alt; skyner du 
det? sk^ar du at det er du? skynar du det? sk^nar 
du det? — Aa langt ifraa; inginting skynar du, ingin- 
ting sk^ar du; aldri hev du forstadi meg; du er ei 
Jaale sjølv ; og so hev du gjort meg og til ei Jaale ! 
kom ikkje nære meg! Eg vil ikkje sjaa deg; eg vil 
ikkje ! Aldri hev du haldi av meg ; for hadde du haldi 
av meg^ so hadde du forstadi meg; du brydde deg um 
inginting; du var likesæl um alt; du vilde berre ha 
meg til aa kaupe deg ein rik Verson for; og daa eg 
var ven nok, kunde det vera det same med det andre 
. . . aa Mor, Mor — ! Det skrikande Mæle døyvdest 
av i lang, jamrande Graat; ho heldt seg fast i Stol-ar- 
men og saag ut som ho vilde sige. Ho Mor tok henne 
i Armane sine, studde og mest bar henne inn i 
Sengkoven; godsnakka som for eit Barn — : stakkars 
Krulltoppen min, tak det med Ro no; no skal me leg- 
gje oss og sova; no skal du faa noko godt, og so skal 
du faa sova . . . Stakkars Bame mitt, stakkars Bame 
mitt . . . Fanny kom i Seng; Graaten stiina. 

Ho Mor vaska henne paa Tunnvangane med Edik 
og gav henne Vatn med Nafta. Fanny kasta seg att 
og fram i Sengi med braae Tak; det skalv um Munnen 
hennar; Augo hadde noko sanselaust; ho drog Mor si 
til seg som i Fælske — : ikkje gakk fraa meg! ikkje 
gakk fraa meg! — Men snart etter tok det til att med 
Skriking og ør Tale. Ho yvidyngde Mor si med 
Skuldingar; ho Mor hadde vori stygg mot henne; ho 
hadde ikkje vori nokor Mor; ho hadde aldri forstadi 
henne, aldri havt Umtanke for henne, aldri brytt seg 

um aa vinne Tillit hjaa henne -^ ikkje gakk fraa meg!! 
ikkje gakk fraa meg!! — aldri, aldri hadde Krulltoppen 
havt nokor Mor; og aldri nokon Far; og aldri nokon 
Vén; ikkje Gud heller brydde seg um henne, ikkje 
Gud heller ... 

Fru Holmsen sat paa Sengkanten nedbøygd yvi den 
sjuke Dotteri; ho stirde paa henne med tome Augo, 
raadiaust og fortenkt. Inginting sk^a ho av dette. 
Men ein uviss Otte hadde samla seg upp under Hjar- 
tegropi paa henne; og dei trøytte, døkke Augo glodde 
hjelpelaust ut som i ei svart Natt. 

Fanny laag og vreid seg og drog seg i lange Rul- 
lingar. Augo stod fulle av kald Rædsle; Nasen hadde 
vorti blaa og kvass; og um Munnen med dei ujamne, 
stygge Rykkjingane lagde der seg ei Likbragd. 

Og so kom Senedraatten. 



Det var nokre Dagar seinare. Fanny sat gulbleik 
og dauv i Ruggestolen til Mor si, klædd i ein graa 
Morgonkjole; ho Mor gjekk og vima og vavra ut og 
inn og stelte. 

Paa Borde stod den gamle Pyntespegilen, ein Te- 
kopp, eit Vatsglas, ei tømd Bokkflaske. Gamle Brev- 
skapar laag og slong rundt um; ho Mor hadde funni 
paa, at Fanny endeleg skulde sjaa igjenom deim. 

Fanny hadde so gjort. Ulf, enn alt det ho Mor 
hadde 15ti finne seg i; alle dei svikne Vonir; all den 
Mismæting; alle imot seg: Presten, dei styrande; rart, 
at ho ikkje hadde gjengi til Botnar reint. Det var 
stygt aa lesa dette Breve fraa Amtmannen; Gud, som 
dei hadde spéla seg med den hjelpelause Enkja; hadde 
ietst vilja gjera det so reint vel: sendt Saki att og fram 
og fram og att; skrlvi Namn i Tylvtetal og vori fælt 
uppkøyrde ; men all Tidi hadde dei visst, at dei vilde 
lata Enkja og Borni hennar draga hin og den i Vald 
« ^ . Og so dette Breve fraa Presten Brandt . . . .det 

bliver Deres egen Sag*". . . Stakkars Mor. Arme 
gamle skrukkute Skinn . . , 

Millom del gamle Brevi laag der eit nytt; det var 
h*aa Gram, stakkars Gut; han hadde det nok ikkje 
heller som han vilde. Eg er for gamall, skreiv han; 
eg kann ikkje elske med heil HCig; Dykk heldt eg 
visst meir av enn av nokor eg hev kjent; men endaa 
saag eg tydelig heile Tidi, at eg ikkje kunde gifte meg 
med Dykk; og so kom dette Tullepaafund, som eg no 
bed um Tilgjeving for . . . Eg er glad for, at De den 
Gongen hadde meir Vlt enn eg; me tvo hadde aldri 
kunna klara eit Samliv paa den Maaten ... Eg fær vel 
freiste med eit Klokskapsgifte; det er det einaste som 
høver for aldrande Folk . . . Farvel. Takk for alt , . . 

— Du Mor, sagde Fanny. 

— Ja, Bame mitt? 

— Vil du svært gjeme at eg skal gifte meg med 
Vadsekken? 

— Kven med, segjer du? 

— Naa, han . . . Dauden i Lybekk, Tollaren, kva 
er det no han heiter . . . 

— Ryen meiner du? — Ho Mor tok til aa skjelve 
paa Hendane. 

— Ryen, ja? 

— Nei kjære deg; du gjer som du vil for meg, 
veit du . . . 

— Trur du han vil ha meg no, daa? 

— Ha deg? Stakkars Mann; han spyrr etter deg 
allstødt. No i desse Dagane hev han sendt deg Blo- 
onar; men eg hev ikkje tort . . . 

— Trur du han kunde finne paa aa sende meg til 
Utlande eit Bil? — Eg held ikkje ut aa vera her i 

Byen. Nei, det er ikkje slikt-noko. Mor; ver 

trygg . . . Men eg vil ikkje hava honom med, sky- 
nar du; berre deg? 

— Ja; aaja; — jau, det greidde seg vel . . . Men 
... er det Meiningi di? 

— Skriv til ToUaren, Mor. Vil han hava den Filla 
som er att av meg no, so skal han faa ho; men ho 
kostar ei Italiaferd. 

Ho Mor vart som forttilla. Ho var aat aa renne til 
Byen i Laddar; ho hadde so nær gløymt Hanskane 
... Eg skal no inn i Byen likevel, stota ho; kaupe 
noko godt til Middags aat Krulltoppen min ; og so kunde 
eg kanskje raaka honom med same . . . 

— Det gjer du visst, Mor. Adjø. — 

Fanny seig attende i Stolen og lét att Augo. 

Ein kann hoppe ut fra Dampskipe, mulla ho. 

Med ein Gong treiv ho den gamle Spegilen. Aa jau : 
no saag ho ut! „Nu falder Løvet, nu kan Verden faa 
mig." Plent som det skulde 'vera: gul . . . Kva i 
Guds Namn var det? Eit Strik? — eit lite fint, kvast 
Strik, ein Tanke til eit Strik . . . fraa Nasevengen 
ned-yvi til Munnviki . . . Aa langtifraa. Jau! Jau! 
Ved Gud! — Det var der; og det Strike var nok ikkje 
til aa taka i Miss av. 

— Der hadde Krulltoppen si fyrste Rukke. 

